
Karjeras. — Prancūzai suvalgo ragu, virtą kazokams. 
Kunigaikštis de Trevisas. — Jį užklumpa. — Trikotažinin- 
kas Diukudrejis. — Baimė. 


Per penkis ar šešis šimtus žingsnių nuo Nu fermos, 
viduryje lygumos, šen bei ten apaugusios žemaūgiais ka- 
dagiais, tarp iš žemės kyšančių uolų kaip džiovininko kau- 
lai, staiga Žemėje atsiveria anga, panaši į tas, kokių pilna 
Romos apylinkėse. Ši anga atrodė tarsi įėjimas į Kumų! 
urvą, tarsi Averno“ ežeras. 


'Kumai — senovės Italijos miestas. Jame yra urvas, pro kurį, 
pasak legendos, Sibilė ateidavo į Kumų kaimą. 

* Averno ežeras Italijoje. Senovėje buvo manoma, kad tai įėji- 
mas į pragarą. 


Pasilenkus virš urvo žiočių, girdėti ošimas, — tik stip- 
resnis, baisesnis, didingesnis, — kaip prasidėjus prie au- 
sies kriauklę. Paskui, jei akis labai stengiasi prasiskverbti 
pro tamsą, kuri kuo giliau, tuo tirštesnė, Žemai, dvide- 
šimt penkių ar trisdešimties pėdų gylyje, pastebi kažką 
panašaus į uolą, kurios staigus šlaitas leidžiasi į Žemės 
širdį. | 

Tai įėjimas į karjerą. 

Kokį karjerą? 

Į karjerą ir tiek, nes šį karjerą pakanka pavadinti Kar- 
jįeru, kaip Roma vadinama tiesiog Miestu — Urbs. 

Kai kopėčiomis nusileidžiame tas dvidešimt penkias 
ar trisdešimt pėdų giliau žemės paviršiaus, kai nuslysta- 
me žemyn uolos staigia nuokalne penkis ar šešis Žings- 
nius, atsiduriame prie įėjimo į didžiulį labirintą, šalia ku- 
rio kretiečio Dedalo Labirinto rūmai atrodo lyg vaikiš- 
kas žaisliukas. 

Kas išrausė tas milžiniškas katakombas? Koks mies- 
tas paskendo tose nepažįstamose gelmėse? Sunku at- 
sakyti. 

Be abejo, požeminiais keliais jos susisiekė su kitais, 
didesniais įėjimais, na, o tas, pro kurį tada patekdavome 
mes, kaip sakėme, buvo paprasčiausias plyšys Žemėje. 

Į tą karjerą vejami baimės ir pasitraukė vos ne pusė 
Vilė Kotrė gyventojų. 

Čia, granitinėje kryžkelėje, po granitiniais skliautais, 
laikomais granitinių šulų, maždaug už ketvirčio mylios 
nuo angos, šimto ar šimto penkiasdešimties pėdų gylyje, 
įsikūrė stovykla, — lyg ir kaimas su penkiais ar šešiais 
šimtais gyventojų. 

Viena iš pirmųjų čia išsirinko vietą mano motina, 
pažymėjo, užsiėmė. Čia buvo atnešti čiužiniai, antklodės, 
stalas ir knygos. 

Mums tik liko, pajutus pirmąjį pavojų, išeiti iš Vilė 
Kotrė ir pasislėpti karjere. 

Prieš imdamasi tokios kraštutinės priemonės, mano 
motina norėjo išsemti visas susitaikymo galimybes; ir vie- 
na iš jų, jos manymu efektingiausia, buvo avienos ragu 
bei Suasono vynas. 

"Tačiau žmogus svarsto, o Dievas savaip sunarsto. Po 
trijų dienų laikymo ant lėtos ugnies, po trijų dienų vėsi- 
mo rūsyje, avienos ragu buvo suvalgytas ir vynas išger- 
tas. Juos suvalgė ir išgėrė prancūzai. 

"Tai buvo maršalo Mortjė korpusas. Jis turėjo su tuo, 
kas liko iš jaunųjų gvardiečių, ir tuzinu patrankų ginti 
jėjimus į girią. 

Mūsų džiaugsmo neįmanoma apsakyti. Jie buvo 
gražūs; palyginti su baisiaisiais kazokais, kurių mes lau- 
kėme, tie jaunuoliai, drąsūs ir kupini vilties, atrodė dar 
gražesni. 

Jaunystė jaudina Dievą, ir jis neatima iš jos vilties. 

Visai kitaip su senais generolais, ypač su kunigaikš- 
čiu de Trevisu!'. 

Šie žmonės, kurių sėkmė priklausė nuo imperato- 
riaus sėkmės, jautė keistą nuovargį. Jų materialinė padė- 
tis jau buvo sutvarkyta; tapę maršalais, jie pasiekė savo 
karjeros apogėjų, tuo tarpu Napoleonas visada turėjo ko 
norėti, nors tie norai būtų ir neįgyvendinami. 

Kurie išliko neatgulę amžino miego mūšio lauke, su- 
stojo imperatoriaus atsitraukimo kelyje, nepritardami jo 
amžiniems ir pasipūtėliškiems žygiams, sakydami: “Gal 
tai ir gerai tam geležiniam Žmogui, bet mums... Mes ne- 
matome prasmės eiti toliau". 


! Po kautynių su Prūsija 1807 m. maršalas Mortjė gavo kuni- 
gaikščio de Treviso titulą. 


Vilė Kotrė buvo tokia sustojimo vieta, kur kunigaikš- 
tis de Trevisas atbuko iš nuovargio. 

Rytą mes jį matėme raitą, lydimą inspektoriaus po- 
no Devjoleno, išjojantį apžiūrėti girios. Mano motina nu- 
segė seną trispalvę kokardą, likusią prie tėvo kepurės nuo 
Egipto kampanijos, ir ją kartu su mušketonu nunešė Dev- 
jolenui. Ponas Devjolenas prisisegė kokardą prie kepu- 
rės, o mušketoną prie balno. 

Mačiau tą maršalą, mūsų pirmųjų mūšių veteraną, 
išvengusį kartečės karuose su Prūsija, Anglija, Rusija, 
Austrija, kad būtų sutraiškytas Tamplio bulvare praga- 
riškos Fješi! mašinos. 

Kol karūnuotasis Herkulis vienas nešė pasaulio naš- 
tą, viskas ėjosi gerai. Bet kai tik mažą jos dalį jis perkėlė 
ant savo padėjėjų pečių, tie sulinko. 

Atėjo vakaras. Devjolenas surengė iškilmingus pie- 
tus; pakvietė ir mane. Maršalas pasisodino mane ant ke- 
lių ir pakabino. 

Jis pažinojo mano tėvą. 

Paklausiau jo naujienų apie savo krikštatėvį Briuną; 
jis buvo patekęs į nemalonę, ar kažkas panašaus. 

Pietūs buvo liūdni, vakaras gedulingas. Maršalas 
anksti nuėjo į savo kambarį, atsigulė ir užmigo. 

Vidurnaktį pažadino šūviai. Šaudė parke. Maršalo 
kareivių gynyba buvo prasta; priešas bet kurią akimirką 
galėjo juos apsupti, ir pats maršalas, pusiau apsirengęs, 
pabėgo pas poną Devjoleną pro užpakalines duris. 

Rytą priešas dingo, nusivežęs dvylika mūsų patrankų. 


' Džiuzepė Fješi (1790-1836) — korsikietis, priverstas bėgti 
iš Korsikos, kurį laiką Paryžiuje buvo slaptosios policijos pareigūnas. 
Maršalas Mortjė buvo nužudytas 1835 liepos 28 d. už dalyvavimą pa- 
sikėsinime. 

Tą pačią dieną maršalas pasitraukė į Kompjeną, — 
man taip atrodo, — ir miestas buvo paliktas likimo valiai. 

Šį kartą visi suprato, kad priešo nebereikės ilgai lauk- 
ti, ir mano motina užkaitė antrąjį avienos ragu puodą. 

Dienos slinko nuolatinėje baimėje. Pamačius ant 
vieškelio porą raitelių, pasigirsdavo šūksniai: “Kazokai! 
Kazokai! “ Tada gatvėmis prabėgdavo žmonių grupelės, 
rėkiantys vaikai, langinės ir durys užsidarydavo, ir mies- 
tas atrodydavo tarsi miręs. 

Mano motina, nors be perstojo kunkuliavo avienos 
ragu ir rūsyje laukė Suasono vynas, bijojo kaip visi. Užsi- 
dariusi duris, ji atsisėsdavo į kampą ir visa virpėdama 
spausdavo mane prie krūtinės. 

Suprantama, tokiame transe niekam neberūpėjo nei 
mokslas, nei koležas, nei abatas Greguaras. 

Klystu: abatas Greguaras sukinėjosi tarp Žmonių 
daugiau nei bet kada. 

Abatas Greguaras buvo ramybė, o jei reikia, ir pa- 
guoda. Jis ėjo iš namų į namus visus ramindamas, aiškin- 
damas, kad blogis šaukiasi blogio, kad, jei kazokams ne- 
darysime nieko bloga, jie taip pat to nedarys. 

Be to, jie patys nesuinteresuoti būti blogi. Vilė Kot- 
rė miestą iš visų pusių supa giria, kurioje gyvena trisde- 
šimt ar keturiasdešimt girininkų. Jie pažįsta kiekvieną ta- 
kelį, kiekvieną kelmą geriau nei Osmanas savo seralį, o 
šaudo taip, kad iš toliau nei šimto žingsnių pataiko į še- 
šių livrų ekiu monetą. Ši aplinkybė privers susimąstyti net 
kazokus. | 

Laikas ėjo belaukiant negandos; vyko mūšiai prie 
Mormanto, Montmiralio, Montero; kai kas net tvirtino, 
kad paskutiniame mūšyje Bonapartas, kaip jis pats sakė, 
paėmė savo valdžion artileristus ir išgelbėjo Napoleoną. 

Suasoną mes atsiėmėme vasario 19 d. 


Jau penkias dienas avienos ragu stovėjo ant ugnies. 
Kazokų nebelaukėme, bent jau artimiausiu metu, ir avie- 
nos ragu suvalgėme. 

Ateidavo gana raminančių naujienų. Sklido kalbos, 
kad sudarytos paliaubos su Austrijos imperatoriumi, 
Lichtenšteino princui tarpininkaujant. 24-tą dieną Na- 
poleonas grįžo į Truajė ir atleido prefektą; pagaliau Larnji 
įvyko konferencija dėl karo veiksmų nutraukimo. 

Tačiau netrukus, nežinau dėl kokių priežasčių, karo 
ugnis vėl įsiliepsnojo, ir viena po kitos pradėjo plaukti 
žinios apie mūšius prie Bar siur Obo, Mo 1r apie La Fero 
atidavimą. 

Priešas artėjo. 

Mano motina užkaitė trečiąjį avienos ragu puodą. 

Vieną ūkanotą vasario rytą staiga pasigirdo riksmas: 
“Kazokai!" Išgirdome arklių kanopų dundėjimą ir pa- 
matėme Suasono gatve pralekiančius apie penkiolika rai- 
telių su ilgomis barzdomis, ilgomis ietimis, panašesnius į 
sutrikusius bėglius nei į grėsmingus nugalėtojus. 

Priešais juos durys ir langai užsidarė. Jie nujojo išil- 
gai visą Larnjė gatvę, paskui grįžo, vis lėkdami šuoliais, 
pasisukinėjo Suasono gatvėje ir dingo kaip triukšminga 
ir šlykšti vizija. 

Vos tik jie dingo, pasigirdo šūvis. 

Nuo to garso mano motina krūptelėjo, tačiau man 
parako kvapas sukėlė įprastą reakciją. Aš išslydau jai iš 
rankų, išlėkiau iš namų, neklausydamas jos riksmo, ir nu- 
bėgau prie Suasono gatvės kampo. 

Ant vienų atidarytų durų slenksčio stovėjo moteris 
ir, garsiai raudodama, grąžė rankas. 

Atsiliepdamos į raudą ir nevilties kupinus šūksnius, 
vienos po kitų pradėjo atsidarinėti namų durys, subėgo 
kaimynai ir susispietė aplinkui. 

Aš atbėgau vienas iš pirmųjų ir pamačiau tos rau- 
dos ir nevilties priežastį. 

Artėjant kazokams, trikotažininkais iš baimės užda- 
rė duris, tačiau, jiems prajojus pirmą kartą, iš smalsumo 
priėjo prie durų ir kiek pravėrė pasižiūrėti; kazokams grįž- 
tant, vienas iš jų, kaip į taikinį, šovė į uždarytas duris ir, 
peršovęs kiaurai, pataikė už jų stovėjusiam ponui Diu- 
kudrejui į gerklę bei sutrupino stuburą. 

Jis gulėjo ant Žemės, galva ilsėjosi ant jo dukters ke- 
lių, o iš žaizdos, iš perplėštos arterijos liejosi kraujas. Su- 
žeistasis nebekvėpavo. 

Mirtis ištiko akimirksniu. 

Todėl ir riksmai, ir moters rauda. 

Na, o kazokai dingo taip pat greitai, kaip buvo pasi- 
rodę, ir, jei ne tas jų paliktas kraujo pėdsakas, miestelis 
būtų pamanęs, jog sapnavo bjaurų sapną. 

Tiek iš baimės, tiek norėdamas tapti tos baisios Ži- 
nios nešėju, tekinas nubėgau namo. Prie gatvės kampo 
sutikau motiną; ji jau žinojo apie nelaimę. 

Šį kartą nei avienos ragu, nei Suasono vynas jai ne- 
beatrodė tinkama priemonė apsisaugoti nuo gresiančio 
pavojaus. Ji matė kazokus, prajojančius pro mūsų duris, 
kaip prajojo pro pono Diukudrejaus; matė šaunant į mūsų 
duris ir matė mane gulintį, kraujuojantį, mirštantį nuo to 
pistoleto šūvio. 

Mūsų namuose gyveno moteris, lyg ir namų tvarky- 
toja, kurią mes vadinome Karaliene. Mano motina pali- 
ko Karalienei trečiąjį avienos ragu puodą, Suasono vy- 
ną, pavedė saugoti namus, čiupo mane už rankos ir pa- 
šėlusiu greičiu ištempė į karjerą. 

Išėję už miesto, mudu atsisukome ir pamatėme ka- 
zokus, šuoliais jojančius ilga įkalne ant Damplo kalvos. 

"Tai buvo nedidelis pasiklydęs būrys, kuris ir toliau 
klaidžiojo. 

Vėliau girdėjau kalbant, kad iš tų penkiolikos nė vie- 
nas neišėjo iš girios. 

Mes, mano motina ir aš, bėgome kaip Žmonės, kurie 
nešasi nelaimę; panika buvo didžiulė: mes nešėme nau- 
jieną ne tik apie kazokus, bet ir apie žmogžudystę, įvyk- 
dytą vos prieš dešimtį minučių. 

Visi, kas tik buvo išėję iš karjero, bematant sugrįžo; 
paskutinis nusileisdamas įtraukė kopėčias, ir visą parą 
niekas iš visos komunos nedrįso prisiartinti prie įėjimo. 

Pamažu pirmoji baimė aprimo; kai kas išdrįso iškišti 
nosį į dienos šviesą. Drąsiausieji išlipo, pasidomėjo nau- 
jienomis. Jie sužinojo, kad kazokai visai dingo ir, išsky- 
rus prieš dvidešimt keturias valandas įvykusią nelaimę, 
miestelyje ramu. 

Mano motina nusprendė priimti ponios Piko pasiū- 
lymą — su manimi praleisti dieną jos fermoje ir į karjerą 
grįžti tik nakčiai. | 

Jei iškiltų naujas pavojus, ponas Piko atsiųstų pa- 
dienį darbininką, kurių turėjo visose žemėse. Iškinkęs ar- 
klį iš vežimo ar akėčių, jis akimirksniu atneštų Žinią. 

"Taip praėjo penkios ar šešios dienos, per kurias su- 
žinojome apie Lizi, Sen Žiuljeno ir Bar siur Senos kovas. 

Pagaliau vieną dieną išgirdome patrankų kanona- 
das, kaip sakiau, būdami fermos kieme. 

Kautynės vyko prie Neli Sen Fronto. 

Naktį užmigau su patrankų salvių garsais galvoje ir 
susapnavau, kad kazokai nusileido į karjerą. 

Atėjo rytas. Papasakojau motinai sapną, kurisją taip 
išgąsdino, kad ji nusprendė rytoj pat išvykti. 

Kur mes galėjome važiuoti? Ji net nenutuokė. Jai 
tik atrodė, kad, pakeitę vietą, mes išvengsime pavojaus. 

XXX 


Grįžimas į Vilė Kotrė. — Susitikimas. — Maišiukas 
su trisdešimčia luidorų. — Odinis kapšelis. — Kurmis. — 
Išvykimas. — Atvykimas į Mesnilį. — Viešnagė. — Kara- 
lius Juozapas. — Romos karalius. — Mes išvykstame iš 
Mesnilio. — Apsistojame Krepi kaime. — Mirtys ir sužei- 
dimai. — Paryžiaus atidavimas. — Elbės sala. 


Priimtą sprendimą pradėta vykdyti tą pačią dieną. 
Mes su motina užkopėme ant aukščiausios kalvos fer- 
moje apsidairyti ir, nepamatę apylinkėse jokių kazokų, 
išdrįsome grįžti į miestą. 

Vos tik nuėjome šimtą Žingsnių jo gatvėmis, sutiko- 
me vieną tarnautoją, vardu Kretė, vediną arkliu. "Tai bu- 
vo šaunus vaikinas, kažkada dirbęs pas mano svainį. 

Vedinas arkliu jis ėjo iš namo į namą. 

— Ko jūs ieškote? — paklausė motina. 

— Ieškau karietos, kabrioleto, vežimo, ko nors, į ką 
būtų galima įkinkyti mano arklį ir išvažiuoti, — atsakė 
jis. — Panelė Adelaidė nebenori likti Vilė Kotrė. 

Panelė Adelaidė buvo sena kuprota senmergė su 
tūkstančio livrų renta, iš kurios, įtariu, Kretė nemažai nu- 
byrėdavo. | 

— (O! Koks sutapimas! — nudžiugo mano motina. — 
Mes irgi ieškome kažko panašaus. Gal norėtumėt keliauti 
drauge? Jūs dviese ir mes dviese, kelionės išlaidas dalin- 
simės pusiau. | 

Suprantama, keliauti keturiese taupiau nei atskirai 
po du. Pasiūlymas buvo priimtas. Suradome vežimą, dar 
pakankamai tvirtą, ir nusprendėme išvykti tą patį vakarą. 

Motina grįžo į namus Vilė Kotrė pasiimti kokios nors 
mantos kelionei ir, svarbiausia, išsikasti kapšelį su tris- 
dešimčia luidorų. 

Grįžome į namus, rūpestingai saugomus Karalienės, 
paskui nuėjome į sodą. Suradome vietą, kur buvo paslėp- 
tas mūsų lobis. Pasiėmiau kastuvą ir pradėjau kasti. 

Išvertęs trečią ar ketvirtą kastuvą, ėmiau nerimau- 
ti. Pažvelgiau į motiną, jos akyse taip pat atsispindėjo 
nerimas. 

Betgi kapšelis turėjo būti! 

Dar kartą patikslinau vietą, išmatavau žingsnius... Aš 
neapsirikau. 

Pakasinėjau aplink pirmąją duobę. Pastangos bevai- 
sės. Vėl kasiau viduryje vis gilyn ir gilyn. 

Staiga šūktelėjau iš džiaugsmo — pamačiau odinio 
krepšelio virvutę. 

Patraukiau už virvutės; kapšelis atsidūrė mano ran- 
kose: jis buvo tuščias! 

Jo dugne žiojėjo skylė. 

Visai neaišku: jei maišiuką su monetomis pavogė, 


kam reikėjo plėšti skylę kapšelyje? Paprasčiau būtų vogti 
su visu kapšeliu. 

Tada mano protą nušvietė mintis. Pradėjau dar įnir- 
tingiau kasti, ir pusantros pėdos gylyje mano kastuvas į 
kažką atsitrenkė. 

— Štai maišiukas! — sušukau. 

Iš tiesų tai buvo maišiukas su monetomis. 

Pasirodo, kurmis, suviliotas odos kvapo, iki kapše- 
lio išsirausė urvą. Jis pragraužė kapšelį, ir maišelis su mo- 
netomis nuo svorio įslydo į urvą, iškastą to aklojo kalna- 
kasio. 

Motina skubiai atrišo maišiuką; netrūko nė vienos 
monetos. 

Vakare vežimas buvo pakrautas, arklys įstatytas į ie- 
nas, ir mes patraukėme Paryžiaus keliu. 

Aš džiūgavau! Netrukus mes vėl aplankysime civili- 
zuoto pasaulio sostinę ir, nors jos padėtis tikrai nebuvo 
pati geriausia, nuo to nesumažėjo mano noras vėl ją pa- 
matyti. 

Deja, su savo trisdešimt penkiais luidorais mes ne- 
buvome tokie turtingi, kad galėtume gyventi Paryžiuje. 
"To aš nežinojau. 

Taigi buvo nuspręsta apsistoti kokiame nors kaime, 
kur gyventi daug pigiau. 

Pirmai nakčiai mes atvykome į Nantelį. Apsistojo- 
me užeigoje, kurioje paprastai apsistodavo mano tėvas, 
kai važiuodavo į Paryžių. Rytojaus rytą labai anksti vėl 
patraukėme į kelią. 

Apie pirmą valandą dienos privažiavome prie gana 
stačios Damarteno įkalnės: išlipome iš vežimo, kad ar- 
kliui palengvintume naštą. Girdėjome mūšio garsus. Kur? 
Nežinau, bet girdėjau patrankų šūvius taip aiškiai, kaip 
per audrą girdime griaustinį. 

Man pasirodė, kad einame patrankų griausmo kryp- 
timi; tačiau baimė tokia akla, kad, nors priešas būtų prie- 
kyje, mano motina verčiau eitų pirmyn, nei grįžtų atgal. 

Pravažiavome Damarteną, sustoję tik tiek, kiek rei- 
kia pasidomėti naujienomis. Niekas negalėjo pasakyti nie- 
ko tikra. Grafas d' Artua buvo Nansi; sąjungininkų suve- 
renai — Nožan siur Sene. Iš visų pusių priešas žygiavo į 
Paryžių. Daugiau nieko aiškesnio. 

Vilnev Sen Žorže leidome savo arkliui atsipūsti; pas- 
kui papietavę vėl išvažiavome ir apie aštuntą valandą va- 
karo pasiekėme Mesnilį. 

Išlipome prie užeigos; neprisimenu jos pavadinimo, 
bet prisimenu, kad ji stovėjo kairėje prie gatvės kampo, 
priešais arklių paštą. 

Didžiuliam mano nusivylimui, rytojaus dieną niekas 
nekalbėjo apie kelionę toliau, matyt, nusprendė niekur 
nebevažiuoti. 

Kodėl geriau sėdėti Mesnilyje nei Vilė Kotrė, esan- 
čiame per dvylika mylių nuo jo ir prisiglaudusiame prie 
to paties kelio? Į tai nei mano motina, nei panelė Adelai- 
dė negalėjo aiškiai atsakyti. 

"Taip buvo nuspręsta, tačiau vienas svarbus įvykis man 
padėjo pasiekti kelionės tikslą. 

Į Mesnilį atvykome kovo 22 d. 

Kovo 27 d. buvo numatytas didelis nacionalinės gvar- 
dijos pasirodymas, iškilmingas karaliaus Juozapo paly- 
dėjimas į Tiuirli rūmus. 

Ši šventė sukėlė panelės Adelaidės smalsumą. Ji ne- 
buvo mačiusi Paryžiaus, todėl nutarėme vėl į vežimą kin- 
kyti arklį, 26-tos dienos popietę išvažiuoti, pernakvoti Pa- 
ryžiuje, 27-tą pažiūrėti eiseną ir 28-tą grįžti. 

Mano motinai ta kelionė visai nerūpėjo. Paryžius 
jai kėlė tokius prisiminimus, kuriuos mano nerūpestin- 

ga vaikystė pamiršo! Ji patikėjo mane panelei Adelai- 
dei ir Kretė. 

Iš tos kelionės į Paryžių, įvykusios praėjus aštuone- 
riems metams nuo pirmosios, išliko du labai skirtingi pri- 
siminimai: vienas — giedras ir poetiškas, kitas — bjau- 
rus ir apskretęs purvu. 

Pirmasis: aidint varinių fanfarų garsams, tarp šven- 
tinių vėliavų, virš penkiasdešimties tūkstančių nacionali- 
nės gvardijos gvardiečių galvų iškilęs trejų metų vaiko! 
rausvas veidelis, apsuptas gelsvais garbanotais plaukais, 
ir aidintis šūksnis: “Iegyvuoja Romos karalius! "Iegyvuo- 
ja regentas!" 

Iš tiesų tai buvo nelaimingas vaikas, gimęs karaliu- 
mi, iš kurio likimas ne tik atėmė dvigubą imperiją, bet 
padarė našlaičiu. 

Jis buvo angelas kankinys; atėjusį į pasaulį, tėvas jį 
vos matė tarsi dangaus viziją, vėliau matė po Rusijos kam- 
panijos, po Drezdeno, o paskui tik vienatvės haliucinaci- 
jose ir nevilties vizijose. 

Jo motina, Prancūzijai lemtinga moteris, kaip 1r ki- 
tos garsiosios Cezario palikuonės, — Ona Austrijietė, 
Marija Antuanetė; Marija Luiza sėdėjo už jo, bespalviu 
liesu veidu, kurio bruožai nuskendo mano atminties rū- 
ke, ir liko tik balta šukuosena, ant viršugalvio prilaikoma 
deimantinių šukų. 

Tam nelaimingam vaikui prisiekinėjo ištikimybę ir, 
jei fantarų garsai ir žmonių šūksniai būtų nutilę, jei Pary- 
žius kelioms sekundėms būtų prislopinęs savo galingą 
murmėjimą, milijono žmonių kvėpavimą, — būtų išgir- 
dęs priešo patrankas, šaudančias už dviejų mylių ir da- 


1! Kalbama apie Napoleono I ir Marijos Luizos sūnų, Romos 
karalių, gimusį 1811 m. kovo 20 d. 

rančias visas tas iškilmes nebereikalingas, visas priesai- 
kas tuščias! 

Jo vardu buvo duodami pažadai, kad jie nepaliks Pa- 
ryžiaus, kad jis, Marija Luiza, jo motina, ir karalius Juo- 
zapas, jo dėdė, mirs kartu su prancūzais. Tačiau ekipa- 
Žžai, turėję rytojaus dieną juos išvežti, jau stovėjo pakin- 
kyti Tiuirli kieme! | 

Iš tiesų rytojaus rytą Romos karalius, vis dar didy- 
bėje, nors jau buvo patyręs birželio 20-ąją, rugpjūčio 
10-ąją, liepos 29-ąją ir vasario 24-ąją, išvyko iš Katerinos 
Mediči rūmų. Jis paliko įpėdiniams, — kunigaikščiui de 
Bordo ir grafui de Pari, — savo karališkąjį lopšį, kuriame 
ir tie du tolimi Liudviko XVI giminaičiai nemiegojo il- 
giau UŽ jį. 

Štai tas poetiškasis ir šviesusis prisiminimas. 

Antrasis: begėdės merginos, pro savo palėpių lan- 
gus grubiais balsais ir nepadoriais gestais kviečiančios 
praeivius. 

Nustebęs atsisukau į Kretė ir panelę Adelaidę. 

— Mus kviečia, — tariau. 

Abu nusijuokė, ir aš nesupratau juoko priežasties. 

Rytojaus rytą mes išvažiavome anksti, tačiau nors 
metas buvo ankstyvas, jau vežėme fatališką Žinią. 

Naktį Romos karalius, imperatorienė ir karalius Juo- 
zapas išvyko iš Paryžiaus ir nuvažiavo Luaros kryptimi. 

Sužinojusi šią naujieną, kuri reiškė, kad sostinė pa- 
likta likimo valiai, mano motina suprato, jog vieta, kur 
mes apsistojome, visai nesaugi. Mes bėgome nuo pavo- 
jaus, 0 apsigyvenome miestelyje prie judraus kelio per 
šešias mylias nuo miesto vartų. 

Paryžius rengėsi gynybai, taigi, jei mes liksime Mes- 
nilyje, pateksime į gynybos žiedą. Be to, priešas jau buvo 
prie Mo; jo avangardas jau pasiekė Bondi. 

Mano motina nusprendė grįžti namo; rytojaus die- 
ną mes išvažiavome į Vilė Kotrė. 

Visai neprisimenu, kas nutiko panelei Adelaidei ir 
Kretė; Žinau tik tiek, kad per artimiausius įvykius jie nuo 
mūsų nutolo. 

Atvykę į Nantelį, sužinojome, kad priešas apsupo 
Suasoną, buvo Vilė Kotrė mieste ir dabar žygiavo į Nan- 
telį. Kazokai aptiko karjerą, į jį nusileido, ten tamsoje 
žmonės buvo užklupti ir taip bjauriai sudoroti, kad, jei 
saulė išvystų tą vaizdą, turėtų užsidengti akis. 

Už nugaros girdėjome Paryžiaus patrankas. Mums 
pranešė, kad prūsų avangardas jau Levinjane, tai yra, per 
dvi mylias nuo tos vietos, pro kurią važiavome mes. Jei 
norėjome bėgti nuo priešo, mums liko vienintelis laisvas 
kelias — į Krepi. 

Krepi, esanti per dvi mylias į šiaurę nuo Laono— 
Paryžiaus kelio, stovėjo nuošalyje; pro jį nėjo joks kelias. 

Mes išvažiavome į Krepi. 

Tame miestelyje mano motina pažinojo seną ponią 
Longprė, Liudviko XV buvusio kamerdinerio našlę. 

Apie ją prisimenu tik tiek, kad jautė didelę aistrą 
degtinei ir, norėdama jos nusipirkti, dalimis pardavinėjo 
kiniško porceliano dubenėlių kolekciją, kokios aš nuo to 
laiko nesu niekur matęs. 

Ir po kiek, manote, ji pardavinėjo? Ogi po trisde- 
šimt ar keturiasdešimt su už vieną! 

Suprantama, kad toje epochoje panašūs niekučiai, 
tokie madingi šiandien, nebuvo ypatingai vertinami. 

Išlipome prie ponios Longprė durų; tačiau jos bu- 
tas buvo per mažas mus priimti, be to, nesibaigianti gir- 
tuoklystė darė bjaurų ir atstumiantį įspūdį. 

Ji mus nuvedė pas vieną damą, ponią Milė, kuri gyve- 
no plačiai, kaip ji sakė, ir galėjo dalį vietos užleisti mums. 

Reikalas buvo greitai sutvarkytas; Vilė Kotrė taip ne- 
toli nuo Krepi, kad mano motiną gerai pažinojo. Tą pa- 
čią dieną mes įsikūrėme. 

Ponia Milė turėjo du sūnus ir dvi dukteris; vienos iš 
dukterų vardas buvo Amelija. Ji būtų buvusi labai graži, 
jei per vieną nelaimingą atsitikimą nebūtų praradusi 
akies; ji liko amžiams užmerkta ir rūpestingai slepiama 
po nuostabių juodų plaukų sruoga. 

Jaunesniosios vaizdas mano atmintyje išliko kur kas 
blankesnis; aš net neprisimenu jos vardo. 

Abu sūnūs tapo karo chirurgais kaip ir jų tėvas. 

Vyresnysis prieš dvejus ar trejus metus paliko kart- 
nę tarnybą ir praktikavo Krepi miestelyje. 

Jaunesnysis liko savo pulke, niekas nežinojo kur. Vi- 
suotinės sumaišties sūkuriuose jau šešios savaitės ar du 
mėnesiai apie jį nebuvo Žinių. Vargšė motina ir seserys 
dėl jo labai nerimavo. 

Už pagrindinės Krepi aikštės buvo kažkas panašaus 
į bivaką, gal į karinę stovyklą; pasidomėjome šiuo jungi- 
niu, labiau pavojingu negu naudingu miestelyje, atvira- 
me visiems vėjams. Sužinojome, kad jį sudarė šimtas pės- 
tininkų ir du šimtai kavaleristų. Tas mažas korpusas, at- 
skirtas ir paliktas pagrindinės armijos, komanduojamas 
paprasto kareivio, neturinčio jokio laipsnio, liko čia ir 
laukė, kur pakryps įvykiai. 

Aplink Krepi priešas buvo visur: Kompjene, Vilė 
Kotrė, Levinjane. Tačiau kažkokio atsitiktinumo dėka 
Krepi liko, nesakau neliečiama, bet nepaliesta sala. 

Be to, mūsų du ar trys šimtai vyrų savo tarnybą 
atliko puikiai: jų žvalgai budėjo visose pusėse, šautuvai 
stovėjo čia pat tvarkingai sustatyti, o arkliai išžabojami 
tik pašerti. 

Šie vyrai tryško energija, visai priešingai nei kuni- 
gaikštis de Irevisas ir jo gvardiečiai, kurie, kaip pasako- 
jome, netikėtai buvo užklupti Vilė Kotrė mieste. 

Vieną dieną, nors ir budėta, tiksliau, budėjimo dė- 
ka, pasigirdo pavojaus signalas. Buvo pastebėtas priešas, 
išėjęs iš miško Montinji kalvos papėdėje. 

Tai ta pati kalva, kuri man atrodė tokia aukšta, ke- 
liaujant į Betizi su Pikaru ir pussesere Mariana. 

Na, kad ir kokia ji buvo, priešas artėjo! 

Mūsų mažasis korpusas pasirengė narsiai gintis. 

Ponios Milė namas stovėjo antras ar trečias nuo 
miestelio krašto prie kelio į Vilė Kotrė, prie kelio, ku- 
riuo jojo priešas. Langai žvelgė būtent į jį. 

Užlipę į mansardas, kur mes visi buvome įsitaisę, nes 
mano motina, ponia Milė ir dvi jos dukterys nusprendė 
nesiskirti, per langus pamatėme nedidelį, maždaug šim- 
to vyrų priešo dalinį. 

Ar tai buvo atskira dalis, kaip ta, kuri stovėjo Krepi? 
O gal tai buvo didesnio korpuso avangardas? "IO mes ne- 
žinojome, tiksliau, nematėme pro savo mansardos lan- 
gus, nes už kelių Žingsnių nuo miestelio kelias darė po- 
sūkį ir pasislėpė už dešinėje stovinčių namų, o už ketvir- 
čio mylios pasinėrė į Tilė mišką, kur galėjo slėptis kur 
kas didesnė armija. 

Tai buvo prūsų kavaleristai. Kareiviai vilkėjo trum- 
pais, aptemtais mėlynais redingotais, išsipūtusiais ties krū- 
tine ir per liemenį suveržtais diržais. Jų kelnės buvo pil- 
kos, su tokios pat spalvos kaip redingotai juostomis šo- 
nuose. Ant galvų jie nešiojo nedidelius šalmus su snape- 
liais virš akių, prilaikomus odiniais dirželiais po smakru. 

Kiekvienas raitelis buvo ginkluotas kardu ir dviem 
pistoletais. 

Kaip šiandien matau pirmoje gretoje Žygiuojančius 
du trimitininkus su instrumentais rankose, bet negro- 
jančius. 

Už trimitininkų jojo karininkas. 'Iai buvo gražus jau- 
nas blondinas, labai išsiskiriantis iš kitų kareivių; be abe- 
jo, jis buvo 1813 metų savanoris, išvykęs prie ILeipcigo 
pirmą kartą kautis prieš mus. 

Jie prajojo pro mūsų langus ir pasislėpė už namų. 

Po minutės išgirdome lyg perkūno dundėjimą; na- 
mas suvirpėjo nuo šuoliais lekiančių arklių kanopų bil- 
desio. Gatvės gale prūsus užpuolė mūsų kavalerija ir, ka- 
dangi jie nežinojo, kad mūsų karių mažai, lėkė atgal šuo- 
liais, vejami mūsų husarų, beveik įrėmusių kardus jiems į 
nugaras. 

Baisiame triukšme viskas maišėsi, sūkuriavo ir sken- 
dėjo dūmuose. Mūsų kareiviai, su pistoletais vienoje ran- 
koje ir kardais kitoje, šaudė ir kapojo. 

Prūsai taip pat šaudė bėgdami atgal. 

Dvi ar trys kulkos kliudė mūsų namą; viena sutrupi- 
no skersinį langinės, prie kurios aš stovėjau ir Žiūrėjau. 

Moterys be galo išsigando ir laiptais nudundėjo į rūsį. 
Mano motina norėjo nusitempti ir mane, bet aš įsikibau 
į lango skląstį; taigi ji verčiau liko su manimi pavojuje, 
bet nė už ką nenorėjo manęs palikti. 

Vaizdas už lango tuo pat metu buvo ir nuostabus, ir 
baisus. 

Pamatę, kad nepabėgs nuo persekiotojų, prūsai nu- 
sprendė apsisukti, ir per dvidešimt žingsnių nuo mūsų 
namo, mūsų akyse, taip arti kaip cirko arenoje žiūrint iš 
pirmos eilės, užvirė tikras mūšis, vyras prieš vyrą. 

Mačiau, kaip krito penki ar šeši prūsai ir du ar trys 
prancūzai. Pirmasis buvo prūsas; jis jojo palenkęs galvą 

prie arklio kaklo, o ant sulinkusios nugaros įstrižai nuo 
kairiojo peties žiojėjo kardo kirčio Žaizda, iš pradžių aki- 
mirką atrodžiusi lyg raudona juosta... Žaizda buvo ne 
trumpesnė kaip dvylika ar penkiolika colių. 

Kiti, kurių Žūųį mačiau, krito nuo kirčio į galvą, nuo 
kardo dūrių ar pistoleto šūvių. 

Paskui, po dešimties minučių kovos, nugalėti prūsai 
vėl pabandė pasikliauti savo žirgų eiklumu ir paleido juos 
kiek įkerta. 

Persekiojimas tęsėsi. 

Žmonių sūkurys nulėkė tolyn, pabėręs tris ar ketu- 
ris kūnus į gatvės dulkes. Vienas iš jų tikrai buvo negy- 
vas, nes nė nekrustelėjo. 

Kiti bandė keltis ar šliaužti; vienas atsisėdo, atsirė- 
męs į namo sieną, kiti du, matyt, sužeisti rimčiau, liko 
gulėti. 

Staiga sutratėjo būgnai. 

Tai mūsų pėstininkai ėjo į mūšį. Jie ėjo gretomis su 
vimpelais priekyje ir dingo už gatvės posūkio. 

Po penkių minučių pasigirdo stiprus šaudymas. 

Paskui vėl pamatėme mūsų husarus, persekiojamus 
penkių ar šešių šimtų kavaleristų. Dabar vijo mūsiškius, 
kaip prieš kelias minutes mūsiškiai vijo prūsus. 

Šiame antrame žmonių sūkuryje buvo sunku ką nors 
įžiūrėti, ką nors išskirti; tik jam praūžus, ant gatvės liko 
gulėti trim ar keturiais lavonais daugiau. 

Po šio triukšmo stojo gūdi tyla. Prancūzai ir prūsai 
pasitraukė gilyn į miestelį. 

Mes klausėmės, bet daugiau nei girdėjome, nei ma- 
tėme. 

Kas nutiko mūsų šimtui pėstininkų? Matyt, jie kri- 
to mūšyje, buvo užmušti ar paimti į nelaisvę. 

Mūsų kavaleristai, gerai žinoję apylinkes, pabėgo, 
atrodo, pro Seri kalvas į Žijokuro slėnį. Tie, kurie juos 
persekiojo, nebepasirodė mūsų akiratyje. Matyt, jie iš- 
jojo iš miestelio kitu keliu ir prisijungė prie savo kariuo- 
menės Tilė lygumoje, kurios ten buvo du ar trys tūks- 
tančiai karių. 

Tuštuma ir tyla mus baugino dar labiau. Bet mūsų 
šeimininkas, karo chirurgas, turėjo eiti pasiūlyti savo pa- 
slaugas sužeistiesiems. 

Aš įsikibau į jo surduto skverną ir pareiškiau eisiąs 
kartu, nepaisydamas motinos maldavimų. Jis atidarė du- 
ris į gatvę. Pro jas įvirto prūsų puskarininkis, mat stovėjo 
į jas atsišliejęs ir staiga neteko atramos. 

Jis buvo sužeistas į krūtinę, kardo dūriu žemiau de- 
šinės krūties. Kai tik pamatė esančios reikalingos varg- 
šui sužeistajam, moterys visai nustojo bijoti. Jos pribėgo, 
pakėlė jaunuolį, kuris galėjo būti dvidešimt šešerių ar dvi- 
dešimt aštuonerių metų, ir nunešė į svetainę, akimirks- 
niu paversta medicinos punktu. 

Chirurgas Milė tęsė savo vizitus ir, padedamas kai- 
mynų, vienas po kito išlendančių pro duris, atnešė ketu- 
ris ar penkis sužeistuosius, iš kurių vienas buvo prancū- 
zas. Kiti, gulėję gatvėje, buvo mirę. 

Prasidėjo tvarstymas. 

Čia moterys vaidino savo dievišką vaidmenį, joms 
paskirtą dangaus. Mano motina, ponia Milė ir dvi jos duk- 
ros tapo tikromis gailestingumo seserimis, kartu ir gy- 
dančiomis, ir guodžiančiomis. 

Aš laikiau pilną vandens dubenį, o šeimininkas plo- 
vė žaizdas; kiti namiškiai rūpinosi korpija.. 

Iš vieno lengviausiai sužeisto prūso, — jis gavo kar- 
do kirtį į galvą, — mes sužinojome, kad jis ir jo draugai 
priklausė trijų tūkstančių karių junginiui, kuris nėjo į 

miestą. Jis vykdė įsakymą; jiems buvo liepta gyventi sto- 
vyklose po atviru dangumi. Tačiau vadas bijojo naktinių 
užpuolimų iš miestelio, todėl išsiuntė būrį pasižvalgyti. 

— Be to, — pridūrė sužeistasis, — viskas baigta, nes 
užvakar paimtas Paryžius. 

Tai buvo pirmoji mus pasiekusi Žinia iš tolimesnių 
didžiųjų įvykių. 

Mes buvome besušunką iš nusivylimo, kai nuo durų 
pasigirdo balsas. 

— "Tai netiesa, Paryžius taip lengvai nepasiduos! 

Mes atsisukome ir išvydome išblyškusį, kraujuotą 
gražiausią kariškio veidą, kokį man kada teko matyti. 

Šiame veide virš kairiojo antakio buvo matyti nedi- 
delė žaizda; iš jos tekėjo kraujas ir ji buvo blyškumo prie- 
žastis. 

Tai buvo karininkas iš pėstininko būrio. Jį sužeidė 
pistoleto kulka ir jis iškart parkrito; vėliau šaltas oras jį 
atgaivino, jis pakilo ir, už šimto žingsnių pamatęs mieste- 
lį, bandė grįžti, ramstydamas sienas. 

Kaimynai jam parodė mūsų namą, ir mirtinai sužeis- 
tas karininkas atėjo pas mus kaip tik laiku, kad apsaugo- 
tų savo tautą nuo baisios Žinios, atneštos priešo. 

Kulka buvo žaizdoje; Milė ją labai meistriškai ištrau- 
kė. Tačiau, kaip sakėme, žaizda buvo mirtina, ir naktį ka- 
rininkas mirė. Jis išleido paskutinį kvapą antrą valandą 
nakties, kai sulojo šuo. 

Milė išėjo į kiemą ir įsiklausė: kažkas beldėsi į sodo 
vartelius, vedančius į dykvietę. Iš to, kaip nežinomas sve- 
čias beldėsi, buvo aišku, kas jis kažko saugosi. 

Todėl šeimininkas pats nuėjo atidaryti. 

Tas, kuris taip tyliai beldėsi į nuošalius sodo varte- 
lius, buvo antrasis ponios Milė sūnus, dėl kurio ji be galo 
nerimavo. 

Mūsų šeimininkas grįžo vienas ir pasilenkė prie gal- 
vūgalio lovos, ant kurios motina ir dvi jos dukterys, įvyk- 
džiusios gailestingųjų seserų pareigas, trumpam prigulė 
pailsėti. Šią gerą naujieną Dievas joms atsiuntė už jų pa- 
siaukojimą. 

Atvykėlį įleido pro pirmojo aukšto langą, ir niekie- 
no nepastebėtas jis užlipo į mansardą. 

Pirmąsias dešimt minučių trys moterys ašarojo iš lai- 
mės, paskui pradėjo klausinėti. 

Paryžius tikrai buvo atiduotas kovo 30 d. Žoržas Mi- 
lė, — jei teisingai prisimenu, jo vardas buvo toks, — taigi 
Žoržas Milė suprato, kad viskas baigta. Jis paliko pulką 
ir, gal dvidešimt kartų rizikuodamas būti pagautas, atėjo 
į Krepį, eidamas tik naktį ir aplinkiniais keliais. Jam pa- 
kako pusantros nakties, nes Krepi yra tik per penkiolika 
mylių nuo Paryžiaus. 

Brolis davė skustuvą, ir jis nusiskuto ūsus. Iš ponios 
Longprė teko atnešti redingotą, liemenę ir kelnes, — jos 
vyresnysis sūnus buvo tokio pat sudėjimo, — nes Žoržo 
vyresnysis brolis buvo dukart storesnis už jį. 

Rytojaus dieną pradėjo plaukti naujienos. 

Sąjungininkai įžengė į Paryžių kovo 31 d. 

Balandžio 1 d. senatas paskyrė laikinąją vyriausybę. 

2 d. dekretu senatas paskelbė Napoleoną netekusį 
sosto. 

Po dviejų savaičių mes jau buvome grįžę į Vilė Kot- 
rė iT gyvenome savo namuose. 

Per tas dvi savaites įvyko tiek daug dalykų, pakeitu- 
sių Europos veidą! 

Balandžio 4 d. Napoleonas atsisakė sosto savo sū- 
naus naudai. 

6 d. jis davė potvarkius pasitraukti už Luaros. 

10 d. Liudviko XV aikštėje sąjungininkai giedojo 
“Garbę Dievui". 

11 d. Napoleonas pasirašė besąlygišką atsisakymą 
nuo sosto. 

12 d. jis bandė nusinuodyti. 

Tą pačią dieną, kai jis kovojo su Kabanio atskiestais 
nuodais, grafas d' Artua įžengė į Paryžių. 

13 d. šį princą senatas paskelbė karalystės vadovu. 

19 d. visų apleistas imperatorius liko be jokio tarno. 

Pagaliau 20 d. jis atsisveikino su imperijos gvardijos 
ereliais. Jis išvyko į Elbės salą tą pačią dieną, beveik tą 
pačią valandą, kai Liudvikas XVIII atvyko į Kompjeną. 

Štai kas įvyko per tas dvi savaites; štai įvykiai, kurie 
vienas po kito daužė istorijos būgno membraną ir jos gar- 
sas aidėjo po pasaulį. Net mano nerūpestinga, nieko ne- 
norinti žinoti jaunystė buvo priversta suklusti. 

Taip! Kas tada galėjo pasakyti, kad vieną dieną aš 
atvyksiu į Elbės salą, kurios net pavadinimo iki tol neži- 
nojau; kas galėjo pasakyti, kad į tą Elbės salą aš atplauk- 
siu kartu su imperatoriaus sūnėnu? 

Ar aš vadinsiuosi Davi de La Pajetri, ar Aleksandru 
Diuma? — Deus dedit, Deus dabit. — Tabako parduotu- 
vė. — Mano kaligrafijos mokytojo nuomonė apie tai, ko- 
dėl žlugo Napoleonas. — Pirmoji komunija. — Kaip aš jai 
ruošiausi. 


Praėjus dviem ar trims dienoms po mūsų grįžimo į 
Vilė Kotrė, mus aplankė ponas Kolaras. Mano motina 
ilgai su juo kalbėjosi, paskui jis išėjo pasakęs, kad vakare 
su ja pasimatys pas poną Devjoleną. 

Ji nuėjo pas poną Devjoleną ir nusivedė mane. Kaip 
ir paskutinį kartą, kai buvau šiuose namuose, ten buvo 
daug Žmonių, prie stalo daug kardų ir antpečių. Tik šį 
kartą kardai ir antpečiai buvo rusiški. 

Bet ta pati kalba, tos pačios manieros, gal kiek man- 
dagesnės, ir viskas. 

Aš visai nesupratau, ką tada vadina priešu!.. 

Priešas — tai ne Žmonės, priešas — tai principai. 

Mano motina vėl kalbėjosi su ponu Kolaru. Ryto- 
jaus dieną jis turėjo išvykti į Paryžių; išvykdamas žadėjo 
užvažiuoti pas mus. 

Vakare, išėjus iš pono Devioleno namų, mano moti- 
na mane apkabino ir tarė: 

— Mielas drauguži, grafas d' Artua paskirtas kara- 
lystės vadovu; Liudvikas XVIII netrukus bus paskelb- 
tas Prancūzijos karaliumi; jie abu yra karaliaus Liudvi- 
ko XVI broliai. Tavo senelis, markizas de La Pajetri, 
tarnavo Liudvikui XVI, o tavo tėvas — Respublikai. O 
dabar, brangusis, atidžiai klausykis, nes galbūt nuo 
sprendimo, kurį mes dabar priimsime, priklausys tavo 
ateitis. Ar nori nešioti vardą Davi de La Pajetri, kaip 
savo senelio? Tada tu būsi vaikaitis markizo Davi de La 
Pajetri, princo de Konti dvaro bajoro ir artilerijos pul- 
kininko; tau priklausys turtas, galbūt tapsi žymiu Žmo- 
gumi, šiaip ar taip, turėsi gerą padėtį prie karališkosios 
šeimos. O jei liktum paprastu Aleksandru Diuma kaip 
tavo tėvas? Tada būsi Respublikos generolo Aleksan- 
dro Diuma sūnus ir prieš tave užsivers visos durys bet 
kokiai karjerai, nes tavo senelis tarnavo tiems, kurie da- 
bar karaliauja, o tėvas tarnavo prieš juos!.. Rytoj ponas 
Kolaras išvyksta į Paryžių; jis pažįsta poną de Ialeiraną, 
su kuriuo kartu dirbo Įstatymų leidimo korpuse; jis pa- 
Žįsta kunigaikštį d'Orleaną; jis pažįsta daug naujojo dva- 
ro Žmonių. Jis veiks, priklausomai nuo to, kaip tu apsi- 
spręsi. Gerai pagalvok prieš atsakydamas. 

— O! Nėra ko galvoti, mama! — atsakiau aš. — 
Mano vardas Aleksandras Diuma, o ne koks nors ki- 
toks. Aš pažinojau savo tėvą ir Visai nepažinojau sene- 
lio; ką pagalvotų mano tėvas, savo mirties akimirką at- 

ėjes su manimi atsisveikinti, jei aš jo atsisakyčiau, pasi- 
ciigs senelio vardą? 

Motinos veidas nušvito. 

— Tu tikrai taip galvoji? — paklausė ji. 

— Bet ir tu taip galvoji, mama, ar ne? 

— Deja, taip! Bet kas bus su mumis! 

— Še tau! — atšoviau aš. — Tu pamiršai, kad aš išsi- 
aiškinau De viris, taigi žinau, ką reiškia mano tėvo posa- 
kis: Deus dedit, Deus dabit. Dievas davė, Dievas duos. 

— Na tada, vaikeli, tarė mano motina, bėk miegoti; tu 
kartais mane labai supykdai, bet esu tikra, tavo širdis gera. 

Užmigau nelabai suprasdamas, kokį svarbų spren- 
dimą priėmiau vedamas sūnaus instinkto ir, kaip sakė ma- 
no motina, galbūt nelėmiau savo ateitį. 

Rytojaus rytą ponas Kolaras vėl užėjo; buvo nuspręs- 
ta, kad apie mane jis su niekuo nesikalbės, tik mano mo- 
tinai paprašys licencijos atidaryti tabako parduotuvę. 

Paradoksas — Tirolio Horacijaus Koklio našlė par- 
davinėja tabaką! 

Na, o aš toliau mokysiuos pas abatą Greguarą. 

Sakydamas “pas" abatą Greguarą, aš klydau; apie 
abatą Greguarą turiu kai ką pasakyti. 

Per pastarąją sumaištį abatas Greguaras prarado 
pensiono direktoriaus diplomą. Nežinau, kuo remdama- 
sis universitetas jam uždraudė laikyti koležą. Tiesa, jam 
buvo leista mokyti mieste. 

Be to, aš turėjau lankyti skaičiavimo pamokas pas 
miesto mokyklos direktorių Oblė ir tęsiau fechtavimosi 
pamokas su tėvu Munjė. 

Jodinėti išmokau pats kaip romėnų kareivis, lipda- 
mas ant plikos nugaros pirmam pasitaikiusiam arkliui. 

"Taigi visas mano išsilavinimas turėjo apsiriboti loty- 
nų kalbos mokėjimu, kiek jas mokėjo abatas Greguaras, 

keturiais aritmetikos veiksmais, įsikaltais su ponu Oblė, 
ir puolamaisiais, apgaulingais judesiais bei paradu, išmok- 
tu su tėvu Munjė. 

Iš visų mokytojų, reikia pripažinti, tame mažiausiai 
dalyvavo ponas Oblė. 

Aritmetikai visada jaučiau tokią gilią antipatiją, kad 
nenuėjau toliau daugybos. Net šiandien negaliu atlikti 
nė menkiausio dalybos veiksmo. 

Tačiau, jei su ponu Oblė aš neišmokau skaičiuoti, 
Dievas, kuris mane stebi, žvelgdamas į ateitį, privertė iš- 
mokti kitą dalyką. 

Ponas Oblė ne tik puikiai išmanė mokslą apie daugy- 
bos lentelę, bet dar buvo nuostabus kaligrafas. Vienu ran- 
kos pridėjimu jis parašydavo ne tik visą abėcėlę kaip po- 
nas Priudonas, bet ir nupiešdavo ornamentus, širdutes, ro- 
žytes, meilės raištelius, Adomą ir Ievą, Liudviko XVIII 
portretą ir dar nežinia kokius stebuklingus dalykus. 

O! Kaligrafija — visai kas kita! Jai aš buvau gabus. 
Kai ponas Oblė pabaigdavo skaičiavimo pamoką ir, kad 
nuramintų sąžinę, priversdavo mane pakartoti tris pir- 
mąsias taisykles, — kaip sakiau, nenuėjau toliau daugy- 
bos, — mes imdavome baltą popieriaus lapą, pasidrož- 
davome tris ar keturias plunksnas: storai, vidutinio sto- 
rio ir plonai, ir tada ateidavo eilė raidėms, kabliukams 
užraitymams ir rožytėms. 

Per tris mėnesius aš pasiekiau Oblė lygį ir, jei nebi- 
jočiau įžeisti jo savimeilės, pasakyčiau, kad kai kuriais as- 
pektais jį net aplenkiau. 

Šis rašymo progresas šiek tiek pamalonino mano mo- 
tiną, bet jai būtų labiau patikę geri mano skaičiavimo re- 
zultatai. 

— Rašymas, rašymas! — kartą tarė ji. — Nedidelis 
nuopelnas gražiai rašyti! Visi kvailiai gražiai rašo. O pa- 

žiūrėk į Bonapartą: tu turi dvidešimt jo laiškų savo tėvui, 
bet ar gali bent vieną perskaityti? 

— "Taip pat, ponia, — oriai atsakė Oblė, — nepa- 
mirškite, kad ponas Buonapartė dabar Elbės saloje. 

Oblė, kietas rojalistas, pasakė Buo napartė ir buvusį 
imperatorių pavadino paprasčiausiai ponu. 

— Norite pasakyti, — pasakė mano motina, — jog 
jis atsidūrė Elbės saloje todėl, kad nemokėjo rašyti? 

— Kodėl gi ne? Tai pagrįsta priežastis, ponia. Sako, 
kad Buonapartę išdavė jo maršalai; o aš sakau: “Lemtis 
norėjo, kad tas uzurpatorius neišmoktų rašyti, kad jo įsa- 
kymai būtų neįskaitomi ir todėl maršalai negalėtų jų įvyk- 
dyti''. Maršalai išdavė?.. Ne, ponia, jie blogai perskaitė ir 
darė priešingai, nei buvo liepta įsakymuose. Todėl ir pra- 
laimėjimai, todėl ir netektys, todėl paimtas Paryžius, to- 
dėl ir tremtis į Elbės salą! 

— Na palikime ramybėje Bonapartą, pone Oblė. 

— Taijūs apie jį užsiminėte, ponia, o ne aš; aš nieka- 
da nekalbu apie tą žmogų. 

— Na, jei Aleksandras... 

— Jei ponaitis jūsų sūnus vieną dieną taps Prancū- 
Zijos imperatoriumi, jei mokės, tiksliau, moka gražiai ra- 
šyti, jo įsakymai bus aiškūs, ir jo maršalai negalės netei- 
singai perskaityti. 

Bet mano motina, kurios tokia galimybė nepaguodė, 
kuri nesusitaikė su mintimi, kad aš neišmoksiu skaičiuoti, 
giliai atsiduso 1r ištarė paskutinį Žodį tiek sąžinei nuramin- 
ti, kad manęs neatvedė į protą, tiek išreikšti abejonėms. 

— Pagaliau!.. 

Ir aš su Oblė vėl pasinėriau į raides, kabliukus, už- 
raitymus, ornamentus, širdutes ir meilės raištelius. 

Oblė, reikia pasakyti, pavadinęs imperatorių Buo- 
naparte, išreiškė ne visą savo neapykantą jam; jis net ne- 

pripažino jo vardo, sakydamas, kad jo vardas ne Napole- 
onas, o Nikola, — taip pasikrikštijęs dykumų liūtas Vi- 
siems apdūmė akis ir pasivadino tautų užkariautoju! 

Sulaukiau trylikos metų, ir atėjo laikas pasirūpinti 
mano pirmąja komunija, svarbiu įvykiu kiekvieno vaiko 
gyvenime, 0 manajame ypač reikšmingu. 

Nuo pat ankstyvos vaikystės jaučiau gilų tikėjimą, 
nors išoriškai to nerodžiau. Tas jausmas kaip stebuklin- 
gas slaptas varpelis tyliai skambėjo mano sieloje ir skam- 
besys sustiprėdavo tik tada, kai man atsitikdavo kas nors 
labai džiugu ar skausminga. Tiek vienu, tiek kitu atveju 
pirmoji reakcija būdavo dėkingumas, nors ir su širdgėla, 
Viešpačiui. Bažnyčios, į kurias aš beveik neįeidavau, — 
nes per jų slenkstį mane už plaukų turėtų pernešti ange- 
las, — bažnyčios man buvo tokia šventa vieta, kad ma- 
niau ją paniekinsiąs, jei įeisiąs kaip kiti žmonės, vedamas 
smalsumo ar religinės užgaidos. 

Ne, kad nuspręsčiau įeiti į mūsų, ypač Nordo bažny- 
čią, Mane turėtų ištikti didelis džiaugsmas arba gilus 
skausmas. Bet tokiu atveju aš verčiau pasitraukdavau į 
nuošalų kampą, į tamsiausią vietą, — Dievui nėra tamsių 
kampų, — sukniubdavau dažniausiai prie kokios nors at- 
ramos, ant kurios galėčiau padėti galvą, ir, įsmeigęs nie- 
ko nematančias akis į vieną tašką, nuo visko atsiskyręs, 
pasinerdavau mintyse apie Dievą, gerą Dievą, visagalį, 
amžiną, visaapimantį. Aš nerasdavau jam žodžių, neži- 
nojau, kokias kalbėti maldas. Ką sakyti Dievui ir ko mal- 
dauti? Ar jis nemato veidų už bet kokių kaukių, veidmai- 
niškai pridengto bedieviškumo? Ne, aš patikiu savo kū- 
ną, širdį ir sielą jo gailestingumui, nuolankiai atsiduodu 
jo didybei. Laiminu jo valią praeityje, šlovinu dabartyje 
ir į jį dedu viltis, galvodamas apie ateitį. 

Bet visa tai nelabai ortodoksalu; krikščioniška, bet 

ne katalikiška. Be to, baimintasi, kad mano nepamaldu- 
mas nebūtų kitiems blogas pavyzdys. 

Tie, kurie to bijojo, nesuprato, jog mano išorinio ne- 
religingumo priežastis buvo gilus vidinis tikėjimas. 

Man nepatiko, kad maldas reikėjo mokėti kaip tai- 
sykles; aš sugebėjau išmokti tik tris: Tėve mūsų, Sveika 
Marija ir Tikiu Dievą Tėvą... 

Jas mokėjau tik prancūziškai ir tai nepažodžiui. No- 
rėjo išmokyti ir lotyniškai, bet, kadangi tada aš dar nebu- 
vau abato Greguaro mokinys, atsisakiau mokytis saky- 
damas, kad noriu žinoti, ko prašau Dievą, ką jis man at- 
sako ir kad gerasis Dievas supranta visas kalbas. 

— Nesvarbu! — spyriausi aš. — Man negana, kad 
Dievas mane supranta, aš taip pat turiu jį suprasti. 

Ir aš mokiausi maldas tik prancūziškai. 

Nors mano maldos buvo gališkos ir menkas stropu- 
mas mokantis katekizmą, du žmonės niekada neabejojo 
mano religiniais jausmais. 

"Tai mano motina ir abatas Greguaras. 

Dar daugiau: nors abatas Remi, Vilė Kotrė bažny- 
čios klebonas, kurioje abatas Greguaras buvo tik vika- 
ras, pasipriešino, pastarasis suteikė man didelę garbę sa- 
kyti “Krikšto įžadus". 

Dėl to buvo ilgai ginčytasi, ir abatas Greguaras tu- 
rėjo laiduoti už savo mokinį. 

Prieš savaitę man įteikė “Krikšto įžadus", parašytus 
nuostabia Oblė rašysena, ir rytojaus dieną juos aš jau mo- 
kėjau atmintinai. 

Ceremonijos dienos išvakarėse motina mane rado pa- 
sinėrusį į skaitymą, kuris, kaip jai atrodė, prikaustė visą ma- 
no dėmesį. Ji nė akimirkos neabejojo, jog mane taip sudo- 
minusi knyga yra “Jėzaus Kristaus sekimas" ar koks nors 
“Krikščionio patarėjas". Ji tyliai priėjo ir paskaitė per petį. 

Aš skaičiau “Eloizos ir Abeilaro laiškus“, sueiliuo- 
tus Kolardo. 

Motina išplėšė knygą man iš rankų. 

— Nieko sau skaitymai ruošiantis pirmajai komuni- 
jai! — pasipiktino ji. 

Norėjau apginti knygą. Abeilaro pamokymai man 
atrodė labai moralūs, o Eloizos aimanos labai religingos. 
Norėjau žinoti, kuo gali kenkti nuoširdi atgaila už mano 
padarytą nuodėmę, nuo kurios rytoj vis tiek būsiu visiš- 
kai išvaduotas. Mano motina nesileido į diskusiją, ji tik 
pašaukė abatą Greguarą, kaip tik tuo metu ėjusį pro šalį. 
Abatas Greguaras, autoritetingas teisėjas, paėmė knygą, 
perskaitė pusę puslapio, pakraipė galvą ir tarė: 

— Iš tiesų eilės nėra geros. 

Ir jis padavė knygą mano motinai. 

Turiu pasakyti, kad aš nesutikau su abato nuomone 
ir Kolardo eiles laikiau puikiomis. 

Kas buvo teisus, abatas ar aš? Vis dėlto manau, kad 
mano motina. 

Vakare po paskutinių pamokymų abatas Remi pa- 
sikvietė mane ir pareiškė, kad jis sutiko leisti man skai- 
tyti “Krikšto įžadus" tik atsižvelgdamas į garbingą ma- 
no tėvo vardą, į padėtį, kurią mieste užima mano moti- 
na, ypač į abato Greguaro rekomendacijas. Jis tikisi, jog 
aš suprantu man pavestos misijos svarbą ir garbingai ją 
įvykdysiu. 

Prisipažįstu, nesupratau to pabarimo. Jei tarp ne- 
ofitų ir buvo vaikas, tikrai dvasiškai pasiruošęs šiai iš- 
kilmingai ceremonijai, tai buvau aš. Su kartėliu priėmiau 
tokią neteisybę: tai buvo pirmas kartas, kai savo atžvil- 
giu ją pajutau. 

Nuo tada kiek apsipratau su neteisingu savo jaus- 
mų, charakterio ir veiksmų vertinimu. 

Visą naktį beveik nesumerkiau akių: mintis, kad ne- 
trukus susijungsiu su Dievo kūnu, man darė gilų įspūdį. 
Man trūko kvapo ir jaučiau nesibaigiantį norą verkti. 
Jaučiausi nevertas tokios garbės, kurią buvau pašauk- 
tas priimti. 

Šioms iškilmėms man pasiūdino naujus drabužius: 
nankino kelnes, liemenę baltais dryželiais ir mėlyną švar- 
kelį su metalinėmis sagomis, — viską siuvo Diulorua, ge- 
riausias Vilė Kotrė siuvėjas. 

Šį tualetą papildė baltas kaklaraištis, batisto marš- 
kiniai ir žvakė už du livrus. 

Parengiamoji ceremonija mane iškėlė aukščiau už 
kitus. Išvakarėse buvo apsižiūrėta, kad vienas mūsų drau- 
gas, vardu Izmaelis, kurį mes vadinome trumpai, Mae- 
liu, ir kurį, prisipažįstu, maniau esant žydą, nekrikštytas. 

Todėl jį lygtinai pakrikštijo, ir mes, aš ir viena mer- 
gaitė, kuri su manimi turėjo sakyti “ĮŽadus"', tapome krikš- 
tatėviais. 

Krikštamotė buvo labai graži, blondinė, nuo susijau- 
dinimo kiek įraudusi, kas visai nekenkė jos grožiui. Jos 
krikšto vardas buvo Laura, kaip garsiosios Petrarko mei- 
lužės, o jos pavardę pamiršau. Taigi komunijos ėjau tarp 
dviejų krikštasūnių: Izmaelio ir Rusi. 

Rusi, kurio krikštatėviu tapau devynių mėnesių am- 
Žiaus kartu su Augustina Devjolen, buvo už mane devy- 
niais mėnesiais jaunesnis, o Izmaelis — devyniais mėne- 
siais Vyresnis. 

Pagaliau išmušė ilgai laukta valanda. Žinote, kokia 
svarbi šventė anksčiau mažuose miesteliuose būdavo vai- 
kų pirmoji komunija; sutapatinta su gražia Dievo Kūno 
švente, ji kiek nublanko. Tačiau liaudies instinktas, nors 
vienodai gerbė, vis tiek pirmąją laikė svarbesne už antrą- 
ją, vaikišką silpnumą svarbesnį už aukščiausiąją galią. Visi 

veidai švytėjo, visi namai žydėjo. Na galbūt taip atrodė 
tik mano, trylikamečio vaiko, pilno jaunatviškos energi- 
jos ir tikėjimo, akims. 

Tą dieną Iro vargonais darė stebuklus. Iš tiesų jis 
buvo didis menininkas: visa, ką gyvenimas turi jaunatviš- 
ka, — meilę ir poeziją, — jis paklojo po Viešpaties kojo- 
mis melodingais akordais. 

Ceremonijos detalės visai išsitrynė iš mano atmin- 
ties. Visas buvau persunktas gilaus tikėjimo; prisimenu 
tik, kad visa švietė viltimi. Ką tik danguje gali matyti ti- 
kinčiojo akys, tą dieną aš mačiau, ir apsvaigimas buvo 
toks stiprus, kad, kai ostija palietė mano lūpas, aš apsi- 
pyliau ašaromis ir apalpau. 

Abatas Remi nieko nesuprato. 

Visa tuomet manyje slypėjusi pagarba šventumui, re- 
liginis garbinimas visko, kas didu, visa dangiškoji ugnis, 
degusi mano kūne, išsiveržė kaip lava iš perpildyto ugni- 
kalnio kraterio. 

Atsigauti po šio sukrėtimo prireikė dviejų ar trijų 
dienų. Abatas Greguaras atėjo manęs aplankyti; puoliau 
jam į glėbį ir pravirkau. 

— Mano mielas drauge, — tarė jis, — man labiau 
patiktų, kad tai būtų ne taip gyva ir tęstųsi ilgai. 

Abatas Greguaras buvo šventas žmogus. 

Ne, mielas abate, tai nesitęsė ilgai; ne, kaip sakiau, 
aš nebuvau praktikuojantis tikintysis. Dar blogiau, tas kar- 
tas, kai aš priartėjau prie šventojo stalo, buvo vienintelis, 
bet, — sakau jums, mirusiam, kaip pasakyčiau gyvam, — 
kad paskutinė komunija bus tada, kai Viešpats savo ran- 
ka užspaus man akis ir, pakėlęs nebūties uždangą prieš 
mano gyvenimą ir nebūties uždangą po mano gyvenimo, 
pažvelgs griežtu žvilgsniu į mano nueitą kelią ir neras min- 
ties, neras darbo, dėl kurio galėčiau sau priekaištauti. 

Ogiustas Lafaržas. — Didysis pasiruošimas kūdre- 
liavimui. — Stebuklinga medžioklė. — Epigrama. — Aš 
noriu rašyti eilėraščius. — Kaip aš verčiau Vergilijų ir Ta- 
citą. — Montanjonas. — Mano politinės pažiūros. 


Dievas, atrodo, atlygino už tokį mano sielos polėkį. 
Pagaliau, po dvylika metų trukusių įvairių prašymų, ma- 
no motina gavo vienintelį dalyką — jai buvo leista atida- 
ryti tabako parduotuvę. 

Numatydami šį svarbų įvykį, mes išsikėlėme iš Lor- 
mė gatvės. Apsigyvenome La Fonteno aikštėje pas ka- 
tilų meistrą, vardu Lafaržas, kuris mums išnuomojo vi- 
są antrą aukštą ir pažadėjo, jei mums reikės, užleisti ir 
parduotuvę. 

Licencija buvo gauta, jis ištesėjo pažadą, ir mes įsi- 
taisėme didelėje pirmo aukšto salėje su durimis į aikštę 

ir dviem prekystaliais: vienas pardavinėti tabaką, kitas — 
druską. 

Visos mūsų ateities viltys buvo susijusios su šia dvi- 
guba prekyba, kurią mes galėjome pradėti tik pono Ko- 
laro protekcijos dėka. 

Netrukus po mūsų persikėlimo aplankyti tėvo par- 
važiavo katilų meistro sūnus. Tai buvo gražus jaunas vy- 
ras, blondinas, vyriausias klerkas Paryžiuje, taip pat besi- 
mokantis notaro profesijos; toms studijoms jis gavo do- 
taciją. Taigi jis grįžo spindintis prabanga: paltas su pele- 
rinomis, kokius nešiojo tais laikais, laikrodžio grandinė- 
lė su dideliu breloku, aptemptos kelnės ir husariški ba- 
tai. Jis elgėsi kaip turtingas paveldėtojas; tai atrodė pa- 
prasta Žmogui, įpratusiam prie paryžietiškos sėkmės. 

Vargšas Ogiustas Lafaržas jau tada, nors atrodė gra- 
žus ir įraudęs, sirgo džiova, nuo kurios vėliau mirė. 

Jis buvo protingas, priklausė tų laikų literatūriniam 
pasauliui, Dezožjė, Beranžė ir Armandą Gutfė vadino sa- 
vo draugais, rašė gražias dainas ir, tarsi iš prigimties tur- 
tingas, galėjo iš liemenės kišenės ištraukti auksinę mo- 
netą ir nerūpestingai mesti ant prekystalio, mokėdamas 
už kokį nors mažmožį. 

"Iloks dabita negalėjo miegoti tėvo parduotuvės už- 
pakaliniame kambaryje; tėvas mūsų paprašė Ogiustui už- 
leisti vieną kambarį, ir mes su malonumu sutikome. Taigi 
Ogiustas gyveno pas mus. 

Suprantama, kad nuolat ištroškęs naujovių, aš visaip 
jų ieškojau. Žengiau pirmą žingsnį suartėti su Ogiustu. 
Jis manęs neatstūmė ir pasiūlė, kaip patį maloniausią da- 
lyką, kokį pas mus galima sugalvoti, surengti didelę me- 
džioklę prie kūdrų. 

Aš sutikau. Jau buvau patyręs Ogiusto pranašumą dau- 
gelyje dalykų, bet kūdreliavime tikrai tikėjausi atsigriebti. 

Aš klydau. Mes, kaimiečiai, kūdreliavome kaip pa- 
prasti menininkai; Ogiustas tai darė kaip senjoras. 

Jis liepė pakviesti Budu. 

— Kurios kūdros geriausios girioje? — paklausė jis. 

— Kūdros Kompjeno ir Vivjero link, — trumpai at- 
sakė Budu. | 

— Kiek dar yra kūdrų maždaug vienos mylios spin- 
duliu? 

— Septynios ar aštuonios. 

— Ar, užtvėrus visas kitas kūdras prieš tris ar ketu- 
rias dienas, paukščiai bus priversti skristi prie Kompjeno 
ir Vivjeros kūdrų? 

— Be abejo, nebent palytų; tada, užuot lindę į pavo- 
jų, paukščiai atsigertų iš lapų įdubų. 

— Manote, kad lis, Budu? 

Budu papurtė galvą. 

— Mano galvos barometras stovi vietoje, pone 
Ogiustai, kol nepasikeis mėnulis, nelis. 

— Gerai, Budu, štai dešimt frankų; jūs užtversite vi- 
sas aplinkines kūdras, o šeštadienio vakarą mes su Diu- 
ma eisime paspęsti dviejų kūdrų pakeliui į Kompjeną ir 
pakeliui į Vivjerą. Ir prie vienos, ir prie kitos kūdros mums 
reikia puikių palapinių, kur galėtume praleisti naktį. 

— Gerai, pone Ogiustai, bus padaryta. 

— Be to, šį vakarą noriu gauti du tūkstančius šake- 
lių, kad iš anksto galėčiau jas gerai ištepti derva. 

— Gausite, pone Ogiustai. 

— Puiku, — tarė Lafaržas ir mostelėjo ranka lyg im- 
peratorius. 

Tai buvo pirmoji mano gauta prabangos pamoka; kas 
skaitė “Montekristą", gali pasakyti, ar aš ja pasinaudojau. 

Šeštadienio vakarą dešimties frankų, duotų Budu, 
dėka viskas buvo paruošta. Po paskutinės raudongurklės 

giesmės mes paspendėme dvi kūdras. Ogiustas įsisupo į 
savo madingą paltą, aš į antklodę ir abu, atsigulę į Budu 
paruoštas paparčių lovas, bandėme užmigti. 

Sakau, bandėme užmigti, ne todėl, kad būtų šalta, 
giria nerami ar mėnulis labai ryškus; malonumo lauki- 
mas jaudina beveik taip pat kaip pats malonumas. "Tik 
visai neseniai pradėjau užmigti naktimis prieš medžiok- 
lės atidarymą, ir mano gyvenime turėjo atsirasti kur kas 
rimtesnių rūpesčių, kad ši nemiga išnyktų. 

"Taigi labai retai užmigdavau tomis puikiomis nakti- 
mis, jaudindamasis dėl būsimo kūdreliavimo, viliojimo 
ar medžioklės su šautuvu. Be to, bemiegės naktys iki šiol 
man būtinos. Kai širdis trokšta vienatvės, tylos ir erdvės, 
žvaigždes pro lapų skliautą, kuris virpa tarp manęs ir dan- 
gaus, klausytis paslaptingų garsų, kurie atgyja medžių šir- 
dyse, kai užmiega gamta. 

Lafaržas miegojo ne daugiau už mane. Apie ką jis 
galvojo? Turbūt apie kokį nors gražų siuvėjos veidelį, pa- 
liktą Paryžiaus mansardoje, o gal paprasčiausiai apie di- 
džiąją savo ambiciją — tapti notaru, taip sunkiai pasie- 
kiamą puodžiaus sūnui. 

Trečią valandą ryto krūmuose šokinėjančios raudon- 
gurklės giesmelė mums paskelbė dienos pradžią, kaip va- 
kar buvo paskelbusi jos pabaigą; paskui pragydo straz- 
das, paskui zylė, dar vėliau kėkštas. 

Atrodė, kiekvienas paukštis turi savo valandą, kada 
pabusti ir prašnekti į Dievą. 

Neprisimenu, kada esu matęs ar girdėjęs apie tokias 
masines paukščių gaudynes, kokias mes surengėme tą die- 
ną. Pagavome daugiau nei po dešimt kėkštų ir strazdų, 
dvidešimt raudongurklių, po trisdešimt ar keturiasdešimt 

zylių ir devynbalsių. Galiausiai grįžome į miestą, linkda- 
mi nuo savo medžioklės laimikio svorio. 

Po trijų dienų Ogiustas Lafaržas grįžo į Paryžių. Jo 
noras sužavėti visus nepavyko. Jis atvažiavo į Vilė Kotrė 
prašyti panelės Piko rankos ir gavo neigiamą atsakymą. 

Tą naktį, gulėdamas šalia manęs, jis svajojo ne apie 
karjerą ir ne apie meilę; jis galvojo apie kerštą. 

Jis parašė epigramą. 

Tą epigramą, prieš pat išvažiuodamas, jis įteikė man 
kaip ir dar dvidešimčiai Žmonių. 

Štai ji: 


Išdidi Eleonora savo meilumu tikėjos 

Susilaukti daug gerbėjų, kurie jos rankutės trokštų. 
Atsaini ir abejinga 
Panieka visiems atmoka. 

Sukluskit galvos, tegul protas jus sulaiko; 

Jei viena jau pabandė gauti tą dukatą, 

Kiek atsiras tokių, kuriems nereik to gero? 


Ar ta epigrama gera, ar bloga? Aš nežinau. Palieku 
tai spręsti Akademijai, turinčiai šios srities specialistą, 
nes neseniai priėmė poną de Sent Olerą. Bet aš gerai 
Žinau, pats mačiau, kad tie, kurie vakar juokėsi iš Lafar- 
žų, rytojaus dieną jau juokėsi iš Piko šeimos. 

Po Demustjė mirties mūsų miestelis nepriėmė nė vie- 
no neišleisto eilėraščio. Šį kartą septynios Ogiusto eilu- 
tės sukėlė triukšmą septynioms dienoms. 

Prisipažįstu, kalbos apie autorių, kurio mieste jau 
nebuvo, apsuko man galvą. Ir aš troškau tokios garbės, 
troškau priversti apie save kalbėti ten, kur manęs nėra, ir 
per pirmąją abato Greguaro pamoką maldavau jį, užuot 
nesėkmingai dirbus prie lotyniškų eilių, išmokyti mane 
rašyti eiles prancūziškai. 

Ogiusto Lafaržo epigrama buvo pirmasis saulės spin- 
dulys, nušvitęs mano gyvenime; jis apšvietė dar neaiškius 
norus, įvaizdį, labiau panašų į viziją, norą, labiau panašų 
į įkvėpimą. 

Vėliau pamatysime, kaip Ogiusto Lafaržo impulsą 
sustiprino Adolfas de Levenas. 

"Taigi paprašiau abatą Greguarą išmokyti mane ra- 
šyti prancūziškas eiles. Abatas Greguaras buvo oficialus 
krašto poetas. 

Sakiau, kad po Demustjė joks neišleistas eilėraštis 
nepakuteno mano tėvynainių protų. Aš klydau: į visas 
šventes, į kiekvienas vaiko gimimo iškilmes, į kiekvienas 
krikštynas abatas Greguaras buvo kviečiamas kaip po- 
etas. Nesu skaitęs tauresnių eilių nei abato Greguaro. 

Kai paprašiau jį: “Išmokykite mane rašyti eiles pran- 
cūziškai"', kuris skambėtų gana nekukliai, jei būtų adre- 
suotas Hugo ar de Lamartinui, abatas visai nesutriko ir 
tik atsakė: | 

— Labai norėčiau, bet po savaitės tau ir tai nusibos 
kaip visa kita. 

Abatas man davė surimuoti eilutes, ir aš, Kaip įmany- 
damas geriau, pasistengiau parašyti prancūzišką eilėraštį. 
Jis buvo teisus: po savaitės man to buvo gana. 

Grįžome prie kitokių pratybų. Abatas Greguaras at- 
eidavo kasdien vienuoliktą valandą ryto; pamoka tęsda- 
vosi dvi valandas, ir beveik visa likusi diena priklausyda- 
vo man. Štai kaip aš ją leisdavau. 

Mano mokytojas, kad mažiau vargintųsi, prieš akis 
turėjo Vergilijaus ir Tacito vertimus į prancūzų kalbą. Ta- 
čiau, nenorėdamas tų dviejų knygų kasdien nešiotis, jas 
palikdavo pas mus, užrakinęs dėžutėje. Dėžutės raktą iš- 
sinešdavo, nes pažinojo tokius tinginius kaip aš. 


44 


Jo nelaimei, pastebėjau, kad dėžutės vyriai pritvir- 
tinti iš išorės. Atsuktuvu atsukdavau varžtus, nuimdavau 
vyrius ir pro plyšį ištraukdavau, ko man reikėdavo, Enė- 
jaus giesmes ar Cezario istorijas. Paskaitęs prancūziškus 
vertimus, rašydavau tokias interpretacijas, kad nustebin- 
davau net savo mokytoją. 

Mano motina buvo sužavėta. 

— Tik pažiūrėkite į tą vaiką, — sakydavo ji kiekvie- 
nam, — jis užsidaro valandą, ir visos dienos užduotis pa- 
daryta. 

Bet temas diktuodavo abatas; temų vertimo į loty- 
nų kalbą jis neturėjo jokioje dėžutėje; reikėjo jas rašyti 
traukiant žodžius iš žodyno, ir čia neišsiversta be galy- 
bės barbarizmų, žlugdžiusių gerą mano reputaciją, pa- 
siektą interpretacijomis, ir mokytojo galvoje nuolat iš- 
kildavo tas pats klausimas, į kurį negalėjo atsakyti joks 
mirtingasis: 

— Kodėl tas vaikas taip puikiai interpretuoja ir visai 
nemoka rašyti temų? 

Taip ir nepasiekiau geresnių rezultatų, nors tomis 
dienomis, kai būdavo užduota tema, dirbdavau po ketu- 
rias valandas vietoj dviejų. 

Bet ir po dviejų ar keturių valandų darbo man kas- 
dien likdavo dešimt ar dvylika laisvų valandų. "Taigi, kaip 
matote, turėjau daug laisvo laiko. 

Didžiąją jo dalį leisdavau pas vieną ginklakalį, gyve- 
nusį priešais mus, kitoje aikštės pusėje. 

Jo pavardė buvo Montanjonas. 

Ginklakalys turėjo sūnų, lankiusį abato Greguaro ko- 
ležą kartu su manimi; jis mirė nuo išsekimo. Parodė man 
jį, mirštantį, ir tas vaizdas visiškai užbaigė mano gydymą, 
pradėtą pono Tiso. 

Nors mano draugas, pono Montanjono sūnus, mi- 
rė, neatpratau lankytis jo tėvo namuose, nes ten buvo 
tai, kas mane ypač traukė. "Ien buvo ginklų. 

Tarp jo ginklų radau ir tą patį vienvamzdį, kurį bu- 
vau paėmęs rytojaus rytą po tėvo mirties, kad užmuš- 
čiau Dievulį; tas šautuvas turėjo būti man atiduotas “kai 
būsiu didelis". Tačiau tų trijų žodžių “kai būsiu didelis" 
niekas nepatikslino, ir dėl to aš labai kentėjau. Maniau 
esąs pakankamai didelis, nes jau buvau aukštesnis už 
savo šautuvą. 

Nuolatinio darbo pas Montanjoną ir didelio stro- 
pumo, didesnio nei rašant interpretacijas, dėka galėjau 
išardyti ir surinkti tą sudėtingą mechanizmą, vadinamą 
šautuvo spyna, taip pat greitai ir beveik taip pat subtiliai 
kaip nagingiausias ginklakalys. 

Tėvas Montanjonas buvo įsitikinęs, kad tai mano 
pašaukimas, ir pasisiūlė mane nemokamai išmokyti to 
amato. 

Jis klydo: mano entuziazmas taip toli nesiekė. 

Likusį laiką leidau fechtuodamasis su tėvu Munjė, 
arba įvairiausiais būdais medžiodamas paukščius su 
dviem savo geriausiais draugais Solnjė ir Arpenu. 

"Iomis laisvalaikio valandomis retai kada pavykdavo 
išvengti muštynių dėl politinių pažiūrų! Susigrumdavau 
ne mažiau kaip kartą per dieną. 

1814 metų pabaigoje ir 1815 metų pradžioje kiek- 
vienas turėjo savo nuomonę politiniais klausimais. Daž- 
niausiai tų nuomonių buvo laikomasi gana karštai. 

Tiktai tos nuomonės, tos pažiūros nesiskirstė į dau- 
gybę niuansų kaip šiandien, toli gražu neatspindėjo visų 
vaivorykštės spalvų; jos skirstėsi į dvi visiškai priešingas 
stovyklas: buvo rojalistai ir bonapartistai. Respublikonai 
jau buvo praeityje, liberalai dar nepasirodę, na, 0 apie 

sensimonizmą, furjerizmą, demokratiją, socializmą, ne- 
galėjo būti nė kalbos. 

Mano motiną ir mane, nesakau, kad tokie buvome, 
žmonės laikė bonapartistais. 

Mes —bonapartistai! Visiška nesąmonė! Bonapar- 
tas mus pažemino, ištrėmė, nuskurdino; Napoleonas 
mus užmiršo, išsižadėjo, paliko mirti badu, o mes bona- 
partistai! 

Nuolat girdėdamas savo ir motinos vardą minint kaip 
bonapartistų, aš labai piktinausi ir kaskart, kai mane pra- 
einantį vaikai apšaukdavo bonapartistu, mesdavau žemėn 
kepurę ir švarkelį ir, laikydamas tai įžeidimu, tuoj pat rei- 
kalaudavau satisfakcijos. 

Jei įžeidėjas būdavo pakankamai didelis ją duoti, jis 
duodavo, kartais net per daug, bet negi tai svarbu! Rei- 
kalui esant, rytojaus dieną vėl viskas pasikartodavo. 

"Tas įnirtingas mūsų priskyrimas bonapartistų stovyk- 
lai dar labiau neramino mano motiną: pirmiausia todėl, 
kad niekada aš taip dažnai negrįždavau namo su kruvina 
nosimi ar pamušta akimi kaip po Restauracijos, ir svar- 
biausia, toje neapykantoje ji įžvelgė gobšumą, ji bijojo, 
kad iš jos neatimtų tabako parduotuvės, jei oficialiai bus 
iškelti kaltinimai bonapartizmu. 


Šautuvas-lazda. — Bišas. — Jo ir Budu panašumas. — 
Aš tampu brakonieriumi. — Man surašytas protokolas. — 
Įgaliotasis atstovas ponia Darkur. — Apie tai, kas sutruk- 
dė Kretono surašytam protokolui man pridaryti bėdos. 


Tokioje baimėje mes praleidome 1814 — 1815 me- 
tų žiemą, kurios metu, motinai nežinant, aš pradėjau mo- 
kytis šaudyti. 

Motina uždraudė ponui Montanjonui duoti man 
garsųjį šautuvą, bet Montanjonas mane laikė tokiu geru 
šauliu, kad negalėjo pritarti mano vargšės motinos bai- 
mei. Taigi jis man davė ne tą nelemtąjį šautuvą, — Mon- 
tanjonas, overnietis iki kaulų smegenų, buvo garbingas 
žmogus ir negalėjo laužyti pažado, — bet kitą vienvamz- 
dį, paties padarytą sūnui, todėl visiškai patikimą. Čia dar 

ne viskas: kadangi nešaudoma be parako ir kulkų, jis ma- 
ne visu tuo aprūpino ir išleido į mišką. 

Jo padarytas šautuvas buvo ypatingas, tikras brako- 
nieriaus šautuvas, šautuvas-lazda; vamzdį nešiesi ranko- 
je kaip lazdą, o mechanizmą — kišenėje. 

Pamatęs paukštį, pakeli šautuvą ir tampi medžiotoju. 

Pamatęs Žmogų, išmontuoji šautuvą ir vėl atrodai 
tarsi vaikščiotum po mišką. 

Kadangi niekam nešovė į galvą, kad aš galiu turėti 
tokį šautuvą, nejaučiau jokio pavojaus. Išgirdęs šūvį, gi- 
rininkas prieidavo prie manęs ir imdavo klausinėti. Sa- 
vaime suprantama, atsakydavau, kad ir aš girdėjau šū- 
vį, — negalėjo būti kitaip, — bet niekada nematydavau 
šovusiojo, arba, jei ir matydavau, jis, mane pamatęs, nu- 
bėgdavo visada į priešingą pusę, nei ketindavau eiti aš 
pats. 

Girininkui nuėjus, aš patraukdavau savo keliu, ir jei 
ne tie prakeikti kaltinimai bonapartizmu, mano gyveni- 
mas klostėsi kuo puikiausiai. 

Pagrindinis mano medžioklės kelias ėjo vadinamąja 
didžiąją alėja. "Tai buvo miško kvartalas per ketvirtį my- 
lios nuo pilies, apaugęs šimtametėmis liepomis. Čia, tarp 
medžių eilių, tiek iš kairės, tiek iš dešinės, buvo matyti, 
todėl galėjai laiku pastebėti priešą ir pasprukti. 

Žiemą ta alėja knibždėte knibždėjo paukščių, ypač 
daug priskrisdavo strazdų giesmininkų. Mano mažo ka- 
libro šautuvas-lazda puikiai tiko jų medžioklei ir pasiek- 
davo aukščiausią medžio šaką. 

Baigęs ar net nebaigęs rašyti abato Greguaro užduo- 
tų temų ir interpretacijų, pradėdavau savo žygį, pasakęs, 
jog išeinu pas Montanjoną. Montanjonas jau laukdavo 
paruošęs šautuvą, išleisdavo mane pro užpakalines du- 
ris, ir aš kaip kulka išlėkdavau į didžiąją alėją. 

Čia rasdavau draugus Sonjė ir Arpeną su kokiais 
nors į pagalį įkištais vamzdžiais, apipjaustytais šautuvais 
ar pailgintais pistoletais, ir medžioklė prasidėdavo. 

Svarbiausia, aš ten rasdavau Bišą. 

Kuperis penkis savo romanus skyrė Netui Odinei 
Kojinei; tegul skaitytojas man leidžia kelias eilutes para- 
šyti Bišui, galbūt vieninteliam Žmogui Europoje galin- 
čiam, atmetus neigiamas puses, lygintis su amerikiečių 
herojumi. 

Aniketas, nežinau, kodėl vadinamas Bišu, tada bu- 
vo dvidešimties metų vaikinas, vidutinio ūgio, puikiai su- 
dėtas, stiprus kaip visi gerai subalansuoti mechanizmai, 
bet ypač išradingas brakonierius. 

Medžioti Bišas pradėjo kūdreliaudamas ir vilioda- 
mas, kaip pradeda kiekvienas tikras brakonierius, ir šiuos 
du amatus mokėjo puikiai. Palyginti su Budu, jis atrody- 
tų kaip Pompėjus! prieš Cezarį; galbūt Bišas būtų tapęs 
Cezariu, o Budu likęs Pompėjumi, jei ambicijos nebūtų 
patraukusios į brakonieriavimą, į tą žemę, kurią Budu 
išdidžiai niekino. 

Niekas geriau už Bišą negalėjo įžiūrėti brūzgynuose 
tupinčio triušio ar kiškio dykvietėje; niekas geriau už Bi- 
šą nemokėjo prislinkti prie triušio ar kiškio nepastebėtas 
ir jį užmušti akmeniu ar lazda. 

Visi Žino, kokia baili kurapka. Taigi Bišas turėjo ta- 
lentą kurapką užhipnotizuoti, prie jos prieiti ir nušauti iš 
pistoleto, be jokių šunų. 

Nereikia ir sakyti, kad medžioklės laimikių jam nie- 
kada netrūko. Kai medžioji tik tam, kad medžiotum, ir 


"Gnėjus Pompėjus Didysis — piratų ir Mitridato nugalė- 
tojas, 60 m.pr.Kr. su Cezariu ir Krasu sudaręs pirmąjį triumviratą, 
vėliau Julijaus Cezario priešininkas. 

būtinai neįtikinamiausiais būdais, laimikis pats ateina į 
rankas. 

Bišas buvo mano draugas; Bišas buvo mano moky- 
tojas. 

Jis mane išmokė visų gudrybių, ne medžioklės, bet 
žvėrių gudrybių; tačiau kiekvienai žvėries gudrybei jis 
priešpastatydavo savąją, o kartais ir dvi. 

Vėliau Bišo talentas buvo įvertintas. Kadangi nie- 
kas negalėjo jam sutrukdyti brakonieriauti, jį paskyrė miš- 
ko sargu. 

Po penkiolikos metų išsiskyrimo, nežinodamas, kaip 
jis toliau gyveno ir atvažiavęs medžioti į Lego girią su 
kunigaikščio d'Orleano leidimu, radau Bišą, einantį vy- 
riausiojo girininko pareigas. 

Leidimą medžioti turėjau kaip tik jo teritorijoje. 
Mes pažinome vienas kitą, apsikabinome ir patraukė- 
me į mišką. 

Šventasis Hubertai, tik tu vienas žinai, kokia tai bu- 
vo medžioklė! 

Po 1848 metų revoliucijos, Kuri karališkąsias girias 
padarė nuomojamas arba įsigyjamas kaip privačią nuosa- 
vybę, Bišas nebemedžiojo. Kažkada galiojusi teisė giri- 
ninkams susimedžioti kiškių tiek, kiek reikia jų asmeni- 
niams poreikiams, šiandien panaikinta. Dar blogiau, jie 
negali eiti tarnybos su šautuvu ant peties ir svarbiausias 
ginklas, kokį gali neštis, liko lazda. 

Apie tai per paskutinę mano kelionę į Kompjeną 
smulkiai papasakojo vienas senas draugas, nuomojęs Le- 
go girioje medžioklės plotus. 

— O! Dieve mano! — pasibaisėjau aš. — Vargšas 
Bišas, jis turėjo mirti iš liūdesio, matydamas save taip nu- 
ginkluotą! 

— Bišas? — atsakė mano pašnekovas. — Būkite ra- 

mus, savo lazda jis primedžioja daugiau nei mes su savo 
šautuvais visi kartu paimti. 

"Tai mane truputį nuramino. 

"Taigi Bišas man davė pamokas, kuriomis puikiai nau- 
dojausi. 

Bet tokia laimė negalėjo ilgai tęstis. Jeigu vaikas ne- 
nubaudžiamas, tai skatina jo pasitikėjimą savimi, 0 pasi- 
tikėjimas — neatsargumą. 

Vieną gražų 1815 metų vasario pabaigos rytą, kai 
nuo saulės po kojomis spindėjo sniego kilimas, aš įdė- 
miai sekiau nuo medžio ant medžio skraidantį strazdą 
giesmininką ir nepastebėjau, kad esu sekamas pats. Pa- 
galiau strazdas nutūpė ir sustingo. Iš savo lazdos pada- 
riau šautuvą, prisitaikiau ir iššoviau. 

Vos tik nuaidėjo šūvis, už nugaros išgirdau baisius 
žodžius: 

— Ak, tu niekšeli, aš tave pričiupau! 

Persigandęs atsisukau ir pažinau vyriausiąjį girinin- 
ką Kretoną. Jo ištiesta ranka tik per pusę pėdos nesiekė 
mano apykaklės. Pernelyg gerai žaidžiau lenktynes, kad 
leisčiausi taip lengvai pagaunamas. Aš šoktelėjau į šalį ir 
po akimirkos atsidūriau per dešimtį žingsnių nuo jo. 

— Tu mane pričiupai, bet nepagavai, — atsakiau jam. 

Jam ir nereikėjo manęs pagauti, nes ir taip pažino, 0 
girininko pranešimo visiškai pakako surašyti protokolui; 
tačiau įsimaišė savimeilė, ir jis pradėjo mane vytis. 

Nuo tos dienos, kai mane su peiliu vijosi Lebegas, 
kojos gerokai pailgėjo. Kretonas iškart pamatė, kad esu 
geras bėgikas ir kad su manimi nebus taip lengva. Tačiau 
jis neatsisakė minties mane pavyti. Tada aš pasukau į pie- 
vą, nuo kurios skyrė šešių pėdų pločio griovys. Bet ką 
man reiškė šešių pėdų pločio griovys! Aš jį peršokau ir 
sėkmingai nutūpiau kitoje pusėje. 

Įsibėgėjęs Kretonas norėjo padaryti tą patį, bet jo 
kojos buvo keturis kartus vyresnės už manąsias, todėl šiek 
tiek praradusios šoklumą. Užuot nutūpęs anapus grio- 
Vio, jis įsmuko į griovį; užuot toliau bėgęs paskui mane, 
keturiomis išsiropštė iš griovio ir klibinkščiuodamas, pa- 
siramsčiuodamas šautuvo buože, nuėjo savo keliu. 

Jis išsinarino koją. 

Tai nepagerino mano reikalų. 

Grįžau pas Montanjoną ir viską jam papasakojau. 

— Šit kaip! — tarė jis. — Visais laikais buvo žmo- 
gėdrų, bet mes iki šiol gyvi. 

— Bet ar manęs nepasodins į kalėjimą? 

Sėsti į kalėjimą buvo didžiulė mano vaikystės bai- 
mė. Vienas mano draugas, Aleksandras Tronšė, kartą bu- 
vo uždarytas į areštinę už vagystę. Į tą žygį aš ėjau kartu 
su juo iki miesto pakraščio ir jo dalios išvengiau tik to- 
dėl, kad buvau su suknele. Jis pagalvojo, kad su tokiu 
drabužiu aš negalėsiu greit bėgti, jei prireiktų, ir suga- 
dinsiu visą reikalą. Taigi buvau gėdingai nuvytas šalin. 

Aš netapau jo faktišku bendrininku, bet buvau keti- 
nimų bendrininkas. 

Kai pamačiau Aleksandrą Tronšė kalėjime, maniau, 
mirsiu iš baimės. 

Štai kodėl taip graudžiai paklausiau Montanjono: 

— Bet ar manęs nepasodins į kalėjimą? 

— Jei jie norės tave pasodinti į kalėjimą, duok man 
žinią, sūneli, ir aš jiems kumščiais įrodysiu, kad jie tokios 
teisės neturi. 

— O kam jie turi teisę? 

— Jie turi teisę skirti tau baudą ir konfiskuoti šautuvą. 

— "Tai yra, jūsų šautuvą. 

— O! Nebijok, aš tau duosiu kitą už trisdešimt su. 

— Taip, bet bauda, kokio dydžio ji gali būti? 

— Ak taip! Bauda! "Tai jau gali siekti penkiasdešimt 
frankų. | 

— Penkiasdešimt frankų! — sušukau aš. — Jie pa- 
reikalaus iš mano motinos penkiasdešimt frankų? O, Die- 
ve mano! O. Dieve!.. 

Pajutau, kad tuoj pravirksiu. 

— Na! — tarė Montanjonas. — O tavo pusbrolis 
Devjolenas, ar jis nepadės? 

Aš papurčiau galvą. Šiuo atveju negalėjau tikėtis pus- 
brolio Devjoleno pagalbos. Kad jį išbandyčiau, ne kartą 
juokais esu klausęs: 

— Ką darytumėt, jei pagautumėt mane medžiojant 
girioje? 

Jis man atsakė švelniu balsu, atspindinčiu jo sielą, ir 
surauktais antakiais, kaip paprastai darydavo: 

— Ką daryčiau? Iškarščiau tau kailį! 

Todėl Montanjono paguoda primenant poną Dev- 
joleną buvo visai be efekto. 

Grįžau namo visai nuleidęs ausis. Meiliau nei pa- 
prastai pabučiavau motiną ir patraukiau į savo kambarį. 

— Kur eini? — paklausė ji. 

— Rašyti temos, mama, — atsakiau jai. 

— Tai padarysi po vakarienės. Sėsk prie stalo. 

— Aš nealkanas. 

— Ką, tu nealkanas? 

— Ne. Suvalgiau sumuštinį pas Montanjoną. 

Nustebusi motina pažvelgė į mane. Ponia Montan- 
jon taip lengvai nedalija sumuštinių. Paskui, atsisukusi į 
savo draugę, seną moterį, kuri beveik visą laiką praleis- 
davo pas mus ir kuriai aš nuolat krėsdavau išdaigas, pu- 
siau juokais, pusiau susirūpinusi pareiškė: 

— Ak šit kaip! Ar tik jis nesusirgo! 

— Nesirūpink, — atsakė senoji dama, — plėšikas 
apsuks dar porą ratų ir vargu ar apsunkins sąžinę. 

O! Mieloji ponia Diupuji, kaip jūs įžvelgiate žmonių 
širdis, o šį kartą ir manąją! 

Ne, mano sąžinė nebuvo švari ir visai nereikėjo to pri- 
minti. Likau stovėti prie lango, pusiau pasislėpęs už užuo- 
laidos, žvilgsniu naršiau aikštę, visiškai įsitikinęs, kad tuoj 
pamatysiu iš kokios nors gatvės pasirodantį ir tiesiai prie 
mūsų namo einantį girininką, žandarą ar net Turnemojį, 
kuris su manimi jau turėjo reikalų, kai šaudžiau iš pistoleto. 

"Tačiau išvydau kai ką baisiau už girininką, baisiau už 
žandarą, baisiau net už Turnemolį. 

Aš pamačiau Pilies gatve ateinantį patį poną Devjo- 
leną. 

Akimirką vyliausi, kad jis eina ne pas mus; mes gy- 
venome visai šalia seno girininko, pas kurį ponas Devjo- 
lenas kartais užeidavo. 

"Tačiau greitai nebeliko jokios abejonės: bet koks ma- 
tematikas, išvedęs įstrižainę nuo Pilies gatvės iki mūsų 
namų slenksčio, pasakytų, kad ponas Devjolenas ėjo bū- 
tent ja, nenukrypdamas nė žingsnio į šalį. 

Neradau kito išsigelbėjimo kaip tik pabėgti. 

Po penkių sekundžių mano planas buvo įvykdytas. 
Greitai nusileidau laiptais. Nuo paskutinės laiptų pako- 
pos pro dvejas įstiklintas duris buvo matyti parduotuvės 
vidus. "Tuo metu, kai ponas Devjolenas atidarė parduo- 
tuvės duris, aš pro kitas duris įsmukau pas Lafaržą, o iš 
Lafaržo — takeliu į gatvę. Buvau saugus. Siaura gatvele, 
slinkdamas palei namus, pasiekiau Abrevuaro aikštę, o 
nuo jos grįžau pas Montanjoną pro tas pačias įžymiąsias 
užpakalines duris, kuriomis iki šiol naudojausi tik išeiti ir 
pro kurias net du kartus tą pačią dieną įėjau. 

Pro Montanjono parduotuvės langą bandžiau įžiū- 
rėti, kas vyksta pas mus, žinoma, kiek galima įžiūrėti iš 
kitos aikštės pusės. 

Man pasirodė, kad ten didelis sujudimas ir kad ten 
kažko ieško. Kai antrojo aukšto lange pamačiau motiną, 
besidairančią po gatvę, neliko jokios abejonės. 

Buvo aišku, kad namuose ne tik kažkas kažko ieško, 
bet kad ieško mano motina ir ieško būtent manęs. 

Negalėjau prašyti nei Montanjono, nei jo žmonos, 
kad nueitų pas mus išsiaiškinti padėties. Aš pas juos at- 
eidavau kasdien, bet jie pas mus užsukdavo labai retai. 
Vieno ar kito iš jų pasirodymas atrodytų keistas ir mane 
išduotų. Tupėjau pasislėpęs ir nuščiuvęs kaip Robinzo- 
nas, kai pirmą kartą pamatė laukinius, išlipančius savo 
saloje. 

Po ketvirčio valandos ponas Devjolenas išėjo. 

Man pasirodė, kad jo veidas buvo dar piktesnis nei 
įeinant. 

Palaukiau sutemų, kurios atėjo po penktos valan- 
dos, o tada, jausdamasis ne toks pastebimas, nubėgau 
pas gerą savo draugę ponią Darkur. 

Prisimenate, kad visada, atsidūręs sudėtingoje situ- 
acijoje, bėgdavau pas ją. 

Ir šį kartą viską jai prisipažinau ir maldavau, kad nu- 
eitų pas mano motiną pasidomėti, ar didelis pavojus man 
gresia. 

Gera ir jautri moteris mane taip mylėjo, kad tenki- 
no bet kokį kaprizą. Ji nuėjo pas mus; sekiau ją iš toli, o 
kai įėjo į namą, įsmeigiau žvilgsnį į langą. 

Nelaimei, mano motina stovėjo nugara į langą, ir aš 
negalėjau matyti jos veido. Bet aš mačiau jos judesius ir 
jie man atrodė labai grėsmingi. 

Po penkiolikos minučių ponia Darkur išėjo ir, ka- 
dangi neabejojo, jog aš netoliese, pakvietė mane. Ji turė- 
jo kviesti du, net tris kartus, ir tik trečią kartą pakviestas, 
kai jos balse pajutau raminamą gaidelę, priėjau. 

— Tai tu, bjaurus vaike? — tarė mano motina. 

— Na nesibarkite, — nutraukė ją ponia Darkur, — 
jis ir taip prisikankino. 

— Ir, ačiū Dievui, yra dėl ko, — užbaigė mano mo- 
tina linktelėjusi galvą. 

Aš taip giliai atsidusau, kad būčiau sugraudinęs net 
mūrinę sieną, į kurią buvau atsirėmęs. 

— Ar žinai, kad buvo atėjęs ponas Devjolenas'? — 
paklausė motina. 

— Taip. Pamačiau jį ateinantį, todėl ir pabėgau. 

— Jis nori tave pasodinti į kalėjimą. 

— O! Už tai! — sušukau aš. — Jis neturi teisės so- 
dinti manęs į kalėjimą. 

— Kodėl jis neturi tokios teisės? 

— Ne, ne, ne, aš Žinau... Sakau, kad žinau. 

Mano motina mirktelėjo poniai Darkur. Tas ženklas 
mane nustebino. 

— O! Nereikia mirksėti, — tariau jai. — Jis neturi 
tokios teisės. 

— Taip, bet jis turi teisę surašyti protokolą ir tau 
skirti baudą. | 

— Ak taip! Tai tiesa, — antrą kartą ir dar giliau atsi- 
dusau aš. 

— O kas sumokės tą baudą? 

— Na, Žinoma, mama, tu. Bet būk rami, kai uždirb- 
siu pinigų, aš grąžinsiu tuos penkiasdešimt frankų, gar- 
bės žodis! 

Mano motina nebegalėjo sulaikyti juoko. 

— O! "Tu juokiesi, — šūktelėjau aš. — Tai nebus nei 
baudos, nei kalėjimo! 

— Ne. Bet reikės įvykdyti vieną sąlygą. 

— Kokią? 

— Tu nueisi pas poną Kretoną, pasakysi, kad gailie- 
si dėl to, kas įvyko, ir paprašysi atleidimo. 

Aš papurčiau galvą. 

— Kodėl ne? — pasipiktino motina. 

— Ne! — pakartojau aš. 

— "Tu tikrai neisi? 

— Pasakiau, neisiu! 

— O kodėl? 

— Todėl, kad negaliu jam pasakyti, jog gailiuosi, kad 
jis išsisuko koją. 

— Tu negali jam pasakyti, jog gailiesi, kad jis išsisu- 
ko koją? 

— Ne, nes aš džiaugiuosi. Tai būtų melas, o tu, ma- 
ma, sakei, kad negalima meluoti!.. Kartą, kai buvau labai 
mažas, tu mane mušei už melavimą. 

— Ar matėte tokį gudruolį! — tarė mano motina. 

— Na taip, vaikas nenori meluoti! — juokdamasi 
įsiterpė ponia Darkur. 

— O protokolas! O penkiasdešimt frankų! — sušu- 
ko mano motina. 

— Najau! Penkiasdešimt frankų! — tarė ponia Dar- 
kur. 

— Manote, kad penkiasdešimt frankų mums nie- 
kai? — liūdnai ištarė motina. 

Intonacija, kuria ji ištarė šiuos žodžius, suspaudė 
man širdį, nes ji parodė, kad prarasti penkiasdešimtį fran- 
kų mano motinai yra daug, per daug. 

Aš vos nenusileidau, vos nepasakiau: “Gerai, eisiu 
pas tą Žmogų, pasakysiu, jog gailiuosi, kad jis išsisuko 
koją, pasakysiu viską, ką tik nori!..", kai, nutraukusi 
visus mano gerus ketinimus, ponia Darkur pasisuko į 
mane. 

— Klausyk, — tarė ji, — šiemet aš tau nedaviau do- 
vanų. 

— Ne, nei Leonora. 

— Ir Leonora nedavė? — pakartojo ji. 

— Ne, nedavė, — pakartojau ir aš. 

— Gerai. Jei, tarkim, tave nubaus penkiasdešimčia 
frankų, mes abi tau duosime po dvidešimt penkis. 

— Ačiū, ponia Darkur... Tada aš bėgu pas poną Kre- 
toną. 

— O kam? 

— Pasakyti jam, kad aš nesigailiu, kad jis gavo, ko 
nusipelnęs, kad kitą kartą tegul manęs nesiveja, kad... 

Motina čiupo mane už rankos. 

— Gana, sustok! — tarė ji. — Eik miegoti. 

— Na, tiek to, palikim Kretoną su išnirusia koja, o 
poną Devjoleną su protokolu; viskas susitvarkė... Ačiū, 
ponia Darkur, padėkokite už mane Leonorai... Labanakt 
visiems, einu gulti. Aš taip pavargau nuo bėgimo; keista, 
kaip nuo bėgimo norisi miego... Labanakt visiems. 

Ir, perbėgęs parduotuvę, užlipau į savo kambarį, pa- 
tenkintas taip puikiai pavykusiomis derybomis. 

Kretonas surašė protokolą ir nusiuntė ponui Dev- 
jolenui, kuris, sužinojęs apie mano užsispyrimą, užtikri- 
no, kad manęs laukia liūdnos dienos, ir tikrai būtų tesė- 
jęs Žodį, jei kovo 6-tą nebūtų pasklidusi Žinia, kurios nie- 
kas nesitikėjo ir kuri visus taip sukrėtė, kad Kretonas už- 
miršo išsinarintą koją, o ponas Devjolenas — protokolą. 

Bonapartas išlipa Žiuano įlankoje. — “Monitoriaus 
skaitytojai provincijoje. — Proklamacija ir įsakymas. — 
Liudvikas XVIII, ponas de Vitrolas ir maršalas Sulas. — 
Vilė Kotrė žmonių pažiūros. — Skrybėlininkė Kormiu. — 
Bonapartistai per prievartą. — Laikraščių triukšmas. 


Kovo 1 dieną, vidurdieny, Bonapartas išlipo Žiuano 
įlankoje ir pradėjo žygį į Paryžių. 

Kitos kartos Žmonės, negyvenę toje epochoje, ne- 
galėtų net įsivaizduoti, kokį efektą padarė ta Žinia, kai 
“Monitoriuje" pasirodė šios eilutės: 


“PROKLAMACIJA 


Praėjusių metų gruodžio 31 d. mes atidėjome 
Rūmų posėdžius iki gegužės 1 d. Per tą laiką darė- 

me viską, kad užtikrintume mūsų liaudies laimę ir 
ramybę. Ta ramybė sudrumsta, tą laimę stato į pa- 
vojų priešiškumas ir išdavystė". 


Mielas skaitytojau, įsivaizduokite “ Monitoriaus" pre- 
numeratorių, paprastą miestelėną, — jų nedaug, bet vis 
dėlto yra, — įsivaizduokite merą, prefektą, subprefektą, 
vieną iš tų žmonių, kurie iš pareigos, dėl įsitikinimų, iš 
atsidavimo priversti skaityti vyriausybinę prozą; įsivaiZ- 
duokite žmogų, nerūpestingai atsiverčiantį oficialųjį pus- 
lapį, kurį perskaito kas rytą, kad nuramintų sąžinę, ir jau 
pirmame paragrafe randantį žodžius “priešiškumas" ir 
“išdavystė". 

— Palauk! Palauk!, — nustemba jis. — Kas gi čia 
dabar? 

Ir skaito toliau: 


“Jei tėvynės priešai savo viltis deda į susiskai- 
dymą, kurį visais būdais skatino, į savo rėmėjus ir 
legalius gynėjus, jų nusikalstamos viltys subyrės, at- 
sitrenkusios į neįveikiamą amžinos vienybės sieną". 


— Žinoma, tos nusikalstamos viltys subyrės, — sa- 
ko miestietis, — kas dar nežino, tegul pabando. 

— Žinoma, mes sutrupinsime tas nusikalstamas vil- 
tis, — sako valstybinis tarnautojas, kuris įsivaizduoja ko- 
kį nors puskarininkių sąmokslą. 

Tik miestietis dar atsisuka į žmoną, mosteli galva ir 
pakartoja: 


“... atsitrenkusios į neįveikiamą amžinos vieny- 
bės sieną". 


Ir priduria: 

— Kaip gražiai rašo tie iš vyriausybės! 
Paskui miestietis ar valdininkas skaito toliau: 


“Todėl, kad išgirstų atsidavę ir ištikimi bajorai, 
Prancūzijos kancleris ponas Dambrėjus, mūsų vy- 
riausiasis tvarkdarys, įsako ir mes įsakome..." 


— O! Pažiūrėsime, ką įsako karalius, — taria skaity- 
tojas. 


“I. Skubiai, anksčiau nei buvo numatyta, sušau- 
kiami Perų ir departamentų deputatų rūmai. 

II. Perai ir departamentų deputatai, dabar išvy- 
kę iš Paryžiaus, turi grįžti tuoj pat, kai tik susipažins 
su šia proklamacija. 


Išleista Tiuilri rūmuose, 1815 m. kovo 6 d., per 
dvidešimtą karaliavimą. 
Pasirašo: Liudvikas". 


— Klausyk, — taria miestietis, — kaip keista, jie ne- 
sako, kam sušaukia Rūmus. 

— Klausyk, — sako valdininkas, — jie skubiai su- 
šaukia Rūmus, bet nesako, kurią dieną. Po velnių! Ma- 
tyt, padėtis labai rimta, kad užmiršo tokį dalyką. 

— Ak taip! — sako abu. — Įsakymas. Paskaitykime 
įsakymą, gal jis ką nors paaiškins. 


“Įsakymas 


Atsidavusiems ir ištikimiems bajorams Prancū- 
zijos kancleris ponas Dambrėjus, mūsų vyriausiasis 
tvarkdarys, įsako ir mes įsakome, pareiškia ir mes 
pareiškiame: 

I. Napoleonas Bonapartas, išdavikas ir maišti- 
ninkas, turi būti paimtas į armijos rankas Varo de- 
partamente“. 


— O-ho! Ką čia spausdina? Jie klysta! Ar Napoleo- 
nas neuždarytas saloje? | 

— "Taip, Žinoma, — atsako Žmona, — jis uždarytas 
Elbės saloje. 

— Na tada jo negali paimti į armijos rankas Varo 
departamente; ir vėl klaida. Skaitome toliau... 

— Ei! — sušunka valdininkas. — Ką jie čia šneka? 
Napoleoną turi paimti Varo departamente? Po velnių! 
Tai jau pavojinga. Laimė, mano žmonos pusbrolis yra 
uzurpatoriaus tarno giminaitis, taigi, jei kartais... Skai- 
tom toliau... 

Ir abu skaito: 


“Todėl visiems komendantams, armijos jungi- 
nių vadams, nacionalinės gvardijos vadams, civili- 
niams vadovams ir net visiems paprastiems pilie- 
čiams įsakome jį persekioti“. 


— Jį persekioti, — nutraukia miestietį žmona, — ką 
reiškia persekioti? 

— Po perkūnais! Tai visai paprasta; tai reiškia... tai 
reiškia jį persekioti... Nepertraukinėk manęs pačioje įdo- 
miausioje vietoje. 

Ir abu toliau skaito: 


“... Jį persekioti, suimti ir atiduoti karo tribuno- 
lui, kuris, nustatęs jo asmenybę, paskirs jam įstaty- 
mo numatytą bausmę. 

II. Kaltais dėl tokio pat nusikaltimo bus pripa- 
žinti ir tokia pat bausme nubausti: 

visų laipsnių kariškiai ir valstybiniai tarnauto- 
jai, kurie veiks kartu ar lydės Bonapartą, nebent per 
savaitę priverstų jį pasiduoti. 

III. "Taip pat bus persekiojami ir baudžiami, 
kaip maišto kurstytojai ir bendrininkai, visi civiliai 
bei kariniai administratoriai, kraštų vadovai ir tar- 
nautojai, valstybinių pajamų gavėjai, net paprasti 
piliečiai, kurie tiesiogiai ar netiesiogiai padės Bo- 
napartui. 

IV. "Tokiomis pat bausmėmis bus baudžiami tie, 
kurie kalbomis susirinkimuose ar viešose vietose, 
skelbimais, atsišaukimais ar kitokiais spausdintais 
tekstais dalyvaus ar kvies dalyvauti maište, arba jį 


palaikys. 


Išleista Tiuirli rūmuose, 1815 m. kovo 6 d., per 
dvidešimtą karaliavimą. 
Pasirašo: Liudvikas". 


Miestietis dar kartą perskaito; jam čia daug kas ne- 
aišku. 

Valdininkui nereikia skaityti antrą kartą, jis viską su- 
prato... 

Kodėl tokia svarbi Žinia Prancūzijai pranešama to- 
kiu būdu! Nuo to, kad “Monitoriaus" prenumeratoriai 
supras tik perskaitę kartą ar du, katastrofa nepasidarys 
mažiau netikėta ir triuškinanti. 

Praėjus dešimčiai minučių po to, kai “Monitorius" 
buvo atskleistas Vilė Kotrė merijoje, naujieną jau išgir- 
do visuose miesto pakraščiuose, ir Visi namai tarsi išstū- 
mė savo gyventojus į gatvę. 

Visi kiti laikraščiai tylėjo. 

Štai kaip ši žinia pasiekė Paryžių ir sudarė sąlygas pa- 
rašyti proklamaciją bei įsakymą, kuriuos ką tik perskaitėte. 

Žinia apie išsilaipinimą Žiuano įlankoje iš Liono į 
Paryžių perdavė kovo 5 d. telegrafu. 

"Trečią dieną Marselio karo komendantas su šia Ži- 
nia išsiuntė kurjerį pas savo kolegą į Ronos departa- 
mentą. 

Telegratas buvo pavaldus karaliaus tarybos patarė- 
jui, Valstybės ministrui ponui de Vitroliui. Tai jis Vando- 
mo aikštėje, kur buvo jo kontora, gavo telegramą. Jis net 
negaišo laiko, kol į karietą pakinkys arklius, pėsčias nu- 
skubėjo į Tiuilri perduoti telegramos karaliui. 

Telegrama buvo tokia: 


“Bonapartas kovo 1 d. prie Kanų, Varo depar- 
tamente, išlipo su tūkstančiu dviem šimtais Žmonių 
ir keturiomis patrankomis. Jis patraukė į Dinją ir Ga- 
pą, kad, kaip atrodo, išeitų į Grenoblio kelią; buvo 
imtasi visų priemonių jam sulaikyti ir sužlugdyti tą 
beprotišką ketinimą. Iš Viduržemio pajūrio depar- 
tamentų visi pranešimai teigiami. Visuomenės ramy- 
bė išlaikyta". 


Liudvikas XVIII paėmė telegramą iš pono de Vit- 
rolio rankų ir labai ramiai ją perskaitė. 

Paskui paklausė: 

— Na? 

— Na, valdove, — tarė ponas de Vitrolis, — aš lau- 
kiu jūsų didenybės įsakymų. 

Liudvikas gūžtelėjo pečiais, kas galėjo reikšti: “Ar 
tai mano darbas?“ 

Po to garsiai tarė: 

— Eikite pas maršalą Sulą ir pasakykite, kad darytų, 
ką reikia. 

Ponas de Vitrolis išbėgo pas maršalą Sulą, bet jam 

nereikėjo net nueiti iki karo ministerijos. Jis sutiko mar- 
šalą ant Karališkojo tilto. 

Abu grįžo į Tiuilri. 

Maršalas Sulas tvirtino, kad Žinia neteisinga. Tuo jis 
buvo taip įsitikinęs, kad karo komendantui pasakė, jog 
įsakymus duos tik rytoj. 

Taip buvo prarasta diena, visa diena! Kai nebuvo ga- 
lima gaišti nė sekundės! 

Tačiau apie dešimtą valandą vakaro buvo pranešta, 
kad grafas d' Artua išvyks į Lioną, o kunigaikštis de Bur- 
bonas — į Vandėją. 

Rytojaus dienos, kovo 6-tos, laikraščiai tylėjo, bet 
telegrafas vėl prakalbo. Jis pranešė, kad Napoleonas tik- 
rai žygiuoja į Grenoblį ir į Lioną per Dinją ir Gapą. 

Tik antrą valandą po pietų pagaliau nuspręsta su- 
šaukti Rūmus ir išleisti proklamaciją bei įsakymą, kuriuos 
perskaitėme “Monitoriuje". 

Vilė Kotrė miestas buvo daugiau rojalistinis nei bo- 
napartistinis. Iš pilies, kurioje Liudviko XV ir Liudvi- 
ko XVI laikais gyveno kunigaikštis d'Orleanas su po- 
nia de Monteson ir savo dvaru; iš pilies, kur Pilypas Ly- 
gybė praleido savo daugkartinius ištrėmimus ir organi- 
zavo puikias medžiokles; iš girios, kuri maitino pusę dir- 
bančių Žmonių, radusių ten darbo, ir trečdalį vargšų, 
radusių ten uogų ir malkų; iš girios, kuri buvo d'Orlea- 
no namų dalis po Pilypo, karaliaus Liudviko XIV bro- 
lio, vedybų su princese Henriete; taigi, kaip sakėme, iš 
pilies ir girios į miestą skverbėsi aristokratiškos tradici- 
jos, kurių toli gražu neištrynė Revoliucija, čia apgyven- 
dinusi kareivius, ir Imperija, pavertusi elgetynu tą seną 
princų buveinę. 

Žinia apie tai, kad Napoleonas išsilaipino Žiuano 
įlankoje, buvo sutikta greičiau priešiškai nei džiaugsmingai. 

Ypač triukšmingai piktinosi moterys. Jos svaidėsi 
grasinimais, kartais pereinančiais net į prakeiksmus. Karš- 
čiausiai ir aktyviausiai iš visų moterų burnojo kepurinin- 
ko Žmona ponia Korniu. 

Tarp moterų, kurioms Napoleono sugrįžimas sukė- 
lė, nesakau džiaugsmą, — tada niekas negalėjo numatyti 
tokio greito žygio, kuris, praėjus trylikai dienų po išsilai- 
pinimo atkampiausiame Prancūzijos taške, nuvedė Na- 
poleoną iki Tiuilri, — taigi toms, kurioms šis sugrįžimas 
suteikė ne džiaugsmą, bet viltį, užuot atvirai džiaugusios, 
atrodė dvigubai liūdnesnės ir nuleidusios galvas sugrįžo 
į namus. 

Mano motina negalėjo būti ir nebuvo tarp jų. Na- 
poleonas nesielgė su mumis taip gerai, kad jo sugrįži- 
mas sukeltų bent trupinėlį pasitenkinimo. Tačiau mes, 
aš 1r ji, aiškiai jautėme, kad esame tarp tų, kuriems gra- 
sinama. 

Kuo galėjome mes, moteris ir vaikas, apsiginti nuo 
tų grasinimų? 

Taigi grįžome namo nuleidę galvas taip pat Žemai, 
tarsi iš tiesų būtume bonapartistai. | 

Ir tikrai nuo tos dienos pajutome, kad žmonių akyse 
tokie ir esame. Padėtis nebuvo linksma, priskyrimas bo- 
napartistams neramino. 

Ne tik “Debatų laikraštis", bet ir kiti laikraščiai Na- 
poleoną vaizdavo kaip pabėgusį banditą, pasitraukusį į 
kalnus, liaudies vejamą lyg pasiutusį šunį, kuriam nepa- 
vyko paimti Antibų, kuris buvo išstumtas iš Dinjos, už- 
dariusios jam savo vartus, ir kuris jau pats gailisi išdrįsęs 
pradėti tą beprotišką ketinimą — su tūkstančiu dviem 
šimtais Žmonių atsiimti Prancūziją, kurią prarado turė- 
damas šešis šimtus tūkstančių! 

Su nekantrumu visi laukė 9-tos ar 10-tos dienos, be 
abejo, tikėdamiesi išgirsti, kad uzurpatorius jau sučiup- 
tas, kaip žadėjo “Debatų laikraštis“, ir pagal “Monito- 
riuje" išspausdintą proklamaciją, karo tribunolas jam su- 
rengs procesą. Jo sprendimu, po dvidešimt keturių va- 
landų jis bus sušaudytas kokiame nors kieme, kokioje nors 
daržinėje ar kokiame nors griovyje, ir viskas bus baigta. 
Kodėl jo procesas turėtų trukti ilgiau nei kunigaikščio 
d'Engjeno? 

Atėjo kovo devintos laikraštis. Vietoj lauktų eilučių 
prenumeratoriai perskaitė, kad bėglys buvo Kastelane, 
Bareme, trumpam sustojo Mantinji, kur išleido prokla- 
maciją Aukštųjų Alpių gyventojams. 

Neįtikėtina, kad toks didis strategas, koks buvo Na- 
poleonas, žygiuotų tiesiai į Paryžių! 

Grafas d Artua išvyko į Lioną. Napoleonui buvo su- 
teikta didelė garbė — jo sustabdyti pasiuntė pirmąjį ka- 
rališkojo kraujo princą. Jį lydėjo kunigaikštis d'Orleanas 
ir maršalas kunigaikštis de Tarantas. 

Be to, karaliaus ir karo ministro įsakymu kunigaikš- 
čiui Dalmati buvo pavesta sušaukti visus atsargos kari- 
ninkus ir suformuoti elitinius korpusus visuose departa- 
mentuose. 

Kitas įsakymas, išėjęs tą pačią dieną, pakėlė aktyviai 
tarnybai Paryžiaus nacionalinę gvardiją. 

Kovo dešimtą po Paryžių pasklido žinia apie kuni- 
gaikščio d'Orleano pasiektą pergalę prieš uzurpatorių. 
Vienas karaliaus rūmų karininkas pasirodė Tiuilri bal- 
kone ir, mojuodamas kepure, pranešė, kad karalius ką 
tik gavo kunigaikščio oficialų pranešimą, jog prie Burgu- 
ano uzurpatorius buvo užpultas ir visiškai sumuštas. 

Deja, 12-tos dienos laikraštis pranešė apie princo, 
neseniai pavadinto nugalėtoju, atsitraukimą į Paryžių. 

“Monitorius" net pranešė, kad Napoleonas turėtų 
9-tą dieną nakvoti Burguane, kad manoma, jog 10-tos 
vakare jis galbūt įžengs į Lioną, bet Grenoblis tikrai jam 
dar neatvėrė vartų. | 

Štai kokios naujienos iš Paryžiaus pasiekė Vilė Kot- 
rė, vėluodamos vieną dieną, kai pratrūko sąmokslas, vi- 
sai nesusijęs, bet tik keistai sutapęs su Napoleono išsilai- 
pinimu ir žygiu į Paryžių. 

"Tuoj pamatysite, kaip aš, visai dar vaikas, buvau įvel- 
tas į didžiuosius įvykius, kur buvo sprendžiamas gyveni- 
mo ar mirties klausimas. 


Generolas Ekselmanas. — Jo teismas. — Du broliai 
Lalmanai. — Jų sąmokslas. — Jie suimami ir vežami pro 
Vilė Kotrė. — Kokią gėdą jie ten patyrė. 


Leiskite mums grįžti šiek tiek atgal. Pasakojimo ei- 
goje jau ne kartą tai darėme, kad įvykiai bei nuotaikos 
atrodytų aiškesni ir gyvesni. 

Žinome, kokios reakcijos ėmėsi Liudviko XVIII 
vyriausybė ir kokius persekiojimus per pirmąją restau- 
raciją patyrė Žmonės, tarnavę kaip jį tada vadino, uzur- 
patoriui. 

Kai kurie partijos, vadinamos ultrarojalistų, nariai 
iškėlė monarchijos tikslus; vienas iš tų tikslų buvo triuš- 
kinti bonapartistus, kaip Karolio IX laikais buvo triuški- 
nami protestantai. 

Juo absurdiškesnės kalbos, tuo lengviau jomis tiki- 
ma: Burbonai galėjo prikurti pačių beprotiškiausių pra- 
simanymų. Todėl tie, kuriems buvo grasinama, nesakau, 
kad išsigando, — senus imperatoriaus berdražygius ne 
taip lengva išgąsdinti, — bet rimtai sujudo. Vieni išvyko 
iš Paryžiaus, tikėdamiesi, pasitraukdami iš to amžinojo 
intrigų lizdo, kiek numalšinti neapykantą savo atžvilgiu; 
kiti pradėjo burtis ir ginkluotis, nusprendę brangiai par- 
duoti savo gyvybes. Dėl tų junginių vyriausybė labai su- 
nerimo, norėjo juos išardyti ir, kad pasiektų savo tikslą, 
uždraudė visiems kariškiams gyventi Paryžiuje be atski- 
ro leidimo. Visiems, kurie nebuvo gimę Paryžiuje, buvo 
įsakyta grįžti į savo gimtines. 

Suprantama, ši priemonė sukėlė baisų įniršį tuo aist- 
rų laikotarpiu. Karininkai, išėję į atsargą, jai nepakluso 
ir vienas kitam įsipareigojo priešintis. Karo ministerijos 
priversti rinktis Paryžių ar pensiją, kai kurie, nors buvo 
neturtingi, verčiau jos atsisakė ir liko laisvi, bet nepakluso. 

Vieningo pasipriešinimo įsiutinta vyriausybė ieško- 
jo būdų, kaip parodyti ryžtingumą ir surasti gerą pavyz- 
dį; toks pavyzdys netrukus atsirado. 

Buvo perimtas ir atplėštas generolo Ekselmano laiš- 
kas generolui Miura. Jame generolas Ekselmanas džiau- 
gėsi, kad Neapolio karalius išlaikė savo sostą ir pažadė- 
jo, jog tūkstančiai šaunuolių ateis jo ginti, jei vėl iškils 
pavojus. 

"Tuo metu karo ministru buvo maršalas Sulas. Tą pa- 
čią akimirką jis išleido generolą Ekselmaną į atsargą ir 
įsakė tuoj pat, iki naujo įsakymo, išvykti ne arčiau kaip 
už šešiasdešimties mylių nuo Paryžiaus. 

Bet Ekselmanas atsisakė paklusti. Ministras neturįs 
teisės, kaip pareiškė jis, išvyti iš namų į atsargą išleisto 
karininko. 

Maršalas įsakė jį areštuoti ir surengė karo tribuno- 
lą, pateikęs du kaltinimus: atsisakymą paklusti savo virši- 
ninkui ir susirašinėjimą su valstybės priešais. 

Generolą Ekselmaną išteisino. 

Vyriausybei tai buvo stiprus smūgis. Atsargos kari- 
ninkai nebeprivalėjo jai paklusti. 

"Tačiau patys karininkai suprato užsitraukę baisią ne- 
apykantą, suprato, kad ji gali prasiveržti kokiu nors bai- 
siu veiksmu, ir nusprendė tam užkirsti kelią. 

Manau, pas Druė d'Erloną buvo sukviesti genero- 
lai, tiek išėję į atsargą, tiek einantys tarnybą, labiausiai 
išsiskiriantys napoleoniškomis pažiūromis. Šioje sueigo- 
je sutarė, kadvisi tarnybą einantys kariškiai su visais jiems 
pavaldžiais kareiviais, davus ženklą, patrauks į Paryžių. 
"Tokiu būdu sostinėje vienu metu turėtų susirinkti pen- 
kiasdešimt tūkstančių Žmonių; tai daugiau, nei pakanka 
diktuoti sąlygas. Karalių privers paleisti ministeriją ir iš- 
siųsti iš Prancūzijos visus tuos, kurie, visuomenės nuo- 
mone, yra įstatymų pažeidėjai ir liaudies laimės bei ra- 
mybės drumstėjai. 

Sueiga įvyko, ir ši rezoliucija buvo priimta dar prieš 
Napoleono išsilaipinimą, bet įvykiai klostėsi lygiagrečiai 
su jo grįžimu iš Elbės salos, todėl visi manė, kad veiksmai 
suderinti. 

Generolai, vieni iš pirmųjų įsijungę į sąmokslą, bu- 
vo mūsų jau minėtas Druė d'Erlonas, Lefevras Desnue- 
tas ir broliai Lalmanai. 

Kunigaikščiui de Trevisui, kuriam buvo pavaldus 
grafas d'Erlonas, priklausė 16-ta divizija, stovinti Lily- 
je. Vasario pabaigoje jis turėjo išvykti iš savo štabo. Mo- 
mentas atrodė labai palankus, ir grafas d'Erlonas nu- 
sprendė juo pasinaudoti. Iš tiesų momentas tapo dar 
palankesnis, kai telegrafas perdavė Žinią apie Napoleo- 

no išsilaipinimą. Lilio įgula, suklaidinta neteisėto įsa- 
kymo, susiruošė žygiui ir kovo 8 d., vadovaujama grafo 
d'Erlono, pakilo. Tačiau kelyje ją užklupo kunigaikštis 
de Trevisas, kurį grįžti į Lilį paskatino keista Žinia, su- 
krėtusi visą Europą. Jis išklausinėjo generolus, sužino- 
jo, kas įsakė išžygiuoti jų pulkams, ir, supratęs, jog tai 
sąmokslas, davė kontrįsakymą ir su savo armija grįžo į 
miestą. 

"Tuo tarpu Lefevras Desnuetas taip pat veikė. Ma- 
nydamas, kad Lilio įgula kelyje ir nežinodamas, kas įvy- 
ko, jis pakėlė į žygį gvardijos šaulių pulką, kuriam vado- 
vavo. Tačiau, pasiekęs Kompjeną, tai yra už septynių my- 
lių nuo mūsų, jis susidūrė su 6-to pulko šauliais, — tas 
pulkas buvo vadinamas kunigaikščio de Beri pulku, — 
pasirengusiais kautis su pulkininku de Taluė priešakyje. 
Tai išvydęs Lefevras Desnuetas sustojo ir negalėjo pra- 
tarti nė žodžio. Jis neturėjo ko sakyti nei savo karinin- 
kams, nei karininkams iš 6-tojo pulko, kurie nustebę Žiū- 
rėjo į sutrikusį generolą. 

Jis išskubėjo iš Kompjeno, sutiko generolą Liomą 
su karališkųjų šaulių pulku, atskleidė jam dalį savo planų 
ir pasiūlė įsijungti į sąmokslą. Generolas Liomas atsisa- 
kė; Lefevras Desnuetas pamatė, kad čia jis nieko negali 
padaryti, kad per daug rizikuoja gyvybe. Tada jis unifor- 
mą pakeitė valstiečio apdaru ir tiesiai per laukus patrau- 
kė į Šaloną, kurio komendantu buvo generolas Rogo, 
slaptas ir fanatiškas Napoleono gerbėjas. 

Savo ruožtu du broliai Lalmanai, kurių vienas buvo 
artilerijos generolas, traukė į La Ferą su dviem kitais ka- 
rališkųjų šaulių eskadronais. Jie ketino užimti arsenalą 
ir artilerijos parką. Pirmiausia jie pabandė įkalbėti per- 
eiti į jų pusę kanonierius, paskui tikėjosi, jų padedami, 

įkalbėti ir generolą d' Abovilį, artilerijos mokyklos komen- 
dantą. Bet abiem atvejais jie patyrė nesėkmes: kareiviai 
ir generolas laikėsi tvirtai. Generolas d'Abovilis, 2-ojo 
artilerijos pulko majoro Pono padedamas, liepė įgulai im- 
tis ginklo, — dalį pajėgų išdėstė arsenale, kitus prie miesto 
vartų ir įsakė užtaisyti šautuvus bei patrankas. Taigi bro- 
lių Lalmanų planas nepavyko kaip ir Lefevro Desnueto. 
Broliai pasitraukė, lydimi nedidelės grupelės šaulių, ta- 
čiau ir tuos persekiojami išbarstė. Broliai Lalmanai buvo 
priversti bėgti nežinia kur ir klaidžioti po nepažįstamą 
kraštą. 

Visa tai vyko tik už trylikos mylių nuo Vilė Kotrė. 
Broliai bandė užimti arsenalą kovo 10 d. 

Kovo 12 d. Vilė Kotrė žandarmerija gavo įsakymą 
įsijungti į kampaniją; bėglius pastebėjo La Fertė Milono 
pusėje. 

Mes matėme išvykstančius žandarus ir jų žygio tiks- 
lą sužinojome iš vieno mūsų draugo, Stanislo Leluaro, 
kuris buvo sūnus grandinio, žuvusio Vilė Kotrė apylin- 
kėse per 1814 metų mūšius. 

Visos šios naujienos, — tiek atėjusios iš Paryžiaus, 
tiek iš Kompjeno ar La Fero, — savaime suprantama, 
įtraukė mūsų trobelę į revoliucijos sūkurį. Epitetas “bo- 
napartistai“, reiškiantis neabejotiną kaltinimą, stipriau 
nei bet kada skambėjo mano ausyse. Tačiau, suprasda- 
ma aplinkybes, mano motina griežtai draudė į jį rea- 
guoti, ir aš leidau save vadinti bonapartistu, kiek kam 
širdis geidė. Be to, vakarais susidarydavo gaujos po dvi- 
vo nusikalstamų pažiūrų asmenų duris, įeidavo į namus, 
šaukdamos: “"Iegyvuoja karalius!“ ir liepdavo taip šaukti 
namiškiams. Dešimt kartų per vakarą tokiam pasirody- 

mui atsidarydavo mūsų namų durys, nes jos kaip tik iš- 
ėjo į aikštę, ir tie šūksniai skambėdavo taip piktai, kad 
vertė rimtai nerimauti. 

Dieną visi Žmonės sukinėdavosi aikštėse. Kadangi 
Vilė Kotrė stovėjo prie svarbaus vieškelio, einančio iš Pa- 
ryžiaus į Mezjerą per Suasoną ir Laoną, prie gyvybingos 
arterijos, aprūpinančios Prancūzijos šiaurę, pro jį prava- 
žiuodavo daugybė karietų, diližanų ir įvairių kurjerių. Kar- 
tais tos karietos, tie diližanai ir kurjeriai atnešdavo tokių 
naujienų, kokių laikraščiai nespausdindavo. Kovo 13 ir 
14 dienomis sužinojome, kad Napoleonas įžengė į Gre- 
noblį ir Lioną; apie tą įžengimą laikraščiai nerašė, o jei 
rašė, tik tam, kad paneigtų. 

Kovo 14 d., vos tik sužinojom, jog Napoleonas įžen- 
gė į Lioną, jog grafas d' Artua, kaip ir kunigaikštis d Or- 
leanas, buvo priverstas grįžti be armijos, Larnji gatvės 
gale staiga pasigirdo didžiulis triukšmas. Kadangi gatvė 
buvo visiškai tiesi, visi atsisuko į tą pusę ir pamatė tris 
kabrioletus, pakinkytus pašto arkliais ir lydimus didelio 
būrio žandarų. 

Visi nubėgo prie tų kabrioletų. Juose sėdėjo po ge- 
nerolą tarp dviejų žandarų. Be tų šešių žandarų, sėdin- 
čių šalia suimtųjų, kiti šeši žandarai jojo šalia. 

Karietos važiavo greita risčia ir tokį greitį galėjo iš- 
laikyti, kol važiavo Larni gatve, nes ji buvo pakankamai 
plati. Bet kai jos įsuko į Suasono gatvę, siaurą ir vingiuo- 
tą, buvo priverstos leisti arklius Žingine. 

"Tuo tarpu žmonės iš kažkur sužinojo, kad generolai 
yra tie patys broliai Lalmanai, kurių ieškoti vakar išjojo 
žandarai, kad juos pagavo šeštą valandą ryto Majero kai- 
mo apylinkėse ir kad jie, jodami ant labai išvargusių ar- 
klių, patys ne mažiau išvargę nuo tris dienas trukusio 

klaidžiojimo po laukus ir miškus, pasidavė beveik be pa- 
sipriešinimo. 

Du broliai Lalmanai sėdėjo pirmuose dviejuose kab- 
rioletuose, trečiajame, kiek prisimenu, sėdėjo paprastas 
adjutantas, kapitonas ar štabo karininkas. 

Kalbėjo, kad juos veža į La Ferą sušaudyti. Jie buvo 
išblyškę, bet atrodė ramūs. 

Kai įvažiavo į miestą, ant jų išsiliejo pykčio banga; ve- 
Žikai, žandarų paliepti, paragino arklius, bet, kaip sakiau, 
įvažiavę į Suasono gatvę, jie buvo priversti jei ne sustoti, 
tai bent varyti arklius lėta Žingine. Taigi kabrioletai judėjo 
lėtai, iš abiejų gatvės pusių spaudžiami žmonių minios. Ge- 
nerolai, kurie manė liaudį esant vieningai nusiteikusią už 
Napoleoną, nustebę žiūrėjo į aplink juos susirinkusius ir 
priešiškai nusiteikusius beveik visus miesto gyventojus. 

Staiga iš kepurininko parduotuvės išbėgo įpykusi 
moteris, net pabalusi iš pykčio ir susivėlusi kaip Eumeni- 
dė!. Ji praskyrė Žmones, prasmuko pro žandarų arklius 
ir, užšokusi ant pirmojo kabrioleto laiptelio, spjovė ge- 
nerolui Lalmanui į veidą, tuo pat metu tiesdama ranką 
nuplėšti jo antpečius, ir kapotu, staugiančiu balsu apipil- 
dama tūkstančiais prakeiksmų. 

Generolas atsilošė ir labiau kančia nei pykčiu per- 
sunktu balsu prabilo: 

— Kas ta nelaimingoji"? 

Žandarai tuoj nustūmė moterį šalin; ji norėjo bėgti 
paskui kabrioletus, — jiems reikėjo pakeisti arklius pa- 
što stotyje, tai yra, už šimto žingsnių nuo tos vietos. Bet 
jos vyras, vaikai ir trys ar keturi kaimynai moterį apsupo 
ir neleido eiti. 


'Eumenidės — keršto deivės, gyvenusios Hado karalystėje. 

Ši baisi scena, reikia pasakyti, prislėgė visą miestą. 
Riksmai nutilo. Iš smalsumo Žmonės vis dar lydėjo kali- 
nius, bet jau tyliai. 

Kaip sakėme, juos vežė į La Ferą, kad ten surengtų 
teismą ir sušaudytų, bet prieš tai jie turėjo praleisti naktį 
Suasone. Norėta net apšviesti kelią, kad kokie nors jų 
šalininkai neužpultų ir kalinių neišlaisvintų. 

Ioje sumaištyje, tame jaudulyje, kai Žiūrėjau į Su- 
asono keliu traukiančius kabrioletus, pajutau kažką pač- 
mus mane už rankos. Atsisukau. Tai buvo mano motina. 

— Eime, — visai tyliai tarė ji ir žodį palydėjo galvos 
mostu. 

Supratau, kad tas “eime" ir tas mostas reiškia kaž- 
ką svarbaus. 

Motina nusivedė mane namo. Ji atrodė labai susi- 
jaudinusi. 


Mes su motina taip pat rengiame sąmokslą. — Pa- 
slaptis. — Ponas Rišaras. — Pistolė! ir pistoletai. — Dova- 
na broliams Lalmanams, kad galėtų išsigelbėti. — Jie atsi- 
sako priimti. — Su vienu iš jų aš susitinku po dvidešimt 
aštuonerių metų pas kunigaikštį Dekazesą. 


Mano motina, generolo našlė, negalėjo ramiai Žiū- 
rėti, kaip įžeidinėjami Žmonės, nešiojantys tokį pat mun- 
durą ir tokius pat antpečius, kokius nešiojo mano tėvas. 

Mes likome vieni. 

— Klausyk, vaikeli, — tarė ji, — dabar mes padary- 
sime tai, už ką mums gali rimtai kliūti, bet aš manau, kad 
vardan tavo tėvo atminimo turime tai padaryti. 


' Pistolė — kalėjimo skyrius, kur kaliniai galėjo maitintis savo 
sąskaita. 

— Na, mama, — atsakiau aš, — tai darykime. 

— Tačiau tu niekam nepasakosi, ką mes darysime, 
ar ne? 

— Jei tu draudi... 

— Griežčiausiai draudžiu. 

— Tada būk rami. 

— Gerai, apsirenk. 

— O kam? 

— Mes važiuosime į Suasoną. 

— O! Tikrai? 

Kelionė į Suasoną visada man būdavo šventė. Su- 
asonas, penktos ar šeštos eilės karinis miestas, mano aki- 
mis atrodė tikra sostinė. Tie vartai su nuleidžiamomis ge- 
ležinėmis akėčiomis, tos tvirtovės sienos, nusėtos patran- 
kų sviedinių išmuštomis duobutėmis po paskutinio mū- 
šio, tas ginklų Žvangėjimas, tas kautynių kvapas ypatin- 
gai suvirpindavo mano jauną širdį. 

Be to, kalėjimo prižiūrėtojo sūnus buvo geras mano 
draugas, — teatleidžia šiandieniniai mano pažįstami aris- 
tokratai, — kuris, kai tik pas jį nueidavau, surengdavo jau- 
dinančią ekskursiją po slapčiausias savo tėvo valdų vieteles. 

Todėl visada pirmiausia aplankydavau jį ir, manau, 
jei šiandien nuvažiuočiau į Suasoną, pirmiausia pasido- 
mėčiau, kaip jis gyvena, kad nesulaužyčiau senų įpročių. 

Jo vardas buvo Šarlis. 

Taigi Žinia, kas mes važiuojame į Suasoną, buvo ge- 
ra žinia. Užlipau į savo kambarį, kaip galėdamas greičiau 
persirengiau ir vėl nulipau Žemyn. 

Maža karietaitė, nei kabrioletas, nei dvivietis ekipa- 
žas, priklausantis nuomotojui Martinui, jau laukė prie 
durų. 

Mes su motina į ją įlipome; važiavome per parką. 
Už pilies sienos sutikome, — nežinau, ar atsitiktinai, ar 

tai buvo iš anksto sutartas susitikimas, — Vilė Kotrė no- 
tarą, kurio pažiūros buvo labai respublikoniškos ir kuris 
prisišliejo prie bonapartistų, nes tik taip galėjo veikti opo- 
zicijoje. Mano motina išlipo iš karietos, pasikalbėjo su 
juo ir į karietą grįžo nešina paketu, kurio, man atrodo, 
neturėjo išlipdama. Paskui mes nuvažiavome alėjomis ir 
išvažiavome į vieškelį. 

Po trijų valandų jau buvome Suasone. 

Į miestą įvažiavome penktą valandą vakaro, tai yra, 
dviem ar trim valandom vėliau už kalinius. 

Miestas kunkuliavo. Įvažiuojant pareikalavo pasų; ma- 
nau, jog tai buvo pirmas kartas, kai motina juos pamiršo. 

Kadangi mūsų nenorėjo praleisti, motina paprašė 
žandarą nueiti su mumis iki “"Irijų skaistuolių" užeigos, 
kurioje mes paprastai apsistodavome atvažiavę į Suaso- 
ną, ir šeimininkas už mus laiduos. 

Tiesa, mieste gyveno vienas tolimas mūsų giminai- 
tis, kepėjas, kurio vardą pamiršau. Tačiau jo kepykla bu- 
vo priemiestyje, priešingoje pusėje negu mes įvažiavo- 
me, tuo tarpu “Trijų skaistuolių" užeiga stovėjo už šimto 
žingsnių. 

Žandaras mielai sutiko eiti sa mumis. Viskas įvyko 
taip, kaip sakė mano motina: užeigos šeimininkas nusi- 
juokė žandarui į veidą, laidavo už mus, ir viskas buvo baigta. 

Mes paprašėme kambario ir vakarienės. 

Nors mano motina per visą dieną buvo išgėrusi tik 
puodelį kavos, valgė mažai; aiškiai mačiau, kad jos širdį 
slegia didelis rūpestis. 

Po vakarienės ji paprašė šeimininką užeiti į mūsų 
kambarį ir paklausė naujienų apie kalinius. 

Suprantama, kad tą dieną tai buvo svarbiausios nau- 
jienos. Ko gero, visame Suasono mieste nebuvo namo, 
kuriame šią valandą apie juos nekalbėtų. 

Trijų kabrioletų su eskortu pasirodymas Suasone 
sukėlė ne mažesnį šurmulį nei Vilė Kotrė. Tik Suaso- 
nas nebuvo rojalistų miestas kaip mūsiškis, jis buvo bo- 
napartistinis. 

Tai visiškai suprantama. Suasonas — karinis mies- 
tas, ir jis palaikė armijos politines pažiūras. | 

Mūsų užeigos šeimininkas taip pat apgailestavo žlu- 
gus Napoleono valdžiai; taigi jis labai nerimavo dėl varg- 
šų sąmokslininkų ir galėjo mano motinai papasakoti vis- 
ką, kas ją domino. 

Juos nuvežė į miesto kalėjimą. Mano motina atsidu- 
sO ir jai išsprūdo šie žodžiai: 

— O! Kaip gerai! Bijojau, kad jų neuždarytų karo 
kalėjime. 

Iš tiesų juos turėjo nuvežti būtent ten, tačiau karei- 
vių nuotaikos valdžiai buvo žinomos. Atsisakymai paklusti 
karaliaus vyriausybei, įvairių pulkų Žygiavimas po Napo- 
leono vėliava, kai juos siuntė kariauti prieš jį, neleido ti- 
kėtis, kad ir ateityje jie nepasielgs panašiai. Todėl buvo 
nuspręsta sąmokslininkus uždaryti civilių kalėjime, o ne 
karo. 

Labai įdėmiai klausiausi šių detalių. Ir prieš tai smar- 
kiai abejojau, ar tik mūsų kelionė nebus susijusi su visus 
jaudinančiais įvykiais; mano motinos klausimai išsklaidė 
visas abejones. 

Šiaip ar taip, netrukus vis tiek viskas turėjo paaiškė- 
ti. Kai tik šeimininkas išėjo, mano motina apsidairė, ar 
tikrai mes vieni, prisitraukė mane ir pabučiavo. 

Pažvelgiau į ją. Tame bučinyje pajutau kažką ypatin- 
ga, net iškilminga. 

— Klausyk, vaikeli, — tarė ji, — turbūt aš klystu, 
kišdama rankas prie to reikalo, bet, kai pamačiau prave- 
Žant tuos nelaimingus mūsų draugus, kai ant jų krūtinių, 

kurias po trijų dienų pervers po dešimt kulkų, pamačiau 
tokias pat generolų uniformas, kokią nešiojo tavo tėvas, 
man švystelėjo mintis važiuoti su tavimi į Suasoną ir tave 
nuvesti pažaisti, kaip paprastai darai, su kalėjimo prižiū- 
rėtojo sūnumi, o tada... 

Mano motina nutilo. 

— O tada? — paklausiau aš. 

— Na, — vėl prabilo ji, — ar tu prisimeni kalinių 
veidus? 

— O, mama! Jie ne tik dabar stovi man prieš akis, 
manau, visada stovės. 

— Gerai. "laigi gali būti, kad vienas ar kitas iš trijų 
kalinių miegos kameroje, kuri vadinama pistole... Ar Ži- 
nai, kas tai yra pistolė? 

Mano motina kalbėjo apie sritį, kurios buvau Žino- 
vas. Kaip aš, išnaršęs visus kalėjimo kampus ir užkabo- 
rius, galiu nežinoti, kas tai yra pistolė! 

— Pistolė, — atsakiau aš, — manau, kad žinau kas 
tai! Tai kamera su durimis į prižiūrėtojo valgomąjį, į kurią 
sodina kalinius, kurie nori mokėti po keturiasdešimt su. 

— Taip! Taigi, kaip sakiau, gal vienas iš kalinių užda- 
rytas pistolėje, greičiausiai vyresnysis brolis Lalmanas, ku- 
riam kiti du perleido tą nuolaidą. Gali nutikti taip, kad jo 
durys į didįjį kambarį, kur valgo prižiūrėtojas, bus atvi- 
ros... Tada, bežaisdamas su savo draugu didžiajame kam- 
baryje, tu rasi progą įeiti į pistolę ir perduoti paketą pis- 
tolėje esančiam kaliniui, tik kad niekas nematytų. 

— Perduosiu. 

— "Tik labai saugokis, vaikeli. 

— Ko saugotis? 

— Kad nesusižeistum. 

— Nesusižeisčiau? Kas gi tame pakete? 

— Pora dvivamzdžių pistoletų, užtaisytų. 


Supratau. Pasinaudoję šiais pistoletais, kaliniai gal- 
būt sugebės pabėgti, o jei ne, tai, netekę vilties, bent pa- 
leisti sau kulką į kaktą. 

— Mama, — tariau jai, — man atrodo, kad užuot 
nešęs paketą, kurį lengvai gali pastebėti ir atimti, aš ver- 
čiau įsikišiu pistoletus į kelnių kišenes. 

— Ojei tu susižeisi? 

— Nebijok, mama, aš moku su jais elgtis. 

Akimirksniu aš išvyniojau paketą ir vienu po kito 
spragtelėjau keturiais dirgikliais, kaip vertas savo moky- 
tojo Montanjono mokinys. 

— Na tada, — tarė mano motina, kiek nurimusi dėl 
mano ką tik pademonstruoto išmanymo, — gal tu ir tei- 
sus; kišk pistoletus į kišenes ir saugok, kad neišlįstų ran- 
kenos. O čia dar mažas ritinėlis. 

"as ritinėlis man priminė įžymųjį maišelį su mūsų 
trisdešimčia luidorų, užkastą su kapšiuku, kurį pragrau- 
žė kurmis. 

— A! Čia auksas? — šūktelėjau aš. 

— Taip, — atsakė motina. — Šiame ritinėlyje pen- 
kiasdešimt luidorų. Saugok, kad nepamestum, nes, jei ka- 
liniai nepriims tų pinigų, turėsiu juos grąžinti tam, kuris 
davė. 

— Palauk! Ritinėlį aš galiu įsidėti į laikrodžio kiše- 
nėlę. 

Aš neturėjau laikrodžio, bet turėjau laikrodžio kiše- 
nėlę. Įdėjau į ją luidorus ir užsisagsčiau liemenę. 

Laimė, turėdama omenyje, kad aš išaugsiu ir susto- 
rėsiu, mano vargšė motina visada man siūdindavo per 
ilgus ir per plačius drabužius. Taigi pistoletai gulėjo kiše- 
nėse, auksas — laikrodžio kišenėlėje, 0 aš visai neatro- 
džiau išsipūtęs. 

— O dabar, — tariau, — aš pasiruošęs. 

Tą akimirką drąsa apleido mano motiną. 


84 


— O! — aimanavo ji. — O jei išaiškės, ko tu eini į tą 
kalėjimą! O jie tave areštuos! | 

— Aš nesiduosiu paimamas, — pareiškiau aš, atsi- 
stodamas viena tų pagyrūniškų pozų, kurios mane daro 
labai juokingą, — argi aš neginkluotas? 

Mano motina gūžtelėjo pečiais. 

— Brangusis, — tarė ji, — kaliniai taip pat buvo gin- 
kluoti, o tu matei, kaip juos vežė pro Vilė Kotrė, kiekvie- 
ną tarp dviejų Žandarų. 

Labai norėjau motinai paprieštarauti, tačiau jos ar- 
gumentai buvo tokie svarūs, jog nedrįsau daugiau girtis. 

"Tuo tarpu laikas bėgo; buvo jau beveik septynios va- 
karo ir, atsižvelgiant į aplinkybes, jei ilgiau delsiu, rizi- 
kuosiu nebepakliūti į kalėjimą. 

Motina metė į mane paskutinį žvilgsnį, kad įsitikin- 
tų, ar nematyti pistoletų ir monetų ritinėlio, užsegė man 
po kaklu nedidelį apsiaustėlį, su kuriuo eidavau į koležą 
bjauriu oru, kai išvis dar ėjau į koležą, ir mes nuėjome į 
kalėjimą. 

Nors vargšė mano motina bandė slėpti susijaudini- 
mą, jos ranka virpėjo manojoje. Na, o aš, aš net neįta- 
riau, Kad tai, ką mes ketiname daryti, yra taip pavojinga. 

Priėjome kalėjimą. Mano motina pabeldė į vartus, 
langelis atsidarė. 

— Kas čia? — paklausė sargas. 

— Mielas Rišarai, — tarė mano motina (kiek prisi- 
menu, to šaunaus žmogaus vardas buvo Rišaras), — čia 
Aleksandras, jis atėjo pažaisti su jūsų sūnumi, kol aš ap- 
lankysiu draugę. 

— Ak tai jūs, ponia Diuma, — atsiliepė sargas, — 
gal suteiksite mums garbę ir užeisite minutėlei? 

— Ne, dėkui, aš skubu; po pusvalandžio grįšiu pa- 
imti Aleksandro. 

— Gerai, ateikite, kada panorėsite. 

Ir sargas pradėjo sukioti du ar tris raktus dviejose ar 
trijose skirtingose spynose. 

Vartai atsidarė. 

Perėjoje, panašioje į koridorių, vedančioje į sargo 
kambarį, sublizgėjo šautuvai ir kardai. 

Motina krūptelėjo ir prisitraukė mane. 

— Nebijok, — tariau jai. 

— O-ho! — nustebo mano motina, — atrodo, mie- 
las pone, kad pas jus pastiprinimas. 

— Ar žinote, kodėl"? — paklausė sargas. 

— Manau, kad dėl tų kalinių, kuriuos atvežė šį vakarą. 

— Taip. Kadangi jų labai aukšti antpečiai, negalėjo- 
me jų uždaryti kitur, kaip tik pistolėje; tik padvigubino- 
me apsaugą. 

Motina spūstelėjo man ranką; atsakydamas spūste- 
lėjau ir aš. 

— O ką šneka apie jų padėtį? — paklausė ji. 

— Nieko gero, ponia Diuma, nieko gero... Juos iš- 
veš į La Ferą, susirinks karo tribunolas, nuteis, perskai- 
tys nuosprendį ir pykšt! "Tuo viskas bus baigta. 

Sargas parodė gestą kaip besitaikantis šaulys. Nega- 
lėjo būti nieko aiškiau už tokią pantomimą. 

— Ar Aleksandras galės juos pamatyti? — paklausė 
mano motina. 

— Kodėl gi ne? Jie čia, pistolėje, visi trys. Guli ant 
sudedamųjų lovų ramūs kaip ėriukai. Gal dešimt kartų 
jie kvietė Sarlį ir tapo tokiais draugais, lyg būtų pažįsta- 
mi daugybę metų. 

— (O, mama! — įsiterpiau aš. — Labai norėčiau juos 
pamatyti. 

— Gerai, eik su ponu Rišaru, tu juos pamatysi, eik... 

Į paskutinį žodį mano motina sudėjo visą širdį, bet 
ištarė tvirtai, nes tuo pat metu paleido mano ranką ir 
stumtelėjo prie sargo. 

Mostelėjau jai galva ir nubėgau koridoriumi šauk- 
damas: 

— Šarli, Čia aš! 

Šarlis pažino mano balsą ir atbėgo man priešais. 

— Oi! — šūktelėjo jis, — jei būtum atėjęs truputį 
anksčiau... Iutenas ką tik išėjo. 

Įutenas buvo mūsų draugas, apie kurį aš dar turėsiu 
progos pakalbėti, kai pasakosiu apie liepos revoliuciją ir 
savo ekspediciją į Suasoną, kurios metu, sėkmingiau nei 
generolas Lalmanas, iš miesto išvežiau paraką. 

— O! Jis išėjo, — atsakiau aš, — tikrai gaila... Na, 
mes pažaisime ir be jo, ar ne? 

— Žinoma! 

— Tai eime! 

Ir mes įėjome į didįjį kambarį. 

— Negalime labai triukšmauti, — perspėjo Šarlis. 

— Kodėl? 

— Nes pistolėje yra žmonių. 

— Ak taip, Žinau... Kaliniai... Klausyk, aš norėčiau 
juos pamatyti. 

— Jie ką tik mane paprašė išeiti, sakė, kad nori miego. 

— Pasakyk jiems, kad mano tėvas irgi buvo genero- 
las. Jie turėtų jį pažinoti. 

Šarlis priėjo prie durų. 

— Pone Lalmanai, — tarė jis, — čia yra vienas ma- 
no draugas, atvažiavęs iš Vilė Kotrė. Jis sako, kad jūs pa- 
žinojote jo tėvą. 

— Kuo jis vardu? 

— Aleksandras Diuma. 

— Arjis generolo Aleksandro Diuma sūnus? — pa- 
klausė vienas iš brolių Lalmanų. 

— "Taip, generole, — atsakiau aš ir įėjau. 

— "Tai tu, vaikeli? — dar kartą paklausė generolas. 

— Taip, aš. 


87 


— Prieik, vaikeli, prieik... Kareiviui visada malonu 
matyti sūnų tokio drąsaus žmogaus, koks buvo tavo tė- 
vas. Ar jis mirė? 

— Taip, generole, prieš aštuonerius metus. 

— Ir tu atvažiavai į Suasoną? 

— "Taip, generole... 

Paskui visai tyliai pridūriau: 

— Pasimatyti su jumis. 

— Kaip, pasimatyti su manimi? 

— Taip... Išsiųskite Šarlį. 

Pistolėje degė vienintelė žvakė. Ji stovėjo ant stalo 
prie generolo lovos. Generolas apsimetė, kad nori nu- 
gnybti dagtį, ir ją užgesino. 

— Na štai, koks aš negrabus... Šarli, uždek mums 
žvakę. 

Sarlis paėmė žvakę ir išėjo į kambarį. Mes likome 
tamsoje. 

— Ką nori man pasakyti, vaikeli? — paklausė kalinys. 

— Generole, mano motina ir jūsų draugai man pa- 
vedė perduoti porą dvivamzdžių pistoletų, užtaisytų, ir 
ritinėlį su penkiasdešimčia luidorų. Viską turiu kišenėse. 
Ar imsite"? 

Akimirką generolas tylėjo, paskui pajutau, kaip jis 
priglaudė mano galvą. 

— Dėkui, mielas drauge, — tarė jis ir pabučiavo ma- 
ne į kaktą, — mūsų teismo procesui dar nepasibaigus, 
imperatorius jau bus Paryžiuje... 

Paskui, dar kartą pabučiavęs, pridūrė: 

— Dėkui, tu drąsus vaikas. Bėk Žaisti ir pasisaugok, 
kad tavęs neįtartų atėjus būtent pas mus. 

— Generole, ar tikrai jums nereikia nei pistoletų, 
nei pinigų? 

— Ne, dėkui. Tą patį man jau siūlė šį vakarą ir aš 
atsisakiau. 

— Tada aš pasakysiu tiems, kurie bijo dėl jūsų, kad 
jūs nebijote. 

Generolas pradėjo juoktis. 

— Taip, taip ir pasakyk. 

Jis mane dar kartą pabučiavo ir švelniai stumtelėjo 
durų link. 

Šarlis grįžo su degančia žvake. 

— Ačiū, vaikeli, — tarė generolas, — dabar tikrai 
mes miegosime. Labanakt. 

— Labanakt, generole. 

Ir aš išėjau iš pistolės. 

Po pusvalandžio motina atėjo manęs pasiimti. Pa- 
bučiavau Šarlį, padėkojau ponui Rišarui ir nubėgęs puo- 
liau jai ant kaklo. 

— Na? — paklausė ji. 

— Mama, jis nieko neėmė. 

— Kaip, nieko neėmė? 

— "Taip. 

— Ir ką pasakė? 

— Jis pasakė, kad imperatorius bus Paryžiuje anks- 
čiau, nei sušaudys jį ir jo draugus. 

— "Tesaugo jį Dievas! — atsiduso mano motina. 

Ir ji mane išsivedė. 

Rytojaus dieną auštant išvažiavome namo. 

Penkiasdešimt luidorų motina grąžino tiems, kurie 
juos buvo davę, bet pistoletus, prisiminimui apie paro- 
dytą drąsą, man paliko. 

Tai buvo puikūs dvivamzdžiai pistoletai, apkalti si- 
dabru. Jie suvaidino svarbų vaidmenį, — keistas sutapi- 
mas! — tame pačiame Suasono mieste 1830 metais. 

Generolas Lalmanas neklydo. Napoleonas žygia- 
vo taip greitai, kad aplenkė numatytą teismo procesą. 
Be to, ir teisėjai turbūt vilkino, kad nereikėtų imtis at- 
sakomybės. 


89 


Kovo 21 d., šeštą valandą ryto, į Vilė Kotrė visu grei- 
čiu atjojo kurjeris. Nors buvo vos praaušę, daug Žmonių 
jau stovėjo prie namų durų ir laukė naujienų. Visi apspi- 
to kurjerį, kuris keitė arklį. 

— Na, kas naujo? — klausinėjo Žinių ištroškę gy- 
ventojai. 

— Ponai, — tarė kurjeris, — jo didenybė imperato- 
rius ir karalius vakar, aštuntą valandą vakaro, įžengė į 
Tiuilri rūmus. 

Kilo baisus klegesys; visi išlakstė po namus nešini 
šia naujiena. Su kurjeriu liko tik pašto viršininkas. 

— Ar jūs nešate šią Žinią į departamentą? — pa- 
klausė jis kurjerio. 

— Ne. Aš nešu įsakymą išlaisvinti generolus Lal- 
manus. 

Arklys buvo pabalnotas, jis šoko į balną ir nujojo. 

Tą pačią dieną keturiais arkliais kinkyta brika su di- 
deliu triukšmu įlėkė į miestą. Joje sėdėjo trys aukštieji 
karininkai. Važiuojant Suasono gatve, prie namo, kur vy- 
resnysis Lalmanas buvo taip grubiai įžeistas, karietos lan- 
go stiklas nusileido. Generolą apspjovusi moteris stovė- 
jo tarpduryje. Pro karietos durelių langą išlindo besišyp- 
santis generolo Lalmano veidas. 

— Na, ponia, — tarė jis, — štai mes, gyvi ir sveiki. 

Ir jis vėl pasislėpė karietoje, kuri nuvažiavo į Paryžių. 

— Nesidžiauk, bandite! — sušuko moteris, kumš- 
čiu grūmodama tolstančiai karietai. — Mūsiškiai sugrįš! 

Iš tiesų jie sugrįžo. Maršalo Briuno, generolų Mu- 
ton Diuvernėjaus ir Ramelio nužudymai privertė tuo 
patikėti. 

1840 ar 1842 metais aš dalyvavau iškilminguose pie- 
tuose pas kunigaikšųų Dekazesą kartu su tuo pačiu gene- 
rolu Lalmanu, kurio nebuvau matęs nuo tos dienos, kai 

jis mane pabučiavo Suasono kalėjimo pistolėje. Nuo ta- 
da praėjo dvidešimt aštuoneri metai ir beveik tiek pat 
įvykių, kiek juose dienų. Vyro plaukai pražilo, vaiko — 
patamsėjo. 

Po pietų priėjau prie generolo. 

— Generole, — paklausiau jo, — ar prisimenate 
1815 metų kovo 14 dieną? 

— 1815 kovo 14-tą? — pakartojo jis, rausdamasis at- 
mintyje. — Gerai prisimenu! Ši data įsimintina mano gy- 
venime... 1815 kovo 14-ta! Tą dieną mus su broliu arešta- 
vo po nepavykusio bandymo La Fere... Taip, prisimenu! 

— Ar prisimenate, kad važiavote pro mažą miestelį, 
Vilė Kotrė? 

— Prieš ar po arešto? 

— Areštuotas, generole. Jūs sėdėjote kabriolete tarp 
dviejų žandarų; jūsų brolį vežė antrajame kabriolete, o 
trečiajame — jūsų adjutantą. Jus lydėjo šeši ar aštuoni 
žandarai. 

— (O! Puikiai prisimenu tą bjaurų momentą, kai mo- 
teris užlipo ant mano kabrioleto laiptelio ir spjovė man į 
veidą. 

— "Taip, generole, jūsų gera atmintis. 

— Kur ne! Manote, kad tokį dalyką galima pamiršti? 

— Ne, generole, nesakau, kad galima... Bet leiskite 
jūsų paklausti, ar prisimenate dar vieną dalyką? 

— Prašom. 

— Prisimenate, jūs praleidote naktį Suasono kalėjime? 

— Puikiai prisimenu, kambaryje prie sargo valgo- 
mojo. 

— Ar prisimenate vieną savo lankytoją? 

— Taip, tai buvo dvylikos ar keturiolikos metų ber- 
niukas. 

— Kuris jums atnešė jūsų draugų siuntinį... 

— Penkiasdešimt luidorų ir porą pistoletų! Gerai pri- 
simenu. 

— Jūs pamiršote pasakyti, generole, kad pabučia- 
vote tą berniuką į kaktą. 

— Po perkūnais! Jis buvo to vertas. Ar kartais tas 
vaikas?.. 

— Tai aš, generole, nuo to laiko kiek paaugęs ir kiek 
pasenęs, bet, vis dėlto, aš. Štai kodėl neprašiau, kad ma- 
ne jums pristatytų, Oo prisistačiau pats. 

— Po perkūnais! Dabar tu apkabink mane! 

— Su malonumu, generole. 

Mes apsikabinome. 

— Ką, po velnių, jūs čia veikiate?.. — paklausė ku- 
nigaikštis Dekazesas, kuris pamatė tą apsikabinimą ir nie- 
ko nesuprato. 

— Nieko, — atsakiau aš, — nieko. Kažkada genero- 
lo Lalmano ir mano patirti rūpesčiai iškilo į paviršių. 

Paskui, atsisukęs į generolą, tariau: 

— Generole, kas galėjo pagalvoti tada, 1815 metų 
kovo 14 dieną, aštuntą valandą vakaro, kad ateis diena, 
kai mes pietausime prie vieno stalo pas kunigaikštį De- 
kazesą, pirmąjį Perų Rūmų pranešėją, Liudviko Pilypo 
regentą? 

— O, mielasis! — tarė generolas. — Mes dar daug 
ką pamatysime! 


Napoleonas ir sąjungininkai. — Prancūzų armijos ir 
imperatoriaus kelionės pro Vilė Kotrė. — Nelaimės pranašai. 


Kaip sakė kurjeris, jo didenybė imperatorius ir ka- 
ralius grįžo į Tiuilri kovo 20 d., aštuntą valandą vakaro, 
Romos karaliaus gimimo dieną. 

Prietaringas kaip ir anksčiau, Napoleonas norėjo jam 
duoti pranašišką ženklą. 

"Tačiau ženklas nebuvo tobulas: taip, Napoleonas grį- 
žo į Tiuilri savo sūnaus gimimo dieną, bet kur buvo tas 
karūnuotas vaikas, vėliau, Šventosios Elenos saloje su- 
kėlęs tiek tėviškų kančių? 

Deja! Dar tos pačios dienos vakarą, kai jį mačiau 
pro Karuselės aikštės grotuotą tvorą, vaikas išvyko, ir dau- 
giau nebegrįžo; jo tuščią lopšį išmetė į senų baldų sandė- 
Iį. Žmogus, per dvidešimt dienų stebuklingu būdu už- 

kariavęs trisdešimt du milijonus žmonių, tarp visų jam vi- 
sai nerūpimų galvų ieškojo brangios savo vaiko galvelės. 

Ta galvelė blyško ir linko toli nuo tėvo; Šenbriunas 
jam teikė du dalykus, kurie greitai nužudo: per šaltą sau- 
lę ir per karštą meilę. 

Ar malšindamas savo paties skausmą tas galingas 
žmogus bandė meluoti, visai Prancūzijai pranešdamas, 
jog vaiką jam grąžins? Ar nusileido iki tariamos sąjungos 
su Austrija tik todėl, kad nuramintų savo virpančią širdį? 

Jo tikslas dar nebuvo pasiektas; atsiėmus Prancūzi- 
ją, jam dar reikėjo užkariauti visą Europą. 

Iodėl moteris, įžeidusi Lalmaną, kai jis jau laisvas 
važiavo pro Vilė Kotrė, instinktyviai ir trtiumfuodama su- 
šuko: “Nesidžiauk, bandite! Mūsiškiai sugrįš!" 

"Tuo tarpu vyko keisti dalykai: rojalistų grasinimai 
man ir mano motinai pasiekė tokį rezultatą, kad mes lin- 
kėjome imperatoriui sėkmės ir mums, neturintiems jo- 
kio pagrindo mylėti tą žmogų, jo grįžimas į Tiuilri buvo 
geras įvykis. 

Vis dėlto reikėtų teisingai vertinti LEsno departa- 
mento bonapartistus ir tuos, kurie jais tapo per prievar- 
tą: jų džiaugsmas buvo ramus ir, užuot kėlę didelį triukš- 
mą, kaip, be jokios abejonės, būtų pasielgę rojalistai, jie 
atrodė beveik taip, tarsi prašytų atleidimo. 

Be to, niekas nežinojo, kaip įvykiai klostysis toliau. 
Per pirmąją invaziją priešas į Paryžių atžygiavo net iš 
Maskvos, tai yra, šešis šimtus mylių; per antrąją jis ateis 
iš Briuselio, tai yra, šešiasdešimtį mylių. 

Ir mes gyvenome prie to kelio, per dvi dienas kelio 
nuo Paryžiaus, bet ir tik per tris dienas kelio nuo Olandi- 
jos ar Prūsijos. Tiesa, juo kol kas ėjo geros naujienos. 
Imperatorius neatrodė susirūpinęs. 

Balandžio 4 d. sąjungininkų suverenams impera- 
torius išsiuntinėjo laiškus, kuriuose maloniai pranešė 
apie savo grįžimą į Paryžių ir apie prancūzų liaudies va- 
do posto susigrąžinimą, tarsi tai nebūtų europinio mas- 
to revoliucija. 

Balandžio 6 d. jis aplankė Muziejų, kad pamatytų, 
kokius gyvulius lipdė jam nesant. Po to aplankė Davidą' 
jo dirbtuvėje. 

7 d. jis įsakė atstatyti Ekuano namą. 

8 d. ant Sent Espri tilto buvo suimtas kunigaikštis 
d'Angulemas. 

10 d. jis išleido įsakymą apie nacionalinės gvardijos 
perginklavimą. 

11 d. jis įsakė nuvežti kunigaikštį d" Angulemą į Setą 
ir paleisti. 

12 d. jau rimčiau! Jis išklauso kunigaikščio de Vi- 
senso raportą apie užsieniečių armijų apsiginklavimą. 

14 d. jis priėmė Benžameną Konstantą. 

17 d. jis Gruši paskyrė Imperijos maršalu. 

Pagaliau 20 d. šimtas patrankos salvių pranešė, kad 
trispalvės vėliavos suplevėsavo virš visų Prancūzijos 
miestų. 

Tiesa, veikė ir kita pusė; 24 d. Liudvikas XVIII išlei- 
do manifestą Prancūzijos liaudžiai; 

25 d. sąjungininkai įsipareigojo neatitraukti savo ar- 
mijų, ko! sumuš Napoleoną; 

30 d. Anglija įsipareigojo sąjungininkams per trejus 
metus išmokėti šimtą milijonų frankų; 

gegužės 3 d. Miura sumušė prie Iolentino; 

12 d. austrai įžengė į Neapolį; 


! Pjeras Žanas Davidas d'Anžeras (1788-1856) — pran- 
cūzų skulptorius, Paryžiaus Panteono frontono autorius. 

14 d. pasirodė Prūsijos karaliaus įsakas dėl neregu- 
liariosios armijos; 

19 d. rusai išmetė Bertjė, tą seną mano tėvo priešą, 
pro jo namų langą Bumerge. 

Pagaliau 26 d. Rusijos caras, Austrijos imperatorius 
ir Prūsijos karalius iš Vienos patraukė Prancūzijos link. 

Neliko jokios vilties išsaugoti taiką: viskas vėl buvo 
patikėta sėkmei mūšio lauke. 

Pro Vilė Kotrė į Suasoną, Laoną ir Mezjerą pradėjo 
žygiuoti pulkai. 

"Turiu prisipažinti, man buvo malonu vėl matyti bu- 
vusias uniformas, senas kokardas, surinktas pakeliui iš 
Elbės į Paryžių, šlovingas vėliavas, išvarpytas kulkų Aus- 
terlice, Vagrame ir prie Maskvos. 

Tai buvo nuostabus spektaklis, kurį mums rodė se- 
noji gvardija, kariškiai, kokių jau šiandien nebėra, gyvi 
dešimtį metų išgyvenusios Imperijos personažai, gyva 
Prancūzijos šlovės legenda. 

Per tris dienas praėjo trisdešimt tūkstančių Žmonių, 
trisdešimt tūkstančių milžinų, stiprių, ramių, beveik rūs- 
čių; nebuvo nė vieno, kuris nesuprastų esąs dalis didžiojo 
napoleoniškojo statinio, sutvirtinto jų krauju, tačiau jų 
neslegiančio, ir kaip gražiosios Piužė kariatidės jie išdi- 
džiai laikė jiems patikėtą dalį, nors linko nuo jos svorio. 

O! Niekada nepamirškime tų vyrų, kurie tvirtais 
žingsniais žengė į Vaterlo, tai yra, į kapą! Juos vedė atsi- 
davimas, drąsa ir garbė. Tai buvo švarus Prancūzijos krau- 
jas, tai buvo dvidešimties metų kova prieš visą Europą, 
tai buvo Revoliucija, mūsų motina, tai buvo ne prancū- 
ziška didybė, tai buvo prancūzų liaudies didybė! 

"Tai, kaip šie Žmonės ėjo į neišvengiamą mirtį lyg an- 
tikos gladiatoriai, lyg sakydami: “Cezari, einantieji mirti 
tave sveikina!" buvo ne tik kažkas didinga, buvo kažkas 

šventa. Bet jie ėjo mirti ne dėl malonumo, o dėl liaudies 
laisvės; jie ėjo mirti ne stumiami, bet savo apsisprendi- 
mu, laisva valia. 

Antikos gladiatoriai buvo tik aukos. 

Jie buvo savo širdies aukos. 

Jie praėjo rytą; nuaidėjo jų Žingsniai, nutilo paskuti- 
niai akordai jų muzikos, man primenančios “Budėkime 
imperatoriaus garbei"... 

Paskui laikraščiai pranešė, kad birželio 12 d. Napo- 
leonas iš Paryžiaus išvyko į armiją. 

Napoleonas visada važiuodavo tuo pačiu keliu, ku- 
riuo žygiuodavo jo armija; taigi Napoleonas važiuos pro 
Vilė Kotrė! 

Prisipažįstu, be galo norėjau pamatyti tą žmogų, ku- 
ris, iškilęs virš Prancūzijos, taip sunkiai prislėgė mane, tą 
menką atomą, pasimetusį tarp trisdešimt dviejų milijonų 
žmonių, ir kuris toliau traiškė visus, net nepagalvodamas 
apie jų egzistavimą. 

Birželio 11 d. gauta oficiali Žinia, jog, jis pravažiuos 
pro mieštą; įsakyta pašto stotyje paruošti arklius keitimui. 

Iš Paryžiaus jis išvyko trečią valandą ryto, vadinasi, 
apie septintą ar aštuntą valandą jis pravažiuos Vilė Kotrė. 

Šeštą valandą aš jau laukiau Larnji gatvės gale su 
būreliu stiprių vyrų, tai yra, tokių, kurie gali bėgti taip 
greitai, kaip važiuos imperatoriaus karieta. 

Iš tiesų sunku bus gerai jį įžiūrėti važiuojančioje ka- 
rietoje, tam labiau tiks pašto stoties kiemas. 

Aš tai supratau ir, vos pamatęs už ketvirčio mylios 
pirmojo arklio keliamas dulkes, pasileidau bėgti į pašto 
stotį. Prie jos artėdamas, už savęs girdėjau taip pat artė- 
jantį lyg griaustinis ratų bildesį. 

Atbėgau į stotį. Apsisukau ir išvydau pašėlusiu grei- 
čiu lekiančias tris karietas, kurios žiežirbom skėlė grindi- 

nį, tempiamas prakaitu pasruvusių arklių, su vežikais pa- 
radinėmis uniformomis, išpuoštomis kaspinais ir apdul- 
kėjusiomis. 

Žmonės siūbtelėjo prie imperatoriaus karietos. Su- 
prantama, aš buvau pirmoje gretoje. 

Jis sėdėjo karietos gilumoje, dešinėje, apsivilkęs Ža- 
lia uniforma su baltais atlapais ir buvo įsisegęs Garbės 
Legiono ordiną. - 

Jo išblyškęs liguistas veidas, tarsi grubiai iškaltas iš 
dramblio kaulo, kiek palinkęs į priekį, smakru rėmėsi į 
krūtinę. Šalia jo, iš kairės, sėdėjo jo brolis Žeromas; prie- 
šais Žeromą ant priekinės sėdynės — adjutantas Letoras. 

Jis pakėlė galvą, apsidairė ir adjutanto paklausė: 

— Kur mes? 

— Vilė Kotrė, valdove, — pasigirdo balsas. 

— Tai už šešių mylių nuo Suasono? — pasitikslino jis. 

— "Taip, valdove, už šešių mylių nuo Suasono. 

— Greičiau važiuojam. 

Ir jis nugrimzdo į savotišką snaudulį, kuris turėjo su- 
trumpinti laiką, kol bus keičiami arkliai. 

Arklius pakeitė, kiti vežikai sėdo ant pasosčių; pa- 
keisti nukėlė kepures ir sušuko: “"Iegyvuoja imperatorius!" 

Supliauškėjo botagai. Imperatorius vos kilstelėjo gal- 
vą, kas turėjo reikšti atsakymą į pasveikinimą, ir karie- 
tos, tempiamos šuoliais lekiančių arklių, dingo už Suaso- 
no gatvės posūkio. 

Didingoji vizija išnyko. 

Praėjo dešimt dienų, per kurias sužinojome apie per- 
sikėlimą per Sambrą, Šarlerua paėmimą, Linji mūšį ir ko- 
vas prie Katre Bra. 

"Taigi pirmieji aidai buvo pergalės. 

Birželio 15-tos ir 16-tos rezultatai mus pasiekė 18 
dieną, Vaterlo mūšio dieną. 

Godžiai laukėme kitų naujienų. 19 diena jų neatne- 
šė: imperatorius, kaip rašė laikraščiai, aplankė Linji mū- 
šio lauką ir liepė suteikti pagalbą sužeistiesiems. 

Generolas Letoras, kuris sėdėjo priešais imperato- 
rių karietoje, buvo užmuštas paimant Šarlerua. 

Žeromui, sėdėjusiam šalia jo, kulka sutrupino špa- 
gos rankeną. 

20-toji diena slinko lėtai ir liūdnai: dangus buvo tam- 
sus ir pranašavo audrą; jis pratrūko baisia liūtimi, ir žmo- 
nės kalbėjo, kad tokiu oru, koks buvo tris dienas, negali 
būti nė kalbos apie mūšį. 

Staiga pasklido gandas, kad sulaikyti žmonės, atne- 
šę blogą Žinią, ir nuvesti į merijos kiemą; jie sako, kaip 
tvirtino gandas, kad mes pralaimėjome lemiamą mūšį, 
kad prancūzų armija sunaikinta ir kad anglai, prūsai bei 
olandai traukia į Paryžių. 

Miestiečiai nuskubėjo į meriją; savaime suprantama, 
aš buvau tarp pirmųjų. 

Iš tiesų dešimt ar dvylika vyrų, vieni dar balnuose, 
kiti jau ant žemės, stovėjo apsupti minios. Jie buvo kru- 
vini, purvini ir sudriskusiais drabužiais. 

Atvykėliai sakėsi esą lenkai. 

Vos galėjai suprasti, ką jie nori pasakyti; taip sunkiai 
tarė kelis prancūziškus žodžius. 

Kai kas tvirtino, kad jie šnipai, kai kas — kad jie be- 
laisviai vokiečiai, pabėgę iš nelaisvės ir bandantys prisi- 
dėti prie Bliucherio armijos, žygiuojančios į Lenkiją. 

Pasirodė senas karininkas, kalbantis vokiškai, ir pra- 
dėjo juos klausinėti. Matyt, labiau pratę prie tos kalbos, 
jie atsakinėjo aiškiau. Pasak jų, Napoleonas susikibo su 
anglais 18 dieną. Mūšis prasidėjo vidūrdieny; penktą va- 
landą anglai buvo sumušti, bet šeštą valandą su ketu- 

riasdešimčia tūkstančių karių atžygiavo Bliucheris ir nu- 
lėmė mūšį priešo naudai. Prancūzų armija ne atsitraukė, 
ji pakrikai bėgo; jie yra bėglių avangardas. 

Niekas nenorėjo patikėti tokia pragaištinga Žinia. Į 
tai jie tik atsakė: 

— Patys pamatysite. 

Grasino juos areštuoti, uždaryti į kalėjimą, net su- 
šaudyti, jei meluoja. Tada jie ištiesė savo ginklus ir pa- 
reiškė atsiduodą į miesto valdžios rankas. 

Du iš jų, sunkiai sužeistus, nugabeno į ligoninę, ki- 
tus pasodino į kalėjimą šalia merijos. 

Tai įvyko maždaug trečią ar ketvirtą valandą po pie- 
tų: per keturiasdešimt aštuonias valandas tie Žmonės at- 
ėjo net iš Planšnua. Jie įveikė daugiau nei pusantros my- 
lios per valandą. Matyt, nelaimės nešėjai turi sparnus. 

Kai vienus atvykėlius nugabeno į ligoninę, o kitus į 
kalėjimą, Žmonės išsibarstė, nešdami svarbiąją naujieną 
kiekvienas į savo pusę. 

Tiksliausios Žinios visada ateidavo į pašto stotį. Taigi 
mes su motina nuėjome ten ir įsitaisėme ilgesniam laikui. 

Septintą valandą atjojo kurjeris; jis buvo visas pur- 
vinas, arklio kojos virpėjo ir vos ant jų laikėsi iš nuo- 
vargio. 

Kurjeris užsakė keturis arklius karietai, atvažiuojan- 
čiai jam iš paskos, paskui šoko ant arklio ir nulėkė toliau. 

Žmonės bandė išklausinėti. Bet jis nieko nežinojo 
arba nieko nenorėjo sakyti. 

Iš arklidės išvedė keturis arklius, išnešė pakinktus ir 
laukė karietos. 

Greitai artėjantis duslus bildesys pranešė, kad ji ne- 
toliese. Ką tik pasirodžiusi iš už gatvės kampo, ji jau sto- 
vėjo prie stoties. 

Stoties viršininkas išėjo ir sustingo. Tuo metu aš timp- 
telėjau jį už skverno. 

— Ar tai jis? Imperatorius? 

— "Taip. 

Tai buvo imperatorius, toje pat vietoje, kur jį ma- 
čiau pirmą kartą, panašioje karietoje, su vienu adjutan- 
tu šalia, o kitu priešais. Bet jie buvo ne Žeromas ir ne 
Letoras. 

Letoras žuvo; Žeromui pavesta sutelkti armiją prie 
Laono. 

"Tačiau tai buvo tas pats Žmogus, tas pats veidas, iš- 
blyškęs, liguistas, abejingas. Tik galva žemiau palinkusi 
ant krūtinės. 

Ar tai paprastas nuovargis? Ar tai skausmas, kad pa- 
saulis buvo užkariautas ir prarastas? 

Kaip ir pirmą kartą, karietai sustojus, jis pakėlė gal- 
vą, metė aplink tuščią žvilgsnį, kuris tampa toks skvar- 
bus, kai sustoja ties veidu ar horizontu, ties tais dviem 
paslaptingais dalykais, už kurių visada slepiasi pavojus. 

— Kur mes? — paklausė jis. 

— Vilė Kotrė, valdove. 

— Gerai! Už aštuoniolikos mylių nuo Paryžiaus? 

— "Taip, valdove. 

— Važiuojam. 

Ir kaip pirmąjį kartą, paklausęs tais pačiais žodžiais, 
jis davė tokį pat įsakymą ir taip pat greitai nuvažiavo. 

"Tą patį vakarą Napoleonas atvažiavo į Eliziejaus 
rūmus. 

Buvo praėję trys mėnesiai, lygiai trys mėnesiai, die- 
na dienon, nuo jo grįžimo iš Elbės salos į Tiuilri. 

Tiktai tarp kovo 20-tos ir birželio 20-tos atsivėrė pra- 
raja, prarijusi jo sėkmę. 

"Tos prarajos vardas Vaterlo! 

Vaterlo. — Eliziejus. — Malmezonas. 


Kaip jau sakiau, manau, jog Vaterlo buvo didelė po- 
litinė nelaimė, tačiau kartu ir didelė socialinė sėkmė. 

Vaterlo mūšio diena, kaip ir Marengo, buvo lemtin- 
ga. Tik šį kartą mes patyrėme ne pergalę, mes patyrėme 
pralaimėjimą, iš anksto nulemtą pralaimėjimą; Vaterlo 
mes pralaimėjome kovodami už tą patį, už ką kovojome 
Marenge. 

Marenge mus sumušė penktą valandą vakaro. Nesi- 
tikint mūsų priešui, atvyko Deseksas, ir šeštą valandą va- 
karo mes iškovojome pergalę. 

Prie Vaterlo penktą valandą vakaro mes buvome nu- 
galėtojai. Atžygiavo Bliucheris, mums netikėtai, — ir šeštą 
valandą buvome sumušti. 

Niekada Dievas aiškiai nebuvo taip parodęs savo va- 
lios Europai, kurios likimą sprendė Vaterlo, kaip tą gar- 
siąją birželio 18-tąją. 

Napoleonas, greitų, aiškių ir tikslių sprendimų žmo- 
gus, paliko Gruši be jokio įsakymo. Paskui, kai jam Gruši 
prireikė, kai suprato, jog dienos sėkmė priklauso nuo 
Gruši, išsiuntė štabo karininką, kad jį pakviestų prie Sen 
Žano kalno. Karininką sučiupo, ir Gruši toliau žygiavo į 
Vavrą! 

Kodėl išsiuntė vieną štabo karininką? Kodėl ne de- 
šimt? Kodėl ne dvidešimt? Ar mažai karininkų sukiojosi 
aplink Napoleoną? 

O Gruši, girdėjęs patrankas ir neatėjęs? Ne, Gruši, 
nepaisydamas su juo buvusių generolų prašymų, net mal- 
davimų, užsispyręs stovėjo vietoje, tuo tarpu Bliucheris 
žygiavo! 

Ir dar, dėmesio! Dar vienas dalykas: esu tikras, kad 
apie tai prabilau pirmas; atkreipkite dėmesį į žmogų, 
kurį laikau jo artimiausiu giminaičiu, jo ištikimiausiu 
draugu, jo paskutiniu generolu, kuris juo nenusivylė, kai 
visas pasaulis nusigręžė; tiesa, jis vertas figūruoti istori- 
niuose pasakojimuose; bet aš nerašau istorijos, aš ra- 
šau memuarus. 

Ar pastebėjote, kad Napoleonas, vos galintis užlipti 
ant arklio, per Linji, per Katre Bra, per Vaterlo mūšius 
sėdėjo balne? 

Ar pastebėjote, kad kai iš paskutinių jėgų, sukau- 
pus visas pastangas, reikia išplėšti sprūstančią pergalę, 
jis stoja savo senosios gvardijos priekyje ir pats ją veda 
į kovą? Ar pastebėjote, kad, nulipęs nuo arklio, jis pasi- 
keičia? 

Kodėl apie tai prakalbau? Tuoj sužinosite. 

Kai Vaterlo mūšis buvo beveik pralaimėtas, kai an- 
glai prasiskverbė į mūsų armijos širdį, kai Bliucherio ba- 
terijų sviediniai sproginėjo aplink Napoleoną, kai visa 
ta didžiulė lyguma virto kapinėmis, Mirties slėniu, kai 
tarp priešmirtinių riksmų buvo girdėti tik šūksniai: “Gel- 
bėkitės kas galit!'', kai patys drąsiausieji bėgo, kai tik 
generolas Kambronas ir jo asmens sargybinis sustojo, 
kad mirtų, Napoleonas metė paskutinį žvilgsnį į tas nai- 
kinimo angelo apimtas valdas ir pašaukė savo brolį Že- 
romą. 

— Žeromai, — tarė jis, — mūšis prie Sen Žano kal- 
no pralaimėtas, bet bus laimėtas prie Laono. Tu surinksi 
karius, kiek tik galėsi, keturiasdešimt tūkstančių, trisde- 
šimt tūkstančių, nors dvidešimt tūkstančių; tu su jais įsi- 
tvirtinsi Laone; pozicija nepaimama, ir aš tau įsakau, kad 
ji nebūtų paimta. Tuo tarpu aš su dvidešimt penkiais vy- 
rais ir su dviem gerais vedliais tiesiausiu keliu josiu pas 
Gruši, kuris turėtų būti ne toliau kaip už šešių mylių nuo 
čia su trisdešimt penkiais tūkstančiais karių, ir tada, kai 
tu sulaikysi priešą prie Laono, aš jį užpulsiu iš užnugario 
ir išblaškysiu pačiame Prancūzijos viduryje; visa kita pa- 
darys prancūzų patriotizmas. 

Paskui kaip Ričardas III po to mūšio, kuriame pra- 
rado savo karūną ir po kurio praras gyvenimą, sušuko: 

— Žirgą! Žirgą! 

Atvedė jo arklį. 

Jis sunkiai įsėdo į balną, išsirinko palydą, liepė pri- 
joti vedliams ir paleido arklį šuoliais. Bet, nujojęs dvide- 
šimt penkis žingsnius, staiga sustojo. 

— Negaliu, — tarė jis, — man per sunku! 

Ir jis nulipo nuo arklio. 

Atbėgo Žeromas. 

— Daryk, kaip tau atrodo geriau, — tarė jis bro- 
liui, — aš nebegaliu joti. 

Grįždamas iš Elbės salos, Napoleonas, kaip Pran- 
ciškus I, turėjo savo gražiąją Feronjerę'; tačiau tai nebu- 
vo kerštas vyro, atidavusio valdžią, tai buvo diplomato 
patarimas. 

Lemties žmogau, tu nunešei savo naštą, dabar gali 
kristi! 

Pažvelkime į jį Eliziejaus rūmuose, pažvelkime į tą 
žmogų, ryžtingą, erelio žvilgsniu ir aštriomis mintimis! 
Ar tai tas pats Tulono, Lodi, Piramidžių, Austerlico, Je- 
nos ir Vangramo mūšių nugalėtojas? Ar tai Liutsano ir 
Botsano didvyris? Ar tas pats žmogus kovėsi prie Mont- 
miralio ir Montero? Ne! Visa jo energija buvo sunaudo- 
ta stebuklingam sugrįžimui iš Elbės salos. 

Iš pradžių jis ir pats nesuprato savo žlugimo. Šven- 
tosios Elenos saloje jis be perstojo mintimis grįždavo į tą 
dieną ir gerdavo prisiminimų kartėlį. 

— Nesuprantama diena! Negirdėta atsitiktinumų se- 
ka! Gruši! Neji! D'Erlonas! Ar tai buvo išdavystė? Ar 
nelaimė?.. Ir vis dėlto, viskas, ką kalbėjo jo patirtis, buvo 
atlikta, viskas padaryta, viskas įvykdyta! 

Apvaizda, valdove! 

— Keista kampanija! — murmėjo jis kitą kartą po 
savaitės, — tris kartus man išsprūdo iš rankų užtikrin- 
tas Prancūzijos triumfas ir galimybė valdyti jos likimą! 
Jei nebūtų atsimetę išdavikai, per naują kampaniją bū- 
čiau sunaikinęs priešą. Būčiau jį sutriuškinęs prie Linji, 
jei mano kairė būtų įvykdžiusi savo pareigą; būčiau jį 

' Pranciškus I (1708-1765) — Vokietijos imperatorius. Ne- 


populiarus dėl karinių nesėkmių, nesidomintis reikalais, jis leido val- 
dyti savo Žmonai. 

sutriuškinęs ir prie Vaterlo, jei mano dešinė nebūtų at- 
sisakiusi veikti. 

Apvaizda, valdove! 

Kitą kartą jis vėl svarstė: 

— Keistas pralaimėjimas, kai, nors patyręs pačią 
baisiausią katastrofą, nugalėtasis neprarado šlovės ir nu- 
galėtojas jos nesusilaukė! Atminimas apie pirmąjį per- 
gyvens jo žlugimą; atminimas apie antrąjį bus palaidotas 
kartu su jo triumfu! 

Ne, valdove, jūsų šlovė nenukentėjo, nes jūs kovė- 
tės su likimu. Tie nugalėtojai, kurių vardai Velingtonas, 
Bulou, Bliucheris, tie nugalėtojai turėjo tik žmonių kau- 
kes, jie buvo Aukščiausios Jėgos įrankiai, pasiųsti kautis 
su jumis. 

Apvaizda, valdove, Apvaizda! 

Visą naktį Jokūbas kovojo su angelu, kurį palaikė 
žmogumi; tris kartus jį nubloškė, o atėjus rytui, prisimi- 
nęs tris savo pralaimėjimus, manė išeisiąs iš proto. 

Jūs, valdove, taip pat tris kartus buvote nublokštas, 
jūs taip pat tris kartus jautėte ant savo krūtinės dieviško- 
jo nugalėtojo kelį. 

Maskva, Leipcigas, Vaterlo! 

Jūs, taip mylėjęs Okeaną, nejaugi nesupratote, kad 
tai Ioro, Odeono sūnaus istorija? Vieną dieną jis atėjo į 
požeminį miestą, kurio pavadinimo nežinojo. Ten rado 
atvirą areną, apsuptą pilnomis Žiūrovų tribūnomis; juo- 
dais šarvais apsitaisęs riteris metė iššūkį. Nuo pat ryto jis 
bergždžiai laukė priešininko. 

"Toras įėjo, nuėjo tiesiai prie juodojo riterio ir jam 
tarė: 

— Nežinau, kas tu, bet man ir nesvarbu. Štai aš, kau- 
namės! Ir jie kovėsi nuo vidurdienio iki nakties. "Tai buvo 

pirmas kartas, kai Toras sutiko priešininką, galintį prieš 
jį atsilaikyti. 

Juodasis riteris ne tik laikėsi, bet kiekvieną minutę 
"Toras jautė, kad jis ima viršų, tačiau, nors su kiekvienu 
smūgiu visas jo kūnas suvirpėdavo, kraujas sustingdavo, 
jis nesitraukė nė per žingsnį. Ir, kai jo jėgos išseko, kai jis 
turėjo kristi, jis krito pirma ant vieno kelio, paskui ant 
abiejų, paskui ant rankų, iš paskutiniųjų kaudamasis, ir 
galiausiai jis, Ioras, Odeono sūnus, išsitiesė arenos dul- 
kėse uždusęs, nugalėtas, beveik mirštąs! 

— Už tavo drąsą ir už tai, kad tu padarei, ko iki ta- 
vęs niekas nebuvo padaręs, — tarė juodasis riteris, — aš 
tavęs pasigailėsiu. Bet, kai kitą kartą mes susitiksime ir 
kausimės, taip nebus. 

— Kas tu toks, keistasis nugalėtojau? — paklausė 
Odeono sūnus. 

— Aš esu Mirtis, — atsakė juodasis riteris ir pakėlė 
šalmo antveidį. 

Ir Iorui prireikė metų atsigauti, kad vėl galėtų taip 
susikauti su mirtimi. 

Valdove, Jokūbo ir Ioro istorijos tai jūsų istorija; jūs 
manėte išeisiąs iš proto ir jums prireikė metų grįžti į gy- 
venimą. 

Pažvelkime, kas vyko Eliziejaus rūmuose. 

Jis ten nuvyko septintą valandą ryto. Vėliau jis su- 
voks, ką tada turėjo daryti. 

Paklausykime jo: 

— Kai atvažiavau į Paryžių, buvau visai išsekęs. Tris 
dienas išbuvau nei valgęs, nei miegojęs. Išsimaudžiau ir 
laukiau ministro, kurį buvau liepęs pakviesti. Be abejo, 
man reikėjo tuoj pat eiti į Rūmus, bet aš negalėjau paju- 
dėti iš nuovargio. Kas galėjo pagalvoti, kad jie susitars 

taip greitai? Aš atvykau į Paryžių septintą valandą ryto; 
vidurdienį Rūmai jau buvo sukilę. 

Jis lėtai perbraukia ranka per veidą ir dusliu balsu 
taria: 

— Pagaliau, aš tik žmogus. 

Kromvelis 17 Liudvikas XIV taip pat buvo tik žmo- 
nės, valdove, ir vienas iš jų įėjo į Rūmus su kepure ant 
galvos, o kitas į Parlamentą su botagu rankoje. 

Bet vienas buvo kupinas tikėjimo, o kitas tryško jau- 
nyste; o jūs, valdove, nebeturėjote nei jaunystės, nei ti- 
kėjimo. 

— Aš senstu, — tarė jis Benžamenui Konstanui; — 
sulaukęs keturiasdešimt penkerių, nebesi toks pat kaip 
trisdešimties. Neprašau nieko, tik kad mane uždegtų... 

Valdove, valdove! Kur jūs leidote užgesti savo ge- 
nijaus liepsnai, kad Benžamenas Konstanas turi jus už- 
degti? 

Jis atvyko 21 d., o jau 22 d. atsisakė sosto savo sū- 
naus naudai. 

Kodėl jis atsisakė? 

Rūmai reikalavo. 

Kur matyta, kad Napoleonas, teisėtas karalius, taip 
skubėtų paklusti Rūmams! 

Valdove, pasakykite, ar birželio 22-tos žmogus yra 
tas pats briumerio 18-tos didvyris"? 

Palaukite... Gal jis manė, kad vis tiek viskas praras- 
ta; gal, jei būtų įsiŽiebusi vilties kibirkštėlė, jei ji būtų sie- 
los tamsoje uždegusi tą genijaus ugnį, kai Benžamenas 
Konstanas atbėgo su Žibintu... 

Žeromas atvyko 22-tos vakarą. Jis pritrenktas: ką tik 
pas jo brolį buvo Liusjenas. Žmogus be ambicijų, tikras 
respublikonas, atsisakęs Portugalijos karaliaus titulo, jam 

siūlyto imperatoriaus, norėjusio jį atimti iš princo Kani- 
no, popiežiaus kandidato, — taigi Liusjenas atvyko, iš- 
kėlė sąlygas Eliziejaus rūmuose, kaip kažkada Napole- 
onas jam buvo iškėlęs sąlygas Mantujoje. Jis imperato- 
riui tarė: 

— Prancūzija nebetiki Imperijos magija; ji nori lais- 
vės; jai mielesnė Chartija, nei jūsų karalystės didybė; su 
manim ji norės Respublikos, nes ja tiki. Aš jus paskirsiu 
vyriausiuoju armijos vadu ir jūsų kardo padedamas išgel- 
bėsiu Revoliuciją. 

Matote, buvo gera proga. Be to, Žeromas atrodė 
energingas kaip jaunas kareivis, ko Napoleonas nega- 
lėjo tikėtis iš seno generolo. Sukaupęs ryžtą, atkaklumą 
ir valią, jis sustabdė bėglius; surinko juos tarp Laono 
sienų, atidavė į maršalo Sulo rankas ir, griūdamas iš nuo- 
vargio, kraujuodamas po sužeidimo, atėjo pas brolį ne 
su sąlygomis kaip Liusjenas, bet imperatoriui pranešti 
apie 1-ojo, 2-ojo ir 6-0jo korpusų pergrupavimą, apie ke- 
turiasdešimt dviejų tūkstančių maršalo Gruši karių prisi- 
jungimą, apie aštuoniasdešimties tūkstančių žmonių ar- 
mijos pasiruošimą nedelsiant pradėti karo veiksmus ir 
kunigaikščiui Velingtonui duoti žiaurų revanšą. 

Aštuoniasdešimt tūkstančių! Tai daugiau, nei jis tu- 
rėjo pradėdamas 1814 metų kampaniją. 

Valdove, valdove! Štai proga, kaip prie Montero, pa- 
sakyti: “Pirmyn, Bonapartai, gelbėk Napoleoną!" 

Napoleonas išklausė Žeromą, nieko neatsakė ir jį 
paleido. 

Po kelių minučių prie Eliziejaus rūmų terasos pasi- 
girdo didžiulis triukšmas: tai buvo du šaulių pulkai, su- 
formuoti iš Sent Antuano priemiesčio darbininkų, avan- 
gardas milžiniškos vyrų kolonos, garsiais šūksniais rei- 

kalavęs imperatorių stoti jų priekyje ir vesti į kovą su 
priešu. 

Tie pulkai buvo dalis pajėgų, neseniai atiduotų ge- 
nerolo Montolo valdžion. 

Imperatorius pats išėjo pas juos, bet ne paskatinti, o 
nuraminti; jiems liepė grįžti į stovyklą. 

"Tada vienas vyras šūktelėjo: 

— Valdove, prisiminkite briumero 18-tąją! 

Manote, kad nuo tų žodžių, nuo tos datos, nuo to 
prisiminimo jo širdis suvirpėjo ir akys sužibo? Manote, 
kad arklys pajuto pentinus ir atsistojo piestu? 

Nieko panašaus. 

— Jūs man priminėte briumero 18-tąją, — tarė jis, — 
betjūs pamiršote, kad aplinkybės visai kitokios. Tada liau- 
dį vienijo permainų troškimas, reikėjo tik mažo impulso, 
kad ji pradėtų jį įgyvendinti. Šiandien ji turėtų pralieti 
upes kraujo, bet nė lašo nepralietų už mane, už mano 
asmeninius interesus. 

Šis žmogus suprato, kad dabar yra dveji interesai: jo 
asmeniniai ir Prancūzijos. 

O, valdove! Šį kartą jūs teisus. Jūs įžvelgėte pirmuo- 
sius spindulius didžiosios aušros, kuri jums leis Švento- 
sios Elenos saloje pasakyti: 

— Po penkiasdešimties metų visoje Europoje bus 
respublika arba kazokai. 

Pulkai pasitraukė. Nustebę vyrai vienas kito klau- 
sinėjo: 

— Kas nutiko imperatoriui? Mes jo neatpažįstame. 

Iš tiesų jis tapo neatpažįstamas. Ir štai, 25 dieną jis 
išvyko iš Paryžiaus kaip bėglys, išvyko į Malmezoną, kur 
jo laukė naujos dvejonės. 

Niekas tuo netikėjo. Jo ramybė, tiksliau, nuovargis 
Eliziejaus rūmuose apstulbino draugus ir priešus. 

— "Tai liūto miegas, — kuždėjo jie vienas kitam su 
baime, kad jis nepabustų. 

Tas išvykimas į Malmezoną jiems atrodė pavojin- 
gas. Imperatorius išvyksta iš Paryžiaus, kad galėtų lais- 
vai veikti; kai grįš, grįš pro Sen Deni, Laono keliu ir 
po trijų dienų išgirsime naujojo Montmiralio patrankų 
salves. 

Pas jį išsiunčia generolą Bekerį stebėti. 

Nurimkite! Jis tikrai išvažiavo į Malmezoną. Viskas, 
ko jis nori, tai būti nugalėtas, jis nori laivo su geromis 
burėmis, kuris jį nuplukdytų į Ameriką. Jis nori priva- 
taus gyvenimo, nori tapti Niujorko ar Filadelfijos gyven- 
toju, būti fermeriu, žemės darbininku. 

Valdove, iš jūsų išeitų konsulas, imperatorius, kara- 
lius, bet iš jūsų neišeitų Cincinatas. 

Tie, kurie sudarė vyriausybę vietoj jūsų, labai gerai 
tai Žinojo: jie siuntė įsakymą po įsakymo, kad tik jūs iš- 
vyktumėt. Kol jūs Malmezone, Burbonai, su kuriais jau 
derėjosi, negalės ramiai miegoti. 

Vis dėlto jie klydo. Ką veikė imperatorius Malme- 
zone? Susikėlęs kojas ant palangės, skaitė Montenį. 

Staiga pasigirdo galingas būgnų tratėjimas, sugaudė 
fanfaros, ore nuvilnijo šūksniai: “Tegyvuoja imperatorius! 
Šalin Burbonus! Šalin išdavikus!'* 

— Kas tai, Montolonai? — paklausė imperatorius. 

— Valdove, tai Brajerio divizionas: dvidešimt tūks- 
tančių vyrų iš Vandėjos. Jie stovi prie pilies vartų. 

— Ko jie nori? 

— Jie nori, kas jums sugrąžintų imperiją ir, jei ne- 
grąžins, jie sako, kas eis jos atsiimti. 

Imperatorius susimąstė; be abejonės, jis skaičiavo, 
kad su aštuoniasdešimt tūkstančių Sulo karių, dvidešimt 

tūkstančių Brajerio, penkiasdešimčia tūkstančių konfe- 
derantų, trimis milijonais liaudies gvardijos galima pui- 
kiai gintis, pradėti puikią kovą. 

"Tuo metu pranešė, kad generolas Brajeris nori kal- 
bėtis su imperatoriumi. 

— Įleiskite! 

— Valdove! Savo kareivių, savo paties, Prancūzijos 
vardu, prašau, išeikite! 

— Kam? 

— Kad žygiuotumėt pas priešą, kad atkeršytume 
už Vaterlo, kad išgelbėtume Prancūziją! Eime, valdove, 
eime!.. 

Po metų, susikėlęs kojas ant palangės Longvude, su 
knyga rankoje kaip Malmezone, Napoleonas pasakė: 

— Istorija man paprieštaraus, kad per lengvai pa- 
sitraukiau. Prisipažįstu, mano sprendimuose buvo šiek 
tiek apmaudo. Kai, būdamas Malmezone, laikinajai vy- 
riausybei pasiūliau mane skirti vyriausiuoju armijos va- 
du, kad, pasinaudojęs sąjungininkų neatsargumu, juos 
sumuštume prie Paryžiaus sienų, manęs nenorėjo. Ta- 
da išsiunčiau vadus ir išvykau. Aš klydau. Gerieji pran- 
cūzai turi teisę man priekaištauti. Privalėjau sėsti į bal- 
ną, kai Brajerio divizionas pasirodė prie Malmezono var- 
tų, privalėjau jį prijungti prie armijos, sumušti priešą ir 
paimti valdžią, pasišaukęs į pagalbą Paryžiaus priemies- 
čių liaudį. Tas dvidešimt keturių valandų žygis būtų išgel- 
bėjęs Prancūziją nuo antrosios restauracijos . Didele per- 
gale būčiau ištrynęs Vaterlo pralaimėjimo įspūdį, bū- 
čiau galėjęs derėtis dėl sūnaus, jei sąjungininkai atkak- 
liai būtų norėję manęs. 

Šį kartą klydote, valdove. Ne, gerieji prancūzai ne- 
turėjo dėl ko jums priekaištauti. Ne, jūs teisingai pada- 


8. 78 113 


rėte išvykdamas. Ne mums reikėjo tos antrosios restau- 
racijos, 1830 ir 1848 metų revoliucijų; mums reikėjo tos 
respublikos, kuri, nors nesantuokinė duktė, tapo visų 
Europos respublikonų krikštamote. Jums reikėjo jūsų 
viešnagės Belerofone, trumpo apsistojimo Nortamber- 
lende, tremties į Šventosios Elenos salą; jums reikėjo 
persekiojimo Longvude, jums reikėjo jūsų ilgos agoni- 
jos, kaip Kristui reikėjo jo erškėčių vainiko ir Kryžiaus 
Kelio. 

Jei jūs nebūtumėt turėjęs savo kančių, nebūtumėt 
tapęs dievu. 


Atsitraukimas. — Vėl užkaičiamas avienos ragu. — 
Patikėtinis ponas Piko. — Diplomatijos pagalba jis išgau- 
na motinos leidimą vestis mane į medžioklę. — Aš negaliu 
miegoti, valgyti ir gerti. 


Jei atkakliausių Vilė Kotrė skeptikų širdyse ir buvo 
likę kokių nors abejonių dėl Vaterlo pralaimėjimo, Na- 
poleono pravažiavimas jas išsklaidė. 

Be to, po bėglių avangardo, kurį mes matėme, pra- 
dėjo traukti armijos dalys. 

Sumušta armija pasirodė birželio 22-ros rytą. Tai bu- 
vo baisus ir nuostabus vaizdas, didingo bjaurumo. 

Iš pradžių netvarkingai, be būgnų, beveik be ginklų 
ėjo kariai, kuriems iš tos mėsmalės pavyko ištrūkti gy- 
viems ir sveikiems arba lengvai sužeistiems. 

Vėliau traukė rimčiau sužeisti, bet dar galintys eiti 
ar sėdėti ant arklių. 

Pagaliau pasirodė tie, kurie nebegalėjo nei eiti, nei 
joti. Nelaimingieji nutrauktomis rankomis, sulaužytomis 
kojomis, su skylėmis kūne gulėjo vežimuose, šiaip taip 
sutvarstyti ar visai nesutvarstyti. Jie dar bandė pasikelti, 
pakelti kokią kruviną galūnę ir sušukti: “"Iegyvuoja im- 
peratorius“. 

Daugelis tuoj ir mirė. "Tai buvo jų paskutinis riks- 
mas. 

Gedulingas kortežas slinko dvi ar tris dienas. 

Kur vežė tuos žmones? Kam reikėjo sunkinti jų ago- 
niją vežant atvirais vežimais karštoje birželio saulėje be 
jokios medicininės pagalbos? Ar jų buvo tiek daug, kad 
pakeliui nuo Vaterlo iki mūsų visi miestai nebegalėjo 
priimti? 

O! Koks vaizdas! Tai ne trimitų fanfaros, tai ne būg- 
nų tratėjimas, tai ne patrankų dūmų kamuoliukai ar šū- 
vių blyksniai, — tai kitas karo veidas, tai ne tik šlykštus, 
tai pakvaišęs, išprotėjęs karo veidas! 

Mes matėme tikrąjį žlugimą, matėme, kas liko iš gra- 
Žių pulkų, kurie pro mus pražygiavo tokie išdidūs, ryžtin- 
gi, su veržlia muzika: “Budėkime Imperijos labui!". 

Deja! Armija sutriuškinta, Imperija sugriauta. 

Pagaliau vežimai ėmė retėti ir Visai pasibaigė. Tada 
pradėjo žygiuoti Žeromo prie Laono surinkti pulkai. Iš 
kiekvieno pulko buvo likę tik pusė ar trečdalis vyrų. Iš 
nelaimingųjų mamliukų liko tik penkiolika, kiti žuvo ar 
dingo be Žinios. 

Du ar trys karininkai iš dvidešimt penkių ar trisde- 
šimties, anksčiau apsistojusių pas mus, grįždami mus ap- 
lankė. Kiti liko kas Gumono fermoje, kas griovyje, kas 

lemtingoje duobėje, dešimčiai tūkstančių didvyrių tapu- 
sioje bendru kapu!.. 

Per tą atsitraukimą atvažiavo mano sesuo ir svai- 
nis. 1814 metų Suasono apgulties dėka, apgulties, ku- 
rios metu ponas Leteljė buvo meras ir gerai pasirodė, 
jo sūnus gavo paaukštinimą. Jį paskyrė į Vilė Kotrė kon- 
trolieriumi. Abu su mano seserimi atvyko Paryžiaus ke- 
liu kaip tik tuo metu, kai nuo Suasono pusės laukėme 
priešo. 

Šį kartą represijos buvo kur kas silpnesnės, tiesa, ne- 
buvo ir pasipriešinimo. Napoleonas atsisakė sosto, nau- 
ju valdovu paskelbė Napoleoną II. Į tą paskelbimą nie- 
kas nežiūrėjo rimtai, net tie, kurie skelbė. 

Vieną dieną išgirdome keistus trimitų garsus ir pa- 
matėme, kaip miesto aikštę užtvindė penki ar šeši tūks- 
tančiai kareivių. Tai buvo prūsai iš Bado didžiosios kuni- 
gaikštystės, apsivilkę tokiomis gražiomis uniformomis, 
kad joms galėjai prikišti tik per didelį elegantiškumą, ne- 
labai tinkantį karinėms uniformoms. 

Su jais Žygiavo vienas anglų pulkas. Du anglų kari- 
ninkus atsiuntė pas mus. 

Vėl buvo išvirtas garsusis avienos ragu. Mūsų sve- 
čiai, du šaunūs jaunuoliai, turėjo tokį apetitą, kad jis da- 
rė jiems garbę. 

Jie nekalbėjo prancūziškai; nereikia ir sakyti, kad ta- 
da aš nemokėjau nė žodžio angliškai. Vienas iš jų man 
pasiūlė kalbėtis lotyniškai. Prisipažįstu, iš pradžių pama- 
niau, kad ir toliau jis kalba angliškai, tik nusistebėjau at- 
kaklumu. Pagaliau suvokiau, kad Vergilijaus kalba jis man 
siūlo su juo išgerti taurę vyno. 

Aš sutikau, ir likusią dienos dalį galėjome susikalbė- 
ti, tiesa, tik šiaip taip. 

Elgetynas, kurį taip keikėme, mus išgelbėjo nuo už- 
sieniečių užsibuvimo, todėl tas anglų, rusų ir prūsų ant- 
plūdis tik praėjo pro mus, bet neapsistojo. 

Vėliau iš Paryžiaus, provincijos ir užsienio ėmė 
plaukti naujienos. Kai kurios mums buvo labai blogos. 

Liepos 2 d., tuo metu, kai sąjungininkai Napoleoną 
paskelbė karo belaisviu, Avinjone buvo nužudytas mar- 
šalas Briunas. 

Gaila! Tai buvo vienintelis likęs mums ištikimas iš 
visų mano tėvo draugų. 

Tada sau pasakiau, kai suaugsiu, nuvažiuosiu į Avin- 
joną ir vienaip ar kitaip priversiu žudikus užmokėti už jo 
mirtį. 

Savo žodį ištesėjau. 

Rugpjūčio 19 d., kai Napoleonas atvyko prie Gib- 
raltaro sąsiaurio, sušaudė Labeduajerą. 

Pagaliau, gruodžio 7 d., Observatorijos alėjoje su- 
šaudė maršalą Neji. 

Netrukus gyvenimas grįžo į vėžes, ir mūsų mažame 
miestelyje, toli nuo viso šurmulio, apsitvėrusiame girio- 
mis, galima buvo pamanyti, kad nieko nebuvo įvykę; vie- 
nas kitas, kaip Mokė, dar sąpnavo košmarus, ir viskas. 

Mes taip pat nurimome. 

Suprantama, Napoleono sugrįžimas ir Šimto Dienų 
įvykiai privertė poną Devjoleną pamiršti Kretono proto- 
kolą ir nebebuvo jokios kalbos nei apie penkiasdešimties 
frankų baudą, nei apie šautuvo konfiskavimą. 

Tik mano šautuvas taip pat buvo beveik konfiskuo- 
tas, tarsi atitekęs miškų inspektoriui. Jį paslėpėm bijoda- 
mi, kad neatimtų prūsai ne kaip paprastą ginklą, bet kaip 
prabangų ir puikų ginklą. Begulėdamas slėptuvėje, jis su- 
rūdijo; reikėjo sutvarkyti, taigi nunešti mano geram drau- 

gui Montanjonui. Atsidūręs ten, jis, nereikia ir sakyti, jau 
bus mano valdžioje. 

Mūsų namuose dažnai lankydavosi toks ponas Pi- 
ko, — brolis pono Piko iš Nu fermos ir pono Piko iš “Špa- 
gos“ užeigos, — Dievo duotas medžiotojas, mano aki- 
mis, toks pat puikus medžiotojas tyrlaukiuose kaip po- 
nas Devjolenas giriose. Jo brolis, turintis trijų ar keturių 
hektarų fermą, labai pavydėjo medžioklės plotų, nors jo 
sūnūs medžiojo mažai, ir jis pats visai nemedžiojo. Ponas 
Piko prisipažino Vilė Kotrė apylinkėse, svetimose žemė- 
se, žinąs tris ar keturias vietas, pilnas medžiojamų gyvių; 
nors jis negarsėjo kaip geras šaulys, medžiodavo puikiai, 
ir aš pavydžiomis akimis žiūrėdavau į jo prikimštą me- 
džioklės krepšį, kai jis grįždavo, kaip pats sakydavo, į sa- 
vo gūžtą pro mūsų langus. 

Supratau, kad nepakanka, jog ponas Piko yra mūsų 
draugas, reikia, kad aš tapčiau jo draugu. 

Tai supratęs, pradėjau ieškoti būdų prie jo priartėti. 

Kaip tai pasiekiau? Nežinau, nes Žmogų sunku pa- 
lenkti į savo pusę; Žinau tik tiek, kad po mėnesio pastan- 
gų ponas Piko pasisiūlė mane paimti į medžioklę. 

"Tačiau jis nenorėjo manęs vestis be motinos leidimo. 

Jį gauti buvo didelis uždavinys! 

Išdėsčiau savo prašymą motinai; vargšė moteris net 
perbalo. Suprantama, ponas Piko buvo čia pat. 

— O, Dieve mano! — tarė jam. — Jūs gi prisimena- 
te, kas nutiko ponui Danrėir jūsų sūnėnui Stanislui. Kaip 
jūs drįstate jį iš manęs atimti? 

— Po velnių! Aš jo neatimu, — sušuko ponas Piko. — 
Nepykčiau, jei mane pultumėt už mažamečio vaiko tvir- 
kinimą, bet aš tik norėjau jam suteikti šiek tiek džiaugs- 
mo. Vaikas taip mėgsta medžioklę, ir jūs suprantate, iš 

kur tas potraukis... Na, o jei nenorite, kad jis šiek tiek 
pasilinksmintų, nebekalbėkime apie tai. 

Nors pirmą kartą neįvertinau, kalba buvo gudri, nes, 
nors ir labai trumpa, kas jau iš gerosios pusės apibūdino 
patikėtinį, ji turėjo du neginčijamus argumentus: “supran- 
tate, iš kur tas potraukis" ir “jei nenorite, kad jis šiek tiek 
pasilinksmintų, nekalbėkime apie tai“. 

Neabejotina, tas potraukis buvo iš mano tėvo, o mo- 
tinai pasakyti, kad aš panašus į savo tėvą, kad turiu jo 
balsą, jo pomėgius, buvo didžiausias pasimeilinimas. 

"Tačiau prie to pridurti, kad ji nenori suteikti man 
džiaugsmo — didžiausias priekaištas jai, gerai ir rūpes- 
tingai motinai, pasirengusiai parduoti paskutinį sidabri- 
nį šaukštą, kad man suteiktų malonumą. 

Ir baigiamoji kalbos dalis buvo gerai apskaičiuota. 
“Nekalbėkime apie tai“ buvo mesta taip atsainiai, tarsi 
norėta pasakyti: “Po perkūnais! Saugokit tą savo ber- 
niūkštį, jei norite; sutikau jį vestis tik norėdamas padary- 
tijam paslaugą... Jei nenorite, kad jį pamokyčiau medžio- 
ti, tiek to, man mažiau vargo. Nekalbėkime apie tai". 

Didžiulei mano nuostabai, motina, užuot sutikusi ne- 
bekalbėti apie tai ir nieko nebesakiusi, giliai atsiduso ir 
tarė: 

— O, Dieve! Aš juk Žinau: jei nemedžios su jumis, jis 
medžios su kuo nors kitu arba vienas. Rimtai pasvarsčius, 
vis dėlto geriau jį patikėti jums, juk esate toks apdairus. 

Ponas Piko mirktelėjo man akies krašteliu. Šiuo žen- 
klu jis norėjo pasakyti: “Veik greitai! Griebk tą pusiau 
sutikimą ir džiaugsmingai dėkok!" 

Aš supratau: abiem rankom apsivijau motinai kak- 
lą, bučiavau, dėkojau, džiūgavau... 

— Ė, mieloji ponia Diuma, — tarė ponas Piko, kad 

nugalėtų paskutines abejones, — jis pažįsta šautuvus kaip 
tikras ginklakalys! Kas, po velnių, jam gali nutikti? Dau- 
giau rizikuoju aš, Kad jis manęs nepavaišintų švinu. 

— (O! Arir taip gali nutikti? — pašiurpo mano motina. 

— Taip, bet aš nebijau. Būkite rami, laikysiu jį per 
gerą atstumą nuo savęs. 

— Ir jūs užtaisysite jo šautuvą? 

— Gerai, užtaisysiu jo šautuvą. 

— Tada, jei jūs to norite, veskitės! 

Vargšė mano motina! Ji neįvertino situacijos; teisin- 
giau būtų pasakyti: “Jei jis to nori!“ 

Daug mano norų išsipildė, daug tuštybių patenkin- 
ta, daug siekių pasiekta ir net viršyta, tačiau neprisime- 
nu, kad kada nors išpildytas noras, patenkinta tuštybė ar 
pasiekta sėkmė man būtų suteikusi tokį džiaugsmą, kaip 
tie motinos žodžiai: “Tada, jei jūs norite, veskitės!" 

Ponas Piko nevertė manęs ilgai laukti: rytojaus die- 
ną, sekmadienį, jis surengė vieversių medžioklę su veid- 
rodžiu. 

Tai buvo tik vieversių medžioklė, bet tikra medžioklė! 

Tik gavęs motinos leidimą, nulėkiau pas Montanjo- 
ną pasidalyti su juo gera Žinia ir paprašyti savo šautuvo. 
Tada jį išrinkau ir nuvaliau, nors buvo švarus ir gerai pa- 
teptas; pagaliau vakare nusinešiau į miegamąjį ir pasidė- 
jau prie lovos. 

Nereikia ir sakyti, kad visą naktį nesudėjau bluosto, 
tik vis ištiesdavau ranką įsitikinti, ar mano brangusis šau- 
tuvas čia. Niekada jokia meilužė nebuvo liečiama mei- 
liau už tą negyvą medžio, geležies ir plieno kūrinį. 

Deja, buvo lapkritis ir aušo vėlai. Bet kai dienos švie- 
sa įslinko į mano kambarį, mane ji rado pakilusį anks- 
čiau UŽją ir jau apsirengusį medžioklės drabužiais. 

Juose keistai pynėsi elegancija ir skurdas. Praban- 
gus šautuvas, tikras nedidelis karališkas šautuvas su pa- 
auksuotu ir išraižytu vamzdžiu, pasidabruotomis spynos 
plokštelėmis ir duobute ir aksomu paklijuota buože. 

Kriaušė dirgiklio parakui buvo arabiška, mano tėvo 
parsivežta iš Egipto, padaryta iš nedidelės dramblio il- 
ties, be to, puošta auksu, kaip visi rytietiški daiktai, šalia 
kurių ir saulė tarsi prigęsta. 

Kriaušė užtaiso parakui buvo iš rago, skaidraus lyg 
stiklas, aptaisyta sidabru. Dėklelis kulkoms buvo gulin- 
čios lapės formos, taip išdrožtas, tarsi tais laikais Bari 
jau būtų dirbęs. Ši kriaušė mums atiteko iš kunigaikštie- 
nės Polinos. 

Visas kitas apdaras buvo daugiau nei kuklus ir visiš- 
kai nesiderino su tais trim prabangos daiktais. Bet aš dar 
nepažinojau meilės, taigi nemokėjau ir puoštis. 

Miegojau viename kambaryje su motina; ji atsikėlė 
kartu su manimi, tuo pat metu ir džiugi, ir nuliūdusi. Ji 
džiaugėsi, nes džiaugiausi aš, o liūdėjo dėl pirmojo, jei 
galima taip pasakyti, mano pabėgimo iš jos motiniškos 
galios lauko. 

Nulėkiau pas poną Piko; jis dar nebuvo atsikėlęs. 
Sukėliau didžiulį triukšmą, kad jį pažadinčiau. 

— O-ho! — nustebo jis, tempdamas ant savęs kel- 
nes ir odinius getrus. — Tu jau čia, vaikine? 

— Jau vėlu, pone Piko, septynios. 

— Taip, bet dangus apsiniaukęs, ir vyturiai pakils tik 
vidurdienį. 

— Ką? Mes lauksime vidurdienio? — sušukau aš. 

— Na, ne visai. Tik pirma papusryčiausime. 

— O kam? 

— Kad papusryčiautume ir tiek! — atsakė ponas Pi- 

ko. — Aš per senas medžiotojas, kad išeičiau tuščiu skran- 
džiu; tai tinka tau, debiutantui. 

Gerai pagalvojus, ir aš nebuvau didelis pusryčių prie- 
šas, tuo labiau, kad pas Piko jie būdavo nuostabūs. 

Taigi pavalgėme. Ponas Piko nuo pirmojo iki pasku- 
tiniojo lašo gėrė kavą kaip tikras XVIII amžiaus sibari- 
tas. Tą gėrimą įvedęs į madą buvo Volteras, pats juo gar- 
džiuodamasis reguliariai tris kartus per dieną. 

Na, o aš negalėjau atitraukti akių nuo lango; ma- 
čiau, kad apsiniaukęs dangus buvo tokio pono Piko del- 
simo priežastis. 

Staiga šūktelėjau iš džiaugsmo: pro pilkus niūrius 
debesis pradėjo skverbtis saulės spinduliai. 

— Eli! Žiūrėkite, žiūrėkite! — šaukiau aš. — Saulė! 

Tą akimirką buvau pilnas dievybės kaip Brahma. 

— Eime, — tarė ponas Piko. 

Mes išėjome. Mus lydėjo tarnas, nešinas veidrodžiu 
ir virve. 

Ponas Piko ėjo per sodą, kuris baigėsi ties skurdžiu 
priemiesčiu, vadinamu Irobos, tiksliau, Lūšnos, nes jį su- 
darančius statinius buvo galima vadinti tik lūšnomis. 

Jaučiausi nuviltas. Tikėjausi, kad eisime per miestą, 
kad miestiečiams galėsiu pasirodyti visoje šlovėje. 

Medžioklei reikalingą statinę pasistatėme aukščiau- 
sioje plynlaukio vietoje. Pradėjome sukti veidrodį ir lau- 
kėme. 

Vieversių medžioklė. — Aš pasirodau besąs geras mo- 
kinys. — Pašauta kurapka. — Kritimas. — Brasuaro fer- 
ma. — Pono Devjoleno sąmojis jo žmonai pagimdžius. 


Koks mokslininkas ornitologas aptiko vieversių po- 
linkį į koketavimą? Koks filosofas įspėjo, kad, pasukio- 
jus prieš saulę metalo lakštą ar stiklą, vieversius sukvies 
jo blizgesys ir, kuo labiau jis blizgės, tuo greičiau ir gau- 
siau jų susirinks? 

"Tas malonumas dvidešimčiai vieversių kainavo gy- 
vybes; šešių vieversių budeliu tapau aš. 

Iššoviau apytikriai trisdešimt kartų, bet ponas Piko 
man pareiškė, kad kaip pradedančiam tai visai neblogai 
ir aš teikiu vilčių. 

Ponas Piko ir negalvojo vargintis užtaisinėdamas 
man šautuvą, bet jokia nelaimė neįvyko. 

Grįždamas prie pirmojo miestelio namo ketinau at- 
siskirti nuo Piko; be galo norėjau pereiti per miestą su 
šautuvu ant peties ir vieversių virtine ant kaklo. Niekada 
nei Pompėjus, nei Cezaris, su triumfu grįždami į Romą, 
nesijautė tokie išdidūs. 

Deja! Šiame pasaulyje viskas praeina: džiaugsmas, 
skausmas ir net garbės troškimas! Atėjus iškiliausiai aki- 
mirkai, aš, kaip Cezaris, perleidau triumfą kariuomenės 
vadams. 

Galvoje sukosi tik viena mintis, mintis apie kitą sek- 
madienį pažadėtą medžioklę, jei abatas Greguaras bus 
manimi patenkintas. 

Jau žinote, kaip rašiau interpretacijas. Na, o temos, 
į jas sudėjau tiek triūso, kad abatas Greguaras pasakė, 
jog, jei ir toliau taip dirbsiu, galėsiu įstoti į koležo Pary- 
Žžiuje šeštąjį skyrių. 

Be to, savo paties malonumui išmokau du ar tris šim- 
tus Vergilijaus eilučių. 

Kad ir koks prastas lotynistas buvau, dievinau Ver- 
gilijų: jo polinkis į vienatvę, jo melancholiškos mintys apie 
mirtį, jo įžvelgimas dievybės savyje mane labai graudino. 
Jo eilių melodija, paprastumas ir ritmingumas mane ypač 
žavėjo ir kartais net užliūliuodavo. Atmintinai mokėjau 
visas “Eneidos" giesmes ir šiandien manau, kad galėčiau 
nuo pradžios iki galo pasakyti Enėjo pasakojimą Dido- 
nai, nors nesugebėčiau suregzti lotyniško sakinio, nepa- 
daręs trijų ar keturių klaidų. 

Pagaliau taip lauktas sekmadienis atėjo! TA pati ne- 
miga visą naktį, toks pat jaudulys ir toks pat skubėjimas 
išvykti. "Tą dieną mes medžiojome ne su veidrodžiu; pa- 
prastai šaudėme, ką matėme: kurapkos lenkė mus milži- 
nišku atstumu. Nesvarbu! Aš vis tiek šaudžiau, tik niekas 
nekrito. Pagaliau, užlipęs ant kalvos, kokios pas mus va- 

dinamos klastingomis, pamačiau gana netoli skrendan- 
čią porelę. Pakėliau šautuvą ir beveik nesitaikydamas iš- 
šoviau: viena kurapka pradėjo leistis žemyn ir iš to su- 
pratau, kad ji sužeista į sparną. 

— Kliudei! — sušuko ponas Piko. 

Aš ir pats mačiau, kad kliudžiau, ir nubėgau paskui ją. 

Tik pajutęs, kad slystu stačia nuokalne, supratau sa- 
vo neapdairumą. Po dvidešimties žingsnių aš jau nebe- 
slydau, aš bėgau, o po trisdešimties jau lėkiau, beveik skri- 
dau ir jaučiau, kad tuoj prarasiu pusiausvyrą. Veikiamas 
mano svorio jėgos, greitis didėjo; buvau gyvas Galilėjaus 
bandymų objektas. Ponas Piko matė mano lėkimą žemyn, 
tačiau negalėjo manęs sulaikyti — taip greitai aš lėkiau 
prie kalvos šlaito krašto, kur atsivėrė karjeras; pats ma- 
čiau, kur lekiu, bet negalėjau sustoti. Vėjas jau nunešė 
mano kepurę; prie duobės krašto mečiau ir šautuvą. Stai- 
ga iš po kojų išslydo žemė, aš nušokau, tiksliau, nukritau 
nuo dešimties ar dvylikos pėdų aukščio skardžio ir din- 
gau sniege, kurį, laimė, vėjas buvo supustęs į metro sto- 
rio minkštą pūkinę antklodę kaip tik toje vietoje, kur aš 
nukritau! 

Prisipažįstu, baisiai išsigandau; pamaniau, kad užsi- 
mušiu! Krisdamas užsimerkiau, o pajutęs, kad nieko ne- 
skauda, vėl atsimerkiau. Pirmas dalykas, ką pamačiau, 
buvo pono Piko šuns galva, palinkusi virš skardžio kraš- 
to. Savo kūną jis valdė geriau nei aš ir sustojo tame taš- 
ke, nuo kurio aš nukritau. 

— Diana! — sušukau aš. — Čia, Diana! Ieškok, 
ieškok! 

Ir, pašokęs ant kojų, nulėkiau paskui savo kurapką. 

Iš toli pamačiau poną Piko, užsiropštusį ant uolos ir 
pakėlusį rankas į dangų: jis pamanė, kad aš užsimušiau, 
tuo tarpu ant manęs nebuvo nė mažiausio įdrėskimo. 

Peizažo fone jis atrodė taip įspūdingai, kad to vaiz- 
do niekada nepamiršiu. 

Iš akių pamečiau kurapką, bet Žinojau, kokia krypti- 
mi ji nubėgo. Pasiunčiau Dianą į tą pusę. Nubėgusi vos 
dvidešimt žingsnių, ji aptiko pėdsakus ir nurisnojo jais. 

— Leisk jai dirbti! — šaukė man ponas Piko. — Leisk 
jai, ji suras. 

"Tačiau aš nelaukiau, aš bėgau greičiau už ją ir... prie- 
kyje jos. Pagaliau išvydau savo kurapką, bėgančią taip 
pat greitai, kaip bėga sveikos kurapkos. 

— Matau! — sušukau ponui Piko. — Matau! Dia- 
na, sa, sa, sa! 

Diana ją pamatė ir kaip tik laiku: man stigo kvapo. 
Liko tik jėgų, kai šuo ją pačiupo, šokti pirmyn ir išplėšti 
iš šuns nasrų. Pergalingai pakėliau ją už kojos, kad paro- 
dyčiau ponui Piko, ir griuvau. 

Niekada nejaučiau sielos, taip pasirengusios palikti 
kūną; niekada mano paskutinis atodūsis nebuvo taip arti 
lūpų: dar trys Žingsniai, ir mano širdis būtų plyšusi. 

Ir visas šis vargas dėl vienos kurapkos, kuri kainuoja 
penkiolika su! Aistra suteikia daiktams keistą vertę! 

Gulėjau beveik apalpęs; juo labiau jaučiau netenkąs 
sąmonės, tuo stipriau spaudžiau savo kurapką, taigi atsi- 
gavau nė akimirkai jos nepaleidęs iš glėbio. 

Priėjo ponas Piko ir padėjo man atsikelti. Kurapka 
buvo dar gyva. Jis kaukštelėjo jos galvą į šautuvo vamzdį 
ir įdėjo į medžioklės krepšį, dar beplasnojančią sparnais 
iš skausmo. | 

Šiek tiek praskėčiau krepšį ir stebėjau nelaimingojo 
gyvio agoniją iki pat galo. 

Tada pamačiau, kad nebeturiu nei šautuvo, nei ke- 
purės. Puoliau ieškoti šautuvo, o ponas Piko pasiuntė 
Dianą kepurės. 

Taip pasibaigė ši medžioklė; ir to gana, ačiū Dievui! 
Levejanas, užmušęs pirmąjį savo dramblį prie Oranžinės 
upės, nebuvo laimingesnis už mane. 

Mano triumfui nebuvo galo. Grįžęs namo, radau 
svainį, parvykusį iš inspekcijos. Parodžiau jam kurapką; 
ją jau buvo mačiusi pusė miesto. Padažęs pirštą aukos 
krauju, jis nubrėžė man ant kaktos kryžių ir tarė: 

— Šventojo Huberto vardu šventinu tave medžioto- 
ju, o dabar, kai esi įšventintas medžiotojas... 

— Na? — nekantravau aš. 

— Na kviečiu tave ateinantį sekmadienį į medžioklę 
su varovais pas poną Mokė de Brasuarą. 

Aš pašokau iš džiaugsmo. Medžioklės pas Mokė de 
Brasuarą garsėjo visame departamente. Ten nušaudavo 
po keturiasdešimt ar penkiasdešimt kiškių. 

— O, Dieve! — atsiduso mano motina. — Tik to 
man betrūko! 

Šis svainio pakvietimas man buvo daug reikšminges- 
nis nei atrodo iš pirmo žvilgsnio. Į medžioklę Brasuaro 
fermoje susirinkdavo geriausi apylinkės šauliai, o svar- 
biausia, ten bus ponas Devjolenas, kuris, tapęs mano 
kompanionu medžioklėje, susibroliavęs su manimi, me- 
džiotoju tyrlaukiuose, nebebus mano priešu giriose. 

Vergilijus ir Tacitas tai pajuto; abatas Greguaras li- 
ko manimi sužavėtas, taigi nebuvo jokių kliūčių, kai po- 
no Devjoleno medžioklės vežimas sustojo prie durų, man 
į jį sėsti. 

Buvo šeštadienio vakaras: Brasuaro ferma stovėjo 
tarp Vilė Kotrė ir Kompjeno girių, tai yra už trijų su 
puse mylios nuo Vilė Kotrė. Reikėjo atvažiuoti iš vaka- 
ro, ten pernakvoti, jeigu norime rytojaus rytą tik praau- 
šus pradėti medžioklę. 

O, giria! Kokia ji man atrodė graži, nors be lapų! 
Atrodė, aš pradedu ją užkariauti. Ar neturėjau šalia sa- 
vęs šios girios vicekaraliaus, kuris mane laikė beveik su- 
augusiu vyru, ar neavėjau getrais, ar nesinešiau kriaušės 
su paraku ir šautuvo! 

Ponas Devjolenas vis keiksnojo, bet jo keiksmai 
man atrodė malonūs ir sąmojingi; norėjau išmokti plūs- 
tis kaip jis. 

Prieš mėnesį ar du jo šeima pasipildė maža mergai- 
te. Praėjus trylikai ar keturiolikai metų po paskutiniojo 
vaiko gimimo, nei iš šio, nei iš to jo Žmonai kilo mintis 
padovanoti jam tokią dovaną. 

Ponas Devjolenas į tai reagavo taip pat, kaip reaga- 
vo į visa kita — bambėdamas. Jo ekscentriškumas reiš- 
kėsi groteskišku, tik jam būdingu sąmoju. Kadangi atei- 
nančioji į šį pasaulį buvo didelė kaip ropė, motina gim- 
dydama labai rėkė. 

Šiuos riksmus ponas Devjolenas girdėjo net savo 
kabinete, bet, kad ir koks grubus buvo, jis negalėjo žiū- 
rėti net į skriaudžiamą musę, todėl stengėsi nesirodyti. 
Pagaliau riksmai nutilo, ir jis parengė ausis kitokiam, 
ramesniam verksmui. Ant laiptų pasigirdo žingsniai; po 
minutės kabineto durys atsidarė ir ant slenksčio pasiro- 
dė virėja. 

— Na, Žozefina? — paklausė ponas Devjolenas. 

— Na, pone, viskas baigėsi. Ponia pagimdė. 

— Laimingai? 

— Laimingai. 

— Ką? 

— Mergaitę. 

Ponas Devjolenas išraiškingai sumurmėjo. 

— O! Bet ji graži, — skubiai pridūrė Žozefina, — 
graži kaip angeliukas! Iš akies plėštas pono portretas. 

— "Iokiu atveju, — piktai sumurmėjo ponas Devjo- 
lenas, — jai bus labai sunku ištekėti. Mano portretas! 
Tuo blogiau! Tuo blogiau, po velnių! Tuo blogiau... Ži- 
noma, ką kitą aš galiu padaryti! 

Ir jis nuėjo į žmonos kambarį. 

Mes su motina taip pat buvome ten. Nuostabi, bal- 
tai rausva mergaitė, kuri šiandien ponios Davesn vardu 
yra viena iš gražiausių Paryžiaus moterų, nėriniais išpuoš- 
tame lopšyje laukė tėvo vizito. 

Jis įėjo įtraukęs kaklą, susikišęs rankas į kišenes, ap- 
sidairė, patyrinėjo kambario topografiją ir nuėjo tiesiai 
prie lopšio, kurio turinį apžiūrėjo su įprastu meilumu, 
suraukęs savo vešlius juodus antakius. 

Paskui atsisuko į savo žmoną: 

— "Tai dėl šio embriono jūs pakėlėte tokį triukšmą? — 
paklausė jis. 

— Na taip, Žinoma, — atsakė gimdyvė. 

— Tik pamanykit! — nustebo ponas Devjolenas ir 
gūžtelėjo pečiais, — kai mano viduriai neužkietėję, išei- 
na didesnis kunkulas už tą... Labas, ponia Diuma! La- 
bas, snargliau! 

Ir, apsisukęs ant kulnų, išėjo kaip atėjęs. 

— Dėkui, pone Devjolenai, — atsiliepė gimdyvė, — 
užtikrinu jus, kad ji paskutinė! 

Ponia Devjolen ištesėjo žodį. 

O! Mieloji ir gražioji Luiza, štai kaip apie jus buvo 
kalbama jūsų gimimo dieną. Bet jūs atsiteisėte; kai pas- 
kutinį kartą jus mačiau, jūs buvote grakšti, subtili, graži 
moteris. 


Ponas Mokė de Brasuaras. — Pasala. — Trys kiškiai. — 
Apie tai, kas man sutrukdė tapti medžioklės karaliumi, — 
Aš vos išvengiau buliaus ragų. — Sabina ir jos mažyliai, 


Atsiprašau už nukrypimą, bet jį prisiminiau važiuo- 
damas į Brasuarą. 

Išgirdęs vežimo dardėjimą, ponas Mokė išbėgo mū- 
sų pasitikti. Tai buvo vienas iš tų turtingų fermerių, sve- 
tingų kaip antikinis didikas, kuris kaskart, kai surengda- 
vo didžiulę medžioklę ir sukviesdavo visus apylinkės me- 
džiotojus, papjaudavo kiaulę, veršį ir avį. Be to, jis buvo 
protingas, apsiskaitęs, sugebąs tiek teoriškai, tiek prak- 
tiškai auginti pačius gražiausius merinosus! dvidešimties 
mylių spinduliu. 


! Plonavilnių avių veislė. 

Mūsų laukė puiki vakarienė. Nereikia ir sakyti, kad 
toks medžiotojas kaip aš, paprastas naujokas su nuopel- 
nų sąrašu, kuriame tik šeši vieversiai ir viena kurapka, 
buvo visos draugijos kandžių pašaipų objektu, pašaipų, 
kuriose ponas Mokė, kaip šeimininkas ir geras žmogus, 
nedalyvavo. Tiktai, kai mes pakilome nuo stalo, jis visai 
tyliai man tarė: | 

— Nekreipkite dėmesio, rytoj aš jus pastatysiu ge- 
roje vietoje ir garantuoju, vakare jūs šaipysitės iš jų. 

— Būkite ramus, — atsakiau visiškai pasitikėdamas 
savimi, kas manęs niekada neapleidžia, — pasirodysiu 
kuo geriausiai. 

Rytojaus rytą, aštuntą valandą, susirinko visi medžio- 
tojai, o prie fermos vartų į eilę sustojo apie trisdešimt 
aplinkinių valstiečių. 

Tai buvo varovai. 

Šunys inkštė, buvo jų net gaila: vargšai gyvuliai su- 
prato, kad tokiose medžioklėse jiems nėra ką veikti. 

Iš viso būrio išrinko vieną ar du tvirčiausiais pakin- 
kliais, kad paleistų paskui sužeistą kiškį, besistengiantį 
dingti girioje. 

Su jais buvo tam skirtas Žmogus ir, išskyrus trum- 
pus laiko tarpus, kai šunys vydavosi žvėrį, laikė juos ant 
saito. 

Medžioklė prasidėjo prie termos. Ponas Mokė vy- 
riausiajam varovui paaiškino pagrindinį dienos planą, pa- 
likęs aiškinimus apie kiekvieną varymo ruožą, kai ateis 
laikas. 

Man buvo paskirta vieta per šimtą žingsnių nuo fer- 
mos smėlėtame griovyje; bežaisdami vaikai ten buvo iš- 
kasę didelę duobę. Ponas Mokė parodė man duobę, lie- 
pė tupėti susigūžus ir, jei aš nejudėsiu, kiškiai ateis man 
sušildyti kojų. 

Nelabai pasitikėjau šia vieta, tačiau ponas Mokė va- 
dovavo medžioklei, ir mano pastabos būtų visai netikę. 
Atsitūpiau slėptuvėje, pasirengęs akimirksniu iš jos spruk- 
ti, jei pasitaikys proga. 

Varymas prasidėjo. Po pirmųjų varovų riksmų paki- 
lo du ar trys kiškiai ir, apsidairę, į kurią pusę sprukti, pa- 
suko mano griovio link. 

Prisipažįstu, kai pamačiau juos, lekiančius tiesiai į 
mane; tarsi čia būtų paskyrę pasimatymą, ėmė raibuliuo- 
ti akyse. Jiems artėjant, širdis ėmė plakti vis stipriau. Bu- 
vo šeši laipsniai šalčio, bet prakaitas žliaugė kakta. Paga- 
liau į vieną, esantį arčiausiai ir bėgantį tiesiai į mane, nu- 
sitaikiau. Galėjau leisti jam pribėgti per dvidešimtį Žžings- 
nių, per dešimtį, net per penkis, bet neturėjau jėgų: dar 
jam esant maždaug už trisdešimt žingsnių, iššoviau tie- 
siai į galvą. 

Tą pačią akimirką kiškis susirietė ir padarė seriją fan- 
tastiškų šuolių. 

Be jokios abejonės, aš pataikiau. Kaip jaguaras pa- 
šokau iš slėptuvės rėkdamas: 

— Yra! Gatavas! Paleiskit šunis!... O, plėšike! O, 
niekše!... Palauk, palauk! 

Kiškis išgirdo mano balsą ir pašoko lyg pakvaišęs. 

Na, o iš kitų dviejų jo kompanionų vienas pabandė 
prasiveržti pro varovus, o kitas prabėgo taip arti manęs, 
kad mečiau į jį neužtaisytą šautuvą. 

Tačiau šis agresijos aktas neatitraukė mano dėme- 
sio nuo pagrindinės aukos. Puoliau ant savo kiškio, kuris 
ir toliau padrikai, nežabotai šokinėjo, nė penkių Žings- 
nių nenubėgdamas tiesia linija, mesdamasis tai kairėn, 
tai dešinėn, painiodamas visus mano apskaičiavimus, kaip 
kažkada mano tėvas bėgo nuo kaimano, išslysdamas iš 
rankų, kai maniau jį pagavęs, nulėkdamas dešimt žings- 

nių pirmyn, tarsi visai nebūtų sužeistas, paskui staiga ap- 
sisukdamas ir praslysdamas pro mano tarpkojį. Galėtum 
pamanyti, kad jis žaidžia. Aš jau neberėkiau, aš riaumo- 
jau; rinkau nuo žemės akmenis ir mėčiau į jį. Galiausiai, 
atsidūręs visai netoli jo, kritau ant pilvo, tikėdamasis kū- 
nu prispausti prie žemės. Tolumoje pro rūką pamačiau 
kitus medžiotojus, besijuokiančius iš mano triukų ir kiek 
išsigandusius dėl viduryje varymo sukelto triukšmo, ku- 
ris galėjo išblaškyti kitus kiškius. Pagaliau po nežmoniš- 
kų pastangų sučiupau savo kiškį už kojos, paskui už abie- 
jų, o tada čiupau per pilvą. Iš nevilties jis sucypė. Prisis- 
paudžiau prie krūtinės kaip Heraklis Antėją ir grįžau į 
slėptuvę, tempdamas iš paskos šautuvą. 

Grįžęs į postą, galėjau atidžiau apžiūrėti kiškį. Vis- 
kas paaiškėjo: aš jį peršoviau per abi akis, daugiau nie- 
kur nesužeidęs. 

Paskui spurdančia širdimi ir virpančiomis ranko- 
mis vėl užtaisiau šautuvą. Man pasirodė, kad užtaisas 
kiek per didelis, bet visiškai pasitikėjau savo šautuvu ir 
pamaniau, kad truputis daugiau parako leis šauti kiek 
toliau. 

Vos tik susitvarkiau, pasirodė dar vienas kiškis ir vėl 
bėgo tiesiai į mane. 

Jau buvau išgijęs nuo manijos šauti į galvą; be to, 
šis, turėjo prabėgti per dvidešimt penkis žingsnius nuo 
manęs. 

Jis taip ir padarė. Prisitaikiau taip ramiai, kaip tik iš 
manęs galima buvo tikėtis, ir iššoviau, visiškai įsitikinęs, 
kad turėsiu dar vieną kiškį. Užtaisas blykstelėjo, bet šū- 
vio nebuvo. 

"Tai buvo nelaimė! Pabandžiau nusikeikti kaip ponas 
Devjolenas, bet man nieko panašaus neišėjo. Taip ir ne- 
išmokau keiktis, net baisiausio pykčio akimirkomis. 

Pakrapščiau šautuvą, patikrinau užtaisą ir toliau 
laukiau. 

Tikrai, ponas Mokė manęs neapgavo: trečias kiškis 
atbėgo tuo pačiu keliu. Jis taip pat prabėgo per dvide- 
šimt Žingsnių nuo manęs! Aš prisitaikiau ir, kai jau ma- 
čiau kiškį ant vamzdžio galo, paspaudžiau gaiduką. 

Ir vėl žybtelėjo tik dirgiklio parakas. 

Aš perpykau; nors verk iš apmaudo! Tuo labiau kad 
neskubėdamas atbėgo ketvirtasis kiškis. 

Atsitiko kaip ir du kartus prieš tai. Nepaisydamas 
visų mano pastangų, šautuvas atkakliai tylėjo. 

Šį kartą aš tikrai pravirkau. Geras medžiotojas, pa- 
sodintas mano vietoje, būtų nušovęs keturis kiškius; aš, 
pradedantysis, tikrai būčiau turėjęs du. 

Pirmas varymas baigėsi. Ponas Mokė atėjo pas ma- 
ne. Aš sėdėjau duobėje, todėl kiti medžiotojai nematė, 
kas man nutiko. Jis atėjo pasidomėti, kodėl, prabėgus trims 
kiškiams, neišgirdo šūvių: gal aš numiriau ar užmigau. 

Bet aš buvau visiškai netekęs vilties. Ištiesiau jam 
savo šautuvą. 

— "Tris kartus žybtelėjo dirgiklio parakas, pone Mo- 
kė, — išlemenau jam, — tris kartus trims kiškiams! 

— Užsikirto ar žybtelėjo? — paklausė ponas Mokė. 

— Žybtelėjo!... Koks velnias galėjo nutikti spynai? 

Ponas Mokė papurtė galvą; paskui, kaip senas me- 
džiotojas, kuris viską turi, iš medžioklės krepšio ištraukė 
kamšalą, užmovė ant lazdelės galo, pirmiausia išstūmė iš 
šautuvo kamšalą, paskui kulką, paskui antrą kamšalą, pas- 
kui paraką: o iš už parako — pusės nykščio didumo že- 
mės grumstelį, kuris, kai aš vaikiausi savo pirmąjį kiškį, 
pateko į vamzdį. 

Galėjau šaudyti į šimtą kiškių, ir šimtą kartų mano 
šautuvas nebūtų iššovęs. 

Kokia trapi žmogaus laimė! Jei ne tas grumstelis, 
būčiau nušovęs du ar tris kiškius ir būčiau tapęs medžiok- 
lės karaliumi. 

Visi kiškiai prabėgo pro mane, išskyrus vieną, kuris 
nubėgo pas Diumoną de Morjanvalį ir kurį jis nušovė. 

Po šio pirmojo varymo laimė nuo manęs nusigręžė. 
Surengė dar du varymus, bet daugiau nė vienas kiškis 
nebeprabėgo pro mane per šūvio atstumą. 

Iš medžioklės grįžau labai pavargęs. Savo kiškį nu- 
šoviau už šimto žingsnių nuo fermos; ponas Mokė pasiū- 
lė iškart jį nusiųsti į fermą, bet aš nenorėjau su juo skir- 
tis. Taip ir nešiojau jį ant nugaros per visą likusią me- 
džioklę, aštuonias ar dešimt mylių. 

Nereikia ir sakyti, kad didžioji dalis kandžių pašai- 
pų, kurios puošia kiekvienus medžiotojų pietus, teko man. 
Pagrindinė jų mintis buvo ta, kad kiškiai bėgo į mano pu- 
sę, nes jautė, jog mano šautuvas užtaisytas žeme; kai tik 
mano šautuvas buvo sutvarkytas ir galėjo šaudyti, nebe- 
prabėgo nė vienas. Visa tai, jau neminint mano subraižy- 
to veido po imtynių su kiškiu, buvo puikus pagrindas 
šiurkštiems juokams. 

"Tačiau vienas sakinys mane privertė pamiršti juo- 
kus bei užgaules ir panardino į nenusakomos laimės eks- 
tazę. 

Pašaipų seriją užbaigė ponas Devjolenas tokiais Žo- 
džiais: 

— Nesvarbu! Ketvirtadienį vesiuos tave medžioti šer- 
no ir tada pažiūrėsime, ar ir su tuo ponu tu galinėsies 
kaip su kiškiu. 

— Ar tikrai? 

— Tikrai. 

— Na... garbės Žodis? 

— Garbės Žodis. 

Mano džiaugsmas buvo toks didelis, kad aš pakilau 
nuo stalo ir išėjau į kiemą paerzinti puikaus buliaus, ku- 
ris iš pradžių į mane nekreipė jokio dėmesio, bet vėliau, 
nusibodus mano erzinimams, būtų ragu pradūręs pilvą, 
jei nebūčiau įšokęs į virtuvę per žemas pusdures, kokios 
būna beveik visose fermose. 

Bulius buvo taip arti manęs, kad iš inercijos įkišo 
galvą virš pusdurių ir taip subliovė, kad sudrebino visus 
namus. 

Ponia Mokė ramiai paėmė iš krosnies degantį nuo- 
dėgulį ir pakišo buliui po nosimi, o šis atsitraukė atbulas 
penkis ar šešis žingsnius, kelis kartus galingai pašoko ir 
dingo tvarte. 

Nesu pratęs girtis tokios rūšies narsa; priešingai, kai 
kas nors panašaus man nutikdavo, kaip galima greičiau 
nusiramindavau ir grįždavau ten, iš kur buvau pasitrau- 
kęs, sukabinęs rankas už nugaros kaip Napoleonas ir niū- 
niuodamas “Tazo upę" ar “Pirmyn į Siriją“, tais laikais 
labai madingas dainas, nepataikydamas į natą kaip didy- 
sis karalius Liudvikas XV. 

"Tačiau šį kartą man nepavyko: viską matė pono Dev- 
joleno tarnas Masas, taigi, mano grakštus šuolis per vir- 
tuvės pusdures dvi savaites teikė linksmybės Sesilei, Au- 
gustinai ir Feliksui. 

Gerai, kad Luiza dar nemokėjo kalbėti, o tai, be jo- 
kios abejonės, būtų prisidėjusi prie kitų. 

Netrukus Masas pakinkė savo pono vežimą, nes po- 
nas Devjolenas rytojaus rytą anksti turėjo išvykti į ins- 
pekciją, todėl norėjo tą patį vakarą grįžti namo. Švietė 
nuostabi mėnulio pilnatis. 

Ponas Mokė šimtus kartų prašė Devjoleną pasilikti, 
bet taip buvo nuspręsta, ir ponas Devjolenas ketinimo 
nepakeitė. 

Ponas Mokė laikėsi papročio, kokį aš retai matyda- 
vau net namuose, besididžiuojančiuose aristokratiškomis 
tradicijomis: išvykus medžiotojams, namuose neturi likti 
nė kąsnelio žvėrienos. Kiekvienas savo vežimo dėžėje, 
pintinėje ar medžioklės krepšyje išsinešdavo savą dalį, 
paskirtą šeimininko; tik sau jis nieko nepasilikdavo. 

Grįžę į Vilė Kotrė, mes vežimo dėžėje radome sep- 
tynis kiškius. Iš viso per medžioklę buvo nušauti trisde- 
šimt devyni. 

Dabar leiskite papasakoti kaip keistai kalė įrodė mei- 
lę savo mažyliams. 

Mano svainio šuo Figaro, apie kurio protą jau anks- 
čiau kalbėjau, šuo, ėjęs sargybą ir šokęs menuetą, pasvei- 
kindavęs žandarą ir parodydavęs užpakalį kaimo polici- 
ninkui, turėjo Žavingą įpėdinę, lengvabūdišką kalę, var- 
du Sabina. Ji neturėjo tokių talentų kaip velionis Figaro; 
ji tik surasdavo nušautus paukščius ir grakščiai juos at- 
nešdavo. 

Išvykdamas į medžioklę, svainis ją paliko namie dėl 
dviejų priežasčių: pirma, kad tas paukštinis šuo buvo la- 
biau grandioziškas nei naudingas medžioklėje; antra, kad 
ji buvo tokia stora, jog negalėjo pabėgti. 

Todėl mes labai nustebome, kai grįžtant iš medžiok- 
lės į fermą, Viktoras pamatė Sabiną ramiai bėgančią prieš 
mus. Ji pabėgo iš namų ir, vedama stebuklingo gyvuliško 
instinkto, atsekė šeimininką. 

Susirengę iš fermos važiuoti namo, mes pašaukė- 
me Sabiną, bet ji nepasirodė. Emėme jos ieškoti ir ra- 
dome vargšą gyvulėlį kiemo kampe, ką tik atsivedusią 
tris mažylius. 

Kadangi Viktoras neturėjo jokio noro pagausinti šei- 
myną, paprašė Mokė sūnų mėšlo krūvoje prie tvarto iš- 
kasti duobę ir ten sumesti tris šunyčius. 

Kaip tarė, taip padarė, nepaisydami vargšės Sabi- 
nos inkštimo; ją reikėjo pririšti prie vežimo suolo, kad 
parvežtume į Vilė Kotrė. Iš pradžių Sabina vis inkštė, bet 
po kelių minučių nutilo ir užmigo prie mūsų kojų, tarsi 
viską pamiršusi. 

Bet, grįžus namo, reikėjo Sabiną atrišti. Tada ji šo- 
ko iš vežimo ir pasileido kiek įkerta Brasuaro fermos 
kryptimi. 

Mano svainis ją kvietė atgal, švilpė, bet veltui; juo 
labiau kvietė, juo garsiau švilpė, tuo greičiau ji bėgo. 

Nebuvo kam paskui ją bėgti tokią valandą: išmušė 
vidurnaktį. Viktoras ją patikėjo medžiotojai Dianai, ir mes 
nuėjome į vidų, palikę atvirus vartus, kad Sabina galėtų 
atsigulti savo būdoje, jei kartais sugalvotų grįžti. 

Rytojaus rytą pirmasis iš mūsų atsikėlęs rado Sabi- 
ną būdoje. Ji miegojo, apsikabinusi visus tris šunyčius. Ji 
lėkė jų atsinešti iš Brasuaro fermos ir, kadangi vienu rei- 
su dantyse galėjo neštis tik vieną mažylį, aišku, kad turė- 
jo sulakstyti tris kartus. 

Nuo Vilė Kotrė iki Brasuaro fermos buvo trys su 
puse mylios; per naktį Sabina nubėgo dvidešimt vieną 
mylią. 

Už tokį motinišką atsidavimą visi trys šunyčiai buvo 
jai palikti. 


Antrasis mano jaunystės periodas. — Eiguliai ir gi- 
riniai. — Soronas. — Muanas. — Mildetas — Bertele- 
nas. — Mezon Nevas. 


Kadangi įŽengiau į antrąjį jaunystės periodą, kadangi 
vaikišką rūbą pakeičiau vyrišku, skaitytojas turėtų susi- 
pažinti su žmonėmis, kurie mane supo tuo antruoju pe- 
riodu, kaip buvo supažindintas su žmonėmis iš pirmojo. 

Didžiųjų girių apylinkėse gyvena ypatinga liaudis, ku- 
ri nuo pagrindinės skyrėsi savais požymiais, išlaikė savo 
charakterį ir į tą visuotinę poeziją, kuri yra pasaulio sie- 
la, įrašė savo eilutes. 

"Ta liaudis — girių liaudis. 

Aš daug bendravau su eiguliais, ilgai gyvenau su gi- 
riniais ir pastebėjau daug tų dviejų grupių panašumų; tiek 
vieni, tiek kiti dažniausiai būna šalti, susimąstę ir religin- 

gi; dažnai tiek girinis, tiek eigulys pasilieka akis į akį su 
savo geriausiu draugu, vienas statydamas keturiasdešimt 
ar penkiasdešimt kilpų žalumos jūroje, kitas sukardamas 
aštuonias ar dešimt mylių per mišką, neprataręs nė Žo- 
džio, tarsi nieko negirdėdamas ir nematydamas; tačiau 
joks šlamesys nepraslysdavo pro jo ausis, joks judesys, 
sujudinęs vandens paviršių ar suvirpinęs lapus, nelikda- 
vo nepastebėtas; nes abiejų mintys tokios pat, mokslai 
panašūs ir jausmai analogiški. Jų tyla — tai nebylus po- 
kalbis ir jie bendrauja daugiau mintimis, o pasikeitę vie- 
nu žodžiu, gestu ar žvilgsniu, jie vienas kitam pasako dau- 
giau nei kiti per ilgiausią diskusiją. O kaip vakarais jie 
kalbasi prie savo trobelių girioje ar prie degančio Židi- 
nio, visada pilno spinduliuojančių žarijų, kokias ilgas ir 
gražias istorijas pasakoja tie tylūs, šalti ir susimąstę Žmo- 
nės! Kokią naivią ir vaizdingą kalbą padarė siūbuojan- 
čios šimtamečių medžių viršūnės ir bangų keteros! Ko- 
kie didingi ir paprasti jų žodžiai! Kaip jauti, jog juos pa- 
diktavo gamta vienatvės valandomis, jog tais žodžiais, be- 
veik išnykusiais iš žmonių kalbos, kalba vėjas, medžiai, 
griaustinis ir jūra! 

Tarp šių išskirtinių Žmonių, kurių nemažai gyveno 
aplink girių izoliuotą nuo didesnių miestų Vilė Kotrė 
miestelį, į kurį jie ateidavo kartą per savaitę gauti instruk- 
cijų, O jų Žmonos klausydavosi mišių, kaip sakiau, aš pra- 
leisdavau daug laiko, kai, kaip kažkada sakydavo, atitrūk- 
davau nuo motinos sijono. 

Be to, mano apsilankymai jiems būdavo labai ma- 
lonūs, nes visi buvo medžŽioję su mano tėvu, turėjusiu 
leidimą ir labai mėgiamu už liberalumą. Keli iš jų kaž- 
kada yra tarnavę pas jį kareiviais, ir, pasinaudojęs savo 
įtaka, mano tėvas buvo juos įjungęs į girių administra- 

ciją. Visi jie manyje įžvelgė tokį pat atviraširdį žmogų, 
koks buvo generolas, — taip jie vadino mano tėvą, — 
rodė man didelį draugiškumą ir kaskart mane sutikę 
klausdavo: 

— Na kada mūsų inspektorius jus pakvies į tikrą me- 
džioklę"? 

Pagaliau kvietimas gautas ateinančiam ketvirtadieniui. 

Susitikimo vieta paskirta Mezon Neve prie Suasono 
kelio pas vyriausiąjį eigulį Šoroną. 

"Tos liaudies, kurią keliais bruožais pabandžiau api- 
būdinti, branduolys buvo keturi ar penki vyrai, ypač ger- 
biami gal už patyrimą, gal už originalumą, ir Šoronas bu- 
vo kaip tik vienas iš jų. 

Apie jį aš jau rašiau, tačiau, pavadinęs kitu vardu. 
Dabar, kai rašau memuarus, 0 ne romaną, turiu jį pri- 
statyti tikruoju vardu, nes vėliau papasakosiu apie jo 
nelaimes. 

Mūsų kalbamu metu, tai yra 1816 metų pradžioje, 
Šoronas buvo jaunas, maždaug trisdešimties metų vyras, 
nuoširdžiu atviru veidu, gelsvais plaukais, mėlynomis aki- 
mis, didelėmis žandenomis, gražiai įrėminančiomis jo 
linksmą veidą. Be to, puikiai sudėtas jo penkių pėdų ir 
keturių colių aukščio kūnas valdė Heraklio jėgą, minimą 
per dešimtį mylių aplink. 

Šoronas visada buvo sveikas. Kol jo nebuvo apė- 
męs liguistas pavydas, — lemtinga manija, atnešusi jam 
mirtį, — niekas negalėjo pasakyti matęs Šoroną sergantį 
ar nuliūdusį. Tiek rytą, tiek vakarą, tiek naktį ponas Dev- 
jolenas galėjo pasibelsti į duris ir sužinoti, kas dedasi gi- 
rioje. Savo plotuose penkių žingsnių tikslumu jis žinojo, 
kur šernų guoliai, nes Šoronas buvo iš tų žmonių, kurie, 
kaip Odinė Kojinė, ištisą dieną galėjo eiti žvėries pėdsa- 

kais. Jei medžioklė prasidėdavo prie Mezon Nevo, iš anks- 
to Žžinodavo, su kokiais žvėrimis teks susidurti, ar šernas 
vienas, ar su patele, dvejų ar trejų metų, ar patelė laukia 
prieauglio ir kada jis pasirodys. Patys kukliausi šiųmečiai 
negalėjo slėptis nuo Šorono akių ilgiau kaip iki šešių mė- 
nesių amžiaus; ištyrinėjęs jų pėdsakus, galėtų išrašyti gi- 
mimo liudijimus. 

Jo pažinimas atrodė stebuklingas ypač medžiotojams 
iš Paryžiaus, kurie vis pas mus atvažiuodavo. Tiesa, mums, 
vietiniams medžiotojams, išėjusiems tuos pačius moks- 
lus, bet likusiems ant žemesnės pakopos, šie sugebėjimai 
neatrodė antgamtiški. 

Savo draugams Šoronas ir negalvojo būti orakulas 
didžiųjų žvėrių medžioklės reikaluose. 

Be to, žmogui didelės galios suteikia drąsa. Šoronas 
nepažinojo baimės; jis niekada neatsitraukė nei prieš 
žmogų, nei prieš žvėrį. Jis persekiodavo šerną iki pat at- 
kampiausio guolio; jis puldavo brakonierius net pačiose 
saugiausiose jų slėptuvėse. Tiesa, kartais Šoronui kliū- 
davo šerno šnipu į šlaunį ar stambiais šratais per inkstus, 
bet tokiais atvejais jis puikiai išsigydydavo savo žaizdas. 
Iš rūsio atsinešdavo du ar tris butelius baltojo vyno, iš- 
traukdavo iš būdos vieną iš savo šunų, atsiguldavo ant 
žemės, pasiklojęs elnio odą, liepdavo Rokadorui ar Fan- 
farui laižyti savo žaizdas, o pats, kad kompensuotų išbė- 
gusį kraują, per tą laiką išgerdavo tai, ką vadino eliksyru. 
Vakare žaizdos atrodydavo beveik užgiję, O rytojaus rytą 
jis būdavo visai sveikas. 

Šalia tokių gabumų, keista, bet Šoronas šaudė vidu- 
tiniškai, ir medžioklėse, kaip sakydavo, — į krepšį, — tai 
yra, mažų gyvių: triušių, kiškių ar kurapkų, jis retai pri- 
šaudydavo savo dalį. 

Tokių medžioklių laurus jis palikdavo kartais Mua- 
nui, kartais Mildetui. 

Muanas buvo pirmasis šaulys, o Mildetas — pirma- 
sis šaulys kulkomis Vilė Kotrė girioje. 

Montanjonas mane išmokė išardyti ir surinkti šau- 
tuvą, o Muanas išmokė mane juo naudotis. Montanjo- 
nas iš manęs padarė gerą ginklanešį. Muanas — tikrą me- 
džiotoją. 

Jei Muanas pagaudavo ir lydėdavo taikikliu kokį nors 
gyvį, nuo tilviko iki stirnos, garantuotai, jis miręs. Toks 
taiklumas kartais užgoždavo tuos, kurie medžiodavo greta 
Muano. Ponas Devjolenas tokiais atvejais prašydavo Mu- 
ano nešauti, jei žvėris eidavo netoli jo. 

Kartą, kai medžiojome trise, aš atskleidžiau paslap- 
tį: Muanas šovė tuo pat metu kaip Devjolenas, ir žvėris 
krito. Ponas Devjolenas pamanė, kad nušovė jis, ir pasi- 
ėmė laimikį, tačiau nušovė Muanas. 

Vis dėlto kartais jis leisdavo ponui Devjolenui šauti 
vienam; tada retai šūvis būdavo sėkmingas. 

Muanas nė karto nepavėlavo, šaudamas tą dvigubą 
šūvį, todėl iki gyvenimo pabaigos liko inspektoriaus nu- 
mylėtiniu. 

Tuo metu, apie kurį pasakoju, Muanas buvo šešias- 
dešimties metų, tačiau, jei spręstume pagal kojas ir akis, 
duotume jam kur kas mažiau. Laukais jis be vargo nuei- 
davo dešimtį mylių, per pelkes brisdavo iki pilvo vande- 
nyje, miške braudavosi pro tankiausius atžalynus ir di- 
džiausius kerus. Muanas mylėjo mano tėvą ir man sutei- 
kė garbę, — taip jis elgdavosi toli gražu ne su visais, — 
būti ne tik jo draugu, bet ir ponu, to jis niekada nesigai- 
lėjo, nes dažnai bemedžiodamas viršydavau leidžiamų nu- 
šauti žvėrių skaičių ir taip meistriškai apdumdavau ins- 

pektorių, kad, manau, pasirodydavau savo mokytojo ver- 
tas mokinys. 

Mūsų santykiai su Muanu susidrumstė panašiai kaip 
Van Deiko su Rubensu. Kartą aš nušoviau stirną, į ku- 
rią Muanas ką tik buvo nepataikęs: to jis man niekada 
neatleido. 

Kaip sakėme, Vilė Kotrė girioje Muanas buvo ge- 
riausias šaulys švinu, o Mildetas — kulkomis. Nenorėjau 
pasakyti, kad Muanas blogai šaudė kulkomis, bet Milde- 
tas gana ilgai gyveno Vokietijoje ir ten pasidarė tikras 
šaudymo kulkomis specialistas. Mačiau, kaip jis nušovė 
voverę, visu greičiu lekiančią aukštyn ąžuolo kamienu. 
Mačiau, kaip į virš durų pakabintą pasagą jis suvarė še- 
šias kulkas tiksliai į vinių skylutes. Mačiau, kaip šaudyk- 
loje iš karabino su dvylikos kulkų magazinu jis vienuoli- 
ka kulkų aplink juodą taikinio apskritimą iššaudė ratą, o 
dvyliktąją kulką įsegė tiesiai į centrą. 

Po jų geriausias šaulys buvo Bertelenas, Šorono dė- 
dė, jis pataikydavo tris ketvirčius šūvių; na, o toliau, po 
Berteleno, visa draugija. 

Imperijos laikais Vilė Kotrė girioje buvo labai sau- 
gomi didieji žvėrys. Per pirmąjį Burbonų sugrįžimą kuni- 
gaikščiui d'Orleanui, kurio nuosavybėn buvo perduota 
ta giria, vos pakako laiko tuo klausimu duoti įsakymą. 
"Tačiau po antrosios restauracijos grįžę savininkai išklau- 
sė skundų apie žvėrių daromą žalą ir ponui Devjolenui 
davė kuo griežčiausią įsakymą naikinti šernus. 

Tokius įsakymus eiguliai visada mielai vykdydavo. 
Šernas — karališkas medžioklės laimikis, iki šiol jų ne- 
buvo galima šaudyti, o jei atsitikdavo nušauti, tekdavo 
atiduoti mėsą. Tada už tą šūvį šovusiajam užmokėdavo 
tik dvidešimt keturis sū. Bet jei paskelbtas iššaudymas, 

žvėris priklauso tam, kas jį nušovė, ir, kaip suprantate, 
gerai pasūdytas papildo žiemos meniu. 

Taigi, kai išgirdau tiek džiaugsmo man sukėlusį po- 
no Devjoleno kvietimą, medžioklės jau du mėnesiai kaip 
buvo prasidėję. 

Prie džiaugsmo prisidėjo ir truputis baimės: tie drą- 
sūs šernai, kuriuos trejus ar ketverius metus buvo palikę 
ramybėje, taip augo ir dauginosi, kad seniai pasiekė mil- 
žiniškų dydžių, o jauniklių buvo nesuskaičiuojama dau- 
gybė. Girioje juos matydavo bandomis po dvylika ar pen- 
kiolika ir šaudydavo net miestelio daržuose. 

Tarp pamiškės gyventojų net paplito patarlė klausi- 
mais ir atsakymais: 

Klausimas: Kas bus, jei už penkių šimtų žingsnių nuo 
miško pasodinsi bulves"? 

Atsakymas: Na... bus bulvių. 

Pataisytas atsakymas: Ne! Bus šernų! 

Ir patys atkakliausi ginčininkai priversti atsakyti: 
"Tikrai". 

„ Iaigi tos medžioklės vyko jau nuo rugsėjo 15 d., tai 
yra, jau maždaug keturis mėnesius. 

Per šiuos keturis mėnesius Šoronas pasirodė puikiai. 
Taigi, jei susirinkimo medžioklei vieta būdavo paskirta 
Mezon Nevas ir jei Šoronui pavesdavo nukreipti šerną, 
būdavo dviguba šventė, nes visi Žinojo, jog nereikės 
brautis pro krūmynus. Tiesa, iki Mezon Nevo reikėjo 
eiti pusantros mylios. Bet, atėję keliuku per nuostabią 
girią, pamatydavome Šoroną išėjusį prieš namų duris 
pasveikinti inspektoriaus ir jo palydos įkvėptu medžiok- 
lės šūksniu. 

Paskui, viduje, laukdavo penki ar šeši buteliai elik- 
syro, kaip Šoronas vadino savo baltąjį vyną, ir dešimties 

svarų baltos duonos kepalas, tarsi keptas iš sniego. Visi 
suvalgydavo po gabaliuką duonos su gabaliuku sūrio, pa- 
girdavo ponią Šoron už skanią duoną ir sūrį bei už gra- 
žias akis, ir visa kompanija išeidavo medžioti. 

Prie progos pasakysime, kad Šoronas dievino savo 
žmoną ir be jokios priežasties diena iš dienos darėsi vis 
pavydesnis. Jo draugai kartais mėgdavo pasišaipyti iš tO- 
kio didelio pavydo, bet tuoj nutildavo: Soronas mirtinai 
išbaldavo ir, atsisukęs į tą, kuris neatsargiai palietė jo šir- 
dies žaizdą, nepasiduodančią net šuns liežuvio gydymui, 
purtydamas savo gražią galvą, negarsiai ištardavo: 

— Nutilk! Geruoju patariu, nutilk! Nutilk tuoj pat... 
Juo greičiau nutilsi, tuo tau bus geriau! 

Ir piktos pašaipos iškart nutildavo. Pridursime, kad 
diena iš dienos užuominos apie šio stipraus Žmogaus 
vienintelę silpnybę darėsi vis retesnės ir žadėjo netru- 
kus visai baigtis. 


Šoronas ir pasiutęs šuo. — Nikė ir Bobinas. — Jo mei- 
lužė. — Šerno medžioklė. — Pergalingas medžioklės riks- 
mas. — Bobino triumfas. — Jis apdovanojamas. — Jo nu- 
šautas šernas prisikelia. 


Štai ir pristatyti mūsų naujieji veikėjai. Atėjo ketvir- 
tadienis: pusė devynių ryto ir mes, ponas Devjolenas, ma- 
no svainis, aš ir tuzinas eigulių, tiek kartu išėjusių iš Vilė 
Kotrė, tiek prisidėjusių pakeliui, išlindom iš girios prie 
Mezon Nevo. 

Šoronas, kaip paprastai, stovėjo prie durų. Kol mes 
priėjome, jis paleido į erdvę tokias aukštas natas, kad mes 
neabejojome būsimos medžioklės sėkme. 

Nekantraudami paspartinome žingsnį. 

Mezon Nevas — nedidelis namelis, kurį prieš aštuo- 
nerius ar dešimt metų pastatydino ponas Devjolenas, vi- 

duje buvo labai jaukus ir švarus. Ir dabar man prieš akis 
stovi jo interjeras, kokį pamačiau pirmą kartą peržengęs 
slenkstį: lova su žaliomis užuolaidomis, kairėje Židinys, 
papuoštas trim šautuvais; prie lovos galvūgalio langas pa- 
gyvino vidų Žiemos saulės spinduliais, ir kartu su langu 
lovos kojūgalyje leido, neišėjus iš kambario, matyti ke- 
liuką iš abiejų pusių; skrynia, išdažyta didelėmis gėlėmis, 
ir kolekcija žvėrių bei paukščių iškamšų. 

Tarp jų buvo ir aviganis šuo vilko spalvos, pasišiaušu- 
siu kailiu, krauju pasruvusiomis akimis ir iššieptu snukiu. 

Šoronas sakė, kad išsigando tik kartą gyvenime, ir 
įamžino savo išgąsčio priežastį. 

"Ta priežastis ir buvo šuo, pasiutęs šuo. 

Šoronas mažame savo sodelyje prie namo genėjo 
medžius, kai staiga pamatė šunį, kuris stengėsi prasibrauti 
pro gyvatvorę. Iš krauju pasruvusių akių, putomis apte- 
kusių nasrų jis suprato, kad gyvulys pasiuto, ir pasileido 
bėgti namų link. Bet, kad ir kaip greitai bėgo Soronas, 
šuo bėgo dar greičiau, ir Šoronas nespėjo nei paskui sa- 
ve uždaryti durų, nei nugriebti virš Židinio kabančio šau- 
tuvo. Jis tik spėjo užšokti ant lovos ir apsivynioti antklo- 
de, kad kaip nors apsisaugotų nuo įkandimo. Šuo užšo- 
ko ant lovos beveik tuo pat metu kaip Šoronas ir pradėjo 
kandžioti tą medvilnės ryšulį, kurio viduje buvo žmogus. 
Bet Šoronas staiga išvyniojo antklodę visu pločiu, apvy- 
niojo ja šunį ir, kol tas spardėsi po antklode, griebė šau- 
tuvą ir paleido du šūvius per antklodę, kuri tuoj nusida- 
Žė krauju ir dar kurį laiką konvulsiškai krūpčiojo. Paga- 
liau konvulsijos ėmė rimti ir nubėgo paskutinis gęstan- 
čios gyvybės virpulys. Šoronas išvyniojo antklodę: šuo bu- 
vo nebegyvas. 

Šoronas padarė šuns iškamšą ir pastatė ant krau- 
juotos antklodės, sukandžiotos jo gražių dantų. Pama- 

čius tą iškamšą, nekyla jokių abejonių, kodėl Šoronas iš- 
sigando. 

Įdėmiau apžiūrėjau visas gyvulių iškamšas, išklausi- 
nėjau nuo pirmo iki paskutinio jų istorijas. Klausinėda- 
mas suvalgiau gabalėlį duonos ir sūrio, išgėriau dvi taures 
vyno ir anksčiau už visus buvau pasirengęs medžioklei. 

Išėjus iš namo, ponas Devjolenas parodė šešių pė- 
dų aukščio sodo vartus, per kuriuos, nors jau sirgo, per- 
šoko mano tėvas. Apie tai buvo girdėjęs ir Šoronas, ne 
kartą bandęs pakartoti šuolį, tačiau jam taip ir nepavyko. 

Ypatingas tų medžioklių, daugiausia susidedančių 
iš eigulių, bruožas buvo tas, kad pasakojimuose apie jas 
nebūdavo jokių prasimanymų. Medžiotojai vienas kitą 
taip gerai pažinojo, žinojo stipriąsias ir silpnąsias pu- 
ses, kad bet kokia melagystė, — kas labai paplitę Sen 
Deni lygumose, — viršijanti galimybes, iškart būtų de- 
maskuota. 

Silpnesniems tai buvo nepakenčiama. 

Pirmose jų gretose stovėjo toks Nikė, pravarde Bo- 
binas, gauta dėl aistros, — Žinoma, dar vaikystėje, Žai- 
džiant sukčiais. Jis turėjo protingo Žmogaus reputaciją, 
tačiau buvo laikomas pačiu prasčiausiu šauliu grupėje. 

Daug buvo pasakojama apie Šorono, Muano, Mil- 
deto ir Berteleno narsą ir vikrumą, tačiau iš vargšo Bobi- 
no juokdavosi iki nukritimo. Į pajuokas jis atsakydavo 
dar juokingesniu kalbos kratiniu. 

Tada dieną ponas Devjolenas pakeitė pašaipų temą, 
bet ne objektą. Objektas liko tas pats Bobinas, bet šį kar- 
tą kalbėjo ne apie jo netaiklumą. 

Jį erzino dėl meilužės. 

Bobinas turėjo meilužę... Kodėl gi ne? 

Jo meilužė buvo ta pati moteris, kuri, užlipusi ant 
kabrioleto laiptelio, spjovė generolui Lalmanaui į veidą. 

— Ei, Nike, — kalbėjo ponas Devjolenas, — jums 
reikėtų storos ir riebios žmonos, koks malonumas su ta 
sausa kaip šluota! 

— Pone inspektoriau, ji liesoms dienoms. 

— Jei bent būtų graži, — toliau porino Devjolenas, — 
tada suprasčiau. 

— O! Pone inspektoriau, jūs nesuprantate!.. 

— Bet jos akys raudonos... 

— Pone inspektoriau, nesuprantate?.. 

— Bet jos dantys pajuodę... 

— Pone inspektoriau, už ką vertina Bregė laikro- 
džius'? 

— Po velnių! Už gerą mechanizmą. 

— Taigi, pone inspektoriau, tai Bregė mechaniz- 
mas!.. Tik ir dėk į auksinę dėžutę! 

Visi prapliupo juoktis. Juokiausi ir aš su jais, nors 
nieko nesupratau iš Bobino atsakymo. Buvau beprieinąs 
prie Bobino jo paties paprašyti paaiškinti sąmojį, bet Šo- 
ronas davė ženklą, kad atėjo laikas šaudyti. 

Buvome už penkių šimtų žingsnių nuo šerno guolio. 

Nuo tos akimirkos jokio triukšmo. Tada Šoronas pa- 
pasakojo planą inspektoriui, tas labai tyliai davė nurody- 
mus mums sustoti aplink vietą, kurią Šoronas pasirengė 
išnaršyti su šunimi. 

Atsiprašau skaitytojo, kad vartoju neįprastus Žo- 
džius, bet, pasakojant apie tas medžiokles, jie man lenda 
į galvą, be to, yra paprasti ir jiems nereikia papildomų 
paaiškinimų. 

Mano motina patikėjo mane ponui Devjolenui su 
sąlyga, kad jis manęs neišleis iš akių. Jis tai pažadėjo ir, 
kad tiksliai ištesėtų savo Žodį, pastatė mane tarp savęs ir 
Muano, pataręs man stovėti pasislėpus už storo ąžuolo, 
be to, jei šausiu ir šernas bėgs į mano pusę, patarė įsikibti 

į storą ąžuolo šaką ir pasikelti nuo Žemės ant rankų, pra- 
leidžiant prabėgti šerną po savimi. Visi kiek patyrę me- 
džiotojai Žino, Kad tokioje situacijoje tai geriausias bū- 
das išvengti bėdos. 

Nepraėjo ir dešimt minučių, kai visi stovėjo savo po- 
stuose. Netrukus aptikusio pėdsakus Šorono šuns gar- 
sus ir dažnas lojimas pranešė, kad jis artėja prie žvėries. 
Staiga tankmėje sutraškėjo lūžtančios šakos. Man kaž- 
kas pasidarė, bet, kol pakėliau šautuvą prie peties, su- 
pratau, kad alpstu. Muanas iššovė, bet tuoj pat papurtė 
galvą įsitikinęs, kad nepataikė. Paskui, kiek toliau, vėl pa- 
sigirdo antras šūvis, paskui trečias, po kurio iškart išsi- 
veržė galingas “A-1a-li!"? iš... Bobino plaučių. 

Į tą šūksnį subėgo visi ir, kadangi pažino šaukusiojo 
balsą, pamanė, jog tai kokia nors nauja išradingo pokšti- 
ninko išdaiga. 

Aš bėgau kartu su visais, net greičiau už kitus. Ne- 
buvau matęs triumfo prie nušauto šerno ir nė už ką ne- 
norėjau praleisti to spektaklio. Devjolenas man šūktelė- 
jo neskubėti, bet aš nieko neklausiau. 

Jau sakiau, kad visi manė, jog tai apgaulė. Iodėl nu- 
stebo, kai, išbėgę ant Damplo kelio, kirtusio kaip “T" 
skersinis mūsų takus, pamatėme Bobiną, ramiai sėdintį 
ant savo šerno. 

Kad papildytų paveikslą, galintį konkuruoti su Me- 
leagro pribaigto Kalidono šerno žūties vaizdu, Bobinas, 
įsikandęs pypkutę, skiltuvu bandė įžiebti ugnį. 

Nuo jo šūvio žvėris krito kaip triušis ir nejudėdamas 
liko gulėti vietoje. 

Nesunku įsivaizduoti visuotinius sveikinimus, kiek 
praskiestus pašaipėlėmis, į kuriuos nugalėtojas atsainiai ir, 
pridengęs nuo vėjo pintį, tarp dviejų dūmų išpūtimų tarė: 

— E, taip! Štai taip provansiečiai varto tuos žvėrelius! 

Iš tiesų nebuvo ko pridurti, šūvis buvo puikus: kulka 
Bertelenas nebūtų iššovę taikliau. 

Šoronas atėjo paskutinis, nepaspartinęs nė vieno 
žingsnio. | 

Kai tik jis pasirodė iš už medžių vedinas šunimi ant 
ilgo saito, pamatėme į mūsų grupelę su Nikė viduryje 
įsmeigtą nustebusį jo žvilgsnį. Prasiskyrėme, kad ir jis pa- 
matytų tai, kuo mes patys negalėjome patikėti. 

— Kokio velnio Bobinas rėkė? — dar iš toli sušuko 
Šoronas. 

— Man sakė, kad tavo kulka kliudė šerną ir jis krito 
kaip lapas! 

— Ar kulka kliudė šerną, ar šernas kulką, bet aišku, 
kad vargšas Bobinas turės skanėsto visai Žiemai ir kvie- 
čia visus, taip pat ir inspektorių, — pridūrė Bobinas, nu- 
keldamas kepurę, — suteikti jam garbę ir paragauti mo- 
tinėlės Bobinos kepsnio. 

"Taip Nikė pavadino savo žmoną, suprasdamas, kad 
Bobina yra moteriškas pravardės Bobinas variantas. 

— Ačiū, Nikė, ačiū! — atsakė ponas Devjolenas. — 
Negaliu atsisakyti. 

— Po velnių, Bobinas! — tarė vienas eigulys, vardu 
Fransua, pono Devjoleno tarno Leono Maso brolis, — 
kadangi nedažnai pavyksta tau toks šūvis..., pono Devjo- 
leno leidimu turiu tave apdovanoti! 

— Apdovanok, mielas drauge, apdovanok! — tarė 
Bobinas, — Nusipelniau būti iškeltas virš kitų. 

Bobinas klydo: apdovanojimas jo neiškėlė virš kitų. 
Tačiau garbės troškimas apakina. Terorizuojamas 1793 
metais, 1815 metais jis pasidarė atkaklus rojalistas, pa- 
laikęs Suasono gatvės įvykį. 

Taigi Bobas sėdėjo ant šerno ir rūkė pypkutę, kai 
Fransua, išsitraukęs iš kišenės peilį, priėjo šernui iš už- 
pakalio ir vienu rėžiu nupjovė uodegą. 

Visų nuostabai šernas, nors gulėjo ramus lyg negy- 
vas, dusliai sukriuksėjo. 

— Ei, kas tau, mažyli? — paklausė Bobinas tuo tar- 
pu, kai Fransua rišo žvėries uodegą prie nugalėtojo sa- 
gos kilpelės. — Atrodo, ir tu mėgsti pokštus. 

Šernas vėl sukriuksėjo ir pajudino koją. 

— Gerai! — ramino Bobinas. — Gerai! Ir tau vai- 
denasi košmarai kaip vargšui Mokė, — Mokė košmarai 
jau buvo tapę priežodžiu, — tačiau ne motušė Diuran 
šoka tau ant pilvo, o sėdi tėtušis Bobinas, o kai jis kur 
nors įsitaiso, jį ne taip lengva nuvyti! 

Vos tik jis ištarė šiuos žodžius, apvirto, nuriedėjo kelis 
žingsnius ir liko gulėti, įbedęs nosį į žemę su skilusia pyp- 
ke dantyse. 

Mes atšokome į šalis ir pagalvojome, ar tik nesudre- 
bėjo Žemė. 

Nieko panašaus. Šernas, kurį buvo apsvaiginusi ku|- 
ka, nuo Fransua peilio atsigavo ir, nusimetęs jį slėgusią 
naštą, svyruodamas lyg girtas, atsistojo ant keturių kojų. 

— O! Po perkūnais! — tarė Devjolenas, — palikite 
jį, įdomu, kas bus toliau! 

— Ne, ne! — sušuko Šoronas, ieškodamas šautuvo, 
kurį jau buvo paguldęs į griovį, kol tvarkėsi su šunimis. — 
Šaukite, būtinai šaukite! Pažįstu tokius prisikėlusius, jie 
gyvi ir sveiki! Šaukit į jį, po velnių! Ir geriau du šūviai, nei 
vienas! 

Bet jau buvo vėlu. Pamatę atsikėlusį šerną, ant jo 
puolė šunys; vieni kando į ausis, kiti į kulšis ir taip apspi- 
to, kad nesimatė nė ekiu dydžio šerno kailio lopinėlio, 
kur būtų galima įsegti kulką. 

Tuo tarpu šernas ramiai perlipo griovį, tempdamas 
paskui save šunų gaują, paskui įlindo į tankmę ir dingo, 
persekiojamas įpykusio Bobino, kuris niekaip negalėjo 
susitaikyti su tokiu įžeidimu. 

— Laikyk, laikyk! — šaukė jam Šoronas, — laikyk 
už uodegos, Bobinai! Laikyk, laikyk! 

Medžiotojai raitėsi iš juoko. 

Pasigirdo du šūviai. 

— Viskas baigta! — tarė Šoronas, — dabar tas gy- 
vulys nušaus mūsų šunis! 

Bet neišgirdome jokio inkštimo, kuris patvirtintų pra- 
žūtingą Šorono pranašystę. 

Pagaliau, po kelių minučių, nukabinęs nosį grįžo Bo- 
binas: jis paleido į šerną du šūvius, bet šernas bėgo to- 
liau, persekiojamas šunų, kurių lojimas greitai tolo. 

Serno mes ieškojome visą likusią dieną. Jis mus nu- 
vedė penkias mylias, į Ivoro atžalyną. Tačiau ir vėliau ne- 
girdėjome kalbant, kad kas nors būtų nušovęs šerną be 
uodegos, nors Šoronas visiems Vilė Kotrė ir aplinkinių gi- 
tiktų, uodegos reikia ieškoti prie Bobino švarko kilpelės. 

Žinoma, ta nesėkminga medžioklė išėjo kur kas 
linksmesnė nei sėkminga; bet ji jokiu būdu nepatenkino 
inspektoriaus, turėjusio įsakymą naikinti šernus, 0 ne juos 
žaloti. Iodėl, kai visi eiguliai susirinko, ponas Devjole- 
nas paskyrė kitą medžioklę sekmadienį, liepė ten pat pri- 
varyti šernų kiek galima daugiau, kad nereikėtų brautis 
pro krūmus. 

Grįždamas namo su ponu Devjolenu, aš jam taip ap- 
sukau galvą, kad svainio pagalba išgavau leidimą dalyvau- 
ti ne tik toje medžioklėje, bet ir visose būsimosiose, ne- 
bent abatas Greguaras būtų manimi nepatenkintas ir iš- 
tartų garsųjį veto, kuris tiek daug kainavo Liudvikui XVI. 

Šernai ir eiguliai. — Miškinio Robino kulka. — Deš- 
rininkas. 


Sekmadienio medžioklei rinkomės po šventojo Hu- 
berto, akims labiau įprastoje ir tuo pat metu kur kas gra- 
žesnėje girios vietoje. 

Mes su ponu Devjolenu atėjome kariškai tiksliai. 
Mano svainis negalėjo ateiti, nes buvo išvykęs į inspek- 
ciją. 

Visi kiti į susitikimo vietą buvo susirinkę pagarbiai 
anksčiau. 

Susekti trys šernai: du trimečiai ir viena patelė. 

Savaime suprantama, nebuvo eigulio, nepaklausu- 
sio Bobino naujienų apie jo šerną, tačiau be uodegos, 
Bobino išdidžiai laikytos pririštos prie švarko kilpelės, 
apie šerną žinių nebuvo. 

Kaip sakiau, ketinome nušauti tris šernus: vieną Ber- 
teleno, kitą Šorono, trečią Muano plotuose. 

Pradėjome nuo artimiausio, nuo trimečio šerno Ber- 
teleno plotuose. 

Vos išlindęs iš savo guolio, šernas krito užmuštas Mil- 
deto, kuris iš penkiasdešimties žingsnių švinu pervėrė jį 
beveik kiaurai. 

Nuėjome prie antrojo šerno į Šorono plotus. Tai bu- 
vo nedidelė patelė netoli tos vietos, kur buvo nušautas 
pirmasis. 

Nenusižengdamas papročiui, Šoronas visus nusive- 
dė į Mezon Nevą pavaišinti vynu ir sūriu; po to vėl pa- 
traukėme į kelią. 

Apsupome pažymėtą vietą. Aš buvau pastatytas tarp 
pono Devjoleno ir to paties Fransua, kuris apdovanojo 
Bobiną; už jo stovėjo Muanas, o už jo — nebežinau kas. 

"Taigi šį kartą medžŽiojome šerno patelę. 

Šoronas su savo pėdsekiu įėjo į atžalyną; po penkių 
minučių patelė išbėgo. Kaip ir pirmą kartą, laukėme jos 
suspaudę žandikaulius. Ponas Devjolenas, pro kurį ji pra- 
bėgo pirmiausia, du kartus iššovė, bet nepataikė. Aš taip 
pat paleidau šūvį, bet, kadangi šoviau pirmą kartą, taip 
pat prašoviau pro šalį. Pagaliau iššovė Fransua ir, ramiai 
stovėdamas, laukė rezultatų. Šernė bematant pasisuko į 
dešinę stačiu kampu ir kaip žaibas puolė į šovusiojo pu- 
sę. Tačiau savimi pasitikintis Fransua stovėjo nejudėda- 
mas ir paleido antrą šūvį tiesiai į galvą... Bet tą pačią aki- 
mirką dūmų debesyje, kurio vėjas nespėjo išsklaidyti, 
Fransua ir šernas susiliejo į beformį gumulą. Išgirdome 
ant nugaros parblokšto Fransua nevilties riksmą; jis vel- 
tui bandė išsitraukti medžioklinį peilį, tuo tarpu patelė 
šnipu badė jo kūną. Mes puolėme jam į pagalbą, bet, nu- 
bėgę kelis žingsnius, išgirdome įsakmų šūksnį: 

— Nejudėkite! 

Kaip įbesti sustojome vietose, tik visų akys sužiuro 
šūksnio kryptimi. Tada pamatėme Muaną, atstačiusį šau- 
tuvą į besiblaškantį dvejetą. Akimirką senis sustingo lyg 
akmeninė statula; driokstelėjo šūvis, ir žvėris, gavęs kul- 
kąį mentį, nusirito už keturių žingsnių nuo parblokštojo... 

— Dėkui, drauguži! — tarė Fransua, greit atsisto- 
jęs. — Jei tau kada manęs reikės, supranti, gyvybės ne- 
pagailėsiu! 

— (O! Niekai, nesuk sau galvos! — atsakė Muanas ir 
neskubėdamas vėl užtaisė šautuvą. 

Pribėgome prie Fransua. Jam buvo įbrėžta šlaunis, 
įkąsta ranka, ir viskas! Jei būtų ne šerno patelė, o suau- 
gęs šernas, jis nebūtų taip lengvai išsisukęs. Kai įsitikino, 
kad sužeidimai nepavojingi, Visi atsisuko sveikinti Mua- 
ną, bet jis ne pirmą kartą buvo panašių įvykių herojumi 
ir komplimentų klausėsi kaip žmogus, nesuprantąs, ką 
ypatinga jis padarė, tuo labiau kad jam tai padaryti visai 
paprasta. 

Kai pakankamai dėmesio paskyrėme žmonėms, ėmė- 
mės ŽvėTies. 

Šernas gavo dvi Fransua kulkas, bet pirmoji, šauta į 
šoną, pataikė į šlaunikaulį ir tik pradrėskė odą, antra, šau- 
ta iš priekio, nuslydo galvos kaulu ir paliko tik kruviną 
pėdsaką. Muano kulka pataikė po priekine mente ir iš- 
kart užmušė. 

Atidavę šunims jų laimikio dalį, užkėlėme žvėrį ant 
dviejų miško darbininkų pečių, kad nuneštų prie Mezon 
Nevo durų, kaip pasiuntiniai nešė Mozei vynuogių kekes 
iš pažadėtosios Žemės, ir medžiojome, tarsi nieko nebū- 
tų įvykę, arba nujautę, kad tai, kas įvyko, yra menkniekis, 
palyginti su tuo, kas įvyks. 

"Trečiąjį šerną susekėme Muano plotuose. "Tai buvo 
kaimynas šerno, kurio uodega prieš tris dienas pasipuo- 

šė Bobinas. Prie jo nuėjome per tris ketvirčius valandos. 
Kaip ir prieš tai, laikydamiesi visų atsargumo priemonių, 
apsupome guolį. Šį kartą aš stovėjau tarp Devjoleno ir 
Berteleno; Muanas susekė žvėrį, todėl ir ėjo jo išvyti. 

Po penkių minučių šuns lojimas pranešė, kad šernas 
bėga. Visi susikaupę laukė, kai staiga nuaidėjo karabino 
šūvis. Tą pačią akimirką už keturių žingsnių pamačiau, 
kaip į skeveldras ištiško smiltainio gabalas; paskui deši- 
nėje pasigirdo skausmo kupinas riksmas. Atsisukau ir pa- 
mačiau Berteleną, viena ranka įsikibusį į medį, o kita su- 
spaudusį šoną. 

Pro pirštus sunkėsi kraujas. 

Jis pamažu linko ir visai susirietė; paskui, sunkiai de- 
juodamas, susmuko ant žemės. 

— Padėkit! Padėkit! — sušukau aš. — Bertelenas 
sužeistas! 

Nubėgau prie jo, o iš paskos Devjolenas; ir visi me- 
džiotojai iš savo vietų ėmė bėgti prie mūsų. 

Bertelenas gulėjo be sąmonės. Pakėlėme jam galvą; 
iš Žaizdos virš kairiojo klubo tekėjo kraujas. 

Kulka liko kūne. 

Iupėjome aplink sužeistąjį ir žvilgsniais klausinėjo- 
me vienas kito, kas šovė, kai iš tankmės išėjo Šoronas, bal- 
tas kaip šmėkla, rankoje nešinas dar rūkstančiu karabinu. 

— Sužeistas! Sužeistas! — sušuko jis. — Kas sakė, 
kad mano dėdė sužeistas? 

Niekas jam neatsakė. Galvos mostais parodėme 
mirštantįjį; kraujas jau sunkėsi ir iš burnos. 

Paklaikusiom akim, prakaitu pasruvusia kakta, pa- 
sišiaušusiais plaukais, jis priėjo prie sužeistojo. Žiūrėjo, 
dar labiau baldamas, kas atrodė neįmanoma, suriaumo- 
jo lyg sužeistas žvėris, trenkęs į medį, sutrupino karabi- 
no buožę, o vamzdį numetė už penkiasdešimties žingsnių. 

Paskui jis parkrito ant kelių prie sužeistojo ir mal- 
davo atleisti, bet mirštančiojo akys užsimerkė visiems 
laikams! 

"Tuoj pat padarė neštuvus, ant jų paguldė sužeistąjį 
ir nunešė į Muano namus, stovėjusius už trijų ar penkių 
šimtų žingsnių nuo tos vietos. Mes lydėjome neštuvus, 
tiksliau, lydėjome Šoroną, kuris ėjo šalia, nuleidęs galvą, 
neištardamas nė žodžio, neišliedamas nė vienos ašaros. 
"Tuo tarpu vienas eigulys sėdo ant Devjoleno arklio ir, 
nesiekdamas žemės, nulėkė ieškoti gydytojo. 

Po pusvalandžio gydytojas atvažiavo, kad pasakytų 
tai, ką mes patys supratome, pamatę, kad Bertelenas ne- 
atgauna sąmonės: sužeidimas mirtinas. 

Sužeistojo žmona dar nieko nežinojo. Reikėjo jai 
pranešti. Tos liūdnos misijos ėmėsi ponas Devjolenas 
ir buvo jau beišeinąs, kai Šoronas atsistojo ir priėjo 
prie jo. 

— Pone Devjolenai, — tarė jis, — savaime supran- 
tama, kad, kol aš gyvas, tai vargšei moteriai nieko ne- 
truks! Jei ji nori, gali ateiti gyventi pas mus, ir su ja bus 
elgiamasi kaip su motina. 

— Taip, Soronai, — suspausta širdimi atsakė ponas 
Devjolenas, — taip, Žinau, kad tu geros širdies ir garbin- 
gas vyras. Nesielvartauk, mano drauge, žinai, kad yra kul- 
kų, kurias valdo nežinoma ranka. Tai ne tavo kaltė, toks 
likimas! 

— O! Pone inspektoriau! — sudejavo Šoronas. — 
Pasakykite dar ką nors... Nežinote, kaip jie palengvina... 
Aš tuoj pravirksiu. 

— Verk, sūnau, verk! — atsakė Devjolenas, — Verk, 
tau palengvės. 

— O, Dieve! O, Dieve! — pagaliau sušuko nelai- 
mingasis ir, apsipylęs ašaromis, susmuko į krėslą. 

Niekas man nedaro gilesnio įspūdžio, kaip didelė jė- 
ga, pakirsta didelio skausmo. Žiūrėti į Berteleną, kovo- 
jantį su mirtimi ir baigiantį išlieti visą kraują, ne taip sun- 
ku, kaip į Šoroną, kovojantį su neviltimi ir negalintį išlie- 
ti nė ašaros. 

Vienas po kito mes išėjome iš mirštančiojo kamba- 
rio; jame liko tik sužeistasis, gydytojas, Muanas ir 
Šoronas. 

Naktį Bertelenas mirė. 

Jūs įsivaizduojate mano motinos jausmus, kai suži- 
nojo apie tai, ir man pasakytus žodžius apie kulkas pa- 
klydėles. Ar negalėjo Sorono kulka kliudyti manęs, kaip 
Berteleno. O jei taip būtų nutikę, šią valandą ji verktų 
prie mano palaikų! 

Aš jai neprieštaravau. Pasakiau, kad viskas įmano- 
ma, bet, kiek Žmonės prisimena, mūsų giriose tai atsitiko 
pirmą kartą, vadinasi, peršasi išvada, kad per artimiau- 
sius šimtą metų taip nebeatsitiks; O po šimto metų tuos, 
kurių neužmuš paklydėlė kulka, užmuš kitas medžioto- 
jas, — Laikas. Taigi nėra jokios priežasties man neiti į 
kitą medžioklę... 

Deja! Mano vargšė motina norėjo to, ko norėjau aš, 
ir aš ją tol įkalbinėjau, kol nusileido. 

O, mama! Tai tave prieš laiką nužudė lemtingasis me- 
džiotojas, kai aš atėjau džiaugsmu ir turtu tau atsilyginti 
už skausmą ir nepriteklius, kuriuos per mane patyrei! 

Ketvirtadienį, nepaisydamas sekmadienį įvykusios 
nelaimės, aš vėl išėjau medžioti. 

Šį kartą susitikimo vieta buvo paskirta Vilkų Viržy- 
nėje. 

Ponas Devjolenas pakvietė visus, išskyrus Šoroną. Bet, 
pakviestas ar ne, Šoronas buvo žmogus, neapleidžiantis 
savo pareigų. Tačiau atėjo be karabino ar šautuvo. 

— Na štai! — tarė ponas Devjolenas. — Aš taip ir 
maniau! 

Paskui, atsisukęs į jį, paklausė: 

— Kokio velnio tu čia, Šoronai? 

— Nes aš grupės vadas, inspektoriau. 

— Aš tavęs nekviečiau. 

— Taip, suprantu ir jums dėkoju... Bet pareiga svar- 
biausia! Dievas mato, atiduočiau gyvybę, kad nelaimė ne- 
būtų atsitikusi, ir, jei sėdėsiu dejuodamas namie, man liks 
tik lįsti po žeme, ir tiek... O! Mane kankina tik vienas 
dalykas, pone Devjolenai. 

— Koks, Šoronai? 

— Kad jis mirė man neatleidęs. 

— Kaip jis galėjo tau atleisti? Jis net nežinojo, kad 
tu paleidai tą nelemtą kulką. 

— Ne, mirdamas jis nežinojo, bet dabar, danguje, 
jis Žino. Sako, mirusieji žino viską. 

— Na, Šoronai! Na, laikykis, Šoronai! — tarė ponas 
Devjolenas. 

— Laikykis! Po velnių, matote, kad aš laikausi, nes 
esu čia. Na tiek to, aš tik noriu, kad man atleistų. 

Paskui, pasilenkęs prie inspektoriaus ausies, sušnibž- 
dėjo: 

— Man nutiks nelaimė, pamatysite, pone Devjole- 
nai, man nutiks nelaimė!... ir todėl... 

— Todėl? 

— Kadjjis man neatleido. 

— Tu išprotėjai. 

— Pamatysite. 

— Šoronai! 

— Aš tuo įsitikinęs! 

— Gerai, nutilk, arba pakalbėkime apie kitką. 

— Kaip norite, inspektoriau. 
— Kodėl atėjai be ginklo? 

— Nes daugiau niekada gyvenime, girdite! Niekada 
gyvenime nebeimsiu į rankas nei karabino, nei šautuvo! 

— O kuo tu užmuši šerną, jei tavo šunys jį užpju- 
dys? 

— Kuo? 

Šoronas ištraukė iš kišenės peilį. 

— Aš jį užmušiu štai kuo! 

Ponas Devjolenas gūžtelėjo pečiais. 

— Gūžčiokite pečiais, jei norite, pone Devjolenai. 
Bus taip, kaip pasakiau. Tie bjaurybės šernai kalti, kad aš 
nušoviau savo dėdę! Klausykite, kuo skerdžia kiaules? 
Peiliu. Taigi šernai tokios pat kiaulės. 

— Kaip nori, — tarė Devjolenas, supratęs, kad nie- 
kada jo neperkalbės, — jei nenori nieko girdėti, daryk, 
kaip nori! 

— Taip, taip, pone inspektoriau, leiskite man daryti, 
kaip noriu, ir pamatysite! 

— Į medžioklę, į medžioklę, ponai! — sušuko ins- 
pektorius. 

Šerną apsupome Leženeso plotuose. Netrukus jį ir 
išvarė, nes susitikimo vieta buvo tik kiek toliau nei penki 
šimtai žingsnių nuo jo guolio. 

Bet šį kartą, nors kliudė keturios ar penkios kulkos, 
trimetis šernas elgėsi ryžtingai ir tik po keturių ar penkių 
valandų medžioklės nusprendė susigrumti su šunimis. 

Medžiotojai žino vieną dalyką: kad ir kaip būtų pa- 
vargę, kad ir kaip nusikamavę, kai ateina laikas grumtis 
su šernu, praeina bet koks nuovargis. Klajodami po miš- 
ką, buvome sukorę ne mažiau kaip dešimtį mylių, bet kai 
iš šunų lojimo supratome, kad jie grumiasi su šernu, visi 
atgavome jėgas ir nubėgome ten, iš kur sklido lojimas. 

Drama rutuliojosi jauname, aštuonerių ar dešim- 
ties metų atžalyne, tai yra, tarp dešimties ar dvylikos 

pėdų aukščio medelių. Einant artyn, lojimas garsėjo ir 
virš medžių viršūnių vis pamatydavome kaip į orą 1š- 
mesdavo šunį aukštyn kojomis, baisiausiai inkščiantį; 
bet, vos pasiekę Žemę, šunys vėl puldavo šerną. Paga- 
liau pamatėme: į kampą įvarytas šernas taip grūmėsi, 
kad nemaži medeliai siūbavo kaip per uraganą. Dvide- 
šimt ar trisdešimt šunų puolė vienu metu; dešimt ar dvy- 
lika buvo sužeisti, keliems buvo perrėžti pilvai. Bet drą- 
sūs gyvuliai nejautė skausmo ir stengėsi grįžti į mūšį, 
trepsėjo, tempdami iš paskos žarnas. Tai buvo nuosta- 
bus ir šiurpus vaizdas. 

— Na, Mildetai, na, Muanai, pirmyn! Šaukit tą pa- 
trakėlį! Užteks pjauti mūsų šunis! 

— E! Ką dabar pasakysite, pone inspektoriau? Šau- 
ti! Šauti šį paršą? Nieko sau! Tokiam užteks ir peilio dū- 
rio... Tuoj pamatysite! 

Šoronas išsitraukė peilį ir puolė šerną, stumdyda- 
mas į šalis šunis iš to judančio ir kriuksinčio gumulo. Ke- 
lias sekundes nieko negalėjome įžiūrėti; bet staiga šer- 
nas galingai pasipurtė, lyg norėtų pabėgti. Mes laikėme 
pirštus ant šautuvų gaidukų, kai pastebėjome, kad, užuot 
bėgęs, jis lyg pradėjo trauktis. Soronas pakilo, laikyda- 
mas žvėrį už užpakalinių kojų tarsi karutį ir tada, nepai- 
sydamas Šorono geležinių gniaužtų, apie kuriuos mes pui- 
kiai Žinojome, nepaisydamas šunų, grįžusių prie šerno ir 
apkritusių jo kūną margu judančiu kilimu, ponas Devjo- 
lenas tarė man: 

— Na, Diuma, atėjo tavo eilė; eik, iššauk pirmąjį šūvį. 

Aš priėjau prie šerno. Pamatęs mane ateinantį, dar 
stipriau suspurdėjo, sukaleno dantimis ir žiūrėjo krauju 
pasruvusiomis akimis, bet jį laikė tikri spaustuvai, ir jo- 
kios pastangos nedavė vaisių. 

Įkišau šautuvo vamzdį jam į ausį ir iššoviau. 

Poveikis buvo toks stiprus, kad žvėris ištrūko iš Šo- 
rono rankų, bet tik tam, kad už dešimties žingsnių griū- 
tų: kulka, kamšalas ir ugnis, viskas suėjo jam į galvą. Aš 
jam išdeginau smegenis tiesiogine šio žodžio prasme. 

Šoronas pradėjo kvatotis. 

— Matau, matau, kad yra dar malonumų šioje že- 
mėje! 

— Taip, — atsiliepė ponas Devjolenas, išsigandęs 
to, ką matė. — Tiktai, jei ir toliau taip elgsies, vaikine, 
gali nebeilgai jais džiaugtis... Bet kas ten tavo rankai? 

— Nieko, įdrėskimas: tos bjaurios kiaulės oda tokia 
kieta, kad mano peilis užlinko. 

— "Taip, ir užlinkdamas nupjovė tau pirštą, — tarė 
ponas Devjolenas. 

— Teisingai, inspektoriau, teisingai! 

Ir Šoronas ištiesė dešinę ranką, — smilius buvo nu- 
pjautas ties pirmuoju sąnariu. 

Paskui, visiškoje tyloje, įsivyravusioje pamačius to- 
kį vaizdą, priėjo prie Devjoleno: 

— "Tai dvigubai teisinga, pone inspektoriau, — tarė 
jis, — tuo pirštu aš paspaudžiau gaiduką, kai nušoviau 
dėdę... 

— Bet reikia gydyti žaizdą, Šoronai! 

— Gydyti tai? Didelio čia daikto! Jei pūstų vėjas, 
būtų jau išdžiūvusi. 

Su šiais žodžiais Šoronas atlenkė peilį ir ramiai nuo 
šerno atpjovė duoklę šunims, tarsi nieko nebūtų nutikę. 

Į kitą medžioklę Šoronas atėjo nešinas jau ne pei- 
liu, 0 į durtuvą panašiu durklu su skydeliu ant rankenos, 
dengiančiu visą kumštį. Tą ginklą, jam matant, nukalė 
brolis, Vilė Kotrė ginklakalys. 

Šis durklas jau negalėjo nei lūžti, nei užlinkti, o 
Šorono rankose galėjo pradurti ąžuolą iki pat šerdies. 


168 


"Tada pasikartojo anksčiau aprašyta scena, tik šį kar- 
tą šernas liko gulėti paskerstas kaip kiaulė. 

Šoronas skerdė šernus taip dažnai, kad draugai ne- 
vadino jo kitaip kaip dešrininku. 

Bet keistas dalykas! Iš situacijų, kuriose kitas būtų 
padėjęs gyvybę, Šoronas išeidavo be mažiausio įdrėski- 
mo. Galima pagalvoti, kad, nusipjovęs piršto galą, jis at- 
skyrė kūno dalį, darančią jį pažeidžiamą. 

"Tačiau visa tai neleido jam pamiršti Berteleno mir- 
ties; jis darėsi vis niūresnis ir dažnai sakydavo inspekto- 
riui: 

— Nemanykite, pone Devjolenai, visa tai nieko ne- 
reiškia, vis tiek vieną dieną man nutiks nelaimė! 

Be to, jo žmona tyliai skundėsi draugams vis stiprė- 
jančiu jo pavydu. 

— Vieną dieną, — kalbėjo ji, — tas nelaimingasis 
užmuš mane, kaip užmušė mano dėdę Berteleną! 

Ar dabar papasakoti liūdną Šorono istorijos pabai- 
gą7 Ar laukti, kol ateis atomazgos valanda chronologine 
tvarka? 

Ne, geriau dabar nuplaukime tą kraujo dėmę, sute- 
pusią pirmuosius mano jaunystės knygos puslapius. 


Vilkų medžioklė. — Maži miesteliai. — Tragiška Šo- 
rono mirtis. 


Nuo ką tik papasakotų įvykių prabėgo penkeri ar 
šešeri metai. Buvau išvažiavęs iš Vilė Kotrė ir grįžau pra- 
leisti kelių dienų pas savo gerąją motiną. 

Buvo gruodis, ir žemė apsnigta. 

Motinos išglamonėtas ir išbučiuotas, nubėgau tie- 
siai pas poną Devjoleną. 

— Ak tai tu, vaikine, — tarė jis, — atvažiavai pačiu 
laiku! 

— Į vilkų medžioklę, ar ne? 

— Būtent. 

— Taip ir pagalvojau, kai pamačiau sniegą, ir džiau- 
giuosi, kad neklydau. 

— Taip, susipažinome su trim ar keturiais tos girios 

ponais ir, kadangi du iš jų yra Šorono girininkijoje, ką tik 
paliepiau naktį juos apsupti ir perspėjau, kad rytoj rytą, 
septintą valandą, būsime pas jį. 

— Vėl Mezon Neve? 

— "Ten pat. 

— Kaip laikosi mielas Šoronas? Ar vis dar durklu 
bado šernus? 

— O! Jis išnaikino šernus, visus iki vieno. Manau, 
kad visoje girioje jų nė kvapo neliko. 

— Ar dabar nusiramino?? 

— Tikrai ne! Pamatysi, tas velnias liūdnesnis ir niū- 
resnis nei bet kada. Jis labai pasikeitė. Aš išrūpinau pen- 
siją Berteleno našlei, bet niekas negali jo pagydyti, jo 
širdis sužeista. Prie to pridursiu, kad jis pasidarė dar 
pavydesnis... 

— Ir vis be pagrindo? 

— "Taip, vargšė maža moterėlė gera kaip angelas! 

— Vadinasi, tai manija! Na tikiuosi jis bent liko vie- 
nas iš geriausių jūsų eigulių? 

— Geriausias. 

— Ir jis rytoj nevarinės mūsų po krūmynus? 

— Atsakau savo galva! 

— Tai viskas, ko mums reikia; na, 0 jo nuotaikas pa- 
likime gydyti laikui. 

— E, berneli! Bijau, kad priešingai; laikas tik blogi- 
na padėtį ir, prisiklausęs jo nuolatinių kalbų apie nelai- 
mę, pradedu manyti, kad ji įvyks. 

— Tikrai, net taip? 

— Garbės Žodis, taip! Na, bet aš padariau, ką galė- 
jau, ir neturiu sau ko prikišti. 

— O kiti, kaip jiems sekasi? 

— Puikiai! 

— Mildetas?.. 

— Vis šaudo voveres ir tik kulkomis. Dabar šaudo 
ne kai jos lipa į medį, bet kai šoka nuo medžio ant me- 
džio. 

— Ojo konkurentas Muanas? 

— Ak! Tam velniui nepasisekė! Žinai, kas jam nu- 
tiko? 

— Ar jį nušovė koks nors sūnėnas? 

— Vieną dieną per vilkų medžioklę sprogo jo šautu- 
vas ir nunešė kairę plaštaką. 

— Kaip tai galėjo nutikti tokiam prityrusiam medžio- 
tojui kaip jis! Kokį velnią jis sugalvojo? 

— Kartą, jam šokant per griovį, šautuvo vamzdžio 
galas trenkėsi į Žemę; jis to nepastebėjo, ir, gavęs oro, 
vamzdis sprogo. 

— Ir nepavyko išgelbėti nė dalies pirštų? 

— Nė pirštelio! Lekosas nupjovė visus per colį ar 
du nuo delno. 

— "Tai jis nebegali medžioti? 

— Ką tu! Vakar medžiojome Kuajolio pelkėse ir, iš- 
šovęs devyniolika kartų, nušovė septyniolika tilvikų. 

— Puiku! Palinkėčiau taip šaudyti Bobinui su abiem 
rankomis. Tarp kitko, kaip jis? 

— Bobinas? 

— Taip. 

— Iš savo šerno uodegos jis pasidirbino švilpuką šu- 
nims ir pareiškė, kad neturės ramybės nei šiame, nei ana- 
me pasaulyje, ko! neatgaus likusios to žvėries dalies. 

— Taigi, išskyrus vargšą Šoroną, visi gyvena gerai? 

— Puikiai. 

— Sakėte, kad susitinkame?.. 

— Lygiai šeštą ryto didžiosios proskynos gale, kad 
septintą būtume prie Mezon Nevo. 

— Būsiu. 

Išėjau iš pono Devjoleno namų pasisveikinti su savo 
senais draugais, vieniems paspausti rankos, kitus apka- 
binti ir palinkėti ko geriausios kloties. 

Vienas iš didžiausių šio pasaulio džiaugsmų yra gim- 
ti mažame miestelyje, kurio visus gyventojus pažįsti, ku- 
rio kiekvienas namas saugo vaikystės prisiminimus. Net 
šiandien, kai trisdešimt darbo ir kovos metų nusinešė 
mano jaunystę ir naivumą, grįžimas į tą varganą mažą 
miestelį, beveik nežinomą likusiam pasauliui, kuriame 
aš tiesiau rankas pirmoms gyvenimo vizijoms, laumėms 
su aureolėmis ar gėlių vainikais ant galvų, kelia nenu- 
maldomą juodulį. Likus pusei mylios iki miestelio, aš 
išlipu iš karietos, einu pakele ir skaičiuoju medžius. At- 
pažįstu jų šakas, už kurių kliuvo mano aitvarai, į kurias 
smigo mano strėlės ir po kurias karsčiausi, plėšdamas 
paukščių Lizdus. Kartais prie kokio nors atsisėdu, atrė- 
męs nugarą į kamieną, ir, užmerkęs akis, pasineriu į švel- 
nias svajas, kurios mane atjaunina dvidešimčia metų. 
Yra tokių, kuriuos myliu kaip senus draugus ir kuriems 
praeidamas nusilenkiu. Yra ir pasodintų po mano išvy- 
kimo; pro juos praeinu net nežvilgtelėjęs, kaip pro ne- 
pažįstamą praeivį gatvėje. Paskui, kai įeinu į miestą, pra- 
sideda kiti dalykai. Pirmas mane pastebėjęs šūkteli iš 
džiaugsmo ir išbėga ant savo namų slenksčio; ir, man 
einant gatve, taip daro visi. Po to, man už nugaros, kai- 
mynai sveikinasi su kitais ir kalba apie mane, apie ma- 
no jaunystės nuotykius, apie mano gyvenimą toli nuo 
jų, audringą ir pilną sūkurių gyvenimą, kuris tekėtų ra- 
miai, jei, kaip jie, būčiau linkęs gyventi gimtuosiuose 
namuose. O po dešimties minučių mano atvykimas tam- 
pa miesto naujiena ir ta diena — šventė mano širdžiai 
ir dar dviem ar trims mano artimųjų širdims. 

Gimtinė nekinta, tik Paryžiuje keičia gatvių pavadi- 
nimus, keičia jų formą, ilgina ar karpo pagal augančio 
centro kaprizus. Išvykite iš Paryžiaus dešimčiai metų ir 
grįžęs neberasite nei savo gatvės, nei savo namo. 

Taigi savo grįžimą rytoj Žadėjau atšvęsti su visais ei- 
guliais. 

Šventė prasidėjo šeštą valandą ryto. Vėl pamačiau 
mielus veidus su apšerkšnijusiomis žandenomis, kaip sa- 
kiau, iš vakaro pasnigo ir buvo beprotiškai šalta. Mes stip- 
riai pasikumščiavome, kad apšiltume, ir patraukėme Me- 
zon Nevo link. Dar nebuvo išaušę. 

Kai pasiekėme vietą, vadinamą Elnio Šuoliu, nes, kai 
vieną dieną čia medžiojo kunigaikštis d'Orleanas, elnias 
peršoko per apšaudomą proskyną, — pradėjo aušti. Be 
to, oras buvo pats palankiausias medžioklei. Jau dvylika 
valandų nesnigo, ir niekas netrukdė sekti pėdsakus; vil- 
kai, jei galėsime juos apsupti, bus mūsų. 

Nuėjome dar pusę mylios, ir iš už posūkio pasirodė 
vieta, kur paprastai mūsų laukdavo Šoronas. Ten nieko 
nebuvo. 

Šis faktas, visai nebūdingas pareigingam ir punktu- 
aliam Šoronui, mums sukėlė šiokį tokį nerimą. Pasparti- 
nome žingsnį ir maždaug už kilometro pamatėme Me- 
zon Nevą. 

Buvo prisnigta, ir todėl visi daiktai, net esantys toli, 
gerai matėsi. Matėme nedidelį baltą namelį, pusiau pa- 
skendusį medžiuose, matėme skystų dūmų stulpelį virš 
kamino, pagaliau, pabalnotą arklį be šeimininko, bet ne- 
matėme Šorono. 

Tik išgirdome graudžiai staugiantį šunį. 

Mes susižvalgėme 1r liūdnai palingavome galvas: vi- 
dinis instinktas sakė, kad įvyko kažkas ypatinga, ir mes 
dar labiau paskubinome žingsnius. 

Eidami artyn, nepastebėjome daugiau nieko, ko ne- 
būtume matę iš toli. 

Atsidūrę per šimtą žingsnių nuo namo, instinktyviai 
sulėtinome žingsnį; jautėme, kad tuoj tuoj tapsime bai- 
sios nelaimės liudininkais. 

Per penkiasdešimtį žingsnių nuo namo beveik su- 
stojome. 

— Vis dėlto, — tarė ponas Devjolenas, — reikia su- 
žinoti, kas yra. 

Ir mes vėl žengėme, suspaustomis širdimis, netar- 
dami nė žodžio. Pamatęs mus ateinant, arklys atgręžė į 
mūsų pusę garuojančias šnerves ir sužvengė. 

Šunys susispietė prie užtvaro skersinių ir ėmė juos 
kandžioti gražiais dantimis. 

Per dešimtį žingsnių nuo namo ant sniego pamatė- 
me kraujo dėmę, o šalia jos — pistoletą, iššovusį užtaisą. 
Nuo dėmės į namą vedė kraujo pėdsakas. 

Mes pašaukėme, bet niekas neatsiliepė. 

— Įeikime, — tarė inspektorius. 

Įėjome ir radome Šoroną, išsitiesusį ant grindų ša- 
lia lovos, sustingusiomis rankomis įsikibusį į pusiau nu- 
temptą antklodę. 

Prie jo galvos ant naktinio stalelio stovėjo du balto- 
jo vyno buteliai, vienas tuščias, kitas kiek nugertas. Ant 
kairiojo šono matėsi didelė žaizda, kurią paslaugus šuo 
vis dar laižė. 

Jis buvo dar šiltas, miręs gal prieš dešimt minučių. 

Štai kaip viskas nutiko; smulkmenas sužinojome ry- 
tojaus dieną iš gretimo kaimo paštininko, kuris beveik 
dalyvavo tame įvykyje. 

Kaip sakėme, Soronas labai pavydėjo savo žmonos 
ir, nors tam pavydui nebuvo jokio pagrindo, pasak ins- 
pektoriaus, su laiku jis augo. 

Labai anksti ryte, kadangi švietė ryški pilnatis, jis iš- 
ėjo pasekti dviejų vilkų, buvusių jo plotuose. 

Praėjus ketvirčiui valandos, atbėgo pasiuntinukas jo 
Žmonai pranešti, kad jos tėvą ištikęs apopleksijos prie- 
puolis ir norįs prieš mirtį ją pamatyti. 

Vargšė moteris tuoj atsikėlė ir išėjo, negalėdama pra- 
nešti kur, nes nei ji, nei pasiuntinukas nemokėjo rašyti. 

Grįžęs penktą valandą ryto, Šoronas rado namus tuš- 
čius. Pačiupinėjo lovą; lova buvo šalta. Jis pašaukė žmo- 
ną, visur apieškojo: žmonos niekur nebuvo. 

— Viskas aišku, — pagalvojo Šoronas, — ji pasinau- 
dojo, kad aš išėjau, ir nubėgo pas meilužį. Pamaniusi, kad 
taip greit negrįšiu, užtruko ir ji. Ji mane apgaudinėja! Aš 
ją užmušiu! 

Jis manė žinąs, kur jinai. 

"Tada iš balnadėklių išsitraukė pistoletus, juos užtaisė, į 
vieną įdėjęs keturiasdešimtį šratų, į kitą dvidešimt septynis. 

Keturiasdešimt šratų radome viename iš dviejų pis- 
toletų, tame, kuris liko neiššautas. 

Dvidešimt septynis šratus radome Šorono kūne. 

Paskui jis nuėjo į arklidę pabalnoti arklio ir atsivedė 
prie namų durų. Paėmęs pistoletus, vieną įdėjo į dešinį 
balno dėklą. Tas įlindo lengvai. Bet kairysis dėklas buvo 
kiek siauresnis; pistoletas niekaip į jį netilpo. 

Šoronas norėjo jį įgrūsti jėga. Paėmė dėklą į rankas 
ir, įrėmęs į pilvą, paspaudė rankeną. Stumtelėjimas at- 
leido spyruoklę, ir pistoletas iššovė. Visas užtaisas, šra- 
tai, kamšalas ir parakas sulindo į šoną, užsidegė ir išdras- 
kė vidurius. 

"Tuo metu pro šalį ėjęs paštininkas atbėgo išgirdęs 
šūvį. Šoronas vis dar stovėjo, įsikibęs į balną. 

— O Dieve, kas nutiko, pone Šoronai? — paklausė 
paštininkas. 

— Nutiko tai, ką ir buvau numatęs, mielasis Marti- 
no, — atsakė Šoronas. — Aš nušoviau savo dėdę karabi- 
nu, dabar pats nusišoviau pistoletu. Evangelijoje parašy- 
ta: “Kas pakėlė kardą, nuo kardo ir žus". 

— Jūs nusišovėte! Jūs, pone Šoronai? — sušuko pa- 
štininkas. — Bet jums nieko nėra. 

Šoronas nusišypsojo ir atsuko šoną; drabužiai pra- 
deginti, kelnių kiška iki pat Žemės nusidažiusi krauju. 

— O! Dieve mano! — atsitraukdamas pralemeno 
paštininkas. — Kas tai padarė? Ar norite, kad atvežčiau 
gydytoją" 

— Gydytoją? Ką, po velnių, jis padarys? — atsakė 
Soronas. 

Paskui kimiu balsu pridūrė: 

— Ar gydytojas sutrukdė mirti mano vargšui dėdei 
Bertelenui? 

— Na, bent pasakykite, ką galėčiau padaryti, pone 
Šoronai. 

— Nueik į rūsį, atnešk du butelius mano eliksyro ir 
atrišk Rokadorą. 

Paštininkas kas rytą praeidamas su Šoronu išgerda- 
vo po stikliuką, tad paėmė raktą, įlipo į rūsį, išnešė du 
butelius baltojo vyno, atrišo Rokodorą ir grįžo. 

Jis rado Soroną jau sėdintį prie stalo ir rašanti. 

— Štai, — tarė paštininkas. 

— Gerai, mano drauge, pastatyk butelius ant nakti- 
nio staliuko ir eik savo reikalais. 

— Bet, pone Šoronai, — spyrėsi paštininkas, — bent 
pasakykite, kaip tai įvyko? 

Soronas akimirką padvejojo ir sumurmėjo: 

— Tikrai, nieko bloga, jei sužinos. 

Ir, atsisukęs į paštininką, paklausė: 

— Kai sužinosi, ar išeisi? 

— "Taip, pone Šoronai. 

"Tada jis ir papasakojo, kaip sakė paštininkas, su vi- 
somis smulkmenomis. 

— O dabar, kai Žinai, ko norėjai, eik! 

— "Tikrai to norite? 

— "Taip. 

— Esate tikras? 

— Visiškai. 

— Na, tada iki pasimatymo. 

— Sudie! 

Ir paštininkas išėjo, širdies gilumoje vildamasis, kad 
Šoronas sužeistas ne taip pavojingai, kaip sakė; nes kaip, 
matydamas tokį šaltakraujiškumą ir ramybę, gali pagal- 
voti, jog ŽMogus sužeistas mirtinai? 

Kas buvo paštininkui išėjus, niekas nežino. Niekas 
nematė tos žmogaus kovos su mirtimi, tos rūsčios ir vie- 
nišos agonijos. 

Tik buvo aišku, kad Šoronas išgėrė vyną, nes jo trū- 
ko dviejuose buteliuose, paskui norėjo atsigulti į lovą, bet 
tuo metu jėgos jį apleido. 

Jis krito ant grindų, nusitvėręs antklodės kraštą, ir 
mirė toje vietoje, kur mes jį radome. 

Ant stalo gulėjo popieriaus lapas, kuriame Šoroną 
rašantį matė iš rūsio grįžęs paštininkas. Tvirta rašysena 
buvo parašytos kelios eilutės: 


“Pone inspektoriau, 

Vieną vilką rasite Diukesnua miške; kitas išėjo. 

Sudie, pone Devjolenai... Aš jums sakiau, kad 
man nutiks nelaimė. 


Jums atsidavęs Soronas, 
vyriausiasis inspektorius." 

Ką neseniai kalbėjau apie malonius prisiminimus, 
atgyjančius mažame miestelyje, tą patį galėčiau pasakyti 
ir apie slogius. 

Jeigu panaši nelaimė nutiktų Sen Marteno priemies- 
tyje, Puasonjero gatvėje ar Palė Ruajalio aikštėje, apie ją 
prisimintų savaitę, dvi, geriausiu atveju — mėnesį. 

Bet Vilė Kotrė miestelyje, gatvėje, vedančioje į Su- 
asoną, prie laidojimo namų, po šimtamečių ąžuolų ir 
skroblų skliautais, po kuriais net žandarų Žingsniai ne- 
palieka aido ir žmonės kalba pašnibždomis, ta nelaimė ir 
šiandien tokia pat gyva kaip nutikimo dieną, ir kiekvie- 
nas jums papasakos taip pat, kaip aš ką tik papasakojau. 

O, mielas Šoronai! Kai įėjau į tavo namus, kai per- 
balęs Žiūrėjau į nugertą butelį, į tavo susirietusį kūną, į 
šunį, laižantį tavo žaizdas, net neįtariau, kad vieną die- 
ną tapsiu tavo nežinomo gyvenimo ir kruvinos mirties 
istoriku! 


Mano motina pagalvoja, kad man jau penkiolika, o 
paukščių gaudymai prie kūdrų nesukurs puikios ateities. — 
Pradedu dirbti notaro metro Mensono biure lakstytojo po 
laukus pareigose. — Mano viršininkas ir kolegos. — Tyro 
vandens šaltinis. 


Vis dėlto visų rūšių medžioklės, kurios man leido 
maloniai gyventi ir galėjo tęstis amžinai, tarsi turėčiau 
dvidešimties tūkstančių livrų rentą, negalėjo užtikrinti ge- 
ros ateities. Mano palikimas, kokia bebūtų taupi motina, 
diena iš dienos gąsdinamai greitai tirpo. 

Man suėjo penkiolika. Buvo nuspręsta, kad atėjo lai- 
kas įsigyti profesiją ir nutarta, kad tai bus notaras. 

"Tuo metu, kai mano ateitį ne tik dengė šydas, bet aš 
jo net nejaučiau, visos perspektyvos, visos profesijos, iš- 
skyrus kunigo, man atrodė vienodos. 

Vieną mielą rytą motina išėjo iš namų, įstrižai per- 
ėjo aikštę ir įėjo pas notarą paklausti, ar jis priimtų mane 
trečiuoju klerku. 

Notaras atsakė, kad jis nieko daugiau nenorėtų ma- 
tyti savo kontoroje, tik mane, bet, jam atrodą, nebent klys- 
tų, jog aš taip mėgstąs kūdreliavimą, viliojimą ir kitokias 
medžiokles, kad vargu ar kada tapsiu stropiu Kinza ir 
Puatjė mokiniu. 

Mano motina atsiduso; matyt, tokia buvo ir jos nuo- 
monė, bet jos nepalaikė, ir notaras atsakė: 

— Gerai, mieloji ponia Diuma, — jei tai jums su- 
teiktų malonumą, atsiųskite jį, ir mes pamatysime. 

"Taigi buvo nuspręsta, kad ateinantį pirmadienį aš ei- 
siu dirbti pas metrą Mensoną: vieni sakė, kad trečiuoju 
klerku, o kiti, kad lakstytoju po laukus. 

"Tai buvo beveik pasmerkimas. 

Man buvo gaila prarasti tokią mielą laisvę, bet su- 
tikęs su motinos sprendimu, suteikčiau didžiulį džiaugs- 
mą. Visi jos draugai sakė, kad man atsivers puikios gali- 
mybės karjerai; kaip pavyzdį jie minėjo Lafaržą (prisi- 
menate elegantišką ir protingą katilų meistro sūnų, pas 
kuriuos mes gyvenome), turintį tokį puikų ir pelningą 
darbą, sakė, kad, kai turėsi profesiją, duodančią dvyli- 
ka ar penkiolika frankų per metus, galėsiu kaip Lafar- 
Žas rengti prabangius kūdreliavimus, ir tai galutinai ma- 
ne palenkė. 

"Taigi nuėjau pas Mensoną. 

"Tada Mensonas buvo maždaug trisdešimt penkerių, 
kiek mažesnis nei vidutinio ūgio, kresnas, stiprus, gerai 
sudėtas ir iš pirmo žvilgsnio atletiškas. Jo plaukai buvo 
rudi, trumpai kirpti, akys gyvos, o lūpose dažniausiai pa- 
sirodydavo pašaipi šypsenėlė. Tai buvo protingas Žmo- 
gus, dažnai ūmus, visada atkaklus, nuoseklus Voltero ger- 

bėjas ir respublikonas ir tais laikais, kai respublikonų par- 
tijos jau nebebuvo. 

Jo mėgstamiausi skaitiniai buvo poema “La Pucel- 
le"; jis atmintinai mokėjo ją visą ir mielai deklamuodavo, 
kai būdavo geros nuotaikos ar po vakarienės. Nereikia ir 
sakyti, kad jis pasirinkdavo bedieviškiausias ir nepado- 
riausias eilutes. 

Man sakė, kad vėliau, ir toliau likęs respublikonu, 
jis pasidarė neapsakomai dievobaimingas ir šiandien su 
žvake rankose vaikšto procesijose, prieš kurias anksčiau 
net nenukeldavo kepures. 

Pasigailėk jo, Dieve! 

Notaro kontoros hierarchijoje aukščiau už mane sto- 
vėjo du asmenys: pirmasis ir antrasis klerkai. 

Pirmasis buvo vardu Nigė. Tai dvidešimt šešerių ar 
dvidešimt septynerių metų vaikinas, notaro sūnus, nota- 
ro anūkas, notaro sūnėnas, vienas iš tų žmonių, kurie at- 
eina į pasaulį su rašysena tarsi vištos koja ir neįskaitomu 
parašu su užriesta uodega gale. 

Antrasis buvo maždaug mano amžiaus paauglys. Jis 
atrodė nešvarus ir pageltęs, smailia ilga nosimi. Dešimtį 
metų jis mokėsi, kad taptų notaru, o galiausiai tapo eigu- 
liu. Negirdėjau, kad jis būtų pakilęs aukščiau už papras- 
tą eigulį, nors turėjo įtakingų Žmonių miškų administra- 
cijoje ir tris ar keturis tūkstančius livrų rentos. 

Jis buvo vardu Kuzenas. 

Mokymasis pas notarą nebuvo griežtas. Ponas Men- 
sonas buvo nepaprastas vyras, jei jam girdint negirsi ku- 
nigų ir neliaupsinsi Burbonų. 

Priešingu atveju jo mažos pilkos akytės įsižiebda- 
vo. Jis griebdavo Senąjį Testamentą ar Prancūzų istori- 
ją, atversdavo Iestamentą ties Ezekiėlio knyga, Pran- 
cūzijos istoriją — apie Henriko III karaliavimą ir ko- 

mentuodavo vieną ir kitą kaip Pigo Lebreno “Citato- 
rius“. 

Sakiau, kad į pono Mensono kontorą atėjau dirbti 
pasiuntiniu. Iš pradžių tokios pareigos man atrodė žemi- 
nančios, bet greitai pamačiau, kad man pavesta atlikti 
patį maloniausią klerko darbą. | 

Ponas Mensonas surašydavo daug aktų aplinkinių 
kaimų valstiečiams. Kai valstiečiai negalėdavo atsitrauk- 
ti nuo darbo, aš nešdavau jiems pasirašyti aktus į namus. 
Iš vakaro perspėjęs apie būsimą rytojaus kelionę, aš veik- 
davau pagal aplinkybes. Jei būdavo medžioklės sezonas, 
pasiimdavau į kelią mieliausią savo draugą — šautuvą; 
jei medžioklė draudžiama, išeidavau iš vakaro ir paspęs- 
davau visas kūdras, kurios tik buvo pakeliui. 

Pirmuoju atveju retai pareidavau be kiškio ar triu- 
šių porelės; antruoju — be pustuzinio strazdų, kėkštų ir 
dvidešimties raudongurklių ir kitų mažų paukščių. 

Kartą mano viršininkas pranešė, kad rytojaus dieną 
turėsiu vykti į Krepi pas jo kolegą, metrą Leru, paprašyti 
perduoti vieną aktą. 

Šį kartą “ laukas" buvo per didelis eiti pėsčiam, — 
nuo Vilė Kotrė iki Krepi buvo trys mylios, — ir paprašė 
mėsininką, pono Mensono klientą, kurio reikalais turė- 
jau vykti, man duoti arklį. 

Buvo tikra šventė joti arkliu, net mėsininko arkliu. 

Išjojau rytą, prisakytas grįžti tos pačios dienos vaka- 
rą, kad ir kas benutiktų. 

Be kelionės malonumo, manęs laukė ir kitas: keti- 
nau aplankyti savo draugus Longprė ir tą mielą šeimą, 
pas kurią radome prieglobstį invazijos laikais. 

Jau pasakojau ponios Longprė istoriją, tos Liudvi- 
ko XV tarno našlės, kuri po vieną pardavinėjo nuosta- 
baus porceliano dubenėlius, paveldėtus iš savo vyro, ir 

kuriuos vyresnysis sūnus, artilerijos puskarininkis, kito- 
mis aplinkybėmis drąsus žmogus, drebėjo ir slėpėsi po 
lova griaudint perkūnijai. 

Išjojau pažadėjęs grįžti kuo vėliau. 

Aš skrupulingai laikiausi žodžio. Pirmiausia sutvar- 
kiau reikalus pas metrą Leru, tada pradėjau vizitus. 

Septintą valandą sėdau ant arklio ir patraukiau namo. 

Buvo rugsėjo mėnuo; dienos gerokai patrumpėję, 0 
vakare dangus apsiniaukė, beveik lijo, tad kai spaudžiau 
pentinais arklio šonus, buvo jau tamsu. 

Kelias nuo Vilė Kotrė į Krepi, tiksliau, nuo Krepi į 
Vilė Kotrė, — būtent ta tvarka aprašysime jo topogra- 
fiją, — buvo panašus į vieškelį, kiek tuštokas kaip ko- 
mercinis kelias. Pusiaukelėje tarp Krepi ir Vilė Kotrė 
jis įsijungė, piešdamas gigantišką Y, į Vilė Kotrė—Pa- 
ryžiaus vieškelį. 

Už ketvirčio mylios nuo Krepi kelias ėjo pamiške, 
palei Tilė mišką, bet ne per jį. 

"Toliau, už pusantros mylios, kelias leidosi į daubą, 
kurios dugnu tekėjo upeliukas; kairiajame jo krante bu- 
vo seniai apleisti karjerai. 

"To upelio ir šaltinio, Iyro Vandens šaltinio, vardu 
vadino visą vietovę. 

Karjerai, nuo kelio atrodantys tamsūs ir niūrūs, tai 
vietai suteikė negerą vardą, ir valstiečiai jos šalinosi. 

Žmonės kalbėjo, kad toje dauboje nuo neatmena- 
mų laikų siautėjo ginkluoti plėšikai ir žudikai kaip Bondi 
girioje. 

Mes tik pacituosime priežodį, nors ir prastai surimuo- 
tą, daugiau vietinę rekomendaciją nei poezijos kūrinį. 


Eik atsigerti iš Tyro Vandens šaltinio, 
Kai saulė šviečia vidury dienos. 

"Toliau, už Tyro Vandens šaltinio, kelias veda prie Va- 
liu a Kuajolio malūno per nuostabų Vosjenų slėnį, ku- 
riuo vingiuoja sidabrinio vandens upelis ir telkšo garsio- 
sios kūdros, prie kurių Muanas rodė ponui Devjolenui 
tilvikų šaudymo meistriškumą. 

Į jį kelias leidžiasi stačia nuokalne ir dar statesne vėl 
kyla. "Tos dvi įkalnės per plikšalą yra tikras karietų siaubas: 
su didžiausiu vargu nusileidę viena, nebežino, kaip pakilti 
kita. Tada pagalbon ateina kaime laikoma jaučių pora. 

Kai pakyli antrąja įkalne, nuo kalno matai Vilė Kot- 
rė, esantį vos už mylios, papuoštą sparnais vėjinio malū- 
no, priklausančio ponui Piko, kuriam, be to, priklauso 
dalis Nu, Kuajolio ir Larnji žemių. 

"Tas vėjo malūnas bus labai svarbus tolimesniame ma- 
no pasakojime, — nes suprantate, kad ne be priežasties 
įsileidau į nelabai įdomų kelio nuo Krepi į Vilė Kotrė 
aprašymą. Vėjo malūnas stovėjo atokiai nuo gyvenamų- 
jų pastatų, maždaug per tris kilometrus nuo Larnji ir per 
mylią nuo Vilė Kotrė. 

Štai tokiu keliu jojau, greičiausia risčia, kokią tik ga- 
lėjau išspausti iš mėsininko arklio, po kurio kanopomis 
jo didenybės Liudviko XVIII grindinys gūdžiai dundėjo. 

Apie aštuntą valandą buvau prie Iyro Vandens šal- 
tinio. 

Jau sakiau, kad buvo tamsu; jauną mėnulį dengė grei- 
tai dangumi genami debesys, kurių kraštai atrodė lyg pil- 
kos putos. 

Aš nešiau pinigus. Buvau be ginklo. Man buvo pen- 
kiolika metų ir Iyro Vandens reputacija nelindo iš gal- 
vos; — visos šios aplinkybės vertė stipriau plakti širdį. 

Bebaigdamas nusileisti į slėnį, paraginau arklį Tilė 
miške nusilaužta ąžuolo šaka ir priverčiau lėkti šuoliais. 

Prajojau pavojingą vietą, kaip sako Ispanijoje, malo 

sitio, tai yra, be nuotykių, bet nusprendžiau netaupyti ar- 
klio ir toliau joti šuoliais. 

"Tiesa, kildamas įkalne į Vosjeno kalną, buvau pri- 
verstas arklį pristabdyti, bet vos tik pasiekiau kalno vir- 
šūnę, vėl kirtau pentinais ir ąžuolo šaka. 

Aplink mane viskas atrodė tarsi išmirę. Tamsoje 
skendinčio peizažo nepagyvino nei tolumoje žybsintis Ži- 
burėlis, tarsi krintanti žvaigždė, nei šunų lojimas, prane- 
šantis apie kažkur esančią fermą, kurios veltui ieško akis. 

Vėjo malūnas miegojo kaip ir visa gamta; jo tiesūs 
sustingę sparnai atrodė lyg skeleto rankos, iš nevilties pa- 
keltos į dangų. 

Tik pakelės medžiai buvo gyvi; jie linko ir girgždėjo 
nuo vėjo, kuris draskė jų lapus ir ginė į pievas lyg juodų 
paukščių pulkus. 

Staiga mano arklys, lėkęs šuoliais kelio viduriu, taip 
netikėtai sustojo, kad aš nulėkiau nuo jo ir nuriedėjau 
per penkiolika žingsnių į pakelės griovį. Paskui, užuot ma- 
nęs palaukęs, nulėkė dar greičiau, garsiai šnypšdamas. 

Šiaip taip atsikėliau, apsvaigęs nuo kritimo, kuris ga- 
lėjo baigtis mirtimi, jei būčiau nukritęs ne ant drėgnos 
pakelės Žemės, o ant grindinio. Iš pradžių pamaniau bėgti 
paskui arklį, bet jis buvo jau toli. Paskui man pasidarė 
įdomu, koks daiktas galėjo ji priversti taip staigiai sustoti. 

Aš pasipurčiau ir svyruodamas I išėjau ant kelio. 

Žengęs vos keturis žingsnius, pamačiau skersai ke- 
lio gulintį žmogų. Pamaniau, kad tai koks nors girtas kai- 
mietis, ir, padėkojęs Dievui, kad arklys jo nesutrypė, pa- 
silenkiau padėti atsikelti. 

Paliečiau jo ranką: ranka buvo sustingusi ir šalta. 

Atsilenkęs apsidairiau. Pasirodė, kad už kokių de- 
šimties žingsnių griovyje šmėkštelėjo Žmogaus figūra. 

Supratau, jog žmogus ant kelio nužudytas ir ta 
šmėkštelėjusi figūra galėjo būti žudiko. 

Nieko nelaukiau. Šokau per lavoną ir, kaip ką tik pa- 
darė mano arklys, kiek kojos įkerta, pasileidau į Vilė Kotrė. 

Nesustodamas, nė karto neatsisukęs, beveik be kva- 
po gal per dešimtį minučių nulėkiau likusią mylią ir už- 
dusęs, suprakaitavęs ir purvinas parbėgau pas motiną kaip 
tik tuo metu, kai mėsininkas jai pasakojo, jog jo arklys 
grįžęs į tvartą be manęs. 

Pasivedžiau ją į šalį ir viską papasakojau. Motina pa- 
tarė niekam neprasitarti apie tai, ką mačiau. 

Jei ten tikrai guli užmuštas žmogus, mąstė ji, prasi- 
dės klausinėjimai, tardymas Suasone, teismas Laone; ma- 
ne į visą tai įpainios kaip liudininką ir privers dalyvauti 
prisiekusiųjų teisme... Tai išlaidos ir nereikalingas vargas. 

"Ta dingstimi, kad aš labai pavargęs, motina nunešė 
ponui Mensonui metro Leru atsakymą, o aš tuo tarpu 
persirengiau. Apatiniai drabužiai buvo permirkę prakai- 
tu, O viršutiniai išsitepę purvu. 

Mano motinos vizitas pas Mensoną nebuvo ilgas. Ji 
skubėjo grįžti ir išklausinėti visų smulkmenų. 

Kai arklys grįžo be raitelio, visi manė, kad aš papras- 
čiausiai nukritau. Kadangi tai visai neypatingas nutiki- 
mas, jis mėsininkui nesukėlė įtarimo. 

Dalį nakties mes su motina nesumerkėme akių. Mes 
miegojome ne tik tame pačiame kambaryje, bet ir tame 
pačiame alkove. Ji nesiliovė klausinėjusi, o aš nesilioviau 
dar ir dar kartą pasakojęs visas smulkmenas, — tokį stip- 
rų įspūdį patyriau. 

Apie pirmą valandą nakties mes pagaliau užmigome, 
bet tai mums nesutrukdė rytojaus rytą atsikelti septintą. 

Miestelis buvo sujudęs. 

Karieta, važiavusi į Vilė Kotrė, — aš ją aplenkiau 
viduryje Vosjeno šlaito, — rado lavoną, įkėlė į karietą, 
atvežė į miestą ir pranešė žandarams. 

Apie tai, kas buvo nužudytasis ir kas buvo žudikas. — 
Ogiustas Piko. — Bažnyčia prieš įstatymą. — Paskutiniai 
Maro žygiai. — Jo egzekucija. 


Lavoną nuvežė į ligoninę ir surengė atpažinimą, — 
nei taikos teisėjas, nei meras, nei žandarų seržantas jo 
nepažino. 

Norėjau paprasčiausiai nueiti ir pažiūrėti dieną į tai, 
kas mane taip išgąsdino naktį. Motina prisakė niekam 
nieko nepasakoti, ir aš taip dariau. 

Lavonas gulėjo pašiūrėje ant stalo. 

"Tai buvo penkiolikos ar šešiolikos metų jaunuolis. 
Jis mūvėjo prastomis mėlynos drobės kelnėmis, vilkėjo 
dideliais, ant pilvo perplėštais ir ant krūtinės praskleis- 
tais marškiniais. 

Žaizda, nuo kurios, matyt, jis. mirė, ėjo per kaukolę 

žemiau smegenėlių, ir matyt, buvo padaryta kažkokiu bu- 
ku daiktu. 

Jo rankos ir kojos buvo plikos. Pėdos atrodė kaip 
žmogaus, įpratusio daug vaikščioti, o rankos — įpratu- 
sio daug dirbti. Vis dėlto mūsiškiams jis buvo visai nepa- 
žįstamas. 

Praėjo dvi dienos, per kurias visi tik ir kalbėjo apie 
tą įvykį; paskui staiga pasklido Žinia, kad nusikaltėlis su- 
laikytas. 

Tai buvo piemuo, tarnavęs pas poną Piko. 

Iš tiesų gale Larnjė gatvės, į kurią visi nuskubėjo, 
pasirodė žmogus, vilkintis palaidiniu, su antrankiais, iš 
abiejų pusių lydimas dviejų raitų žandarų su plikais kar- 
dais rankose. 

"Tas tipas atrodė kaip vienas iš tų Žemiausios klasės 
Pikardijos kaimiečių, — vulgarus ir klastingas. 

Jį vedė į kalėjimą; jam įėjus, vartai užsivėrė. 

Nors vartai užsivėrė, minia nesiskirstė. Nutiko per 
daug rimtas įvykis, kad miestelis galėtų toliau ramiai gy- 
venti. 

"Taikos teisėjas pradėjo tardymą; per vieną apklausą 
įtariamasis viską neigė, bet daiktiniai įrodymai kalbėjo 
prieš jį. 

Kaip Žinome, piemenys miegodavo medinėse pašiū- 
rėse prie savo bandų. Taigi įtariamojo pašiūrė nusikalti- 
mo dieną ir tą naktį, kai buvo rastas lavonas, stovėjo ne 
toliau kaip per du šimtus Žingsnių nuo vieškelio. Be to, 
ant šiaudų, pridengtų sudriskusiu čiužiniu, pastebėta 
kraujo pėdsakų. Taip pat krauju išteptas ir medinis plak- 
tukas, kuriuo įtariamasis kalė aptvaro baslius. Tas plak- 
tukas, spėjama, ir buvo nusikaltimo įrankis. 

Nepaisydamas visų daiktinių įrodymų, kaip sakėme, 
Maro, — toks buvo įtariamojo vardas, — viską neigė. 

"Taikos teisėjas ir teismo sekretorius išėjo, nieko iš jo 
neišpešę. 

Bet vienuoliktą valandą vakaro įtariamasis pakeitė 
nuomonę, pakvietė kalėjimo sargą, vardu Silvestras, ir 
maldavo atvesti taikos teisėją, sakydamas, kad nori prisi- 
pažinti. 

"Taikos teisėjas perspėjo savo sekretorių ir abu nuė- 
jo į kalėjimo vienutę pas įtariamąjį. 

Šį kartą jis neatsisakė kalbėti; priešingai, papasako- 
jo visą istoriją. Ši istorija buvo kaltinimas, nukreiptas prieš 
jo šeimininką Ogiustą Piko. 

Štai gana paprasta pasaka, sukurta to žmogaus ka- 
lėjimo vienutėje, kuria jis tikėjosi į savo nusikaltimą kaip 
bendrininką įtraukti žmogų, per daug stiprų, kad su juo 
prasidėtų. Maro pasakojo: 


“Nusikaltimo dieną jaunuolis, ieškantis darbo, 
ėjo vieškeliu ir pamatė Maro, kalantį baslius aptva- 
rui. Jaunuolis nuėjo tiesiai prie piemens kaip tik tuo 
metu, kai tas įkalė paskutinį. 

"Tada jam išsipasakojęs savo vargus; jis sakęs, 
kad, neturėdamas už ką nusipirkti duonos, perėjęs 
per miestą alkanas, nes yra per daug išdidus, kad 
prašytų išmaldos; bet, pamatęs paprastą žmogų, jis 
nepabūgęs prieiti, ištiesti ranką kaip broliui ir pa- 
prašyti pasidalyti savo duona. 

Maro iš savo krepšio ištraukęs apvalią bandelę, 
kokias fermeriai išdalija rytais savo darbininkams, ir 
pasidalijęs ja su keleiviu, atsisėdusiu šalia. 

Abu, atsirėmę į pašiūrės sieną, pradėję pietau- 
ti. Staiga, — toliau pasakojo Maro, — šuoliais atjo- 
jęs Ogiustas Piko ir pradėjęs barti savo piemenį. 

— Niekše! — rėkęs jis. — Manai, aš tau duodu 
duoną ubagams ir valkatoms šerti? 

Pakeleivis norėjęs paaiškinti, apginti piemenį, — 
čia vis Maro pasakojimas, — bet Piko pavaręs arklį 
ant jaunuolio taip staigiai, kad tas, stengdamasis ne- 
išgriūti, turėjo griebtis lazdos. 

Piko arklys staigiai pasisukęs nuo tokio savigy- 
nos judesio, stojęsis ant užpakalinių kojų ir viena ka- 
nopa spyręs jaunuoliui į krūtinė. 

Jaunuolis kritęs be sąmonės. 

Netyčia sužeidęs, Piko nusprendė tapti nusikal- 
tėliu: norėdamas nuslėpti nelaimingą atsitikimą, jis 
padarė nusikaltimą. 

Apsižvalgęs jis ant žemės pamatęs medinį plak- 
tuką, kuriuo Maro kalęs aptvaro baslius, ir stipriu 
smūgiu į galvą pribaigęs apalpusį jaunuolį. 

Jis miręs beveik akimirksniu. 

Paskui, — įsidėmėkite, pasakoju ne aš, bet įta- 
riamasis, — Piko piemeniui pažadėjęs visokių daly- 
kų, kad tas padėtų nuslėpti nusikaltimą. Piemuo pa- 
sidavęs silpnumui ir neatsilaikęs šeimininko prašy- 
mui: jis sutikęs paslėpti lavoną savo pašiūrėje. 

"Taip atsiradę kraujo Žymės ant šiaudų ir čiuži- 
nio. 

Vakare Piko turėjęs vėl ateiti į pašiūrę; tada jie | 
būtų paėmę lavoną, tamsoje nunešę į vėjo malūną, 
kurio šeimininkas buvo Piko. Ten jie būtų užsidarę 
duris, viduje iškasę duobę ir taip palaidoję nelaimin- 
gąjį keliautoją. 

"Tačiau, kai ėję per kelią, juos išgąsdinęs šuoliais 
atlekiantis raitelis; jie paleidę lavoną iš rankų ir nu- 
lėkę kas sau. 


Po dešimties minučių jie grįžę, bet tada ant Vos- 
jeno kalno pasirodžiusi karieta ir vėl sutrukdžiusi da- 
ryti juodą darbą. 

Karieta, kaip žinome, nuvežė lavoną į Vilė Kot- 
rė. Dingo visos viltys nuslėpti nusikaltimą; dabar rei- 
kėjo rūpintis, kad neįkliūtų jie patys. 

Kai Maro sučiupo, jis iš pradžių viską neigęs; 
bet vėliau jis pagalvojęs ir nusprendęs verčiau prisi- 
pažinti pasyviai dalyvavus šiame nutikime, nei rizi- 
kuoti gyvybe viską neigiant." 


Matome, kad istorija buvo sukurta prastai ir neįtiki- 
no teisėjo, tačiau davė pagrindą sulaikyti Piko. 

"Taigi, atėjus rytui, visi sužinojo apie piemens prisi- 
pažinimą ir jo šeimininko areštą. 

Naujiena sukėlė didelį triukšmą. Piko nebuvo myli- 
mas; jis buvo turtingas, gražus vaikinas, stipraus kūno ir 
išdidžios kalbos, — tokios savybės nepopuliarios maža- 
me miestelyje. 

Iš tikrųjų Piko niekam nebuvo padaręs ką nors blo- 
ga. Ir vis dėlto, pasklidus naujienai apie jo nelaimę, pusė 
miestelio stojo prieš jį. 

Tikrai nelaimės persekiojo Piko šeimą, ir Dievas ver- 
tė brangiai mokėti už turtą, kurį jai davęs. 

Prieš ketverius metus, prisimenate, per medžioklę 
nusišovė Stanislas Piko. Prieš dvejus metus sudegė fer- 
ma, ir štai dabar vyriausias sūnus įtariamas žmogžudyste. 

Iyrimas vyko greitai; nuspręsta rytojaus dieną ap- 
žiūrėti įvykio vietą: iš Suasono atvyko prokuroras. 

Niekada nepamiršiu, kokį niūrų įspūdį man darė per 
aikštę traukiantis kortežas. Priekyje ėjo miesto valdžia ir 
karališkasis prokuroras; už jų Piko tarp dviejų eilių Žan- 

darų: vieni ėjo priekyje jo, kiti iš užpakalio; paskui ėjo 
piemuo, taip pat tarp žandarų. Juos stebėjo visas mies- 
tas: vieni žmonės pro duris ir atvertus langus, kiti ėjo kor- 
težui iš paskos. 

Visi ėjo greitu žingsniu, nes lijo. Sako, kad įstatymui 
visi lygūs; ir teisėjai manė parodysią tą lygybę, vesdami 
abu įtariamuosius pėsčius tarp žandarų. Tik jie pamiršo, 
kokį skirtingą skausmą jaučia širdys dviejų žmonių, sto- 
vinčių ant skirtingų socialinių pakopų. 

Žinoma, visa kančia teko žmogui, stovinčiam aukš- 
čiau. 

Antrajam tai atrodė beveik triumfas; keliais žodžiais 
jis nutraukė iki savo lygio taip aukštai stovintį Žmogų, iš 
kurio prieš savaitę imdavo duoną, atlyginimą ir su ku- 
riuo kalbėdavo tik nusiėmęs kepurę. Todėl niekšiškame 
piemens veide švietė pasitenkinimas kerštu. 

Be to, jam atiteko jo luomo žmonių simpatijos, ku- 
rie jame matė auką ir net tam tikro pavydo aukštesnei 
klasei išraišką. 

Nao Piko atrodė ramus; bet jautei plačioje jo krūti- 
nėje kunkuliuojantį pyktį, gėdą ir išdidumą. 

Ne! Tiems dviem žmonėms teisingumas nebuvo vie- 
nodas vien todėl, kad su jais elgėsi vienodai. 

Rytojaus dieną vyko kita, ne mažiau niūri procedū- 
ra: lavono ekshumacija. 

Visas dėmesys buvo nukreiptas į jaunuolio krūtinę. 
Piemuo sakė, kad partrenkė arklys kojos spyriu. Piko at- 
sakė, kad, jei jis būtų partrenktas arklio spyriu, beje, vie- 
ninteliu tokiu stipriu, jog auka apalpo, ant krūtinės turėjo 
likti pasagos žymė ir, tiesa, didesnė galimybė, kad jis galė- 
jo mirti nuo arklio spyrio nei nuo piemens klumpės smūgio. 

Abu įtariamuosius nuvežė į Suasono kalėjimą. 

Po mėnesio byla buvo baigta, ir Piko išėjo į laisvę. 

Jis grįžo į šeimą. Bet suduotas smūgis buvo toks 
stiprus, kad sugriovė Ogiusto Piko ateitį. Iš išdidaus 
žmogaus jis tapo mizantropu; užsidarė Nu fermoje, at- 
sisakė bet kokios savo amžiaus jaunų vyrų draugijos ir 
galiausiai vedė žandaro dukterį, ilgą laiką buvusią jo mei- 
luže. 

Be abejo, — nes po bet kokios nepelnytos nelaimės 
ateina atpildas, — už patirtą skausmą apvaizdą jam at- 
siuntė paprastą laimę. 

Jis patyrė džiaugsmą, tikrą džiaugsmą šiame pasau- 
lyje: jo tėvas ir motina, kuriuos jis labai mylėjo, mirė gi- 
lioje senatvėje ant jo rankų. 

Piemuo gavo dvylika ar penkiolika metų kalėjimo, ma- 
nau, už tai, kad pavogė drabužius nuo mirusiojo kūno. 

Keistas teisingumas, — jis pripažįsta nusikaltimą, bet 
nenuteisia nusikaltėlio! 

Dabar pateiksiu detales, kurias sužinojau vėliau, po 
proceso. 

Jaunuolis, kurį radau nužudytą 1816 metų rugsėjo 
13 dieną, buvo vardu Feliksas Adolfas Žozefas Bijodė; 
jis buvo Fransua Ksavjė Ležė Bijodi, Strasbūro teismo 
anstolio, sūnus, gimęs 1801 metais balandžio 1 dieną, tai- 
gi, mirties dieną buvo šešiolikos metų, šešių mėnesių ir 
dvylikos dienų amžiaus. 

Jis buvo pono Marešalio, Verveno miškų inspekto- 
riaus, tarnas ir tą dieną, kai buvo nužudytas, nešė į Pary- 
Žžių leidimą, išduotą Vervene 1816 metų rugsėjo 8 dieną. 

Šiuo metu vargšo vaikino tėvai tikriausiai jau mirę, 
ir turbūt aš likau vienintelis žmogus pasaulyje, kuris, grį- 
Žžęs į savo jaunystę, galvoju apie jį. 

Maro, išėjęs iš kalėjimo, grįžo į mūsų kraštus ir iš 
pradžių apsigyveno Vivjero kaime ir įsigijo mėsininko 
profesiją. 

Vėliau, atrodo, jo reikalai pašlijo. Jis apsigyveno 
mažame Šelio kaimelyje per dvi ar tris mylias nuo Vilė 
Kotrė. 

Praėjus kuriam laikui po jo persikraustymo, keisto- 
mis aplinkybėmis mirė jo žmona. Semdama iš šulinio van- 
denį, ji pasirėmė į skridinį, tas nulūžo; moteris krito iš 
trisdešimties pėdų aukščio ir nuskendo šulinyje. 

Šią mirtį pripažino nelaimingu atsitikimu. 

Kiek vėliau tarp Vivjero ir Šelio rado užkastą tik dvie- 
jų pėdų gylyje jauno vežiko lavoną; vežikas, atrodo, buvo 
nušautas pistoletu į nugarą iš labai arti. 

Nors ir nuodugniai ieškojo, žudiko ar žudikų rasti 
nepavyko. 

Pagaliau dar vėliau pats Maro atėjo pas taikos teisė- 
ją pranešti apie kitą įvykį. Jaunas dažytojas ir stiklius, ne- 
turėjęs pinigų apsistoti užeigoje, atėjęs pas jį prašytis per- 
nakvoti ir, širdingai priimtas, naktį mirė daržinėje, kur jo 
skurdžiam guoliui buvo paklojęs šiaudų. 

Jaunąjį dažytoją palaidojo. 

Po kelių dienų kaimynų darže rado padvėsusias Ma- 
ro vištas. Jos atrodė nunuodytos. 

Sugretinus faktus, kilo įtarimas. Maro areštavo. Jo 
paties sūnus liudijo prieš jį ir Maro nuteisė. 

Jauną dažytoją nunuodijo sriuba. Maro į jo lėkštę 
įpylęs aršeniko. Jaunuolis pasiskundęs, kad sriubos sko- 
nis keistokas; Maro sūnus pasėmęs šaukštą iš jo lėkštės 
ir paragavęs: jam taip pat skonis pasirodęs keistas. 

— Sriuba neįprasta, — atsakęs Maro, — nes virta 
iš kiaulės galvos. O tu ragautojau, — kreipėsi jis į sū- 
nų, — valgyk savo ir leisk svečiui valgyti savąjį: kiekvie- 
nam savo! 

"Tačiau sriuba buvusi tokia bjauri, kad jaunuolis pa- 
likęs pusę lėkštės. Likučius išpylęs ant mėšlo krūvos; be- 

sikapstydamos vištos jos užlesusios ir, genamos skaus- 
mo, išlaksčiusios į Visas puses, savo mirtimi pranešdamos 
apie nuodijimą. 

Šį kartą prieš Maro prisirinko tiek daug faktų, kad 
jis nieko nebegalėjo neigti. 

Tada, pamatęs, kad nebeturi vilties išvengti bausmės 
už paskutinį nusikaltimą, jis prisipažino padaręs ir kitus. 

Prisipažino įpjovęs šulinio skridinio ašį, kad žmona, 
ką tik perrašiusi jam savo turtą, įkristų į šulinį ir užsimuš- 
tų arba prigertų. 

Jis prisipažino, pistoletu nušovęs jauną vežiką, no- 
rėdamas pavogti trisdešimt frankų, kuriuos jaunuolis bu- 
vo ką tik gavęs ir kurio lavoną rado tarp Selio ir Vivjero. 

Jis prisipažino kad, norėdamas pasiglemžti dvylika 
frankų, nunuodijo jauną dažytoją ir stiklių, įdėjęs aršeni- 
ko įjo lėkštę. 

Maro nuteisė mirties bausme ir ją įvykdė Bovė mieste 
1828 ar 1829 metais. 

Pavasaris Vilė Kotrė. — Sekminės. — Greguaras pa- 
siūlo pakviesti šokio savo dukterėčią. — Raudonosios kny- 
g05. — “Ševaljė de Fobla". — Loransa ir Vitorija. — 1818 
metų puošeivą. 


“O, jaunyste, gyvenimo pavasari! O, pavasari, metų 
jaunyste!"“ — pasakė Metastazas!. 

Buvo 1818 metų pradžia. Liepos mėnesį man sukaks 
šešiolika metų. 

Liepos mėnuo, mano mėgstamiausias, visko turtin- 
gas ir gražus, ypač turtingas ir gražus buvo Vilė Kotrė 
apylinkėse. 


!Pieto Trapassi, pravarde Metastazas (1698-1782) — ita- 
lų poetas ir dramaturgas. 

Sunku įsivaizduoti, kaip tais laikais, tokiu metų lai- 
ku, atrodė puikusis parkas, kurio mano širdis gedi nuo 
tada, kai Liudviko Pilypo įsakymu jis buvo iškirstas. 

Vaizdas buvo paprastas ir kartu didingas. Prie di- 
džiulės pilies, stovinčios pievelėje, lyg du milžiniški spar- 
nai driekėsi nuostabūs žali masyvai, labiau ilgi nei pla- 
tūs, kurių kiti galai jungėsi su dviem gigantiškų kaštonų 
alėjomis, sudarančiomis iš pradžių dvi šonines didžiu- 
lio kvadrato kraštines, kad, paskui, viena prie kitos ar- 
tėdamos, susijungtų ir nutoltų apie mylią iki Vivjero kal- 
no, užstojančio horizontą su apgriuvusiais rausvos Že- 
mės skardžiais ir šilo žolių guotais, apsipylusiais auksi- 
niais žiedais. 

Žiemą visa tai miega; aplink liūdna, nyku ir tylu; 
paukščiai tarsi išskridę į ne tokias atkampias vietas. Pul- 
kai varnų, įsitaisiusių pačiuose aukščiausiuose medžiuo- 
se, atkakliai laiko save vieninteliais tos vaizdingos vieto- 
vės savininkais; pamanytum, kad nuo tos barbarų invazi- 
jos sunyko žemė ir išdžiūvo girios. 

Tai tęsiasi keturis mėnesius per metus. 

Bet nuo balandžio pradžios iš žemės pradeda kal- 
tis žolė, nepaisydama šerkšno, kiekvieną rytą iš jos pa- 
darančio sidabrinį kilimą; nuo balandžio pradžios pilki, 
apmirę medžiai pradeda rengtis pumpurų aksomu. Už- 
migę paukščiai... — kur miega paukščiai? Niekas to ne- 
žino; — užmigę paukščiai pabunda, sklando tarp šakų 
1r ieško, kur susukti lizdus. Nuo tada kiekviena mėne- 
sio diena, kiekvienos dienos valanda kviečia į šį didįjį 
gamtos pabudimą. Pavasario avangarde žengia kašto- 
nai, liepos ir skroblai. Pieveles nusėja saulutės; jau aukš- 
toje žolėje pasigirsta svirplių dainelės. Drugeliai, tos 
skraidančios gėlės, gimusios erdvėje, atplasnoja pabu- 
čiuoti žemės gėlių. 

Galybė vaikų, apsirengusių baltais marškiniais ir suk- 
nelėmis, su raudonais kaspinais, išeina iš miesto pasivar- 
tyti po žolę. Viskas pabunda, atgyja, gyvena. Pavasaris 
ateina su pirmuoju gegužės vėju, ir ryto migloje tarsi jau- 
ti, kaip jis žengia, kedendamas plaukus ir žadindamas pa- 
saulį kvapų kupinu kvėpavimu. 

Tą džiaugsmingą atgimimo laiką ir pasirinko mies- 
tas savo šventei; nuostabiai šventei, visada prabangiai, 
nes gamta ėmėsi padengti jos išlaidas. 

Ši šventė, manau, kaip jau sakiau, sutapo su Sekmi- 
nėmis ir tęsdavosi tris dienas. 

Tris dienas parkas būdavo pilnas žavingo šurmulio 
ir jaunatviško juoko, kuris prasidėdavo nuo ryto ir netil- 
davo iki nakties. Tris dienas varguoliai užmiršdavo savo 
skurdą ir, kas labai neįprasta, turtuoliai užmiršdavo savo 
turtą. Parkas sujungdavo visą miestą, visus sumaišydavo 
į vieną didelę šeimą; po to ta šeima kviesdavo į savo tar- 
pą giminaičius, draugus, pažįstamus ir pažįstamų pažįs- 
tamus. Atvažiuodavo iš Ferte Milano, iš Krepi, Suasono, 
Šato Tjeri, Kompjeno, net iš Paryžiaus! Prieš dvi savaites 
diližansuose būdavo užsakytos visos vietos. Iada reikė- 
davo ieškoti kitokių transporto priemonių; matei atjo- 
jančių arkliais, atvažiuojančių dviračiais vežimėliais, kab- 
rioletais, pašto karietomis. Visą šį antplūdį turėdavo pri- 
imti tik dvi užeigos: “Dofino" ir “ Aukso rutulys". "Iris die- 
nas mažas miestelis atrodydavo panašus į kūną, kuriame 
per daug kraujo, kurio širdis plaka dešimteriopai smar- 
kiau. Bet nuo trečiadienio miestas pradėdavo kraują nu- 
leisti, ir per kelias dienas tai, ko buvo per daug, ištekėda- 
vo. Pamažu gyvenimas grįždavo į įprastas vėžes. Dideli 
medžiai, tris dienas virpinę tankias paunksmes, vėl sto- 
vėdavo vieniši ir tylūs. Kaštonai vėl tapdavo paukščių na- 
mais, po kuriuos jie skraidydavo ir barstydavo baltus pū- 

kus. Pagaliau išmindytos, išskintomis gėlėmis pievos pa- 
mažu atsigaudavo ir pačios siūlydavo vaikams antrą sau- 
lučių ir auksinių burbulių partiją. 

Tais metais į gražiąją Sekminių šventę atvažiavo dvi 
nematytos asmenybės. 

Viena iš jų buvo abato Greguaro dukterėčia, vardu 
Loransa. Jos pavardę aš pamiršau. 

Kita — jos draugė, panaši į ispanę, vardu Vitorija. 

Šią naujieną man pranešė abatas Greguaras. 

Vieną rytą jis įžengė į mūsų namus ir gerokai mane 
išgąsdino. 

— Ateik, vaikine, — tarė jis. 

Aš priėjau, net nenutuokdamas, ko iš manęs nori. 

— Arčiau, — ragino jis, — dar arčiau... Žinai, kad 
aš trumparegis... Na gerai. 

Iš tiesų mielas abatas buvo trumparegis kaip kurmis. 

— Tu moki šokti, ar ne? 

— Kodėl manęs to klausiate, abate? 

— Še tau! Ar neprisimeni, kad per paskutinę išpa- 
Žžintį prisipažinai buvęs teatre, operoje ir baliuje? 

"Tikrai, per vieną iš tų sąžinės egzaminų, kai iškrato- 
mi visi tingios ir užsispyrusios atminties kampeliai, aš pa- 
maniau, kad eiti į teatrą, operą ar balius yra nuodėmė, ir, 
kadangi, būdamas trejų metų, Paryžiuje su tėvu ėjau į 
["Opera-Comigue, kadangi žiūrėjau spektaklį, kai Vilė Kot- 
rė atklydo keliaujantys artistai, kadangi, galiausiai, daly- 
vavau baliuje pas ponią Devjolen jos dukters gimtadienį, 
naiviai maniau padaręs tris nuodėmes; savo prisipažini- 
mu gerokai prajuokinau abatą Greguarą, kuris, kaip ma- 
tote, atskleidė išpažinties paslaptį. 

— Na gerai, taip, aš moku šokti, — atsakiau aš. — 
Kas iš to? 

— Padaryk antraša. 


202 


Antraša buvo mano stipriausia pusė. Tais laikais, kai 
aš išmokau šokti, šokdavo iš tikrųjų; dabar pasitenkina 
vaikščiojimu, — taip patogiau... ir lengviau išmokti. 

Sušokau kombinaciją iš keturių antraša. 

— Labai gerai! — tarė abatas. — Tu pašokdinsi ma- 
no dukterėčią. Ji atvažiuoja į Sekminių šventę. 

— Bet... aš nemėgstu šokti, — gana grubiai atšoviau. 

— Niekai! Iš mandagumo apsimesi, kad mėgsti. 

— Teisingai sakė tavo pusseserė Sesilė, tu tikras meš- 
kinas, — gūžtelėjusi pečiais įsiterpė mano motina. 

"Toks priekaištas privertė mane susimąstyti. 

— Atleiskite, pone abate, — tariau aš, — padarysiu, 
ko prašote. 

— Tada sėkmės! — nudžiugo abatas. — Sekmadie- 
nį po mišių ateik pas mus pietauti ir aš tave supažindin- 
siu su mūsų paryžietėmis. 

"Turėjau savaitę pasiruošti kavalieriaus funkcijoms. 

Per tą laiką nutiko didelis įvykis. 

Išvykdamas iš Vilė Kotrė, mano svainis paliko dalį 
savo bibliotekos. Tarp knygų buvo aštuoni raudonu po- 
pieriumi aptraukti tomeliai. Į juos svainis atkreipė mano 
motinos dėmesį. 

— Galite jam leisti skaityti viską, — pasakė jis, — 
išskyrus tą kūrinį. 

Mečiau žvilgsnį į raudonus tomelius ir mintyse nu- 
sprendžiau, kad būtent juos perskaitysiu. 

Kai mano svainis išvažiavo, palaukiau kelias dienas 
ir pradėjau ieškoti uždraustųjų raudonų tomelių. 

Išrausiau biblioteką nuo apačios iki viršaus ir jų ne- 
radau. 

"Ieko atsisakyti tos minties. 

Staiga prisiminiau, kad būsiu jaunos, dvidešimt dvie- 
jų ar dvidešimt ketverių metų panelės kavalieriumi, ir ta 
mintis privertė atkreipti dėmesį į rūbų spintą. 

Beveik visų mano švarkų alkūnės buvo užlopytos; 
beveik visų kelnių keliai puošėsi antkeliais. 

Vienintelis kiek padoresnis kostiumas buvo tas, ku- 
riuo ėjau pirmosios Komunijos: kinietiško audinio kel- 
nės, liemenė su baltais dryželiais ir rugiagėlių mėlynumo 
švarkas su auksinėmis sagomis. | 

Laimė, tada kelnių kiškos ir rankovės buvo dviem co- 
liais per ilgos, taigi dabar — tik vienu coliu per trumpos. 

Palėpėje stovėjo didelė skrynia. Toje skrynioje gu- 
lėjo mano tėvo redingotas ir kelnės, mano senelio re- 
dingotai, švarkai ir kelnės: visi drabužiai buvo dar labai 
geri. 

Šiuos drabužius, man augant vienas po kito motinos 
persiuvamus, nuo kandžių saugojo kamparo pakeliai. 

Iki šiol niekada nesirūpinau savo apdarais, taigi ne- 
buvo kilusi mintis raustis po šiuos !obynus. Tačiau abato 
Greguaro, pamačiusio manyje didį šokėją, pažadas pati- 
kėti savo dukterėčią, mano galvoje sukėlė naują rūpestį. 

Pajutau gimstantį koketiškumą. 

Taigi nieko motinai nesakęs apie savo planus, užli- 
pau į palėpę; užsidariau duris, kad niekas man netrukdy- 
tų, ir atvėriau skrynią. 

Čia buvo kuo patenkinti reikliausią puošeivą: nuo 
šilku atausto atlaso švarko iki raudonos, auksu siuvinė- 
tos liemenės; nuo ripsinių iki odinių kelnių. 

Bet labiausiai mane nudžiugino tai, kas gulėjo po 
drabužiais, tai, ką radau paslaptingos skrynios dugne, — 
mano taip ieškoti raudonu popieriumi aptraukti tome- 
liai, taip griežtai uždrausti skaityti. 

Skubiai atverčiau pirmą pasitaikiusį man po ranka 
ir perskaičiau: “Ševaljė de Fobla nuotykiai". 

Pavadinimas ne kažin ką pasakė, bet graviūros leido 
suprasti kiek daugiau. 

Dvidešimt eilučių, kurias prarijau akimis, pasakė dar 
daugiau, nei graviūros. 

Išsirinkau pirmus keturis tomus ir kruopščiai paslė- 
piau užantyje. Virš jų susagstęs švarkelį, pirštų galais nuli- 
pau žemyn ir, užuot ėjęs pro parduotuvę, išėjau pro La- 
faržo pusę, tekinas nubėgau į parką. Įsitaisiau pačiame 
nuošaliausiame, pačiame tamsiausiame kampe ir čia, vi- 
siškai įsitikinęs, jog manęs niekas neras, pradėjau skaityti. 

Kartais atsitiktinumas man pakiša nešvankias knygas. 

Du ar tris kartus per metus pro Vilė Kotrė prava- 
Žiuodavo keliaujantis prekeivis, senas kareivis, šiaip taip 
vaikščiojantis abiem medinėm kojom, kuris atvirai par- 
davinėdavo graviūras, o iš po skverno uždraustas kny- 
gas. Pinigai, kuriuos su didžiausiu vargu ištraukdavau 
iš savo vargšės motinos, ne kartą buvo išleisti tiems slap- 
tiems pirkiniams. Tačiau manyje slypintis padorumo 
jausmas, padėjęs man parašyti šešis šimtus tomų, kny- 
gas, kurias motinos slėptų nuo dukterų, versdavo mesti 
į šalį perskaičius dešimt puslapių ir pažiūrėjus keletą 
graviūrų. 

Su Fobla taip nenutiko. 

Fobla moraliniu požiūriu, be abejo, bloga knyga — 
buvo intriguojantis romanas, pilnas įdomių istorijų, įvai- 
rių herojų, Žinoma, kiek ekscentriškų, bet tipiškų Liudvi- 
ko XV epochai. 

Skaitydamas Fobla, jaučiau tokį pat potraukį, kokį 
jausdavau pasibjaurėjimą, skaitydamas “Filosofę Ierezą", 
“Feliciją" ar “Mūsų pokštus", tuos nešvarius paistalus, ku- 
rie atkakliai purvino spaudą antrąją XVIII amžiaus dalį. 

Nuo to momento savyje aptikau vieną polinkį, apie 
kurį iki tol nenujaučiau: tai tapti antruoju Fobla. 

Tiesa, jis greit praėjo, ir ilgame sąraše mano trūkumų, 
dėl kurių man priekaištavo, niekada nebuvo pasipūtimo. 

"Turėjau daug teorinių Žinių suvedžiojimo srityje, tad 
kai atėjo Sekminių sekmadienis, apsivilkęs rugiagėlių 
melsvumo švarku bei nankino kelnėmis, buvau pristaty- 
tas dviem žaviom paryžietėms. 

Viena, panelė Loransa, aukšta, liesa, lanksčios figū- 
ros, kiek pašaipaus, kiek tingaus būdo, šviesių plaukų, 
skaisčios odos, elegantiška, kaip dera paryžietei, jau Ži- 
note, buvo gerojo abato dukterėčia. 

Kita, panelė Vitorija, išblyškusi, putli, vos vos pa- 
liesta raupų, atstatyta krūtine, išsirietusi, degančiomis aki- 
mis, išlenktais antakiais ir lanksčia talija atrodė tipiška 
ispanė iš Madrido. 

Ar todėl, kad iš abato Greguaro kalbos su manimi 
supratau, jog mano pareiga buvo pagloboti jo dukterėčią, 
ar todėl, kad švelnus nuoširdumas jos veide iškart suža- 
vėjo, panelei Loransai atiteko pirmasis mano dėmesys. 

"Taigi po pietų, kai kalba pakrypo apie pasivaikščio- 
jimą po parką, jai ir pasiūliau savo parankę. 

Neslėpsiu, kad jaučiausi suvaržytas ir tas suvaržy- 
mas darė mane juokingą ir nerangų. Mano apranga, vi- 
sai tinkama vaikui eiti pirmosios komunijos 1816 me- 
tais, atrodė kiek ekscentriška jaunuoliui, žengiančiam 
pirmą žingsnį į visuomenę 1818 metais. Tais laikais trum- 
pas kelnes nešiojo tik užsispyrę konservatoriai. Tačiau 
užsispyrėliai, nešiojantys trumpas kelnes, priklausė pra- 
ėjusiam amžiui; ir aš, beveik vaikas, su atlenkta apykak- 
le, švarkeliu apvaliais skvernais ir parištomis kelnėmis 
atrodžiau kaip senis, — o šalia žavingos koketės, kurią 
laikiau po paranke ir kuri žinojo esanti tokia pat graži, 
koks juokingas jos kavalierius, jaučiausi kaip iškasena 
ir Mačiau į mane nukreiptus pašaipius praeivių Žvilgs- 
nius. Aš raudau ir, užuot drąsiai juos atlaikęs, žvelgiau 
į Žemę ir sukau į šalį galvą. 

Kaip elnias iš pasakos aš pastebėjau, kad mano la- 
bai plonos kojos, ir kadangi paveldėjau tėvo trumpas kel- 
nes, motina pasirūpino, kad kartu paveldėčiau ir jo blauz- 
das. Tiesa, nuo to laiko jos sustiprėjo, ir tapo gražios, bet 
tada jau niekas nebenešiojo trumpų kelnių. 

Blogiausia, kad dvi nepažįstamos gražuolės greta ma- 
nęs savaime traukė dėmesį ir į mane. Panelė Vitorija ėjo 
iškart už mūsų, įsikibusi į parankę abato sesers, mažos, 
kuprotos, pilnos pasididžiavimo savo broliu, o jos maža 
deformuota figūra dar labiau paryškino elegantišką ir žy- 
dinčią ispanę. 

Merginos vis susižvalgydavo. Jos pasikeisdavo šyp- 
senėlėmis, kurių aš nemačiau, bet kurias jaučiau, ir tos 
šypsenėlės, verčiančios mane rausti iš gėdos, sakyte sa- 
kė: “O! Miela drauge, į kokią padėtį mudvi patekome!" 

Keli žodžiai padvigubino mano sumišimą ir jį paver- 
tė pykčiu. 

Jaunas paryžietis, jau dvejus ar trejus metus tarnau- 
jantis pilyje, turintis visas savybes, kurių man trūko, tai yra, 
šviesių plaukų, rausvo veido, kiek apkūnesnis, apsirengęs 
pagal paskutinę madą, praėjo pro mus ir, pažvelgęs pro 
pensnė, pakabintą ant plonos metalinės grandinėlės, tarė: 

— O-ho! Diuma vėl susirengė į pirmąją komuniją, 
tik dabar pasiėmė kitokią Žvakę. 

Palyginimas man buvo lyg spjūvis į veidą; išbalau ir vos 
nepaleidau savo kompanionės rankos. Be abejo, ji pajuto 
mano krūptelėjimą, nes elgėsi lyg nieko nebūtų išgirdusi. 

— Kas tas jaunuolis? — kiek vėliau paklausė ji. 

— Jis, — atsakiau aš, — toks ponas Mjodas, elgety- 
no tarnautojas. 

Prisipažįstu, paskutinius du žodžius ištariau su pasi- 
tenkinimu. Man atrodė, kad, supratus to puošeivos pa- 
dėtį, mano draugija taps malonesnė. 

— Ak taip, — nustebo ji, — keista, aš jį palaikiau 
paryžiečiu. 

— Iš ko? — paklausiau aš. 

— Iš jo aprangos. 

Buvau įsitikinęs, kad šie žodžiai neturėjo jokios slap- 
tos minties, bet kaip parto! strėlė dūrė tiesiai į širdį. 

"Tai kaip Žaibas nušvietė mano protą. “Iš jo aprangos!" 

Iš tiesų jis buvo puikiai, madingai apsirengęs: mūvė- 
jo šviesiai rudomis kelnėmis, avėjo auliniais batais, susi- 
raukšlėjusiais prie kelių, vilkėjo zomšine liemene su auk- 
sinėmis sagomis ir rudu surdutu su aukšta apykakle. Lie- 
menės kišenėje ilsėjosi auksinė pensnė, pririšta plona plie- 
nine grandinėle, o prie kelnių kišenės koketiškai virpėjo 
laikrodžio grandinėlė. 

Aš atsidusau ir pasižadėjau bet kokia kaina visa tai 
įsigyti. 


"Partai — stepių gentis, gyvenusi į pietus nuo Kaspijos jūros, 
garsėjanti gerais raiteliais ir taikliais šauliais. 


Aš šoku per "Oho". — Plyšta kelnės. — Dvi poros pirš- 
tinių. — Kadrilis. — Furkado triumfas. — Aš susirenku jo 
trupinėlius. — Valsas. — Vaikas tampa vyru. 


Mes vaikščiojome po parką, — šią procedūrą būti- 
nai turi atlikti visi miestiečiai ir miesto svečiai. Ėjome nuo- 
stabiai Žydinčia kaštonų alėja iki galo, tai yra, iki plataus 
griovio, prižėlusio lauko gėlių, ir vadinamo “Oho"; ma- 
tyt, tą pavadinimą jam suteikė vaikščiotojai, kurie, neži- 
nodami apie jį, netikėtai prieidavo prie jo krašto ir iš nuo- 
stabos sušukdavo “O-ho!" 

Pamaniau, kad atėjo laikas atsigriebti už pažemi- 
nimą. 

Žinote, kad aš buvau gana vikrus, gana stiprus ir ge- 
rai sudėtas. Ypač gerai aš šokinėjau. 

— Matote tą griovį? — paklausiau savo kompanio- 
nės. — Taigi aš peršoksiu. 

— Tikrai? — abejingai atsakė ji. — Jis atrodo gana 
platus. 

— Keturiolika pėdų... Garantuoju, kad Mjodas to 
nepadarytų. 

— Ir būtų teisus, — atsakė ji. — Kam to reikia? 

Ši replika mane suglumino. Aš žinojau, kad, Pizarui 
užkariaujant Peru, vienas iš jo leitenantų, persekiojamas 
čiabuvių, įbedęs ietį į dvidešimt dviejų pėdų pločio upelį, 
peršoko jį. 

Man tai atrodė nuostabu ir aš ilgai svajojau apie ga- 
limybę padaryti kažką panašaus didelio pavojaus akivaiz- 
doje. Bet aš peršokdavau keturiolikos pėdų pločio kliūtį 
be jokios ieties; toks šuolis sužavėjo mano draugus, tik 
du ar trys galėjo su manimi rungtyniauti. Kodėl gi taip 
šaltai į šią Žinią reagavo gražioji paryžietė? 

Įtariau, kad jos abejingumo priežastis yra netikėji- 
mas. 

— Tuoj pamatysite, — tariau aš. 

Ir, nelaukdamas jos pastabų, įsibėgėjau ir šuoliu, 
kokio pavydėtų net Orionas, atsidūriau kitoje griovio 
pusėje. 

Tačiau Orionas šoko mūvėdamas plačiomis kelnė- 
mis, tuo tarpu manosios buvo gana siauros. Kai, sulen- 
kęs kelius, lipau kitoje griovio pusėje, pasigirdo gąsdi- 
nantis čirkštelėjimas; vėsaus oro srovelė nuvinguriavo už- 
pakaline mano kūno dalimi: aš persiplėšiau kelnes. 

Lemtingas smūgis! Jau nebegalėjau lydėti gražiosios 
paryžietės į šokių aikštelę ir atlikti nors menkiausią cho- 
reogratijos judesį; aš taip pat negalėjau jai pasakyti, kas 
man nutiko ir atsiprašyti pusvalandžiui. Taigi nuspren- 

džiau pasišalinti netaręs nė žodžio, nieko nepaaiškinęs. 
Pašėlusiu greičiu nulėkiau namo, daugiau nei pusę my- 
lios, pro minią nustebusių miestiečių, lėtai vaikščiojan- 
čių ir klausiančių vienas kito, ar mano bėgimas susijęs su 
kokiomis nors lažybomis, ar tik paprastas pamišimo prie- 
puolis. 

Atbėgau į namus maždaug tokios pat būklės, kaip 
mano tėvas atbėgo į trobelę Jeremijoje, kai jį vijosi ak- 
menukų smūgių pažadintas kaimanas. 

Pamačiusi mane tokį, motina persigando. Uždusęs, 
negalintis pratarti nė žodžio, nesugebėjau nieko jai pa- 
aiškinti, tik nepagarbiu gestu rodžiau tą vietą. Motina vis- 
ką suprato, tai yra, kad reikia subaus remonto. 

Po penkių minučių adatos ir rankų, įgudusių dirbti 
tokį darbą, dėka nepatogi padėtis buvo ištaisyta. 

Vienu gaistu išgėriau didžiulį stiklą sidro, kurį mes 
patys darydavome iš džiovintų obuolių, ir tokiu pat grei- 
čiau nudūmiau atgal į parką. 

Tačiau, kad ir kaip greitai bėgau, šokių aikštelę pa- 
siekiau dešimčia minučių vėliau už savo paryžietes; jos 
ką tik pradėjo šokti. Panelė Vitorija šoko su Nigė, o pa- 
nelė Loransa — su Mjodu. 

Pasakodamas apie Anžo Pitu kančias, aš kopijavau 
tą panašią vietą ir savo jausmus. 

Per visą kadrilį neišleidau iš akių gražiosios Loran- 
sos, — taip ją vadino šeimoje, meiliai sutrumpinę var- 
dą; — po kiekvieno šypsnio, kuriuo ji pasikeisdavo su 
partneriu, pykčio ir gėdos raudonis išmušdavo man vei- 
dą; man atrodė, kad jie kalba apie mane ir kad ta kalba 
jokiu būdu negali paglostyti mano savimeilės. 

Kadrilis baigėsi, Mjodas palydėjo Loransą į vietą. Aš 
tuoj pat nuėjau prie suolo, ant kurio sėdėjo dvi mūsų pary- 

žietės, gražios ir puošnios, pačios gražiausios ir elegan- 
tiškiausios iš visų apylinkės merginų. 

Pusiaukelėje į savo tikslą, susitikau Mjodą. 

— Naštai, — mums prasilenkiant tarsi pats sau tarė 
jis, — štai ką reiškia nešioti trumpas kelnes! 

Nesunku įsivaizduoti, kokį pasibjaurėjimą gali sukelti 
tokia pastaba Žmogaus, jau laikomo priešininku. Tačiau 
aš supratau, jog, įsivėlęs į ginčą su Mjodu tokia tema, 
atrodysiu tik juokingas, ir praėjau nieko netaręs. 

Atsistojęs savo paryžietei už nugaros, tariau: 

— Štai ir aš, panele Lora. 

— Ak! "Tuo geriau! — atsakė ji. — Pamačiusi jus taip 
nubėgantį, išsigandau, ar kas nenutiko. 

Pokalbis pakrypo gana pavojinga linkme. 

— Iš tiesų, panele, — sumurmėjau aš, — aš paste- 
bėjau, kad... 

— Kad pamiršote pirštines. Aš suprantu, jūs neno- 
rėjote šokti be pirštinių ir buvote teisus. 

Pažvelgiau į savo plikas rankas ir išraudau kaip aguo- 
na. Instinktyviai susikišau rankas į kišenes. 

Deja! Aš neturėjau pirštinių. 

Žengiau žingsnį atgal ir pasimetęs apsidairiau. 

Už kelių žingsnių nuo manęs stovėjo Furkadas, at- 
siųstas iš Paryžiaus įkurti mokyklą ir jai vadovauti, ir mo- 
vėsi porą gražių, visai naujų pirštinių. 

Furkadas buvo mielas vaikinas, kuris su manimi, nors 
ir buvo amžiaus skirtumas, elgėsi draugiškai. Jis atrodė 
tarsi atėjęs iš ką tik pasibaigusio amžiaus; taigi Kaip ir aš, 
Furkadas buvo apsivilkęs nankino kelnėmis ir rugiagėlių 
melsvumo švarku. 

"Toks kostiumų sutapimas man įkvėpė pasitikėjimą 
juo, net jei anksčiau nebūčiau jo pažinojęs. 

— Mielas drauge, — tariau jam, — padarykite man 
vieną paslaugą. 

— Kokią? 

— Duokite man savo pirštines. 

— Pirštines? 

— Taip. Aš pakviečiau šokti panelę Loransą, tą mer- 
giną, kuri sėdi va ten, ir pastebėjau, kad užmiršau piršti- 
nes. Jūs suprantate situaciją?.. 

— Mielas drauge, nesakysiu jums: “Jūs laiminges- 
nis nei įsimylėjelis"', nors jūs ir atrodote labai įsimylėjęs; 
bet aš jums pasakysiu: “Mielas drauge, jums nutiko ste- 
buklas!“, kaip tik turiu dvi poras. 

Ir išsitraukė iš kišenės antrą porą pirštinių, tokių pat 
naujų kaip pirmoji. Iokia nematyta prabanga mane nu- 
stebino. 

— Kam dvi poros pirštinių? — paklausiau aš. 

— Nes pirmoji gali suplyšti maunantis, — paprastai 
atsakė jis, gal kiek nustebęs, kad išvis to klausiu. 

"Toks atsakymas mane sudomino; jis man atvėrė ne- 
pažįstamus išlaidumo horizontus; taigi yra žmonių, ku- 

ie perka dvi poras pirštinių, kai kiti net nepagalvoja pa- 
sirūpinti viena! 

— Ar norite šokti priešais"? 

— Ne, ką tik atėjau. 

— Gal norite su manim? 

— Puiku! 

— Sustoti kadriliui! — sušuko vyriausiasis muzi- 
kantas. 

Pribėgau prie Loros ir išdidžiai ištiesiau pirštinėtą 
ranką. 

Furkadas pakvietė jos draugę Vitoriją. 

Mes sustojome šokio. Mudu su Furkadu buvome vie- 
ninteliai su trumpomis kelnėmis visoje šokių aikštelėje. 

Abu buvome debiutantai: Furkadas tik prieš dvi savaites 
atvažiavo į Vilė Kotrė, o šokiai po atviru dangumi prasi- 
dėjo tik nuo Sekminių. 

"Tokia iškilminga dviejų trumpakelnių sąjunga trau- 
kė daugelio šventės dalyvių žvilgsnius. Ne mažiau įdomu 
tai atrodė ir mūsų paryžietėms. 

Prasidėjo figūros. 

Jau pasakojau, kaip puikiai sugebėdavau atlikti kū- 
no pratimus. Turėjau ir šokių mokytoją, kaip turėjau fech- 
tavimosi mokytoją, tai yra susiradau atsitiktinai. Mano 
šokių mokytojas buvo toks Brezetas, buvęs pėstininkų 
kapralas ir dėdė pačios gražiausios miesto merginos, į 
kurią tada aš dar nekreipiau jokio dėmesio. 

Vėliau aš atsigriebiau ir dar ne kartą turėsiu progos 
apie ją pakalbėti. 

Galiausiai už tris frankus per mėnesį aš išmokau tą 
ekscentrišką šokį, kuriam vis dėlto netruko nei gyvybin- 
gumo, nei jėgos. 

Furkadas pradėjo pirmas; jis paprasčiausiai buvo ge- 
riausias Vestri mokinys. 

Kartoju, tais laikais dar šoko visas choreografijos 
įmantrybes, kurios šiandien atrodo gana juokingos, o ta- 
da buvo laikomos elegantiškomis. 

"Po pirmųjų Furkado žingsnių nuvilnijo susižavėjimo 
šurmulys. Tie, kurie nešoko, sustojo ant suolų, o šokan- 
tys sulaikė savo posūkius ir pasikeitimus, kad bent akies 
krašteliu žvilgtelėtų į jo antraša ar filk flak. Furkado de- 
biutas susilaukė triumfo. 

Šiomis aplinkybėmis atsiskleidė ir mano sugebėjimas 
asimiliuotis, kuriuo mane apdovanojo gamta. Tuo tarpu, 
kai mano partneris priešais trumpai išėjo pirmyn, supra- 
tau pranašumą, kurį šis šokis teikė man; aš įsipyniau į tą 
kulkšnių mezginį, į tą kojų tinklą, kuris mainėsi aplink ma- 

ne, o kai atėjo eilė man pradėti kombinaciją, iš palankaus 
kuždėjimo supratau pasirodęs geriau, nei iš manęs tikėtasi. 

Nuo tos akimirkos tapau entuziastingu šokėju, ir tas 
entuziazmas neužgeso, kol tarp dvidešimt ketverių, dvi- 
dešimt penkerių metų jaunuolių pradėjo reikštis per di- 
delis persisotinimas ir atbukimas, kad atsiduotų šio šo- 
kio malonumui. 

Pasakoju apie juokingus dalykus iš savo vaikystės; 
nebijokite, specialiai jų neieškosiu savo jaunystėje; būsiu 
drąsesnis už Ruso: Ruso pasakojo tik apie savo ydas. 

Lydėdamas savo šokėją į vietą, skyniau triumfo vai- 
sius. 

— Ar žinote, kad labai gerai šokate? — tarė manoji 
paryžietė. — Kur išmokote? 

— Čia. 

— Kaip... čia, Vilė Kotrė? 

Labai norėjau atsakyti kaip baronienė de La Fos An- 
jė, skaudžiai įžeistas tokio mano gimtojo miesto pažemi- 
nimo: “Mus, provincijos Žmones, jūs laikote meškomis, 
ar ne? Tačiau vos vos pašaipiu tonu atsakiau: 

— Taip, čia, Vilė Kotrė. 

Paskui, kaip savimi pasitikintis šokėjas, pridūriau: 

— Ar jūs šokate valsą? 

— Ne, jis man prastai išeina; bet štai Vitorija dievi- 
na valsą. 

Atsisukau į ispanę. 

— Ar jūs kam nors pažadėjote šį šokį? — paklau- 
siau jos. 

— Ne. 

— Gal norėtumėt rizikuoti? 

Ji pažvelgė į mane. 

— Garbės žodis, taip, — nusišypsojo ji. 

Užgrojo valsą. 

Kadrilį šokau vidutiniškai, bet valsavau puikiai. Is- 
panė tai pastebėjo po pirmųjų apsisukimų ir, visiškai at- 
sidavusi šokiui, leido ją prilaikyti ir vesti. 

— Bet jūs puikiai šokate, — tarė ji. 

— Jūs suteikėte man didelį malonumą, — atsakiau 
aš, — nes iki šiol šokau tik su kėdėmis. 

— Kaip tai su kėdėmis? — paklausė ji. 

— Išmokau šokti valsą tais metais, kai ėjau pirmo- 
sios Komunijos, o abatas Greguaras draudė man šokti 
su moterimis; todėl mano šokių mokytojas, įsitikinęs, 
kad šokant valsą reikia ką nors laikyti rankose, patarė 
pasiimti kėdę; taip mokiausi šokti nedarydamas nuo- 
dėmės. 

Mano partnerė staiga sustojo; maniau, kad ji uždus 
nuo juoko. 

— Iš tiesų, — tarė ji, kai vėl galėjo kalbėti, — jūs 
šaunus vaikinas ir aš jus labai myliu... Šokame. 

Ir mes vėl pasinėrėme į muzikos ir šokio sūkurį. 

Kaip sakiau, aš pirmą kartą šokau su moterimi, pir- 
mą kartą kvėpavau jos kvapu, pirmą kartą plaukai lietė 
mano veidą, akys slydo nuogais pečiais, ranka lietė pa- 
klusnų, apvalų judantį liemenį. Iš susijaudinimo ir 
džiaugsmo aš atsidusau. 

— Na, — paklausė mano šokėja, įsmeigusi į mane 
ispaniškas akis, kurios spindėjo net pro mantijos nėri- 
nius, — kas jums? 

— Aš pastebėjau, — atsakiau šokdamas, — kad su 
jumis šokti kur kas maloniau nei su kėde. 

Šį kartą ji išsprūdo man iš rankų ir nuėjusi atsisėdo 
šalia savo draugės. 

— Kas gi nutiko? — paklausė Loransa. 

— Ak, mieloji, jis toks šelmis! 

— Keista, man taip neatrodė. 

— "Todėl, kad tu nešokai su juo valso, — pusbalsiu 
atsakė ji; — na, 0 man, prisiekiu, jis pasirodė net žavus. 
Na, — atsistojo ji ir pati grįžo į mano rankas, — dar vie- 
ną ratą. 

Man nieko daugiau nereikėjo. 

Mes vėl įsijungėm į šokėjų būrį. 

Nežinau, kokio pasisekimo sulaukiau aš, bet mano 
partnerė — milžiniško. Jos lankstus kūnas, įpratęs šokti 
karutšą ir fandango, prancūziškam valsui suteikė tos gei- 
dulingos energijos, kuri pamažu stiprėja ispaniškame šo- 
kyje; visu jos banguojančiu kūnu tekėjo kažkokia elek- 
tra; ji buvo viena iš tų Andalūzijos dukterų, kurios myli 
valsą dėl valso, kurios yra daug grakštesnės todėl, kad 
negalvoja apie savo judesius, daug gražesnės, nes nesi- 
stengia atrodyti gražios. 

Muzika baigėsi; mes likome stovėti kaip įbesti: aš, 
surauktais antakiais, išsišiepęs, įsmeigęs į ją akis; ji — pa- 
klusni, uždususi, nevaržoma. 

Manyje vyko didžiulis pasikeitimas. Tas kvėpavimas, 
tie plaukai, tas moteriškas spinduliavimas per kelias mi- 
nutes mane padarė vyru. 

— Ar dar šoksime valsą? — paklausiau aš. 

— Kiek tik norėsite, — atsakė ji. 

Ji nuėjo ir atsisėdo šalia savo draugės, kuri pasilenkė 
prie jos ausies. Klausiausi ir ausimis, ir akimis vienu metu. 

— Klausyk, — tarė Loransa su pašaipia šypsenė- 
le, — neatimk iš manęs palydovo! Žinai, kad dėdė man jį 
paskyrė. 

— Ne, — atsakė ispanė, parodydama baltus dantis, ku- 
rie atrodė vienodai pasirengę ir kandžiotis, ir bučiuotis, — 
tu man jį paskolinsi valsui, 0 aš tau jį grąžinsiu kadriliui. 

"Tame sandėryje aš įžvelgiau patyčią; akivaizdu, kad 
abiem, tokioms skirtingoms gražuolėms, aš buvau tik pa- 

prastas žaisliukas, kurį galima pasiimti ir vėl atiduoti, šok- 
dinti kaip panorėjus. 

Per dešimtį minučių aš labai pasenau, nes šį kartą 
jaučiau ne gėdą, — aš pajutau liūdesį; ne raudonis išmu- 
šė mano veidą, bet aštrus skausmas perrėžė širdį. 

Aš realiai žengiau į antrąjį žmogaus gyvenimo ratą, 
aš kentėjau. 

Vis dėlto, nors ir kentėjau, mano sieloje kilo nepažįs- 
tama daina, paslaptingas himnas; tas himnas šlovino skaus- 
mą, kuris pirmą kartą šaukė vaikui: “Drąsos. Tu esi vyras!" 

Tą akimirką man labiausiai reikėjo vienatvės. 

Muzikantai sugrojo pirmuosius kadrilio taktus; vai- 
kinai atsistojo ir paėmė savo šokėjas už rankų. Furkadas 
klausiamai mostelėjo man: “ Ar šoksi prieš mus?" Aš pa- 
purčiau galvą ir, kadangi abi paryžietės užėmė vietas su 
kitais partneriais, nuėjau. 

Sunku apsakyti, kas dėjosi mano sieloje viską valan- 
dą, kurią praleidau svajodamas. Visas vaikystės gyveni- 
mas dingo tarsi žemės prarytas, dingo kaimai ir miestai, 
slėniai ir kalnai, ežerai ir upės: mačiau tik dabartį, baisų 
chaosą, apšviestą vaiduokliškos šviesos, kuri neleido ma- 
tyti nei visumos, nei detalių: nieko tvirta, į ką galėtų įsi- 
tverti tiek Žvilgsnis, tiek siela. 

Vienintelis aiškus dalykas, neginčijama realybė bu- 
vo tai, kad jau penkiolika minučių aš įsimylėjęs! 

Ką? 

Kol kas nieką... Meilę. 

Po valandos grįžau į šokių aikštelę. 

— Jūs nepakartojamas! — tarė man Vitorija. — Pa- 
kvietėte mane valso ir nuėjote. 

— Taip, tiesa, atleiskite, aš pamiršau. 

— Jūs toks mandagus! 

Aš nusišypsojau. 

— Užtikrinu, — tariau aš, — nenorėjau pasirodyti 
nemandagus. 

— Bent pasakykite, kur buvote. 

— Norite Žinoti? 

— Manau, kad turiu teisę. 

— Žiūrėkite, — tariau jai, — ar matote tą gražią 
ūksmingą alėją? 

— Taip. Na ir kas? 

— Tai Kančių alėja: aš atėjau iš ten. 

Atsakiau, kaip kuždėjo naivi mano siela; nemokė- 
jau slėpti nei minčių, nei jausmų. 

"To išmokau vėliau. 

— Ar nesakiau, kad jis Žavingas? — tarė Vitorija 
Loransai. 

Nesuprantu, kodėl esu žavingas. Užuot padėkojęs 
ispanei už komplimentą, aš patempiau lūpą, už ką susi- 
laukiau abiejų merginų juoko. 

Norėjau vėl grįžti į Kančių alėją, bet neturėjau drą- 
sos. Aš jau buvau panašus į Moljero įsimylėjėlius, kurie 
ateina prie durų, bet taip ir neišdrįsta jų praverti. 

Šokėjai pradėjo rikiuotis kadriliui. 

— Na, pone mokiny, — tarė Loransa, — nepabėki- 
te, dabar aš kviečiu jus šokio... Jūs sutinkate? 

— Deja! Taip. 

— Kodėl deja?.. 

— Taip, sutinku. 

Ir ištiesiau jai ranką. 

Visas vakaras ir dalis nakties praėjo šokant. Namo 
grįžau pirmą valandą nakties. 

Nikė, mano viršininkas klerkas, palydėjo panelę Vi- 
toriją; aš lydėjau panelę Loransą. 

Likusios nakties valandos praėjo didžiausiame jau- 
dulyje, kokį tik patyriau per visą savo gyvenimą. 

Neišleistas “Slubo velnio" skyrius. — Samudo ir gra- 
žiosio donjos Loransos istorija. 


Praėjus dviem savaitėms po įžymiojo vakaro, per ku- 
rias tiek patyriau naujų ir nepažįstamų emocijų, aš vie- 
nas sėdėjau metro Mensono biure, — Nikė buvo išvažia- 
vęs į Pislė sudaryti vedybinės sutarties, o Ronsenas į Ara- 
maną išieškoti mokesčių, — ir liūdnas perrašinėjau par- 
davimo aktą, kai į biurą įėjo ponas Lebegas, mano virši- 
ninko kolega, ir, pašaipiai pažvelgęs į mane, nuėjo į met- 
ro Mensono kabinetą. 

"Tuoj sužinosite mano liūdesio priežastį. 

Kadangi durys tarp tų patalpų buvo praviros, — kad 
būtų patogiau mums ką nors paliepti, metras Mensonas 
jas visada laikydavo praviras, nebent koks klientas, tu- 
rintis slaptą reikalą, jas uždarydavo, — mūsų kambaryje 

girdėjome viską, kas buvo kalbama metro Mensono ka- 
binete, o jis girdėdavo viską, kas dėjosi pas mus. 

Prieš kelis mėnesius ponas Lebegas buvo vedęs po- 
no Devjoleno dukterį iš pirmos santuokos, Eleonorą; vy- 
resnioji, Leontina buvo ištekėjusi anksčiau nei jos sesuo 
už mokesčių rinkėjo, pavarde Korniu'. 

Keista jaunikio pavardė vos neišardė vestuvių. Jaunoji 
mergina buvo šaipūnė ir pati bijojo tapti pašaipų objektu, 
juo daugiau galvojo, tuo labiau baiminosi atrodyti juokinga. 

Tačiau pats Korniu buvo toks geras ir garbingas jau- 
nuolis, visi buvo taip įpratę prie tos pavardės, kurią nešio- 
jo dvi ar trys Vilė Kotrė šeimos, o jis pats taip naiviai ir 
drąsiai atsakinėjo į nuotakos pastabas, kad ji galiausiai su- 
tiko tekėti. Ištekėjusi suprato, kad iš pat pradžių reikėjo 
atmesti tas juokingas abejones dėl pavardės, kuri atrodė 
blogą lemianti; ji buvo pati doriausia žmona, pati švelniau- 
sia motina, o jos vyras laimingas ir padaręs laimingą ją. 

Visai kitaip sekėsi poniai Lebeg, trejais ar ketveriais 
metais jaunesnei už seserį, gražesnei ir, svarbiausia, ko- 
ketiškesnei. Tas koketiškumas, esu įsitikinęs — visai ne- 
kaltas, buvo neteisingai suprastas mažo miestelio jaunuo- 
lių; tačiau, būdama nekalta, ponia Lebeg į tai nekreipė 
dėmesio; žinodamas jos nekaltumą, filosofiškai juokavo 
ir jos vyras. 

Jos vyras buvo storas, raupų paliestu veidu, gana ne- 
gražus ir prastai sudėtas, bet geras žmogus, kaip man pa- 
sakojo po to, kai jis žlugo ne todėl, kad nesidomėjo savo 
reikalais, bet dėl visai kitos priežasties. 

Nežinau, ar teisingos buvo tos šnekos, aš jas laikiau 
šmeižtu kaip ir daugelį dar pikantiškesnių, svarbiausia, fi- 
lantropiškų kaltinimų, pakibusių virš jo žmonos galvos. 

Štai toks žmogus įėjo, atsisėdo šalia pono Menso- 

no ir tyliai su juo kalbėjosi, abu vis garsiai nusijuokdami. 

Jautrios klausos, kokia mane apdovanojo gamta ir 
kurią išlavinau medžiodamas, dėka tarsi išgirdau savo pa- 
vardę; vis dėlto maniau, kad man tik pasigirdo, nes nega- 
lėjau įsivaizduoti, kad du tokie aukšti ponai suteiktų gar- 
bę domėtis manimi. 

Vargšė mano savimeilė, — jau sakiau, koks stiprus 
buvo šis mano jausmas, juokingas, jei nebūtų toks skaus- 
mingas, — vargšė mano savimeilė neapsiriko, jie kalbėjo 
apie mane. 

Jau pasakojau, kad ponas Mensonas mėgo šaipytis 
ir gana sąmojingai; kur tik rasdavo vietą įkąsti, būtinai 
suleisdavo dantis: nesvarbu, ar kalbėtų apie moters do- 
rybę, ar apie vyro reputaciją! Kai jį apimdavo tyli šaipū- 
no aistra, jai atsiduodavo kūnu ir siela. 

Tą dieną, matyt, neradęs kam įkąsti, jis ėmėsi ma- 
nęs; grobis buvo liesas, bet jau geriau trupinti mano kau- 
lus, nei vaikščioti tuščiu pilvu. 

Taigi po kelių pasišnibždėjimų ir pridusinto juoko 
protrūkių, kuris patraukė mano dėmesį, ponas Menso- 
nas prabilo garsiau: 

— Mielas kolega, tai juk tikras “Šlubo velnio" sky- 
riaus atrastas rankraštis, aš per artimiausią kelionę į Pa- 
ryžių nuvešiu leidyklai, tegul jis papildo Lesažo kūrinį. 

— O, papasakokite! — atsiliepė Lebegas, — aš pa- 
pasakosiu Žmonai, ji savo seserims, O jos jau visam svie- 
tui. Nereikės ir išleisti! 

Ponas Mensonas pradėjo: 

“Seniai seniai Salamake gyveno vienas mokinys, ki- 
lęs iš arabų, vardu Samuadas!. Jis buvo dar toks jaunas, 


' Nereikia ir sakyti, kad Samuadas (Samud) buvo inversija iš 
Diuma (Dumas) kaip ir toliau bus Odimas (Audim) inversija iš Mjo- 
do (Miaud) (Aut. past. ). 

kad, jei pramuštum nosį, pasipiltų pienas, tačiau tai jam 
netrukdė juokingai laikyti save vyru. Tiesa, juokingas 
jis atrodė tik dėl tam tikrų įvykių, kuriuos tuoj papasa- 
kosime." 

Įsivaizduojate, kaip atidžiai aš klausiausi; iš pirmų 
žodžių supratau, kad pasakojimas bus apie mane ir neri- 
mavau, ką žada tokia spalvinga ir akiplėšiška pradžia. 

Ponas Mensonas vėl prakalbo, o aš su sustingusia 
plunksna rankoje, ištempiau ausis. 

“Per Sekminių šventę... metais, tiksliai nežinau net 
kuriame šimtmetyje, bet tai įvyko būtent per Sekmines, 
kurios taip pat būdavo ir miesto šventė, iš Madrido atvy- 
ko dvi senjoros ir apsistojo pas kanauninką, kuris buvo 
vienos iš jų dėdė. 

Visai atsitiktinai pas tą patį kanauninką Samudas šiek 
tiek mokėsi lotynų kalbos ir, kadangi dviem gražioms 
madridietėms reikėjo palydovo, kuris nesugadintų jų re- 
putacijos, kanauninkas prisiminė savo mokinį ir jo papra- 
šė viešnioms duoti parankes ir nuvesti parodyti labai gra- 
žų ir didelį Salamanko parką, priklausantį Rodelmansui. 

Nesivarginsiu pasakoti tos pirmos dienos nuotykių, 
tačiau pateiksiu tik du įvykius: pirmas, kad mūsų moki- 
nys sutiko elegantišką sinjorą iš Madrido, į kurį iškart 
atkreipė dėmesį Loransa, ėjusi už parankės mūsų moki- 
niui, apsirengusiam kaip provincialas, tai yra, dešimčia 
metų atsilikusiam nuo sostinės mados. 

Elegantiško sinjoro vardas buvo Odimas. 

Antrasis įvykis buvo rimtesnis, nutikęs su mokinio 
trumpomis kelnėmis, kai jis, rodydamas gražiajai Lo- 
ransai savo lengvumą, šoko per keturiolikos pėdų plo- 
ČiO griovį.“ 

Suprantate, kaip aš kentėjau, girdėdamas tą netie- 
sioginį pasakojimą apie savo įsimylėjimo negandas, ku- 

ris, kaip supratau, nesibaigs mano pirmos dienos nuo- 
tykiais. 

Ponas Mensonas vėl prabilo: 

“Gražiajai Loransai krito į akį jaunojo sinjoro graži 
apranga. Priešingai nei mūsų mokinys, apsivilkęs ko ne 
gotikinį kostiumą, persiūtą iš senolių drabužių, sinjoro 
Odimo apranga atitiko paskutinį mados žodį: ilgos kel- 
nės, sukištos į dailius aulinukus, širdelės forma nukirp- 
tais aulais, ir trumpu tamsios spalvos švarku, pasiūtu pas 
geriausią Madrido siuvėją. 

Mokinio kostiumas visai nesiderino prie gražaus 
Odimo kostiumo ir, kadangi jis ėmė suprasti aprangos 
daromą įtaką moteriai, naktį po šventės nusprendė bet 
kokia kaina patikti Loransai, tai yra, įgyti lygiai tokį pat 
kostiumą, kokiu vilkėjo jaunuolis, iš visko sprendžiant, 
būsimas jo varžovas. 

Svarbiausias ir ypač brangiausias akcentas buvo au- 
liniai batai. Taigi jų ir ėmėsi pirmiausia. 

Kitoje aikštės, kurioje gyveno Samudo motina, pusė- 
je stovėjo geriausio miesto batsiuvio dirbtuvė; ten siūdi- 
nosi batus ir mokiniai, bet tik pusbačius; tokio amžiaus ber- 
niukams nė į galvą nešaudavo mintis siūdintis aulinukus, su 
kuriais būtų panašūs į batuotą katiną iš Pero pasakos. 

Metras Lodero' nustebo išklausęs jaunojo kliento 
prašymą ir reikalavimą pasakyti tikslią aulinių batų ga- 
mybos kainą. 

Jis dar kartą pažvelgė į Samudą: 

— Porą aulinių batų, — paklausė jis, — o kam?.. 

— Na man! — išdidžiai atsakė mokinys. 

— Ar gavote motinos leidimą užsisakyti batus"? 

— Aš gausiu. 


! Šį kartą pasakotojas net nesivargino pakeisti pavardę (Aut. past.) 

Batsiuvys abejodamas papurtė galvą; jis žinojo, kad 
Samudo motina nebuvo turtinga ir leisti sūnui daryti to- 
kią kvailystę būtų beprotybė. 

— Auliniai batai brangiai kainuoja! — tarė jis. 

— Nesvarbu, sakykite kainą. 

— Kaip jums, lygiai keturi duro. 

— Gerai... pamatuokite koją. 

— Jau sakiau, kad nieko nedarysiu be jūsų motinos 
leidimo. 

— Aš jį gausiu. 

Grįžęs namo, mokinys rizikavo paprašyti batų poros. 

Samudo motinai prašymas atrodė toks keistas, kad 
iškart nepatikėjo savo ausimis. Tuo labiau tai buvo keis- 
ta, kad mokinys pirmą kartą susidomėjo savo tualetu. Iki 
dešimties metų didžiausias vargas būdavo nuo jo nuvilk- 
ti ilgus gėlėtus marškinius, kurie jam atrodė kur kas pa- 
togesni už visus žemės švarkelius ir striukes. Nuo dešim- 
ties iki penkiolikos metų jis nesirinkdamas nešiojo viską, 
ką jam davė, labiau vertindamas nešvarius nei švarius, 
senus nei naujus. 

"Taigi prašydamas pasiūdinti aulinius batus vargšei 
motinai pasirodė toks neįprastas, kad ji išsigando, ar tik 
jos sūnus neišprotėjo. 

— Auliniai batai! — pakartojo ji. — Bet prie ko tu 
juos nešiosi? 

— Prie ilgų kelnių, mama. 

— Prie ilgų kelnių! Bet ar nematai, kad tavo kojos 
plonos kaip gaidžiuko. 

— Atleisk, mama, — atsakė mokinys, nesupratęs to- 
kios logikos, — jei mano kojos pakankamai pilnos nešio- 
ti trumpas kelnes, kodėl jos per liesos ilgoms kelnėms? 

Motina susižavėjo sūnaus protu ir buvo beveik nu- 
galėta tokio taiklaus atsakymo: 

— Ilgos kelnės, — tarė ji, — dar galima pasiūti, pa- 
sirausus rūbų spintoje; bet aulinukus... kur tu gausi auli- 
nukus? 

— Po velnių! Iš Lodero. 

— Vaikeli, auliniai brangiai kainuoja! — atsidususi 
tarė motina. — "lu gi Žinai, kad mes ne tokie turtingi!.. 

— Mama, Lodero tau duos kreditą. 

— Gera gauti kreditą, vaikeli, bet jį reikia išmokėti 
ir kuo vėliau jį išmoki, tuo jis brangesnis. 

— O, mama, maldauju! 

— Ir kiek kainuoja tavo batai? 

— Keturi duro. 

— "Tai šešių mėnesių tavo mokslo pas kanauninką 
Greguarą mokestis. 

— Tu išmokėsi per keturis mėnesius, mamyte, — ne- 
atlyžo mokinys. | 

— Na bent pasakyk... ko tu tikiesi iš ilgų kelnių ir 
aulinių batų poros? 

— Aš tikiuosi patikti kanauninko dukterėčiai don- 
jai Loransai. 

— Kodėl? 

— Ji eina iš proto dėl ilgų kelnių ir aulinių batų... 
Matyt, tai paskutinė Madrido mada. 

— Nieko sau, koks tau skirtumas, dėl ko eina iš pro- 
to dono Greguaro dykterėčia? 

— Man labai svarbu, mama. 

— Kodėl? 

Mokinys iš pasitenkinimo savimi pakėlė galvą. 

— Nes ašjai asistuoju, — tarė jis". 

"ai buvo žodis žodin pakartotas mano pokalbis su mo- 
tina, kai grįžau iš Lodero. Šaltas prakaitas išmušė kaktą. 

Žodžiai “Nes aš jai asistuoju,? — toliau kalbėjo pa- 
sakotojas, — Samudo motiną be galo nustebino. Jos sū- 

nus, kurį neseniai matė lakstantį po gatves su ilgais gėlė- 
tais marškiniais, užtvirtinantį krikštą su žvake rankoje, 
jos sūnus asistuoja gražiajai donjai Loransai! To ji nega- 
lėjo įsivaizduoti. 

Matydamas jos abejonę, Samudas atsiraitojo švar- 
ko rankovę ir parodė ploną blizgančią apyrankę su mo- 
zaikos pakabučiu. 

Tik jis nutylėjo, kad tą apyrankę pasiėmė be donjos 
Loransos žinios ir kad ji labai susirūpino nežinodama, 
kur toji dingo." 

Nors ši detalė man garbės nedarė, ji buvo gąsdina- 
mai tiksli. Aš jau tris dienas turėjau tą apyrankę. Per tas 
tris dienas apyrankę jei ne parodžiau, tai bent leidau pa- 
matyti keletui žmonių. "Tarp jų savo motinai ir pussese- 
rėms Devjolen, kurioms stengiausi pasirodyti kaip laimin- 
gas vyras. Paskui, susijaudinęs, kad Lora gailisi ją pame- 
tusi, grąžinau, nuolankiai prisipažinęs savo nuodėmę, kuri 
man buvo atleista, be abejo, nustelbta džiaugsmo atga- 
vus tą papuošalą. Tačiau nebūčiau taip lengvai išsisukęs, 
jei Lora būtų Žinojusi apie mano nediskretišką elgesį su 
tuo daiktu. 

Dabar šaltas prakaitas, pasakojimo pradžioje išmu- 
šęs mano kaktą, dideliais lašais riedėjo per veidą. 

Vis dėlto norėjau Žinoti, kiek ponas Mensonas in- 
formuotas apie mano meilės nuotykius, ir radau drąsos 
likti sėdėti, o gal neturėjau drąsos pabėgti. 

Ponas Mensonas pasakojo toliau: 

“Išvydusi apyrankę, Samudo motina pakėlė į dangų 
akis ir rankas ir, kadangi vargšė motina negalėjo nieko 
atsakyti sūnui, atsidususi tarė: 

— Na tegul! Jei pora batų gali tave padaryti laimin- 
gą, eik ir užsisakyk. 

Mokinys žaibo greitumu nulėkė pas Loderą; jie su- 
tarė dėl trijų su puse duro kainos su keturių mėnesių iš- 
mokėjimo terminu. 

Paskui buvo padaryta revizija rūbų skrynioje ir ras- 
tos šviesiai mėlynos uniforminės kelnės su auksinėmis 
juostomis. Juostas pardavė auksakaliui ir užjas gavo pus- 
antro duro. "Tuos pinigus motina atidavė mokiniui, nes 
pagalvojo, kad užgimusi meilė, visai natūralu, reikalauja 
šiokių tokių neeilinių išlaidų. 

Na, o švarkas, buvo nuspręsta, tiks tas pats, kuriuo 
mokinys ėjo pirmos komunijos. 

Kol vyko šie sužavėjimui skirti pasiruošimai, moki- 
nys, kaip sakė savo motinai, toliau asistavo. Tačiau pasi- 
kaustęs teoriškai ir drąsus žodžiais toli nuo Loransos, jis 
buvo visai žioplas praktikoje ir visai nedrąsus šalia Lo- 
ransos. Svajonėse trokšdamas likti vienas su ja, realybėje 
jis darė viską, kad taip neatsitiktų. Tada jis visai prarado 
protą: užuot kalbėjęs, jis tylėjo; užuot pajudėjęs, stovėjo 
įbestas lyg kuolas. Jam pasitaikydavo pačios puikiausios 
progos, ir jis jas praleisdavo. Nekantrioji madridietė lei- 
do jam suprasti, kad, jei laikas neprarastas, jo neįmano- 
ma sugrąžinti, ir širdies gilumoje jis su ja sutiko. Kiekvie- 
ną vakarą grįžęs namo, jis pergalvodavo visas dienos si- 
tuacijas, pykdavo ant savęs ir pasižadėdavo rytojaus die- 
ną nepraleisti tinkamos progos, jei tokia pasitaikys. Pas- 
kui, kad įgautų drąsos, perskaitydavo vieną “Fobla" sky- 
rių ir užmigęs sapnuodavo paauglio fantazijų sužadintus 
sapnus. Išaušus rytui, jis pats sau prisiekdavo pratęsti nak- 
ties sapną. Paskui, laukdamas savo ilgų kelnių ir aulinių 
batų, kurie buvo daromi su provincijai būdingu lėtumu, 
maudavosi trumpas kelnes, vilkdavosi dryžuotą liemenę, 
rugiagėlių mėlio švarką ir išeidavo į nevaisingą pasivaikš- 

čiojimą po girią. Liūdnomis akimis jis žvelgė į gražų sa- 
manų kilimą po kojomis, ant kurio nedrįso net pasiūlyti 
savo gražiajai palydovei atsisėsti, į nuostabią Žalią gel- 
mę, į kurią ji tik ir troško pasinerti su juo. Jis virpėdavo, 
dūsaudavo, grąžydavo rankas, bet tuo ir baigdavosi jo 
drąsa. Tik vieną kartą jis pabučiavo gražiosios donjos 
Loransos ranką, — tai įvyko dieną prieš tai, kai jis keti- 
no pasirodyti su nugalėtojo kostiumu, — bet bučinys 
jam kainavo tiek pastangų, kad, faktui įvykus, jam vos 
nepasidarė bloga. 

Tą dieną gražioji donja Loransa, matyt, prarado pas- 
kutinę viltį pamatyti vaiką tampant vyru ir, nieko nesa- 
kiusi žioplam gerbėjui, priėmė ryžtingą sprendimą. 

Praleidę vakarą bežaisdami nekaltus žaidimus, kuriuos 
taip niekino ponia de Longvil, jie išsiskyrė kaip paprastai. 

Kaip sakėme, rytojaus dieną turėjo būti Didžioji die- 
na. Siuvėjas ir batsiuvys darbą baigė. Paprastai jaunuo- 
liai susitikdavo vidurdienį, pirmą valandą, ir eidavo pasi- 
vaikščioti: Vitorija eidavo su jaunu bakalauru, apie kurį 
aš nepasakosiu, o mokinys su sinjora Loransa. Nelaimė, 
kad ir kokios siauros buvo ilgosios kelnės, jas reikėjo dar 
šiek tiek įsiūti; tas darbas galėjo užtrukti, o Samudas tu- 
rėjo būti pirmą valandą visai pasirengęs. 

Jis vėlavo. Kaip galėdamas skubiau jis išbėgo į ka- 
nauninko Greguaro namus, kur kasdien jaunuoliai susi- 
tikdavo. Gatvėje jo naujasis tualetas padarė kuo geriau- 
sią įspūdį; Žmonės pasirodydavo duryse, languose, pra- 
eiviai sveikindavo, ir jis linksėjo jiems tarsi sakydamas: 

— Na taip, tai aš! Kas čia nuostabaus? Manėte, kad 
aš negaliu turėti ilgų kelnių ir aulinių batų kaip Odimas? 
Jei taip manėte, jūs klydote! 

Ir, eidamas toliau, jis vis aukščiau kėlė galvą, įsitiki- 
nęs, kad artėja prie triumfo akimirkos. 

Bet, kaip sakėme, nelaimingasis įsiuvas vertė jį Vė- 
luoti visą valandą ir, kai nelaimingasis mokinys pasiekė 
kanauninko namus, dvi sinjoros jau buvo išėjusios! 

Iki šiol dar nieko baisaus. Išaugęs parke, kaip Osi- 
mas Bežazeto Seralyje, mokinys žinojo kiekvieną jo ta- 
kelį. Taigi jis buvo bebėgąs paskui damas, kai kanaunin- 
ko sesuo padavė laišką, jam paliktą donjos Loransos. 

Samudas net neabejojo, kad šis laiškas suteiks jam 
patį didžiausią džiaugsmą. Be to, tai buvo pirmas jo gau- 
tas laiškas; jis suprato šios malonės vertę, švelniai pabu- 
čiavo laišką, virpančia širdimi jį atplėšė ir perskaitė: 


“Mielas vaikeli, 

Jau dvi savaitės, kaip sau priekaištauju, piktnau- 
džiaudama jūsų paslaugomis, kurias jūs Žadėjote ma- 
no dėdei, sutikdamas būti mano kavalieriumi. Kad ir 
kaip stengėtės nuslėpti nuobodulį, užsiimdamas jūsų 
amžiui neįprastomis pareigomis, pastebėjau, jog aš 
jus trikdau. Taigi grįžkite pas savo draugus žaisti lenk- 
tynių ar mėtyti akmenukus. Manimi nesirūpinkite, tam 
neilgam laiko tarpui, kurį dar praleisiu pas savo dė- 
dę, savo paslaugas man pasiūlė ponas Odimas. 

Mielas mano drauguži, priimkite mano padėką 
už jūsų draugiją ir kuo geriausius linkėjimus. 


Loransa". 


Net perkūnas, trenkęs po kojomis, nebūtų taip nu- 
stebinęs mūsų mokinio kaip šis laiškas. Perskaitęs pirmą 
kartą, jis pajuto smūgį, ir tik po antro ar trečio skaitymo 
skausmas suspaudė širdį. 

Tada jam toptelėjo mintis, kad, jei iki šiol jis nesirū- 
pino bet kokia kaina parodyti Loransai, jog jis ne vaikas, 
jam belieka pasirodyti tikru vyru: išprovokuoti Odimą su 

juo kautis; ir, garbės žodis, mūsų karštakraujis mokinys 
savo priešininkui parašė tokį laišką: 


“Pone, 

Neprivalau jums sakyti, dėl kokios priežasties 
noriu jus matyti parko alėjoje su dviem liudininkais; 
priežastį jūs žinote taip pat gerai kaip aš. 

Kadangi galite teigti, kad jūs manęs neįžeidėte ir 
kad išprovokavau aš, palieku jums pasirinkti ginklus. 

Priimkite mano pagarbą 

Samudas. 


PS. tikriausiai šį vakarą grįšite vėlai, todėl šį va- 
karą nesitikiu atsakymo, bet norėčiau jį gauti rytoj 
kaip galima anksčiau". 

Rytojaus rytą tik pabudęs jis gavo pluoštą rykš- 
čių su dono Odimo vizitine kortele. 

"Tokį ginklą pasirinko jo priešininkas." 


Įsivaizduokite, kokį etektą man padarė pasakojimo 
pabaiga. Deja! Tai buvo tikslus atpasakojimas to, kas su 
manimi nutiko. 

Taip baigėsi pirmoji mano meilė, taip baigėsi mano 
pirmoji dvikova. 

Aš suriaumojau iš pykčio, kaip kulka šoviau iš kon- 
toros ir nubėgau pas motiną, kuri, pamačiusi mane to- 
kios būklės, garsiai sušuko. 

Po dešimties minučių aš jau gulėjau lovoje, apkaišy- 
tas šildyklėmis, ir kažką nusiuntė atvesti gydytojo Leko- 
so. Jis man konstatavo smegenų uždegimą, kuris po tam 
tikro laiko praeis, nepalikęs jokių padarinių. 

Be to, aš pratęsiau gijimą, kad nereikėtų išeiti iš na- 
mų, kol dvi paryžietės neišvyko iš Vilė Kotrė. 

Nuo tada jų nebemačiau, nei vienos, nei kitos. 

Kuo man pasitarnavo dviejų paryžiečių patyčios. — 
Vilė Kotrė mergaitės. — Pirmosios meilės. 


Po savo pralaimėjimo, kaip Pranciškus I po Pavi mū- 
šio, aš ne viską praradau. 

Pirmiausia, man liko auliniai batai ir ilgos kelnės, tie 
du mano karščiausio troškimo objektai, keliantys mano 
jauniems draugams, pas kuriuos mane nusiuntė gražioji 
Lora, susižavėjimą ir pavydą. 

Be to, dvi savaites bendraudamas su dviem elegan- 
tiškom moterim, aš įgavau tą ypatingą išsilavinimą, kurį 
gali suteikti tik moterys. Ši patirtis privertė mane supras- 
ti, kad turiu rūpintis savo kūnu, kurio priežiūra iki tol 
apsiribodavo paviršutiniška ryto ir vakaro higiena. Šalia 
juokingo pasipūtimo pakeitus drabužius, šalia nepavy- 
kusio bandymo man, vargšui provincialui, pasiekti pary- 

žietišką eleganciją, ėmė kaltis tikrosios elegancijos jaus- 
mas, tai yra, poreikis rūpintis švara. 

Mano rankos buvo gana gražios, nagai dailūs, dan- 
tys tvirti ir balti, pėdos neįprastai mažos palyginti su ūgiu. 
Iki šiol to nežinojau: mano dvi paryžietės atkreipė į tai 
dėmesį ir davė patarimų, kaip paryškinti gamtos duotą 
grožį. Tų patarimų laikiausi, kad joms patikčiau, tačiau ir 
vėliau jų neapleidau, kad būčiau patenkintas pats savi- 
mi; taigi, joms išvykus, aš realiai buvau peržengęs ribą, 
skiriančią vaikystę nuo jaunystės. 

Tiesa, tas žingsnis buvo skausmingas, ir aš jį Žengiau 
su ašaromis akyse, vedamas už vienos rankos koketišku- 
mo, už kitos — skausmo. 

Be to, — kaip tie išalkę keleiviai, atėję į kaimą, atsi- 
kanda gražaus, bet rūgštaus vaisiaus ir, nors atšimpa dan- 
tys, nenumaldomai nori kąsti kitą, — tik dantimis palie- 
tęs tą Ievos obuolį, vadinamą meile, aš skubėjau vėl pa- 
bandyti, nors ir patirčiau didesnį už pirmąjį skausmą. 

Na, o draugystei su mergaitėmis Vilė Kotrė buvo pa- 
togus kaip nedaugelis miestų. 

Joks didelis parkas, nei Versalio, nei Brigtono netu- 
rėjo tokių gražių pievelių, nubarstytų tokiomis akinan- 
čiai gražiomis gėlėmis kaip Vilė Kotrė. "Irys skirtingos 
socialinės klasės varžėsi dėl tos grožio karūnos, kuri teiktų 
garbę net Anglijai: aristokratija, buržuazija ir nežinau, 
kaip pavadinti trečiąją, tarpinę tarp buržuazijos ir liau- 
dies, kuri, nepriklausydama nei vienai, nei kitai, laikė ma- 
dingų drabužių siuvyklas, baltinių parduotuves ir užsiė- 
mė kitokia prekyba. 

Pirmajai klasei atstovavo Kolarų šeima, apie kurią 
jau nemažai pasakojau, kai rašiau apie savo vaikystę. Iš 
trijų linksmų mergaičių, kaip drugeliai ir kregždutės skra- 
jojusių po Vilė Kotrė parką, dvi jau tapo moterimis: Ka- 

rolina ištekėjo už barono Kapelio, o Hermina — barono 
Martano; trečioji, Luiza, vos penkiolikos, buvo graži ir 
skaisti, kokią tik galima įsivaizduoti. 

Jų motina, — ta pati ponios de Žanli ir kunigaikščio 
d'Orleano duktė, apie kurios gimimą ir vaikystę pasako- 
jau, — su savo trim vaikais buvo aristokratijos centras, 
apie kurį spietėsi aplinkinių pilių jaunuoliai ir merginos. 
Ten rinkdavosi ir patys elegantiškiausi, ypač vyrai iš 
Monbretonų, Kurvalių, Mornėjų šeimų. 

Niekas iš tų Žmonių negyveno mieste, jie liko savo 
pilyse. Tik per didžiąsias iškilmes aviliai ištuštėdavo ir bū- 
davo matyti, kaip tos aukštuomenės bitės su auksiniais 
sparnais pasklinda po miesto gatves ir parko alėjas. 

Antrajai socialinei klasei atstovavo Devjolenų šei- 
ma. Iš penkių pono Devjoleno dukterų, kaip sakiau, dvi 
buvo ištekėjusios, tai Leontina ir Eleonora; o trys, — Se- 
silė, Augustina ir Luiza, — dar ne. Sesilei buvo dvide- 
šimt metų, Augustinai šešiolika, o Luizai dar nebuvo nė 
metų. 

Sesilė išlaikė gyvą ir fantazijų kupiną sielą, linksmą 
ir pašaipų veidą, manieras labiau vyriškas nei moteriškas 
ir rudą odą, įdegusią saulėje, nuo kurios spindulių ji nie- 
kada nesislėpė. 

Priešingai nei jos, sesers Augustinos oda buvo balta 
kaip pienas, nuolankumo pilnos didelės mėlynos akys, tam- 
sūs plaukai Žavingai rėmino veidą, pečiai žavingos formos, 
ir ypač nuo sesers besiskiriančios grakščios manieros. 

Rafaelis, ieškodamas modelio savo Madonai, blaš- 
kytųsi tarp jos ir Luizos Kolar ir, kaip graikų skulptoriai, 
savo kūrinyje būtų sujungęs abiejų grožį, sukūręs tobuly- 
bę, kaip tik menas gali tobulumu pralenkti gamtą. 

Aplink Devjolenų šeimą grupavosi kitas, buržuazi- 
jos jaunimas. Pirmiausia dvi panelės Truasval: Henrieta 

ir Klementina. Klementina — brunetė, žavingais juodais 
plaukais, keistai spindinčiomis akis, romėnišku veidu, Ve- 
letri ar Subjako tipo su tarsi Karačio piešta galva. Hcn- 
rietė — aukšta blondinė, rausvo veido, liesa, grakšti, dvel- 
kianti švelnia jaunystės gaiva kaip rožė, kaip neprinokusi 
kviečio varpa, kaip gluosnis svyruoklis. Jos veidelis pu- 
siau melancholiškas, pusiau besišypsantis, eisena lyg mo- 
tervie įsikūnijusio angelo — viskas Žžemiška, bet tarsi 
įkvepta dangaus. 

Toliau Pero šeimos panelės, Sofija ir Pelagija, abi 
žavingos: Luiza Moro, švelni mergaitė, vėliau tapusi 
nuostabia motina; Eleonora Piko, apie kurią jau kalbė- 
jau, — tą neeilinę būtybę buvo nuliūdinusi jos brolio 
Stanislo mirtis ir įtarimas nužudymu, pareikštas jos bro- 
liui Ogiustui. 

Buvo ir daugiau merginų, kurių vardai išgaravo iš 
mano atminties, bet jauni veidai vis pasirodo lyg sapnų 
vizijos, lyg vaiduokliai, plaukiantys virš Vokietijos upių 
arba naktimis pasirodantys Škotijos ežeruose. 

Šalia buržuazijos mergaičių, buvo tos, kurių, kaip sa- 
kiau, negaliu priskirti jokiai socialinei klasei ir kurios ta- 
me žalių girių apjuostame pasaulyje užėmė vietą, kokią 
gėlių pasaulyje užima pakalnutės, saulutės, rugiagėlės ir 
erškėtrožės. 

O! Šios atrodo pasakiškai sekmadieniais, apsivilku- 
sios pavasarinėmis suknelėmis su rausvais ir melsvais dir- 
žais, su mažytėmis pačių siūtomis įvairiausių modelių ke- 
puraitėmis, nes jos nedrįso nešioti skrybėlaičių; be galo 
smagu žiūrėti į jas, laisvas nuo visokių suvaržymų, neži- 
nančių jokių etiketo taisyklių, Žaidžiančias, bėgiojančias, 
apvaliomis, nuogomis rankutėmis susikabinus į ilgas gran- 
dines. O! Gražiosios būtybės! O! Nuostabi karta, kuri 
jas išaugino! 

Žinau, kad mano skaitytojams nelabai rūpi sužinoti 
jų vardus, bet aš, kuris jas mačiau, kuris jas mylėjau, ku- 
ris su jomis praleidau savo jaunystę, tas švelnias gyveni- 
mo ryto dienas, aš noriu jas pavadinti vardais, noriu jas 
aprašyti; aš noriu pasakyti, kokios jos buvo gražios, ir ti- 
kiuosi, kad jos man atleis už nediskretiškumą, atsižvelg- 
damas į tai, kad ir apie save pasakoju visiškai atvirai. 

Dvi svajingos ir koketiškos mergaitės: Žozefina ir 
Manetė Tjeri; Zozefina brunetė, rausvo veido, gražaus 
stoto, taisyklingo veido, — būtų tobulas kūrinys, jei an- 
samblį papildytų gražūs dantys. Manetė — raudonskruos- 
tis obuoliukas, nuolat dainuojanti, nuolat plepanti, nuo- 
lat besijuokianti ir rodanti dantukus, nuolat bėgiojanti, 
kad parodytų pėdutes, kulkšnis ir net blauzdas, — tikra 
Vergilijaus Galatėja, bėganti tam, kad būtų pavyta, besi- 
slepianti, kad būtų atrasta, dar nespėjusi pasislėpti. 

Kaip susiklostė jų gyvenimai? Vėliau sutikau jas, ga- 
na nelaimingas, vieną Versalyje, kitą Paryžiuje: nuraškyti, 
suvytę vaisiai, iš kurių aš dėliojau pirmąsias meilės frazes. 

Jos gyveno su sena motina, siuvėja, ir liko prie baž- 
nyčios, nuo kurios atsiskyrė tik kai ištekėjo. 

Beveik priešais jas gyveno Luiza Brezet, apie kurią 
jau tariau žodelį, mano šokių mokytojo dukterėčia, tvir- 
ta penkiolikos metų gėlė, apie kurią galvojau rašyda- 
mas pramanytą istoriją apie juodąją tulpę, tą sodinin- 
kystės stebuklą, kurio taip ir neišaugino Olandijos so- 
dininkai. Gražiosios ponios Ronkoni, — ji įkvėpė Ie- 
otilį Gotjė parašyti geriausius savo feljetonus, — plau- 
kai, šalia kurių anglis atrodo pilka ir varno sparnas blyš- 
kus, nebuvo juodesni, sodresni, labiau blizgantys už Lui- 
zos, kurie tarsi nupoliruotas plienas saulėje mėtė tam- 
sius, juodus atšvaitus. O! Gražioji, gaivioji brunete, ką 
ji padarė su savo tvirtu, švelniai rudu kūnu, su dantimis 

lyg perlai, nuo kurių suspindėdavo veidas, prasivėrus 
dviem koralų lūpoms! Kaip už jų kunkuliavo gyvenimas 
ir meilė! Kaip buvo aišku, kad nuo vienos kibirkšties visa 
tai užsidegs! 

Ji buvo dievobaiminga, gyvybinga mergaitė ir, ka- 
dangi būtinai turėjo ką nors mylėti, mylėjo Dievą. . 

Už kelių žingsnių aikštės link, Suasono gatvės kairė- 
je pusėje, atsiverdavo durys ir langas, užimantys visą ne- 
didelio namelio fasadą. Lange kabėjo skrybėlaitės, ke- 
puraitės, nėrinių apykaklės, siuvinėti papuošimai, piršti- 
naitės, mitenės kaspinai, — visas moteriškas Žavėjimo ar- 
senalas. Duris dengė užuolaidos, skirtos užkirsti kelią 
smalsiems žvilgsniams prasibrauti į parduotuvę, tačiau 
keisto atsitiktinumo dėka jos tai užsikabindavo už šiurkš- 
taus metalinio strypo, tai prasiskleisdavo nuo vėjo, leis- 
damos ar iš kairės, ar iš dešinės nekukliai žvilgtelėti į par- 
duotuvės vidų ir tokiu pat būdu esantiems parduotuvėje 
matyti gatvę. 

Virš tų durų ir lango didelėmis raidėmis buvo išra- 
šytas toks užrašas: 

PANELĖ RIGOLO, MADINGOS PREKĖS 

Iš tiesų tie, kurie sustodavo prie aprašytų durų ir pa- 
sistengdavo žvilgsniu prasiskverbti į parduotuvės vidų, ne- 
pasigailėdavo dėl sugaišto laiko ir įdėtų pastangų. 

Mes nekalbame apie dvi savininkes, dvi senmerges, 
peržengusias ketvirtą dešimtį ir jau seniai praradusias viltį 
įkvėpti kitokį jausmą nei pagarbą. 

Ne, mes turime omenyje dvi žavingiausias galvutes, 
kokias tik galima pamatyti, vieną šviesią, kitą tamsią, vie- 
ną šalia kitos besivaržančias grožiu: tamsioji priklausė Al- 
binai Ardi, šviesioji — Adelei Dalvin. 

Ar pažinojote gražiąją Diuplesi, tą žavingą kurtiza- 
nę, išdidžią kaip karalienę, apie kurią mano sūnus para- 

šė romaną “Dama su kamelijomis"? — Tokia buvo Albi- 
na. Nepažinojote?.. Gerai, papasakosiu apie Albiną. 

"Tai buvo septyniolikos metų mergina, švelniai ruda 
matine veido oda, didelėmis rudomis aksominėmis aki- 
mis, lyg teptuku nubrėžtais plonais antakiais, tarsi tvir- 
tos ir taisyklingos arkos. Ji buvo kunigaikštienė, karalie- 
nė..., jei norite tiksliau, nimfa iš Dianos palydos: liesa, 
tiesi ir liekna — medžiotoja, kuri nuostabiai atrodytų su 
skrybėle ant galvos, su plunksna prie skrybėlės, vėjo 
plaikstoma amazonė, vedanti raitus tarnus tarnus į me- 
džioklę paskui lojančių šunų būrį. Teatre ji turėtų milži- 
nišką, beveik antžmogišką pasisekimą. Kasdieniniame 
gyvenime ji buvo per graži ir kurį laiką niekas nedrįso 
jos įsimylėti, — tokia ji atrodė neprieinama. 

Antroji, Adelė, buvo rusva blondinė. Niekada ne- 
mačiau gražesnių aukso spalvos plaukų, meilesnių akių, 
žavingesnės šypsenos, labiau linksma nei liūdna, labiau 
žema nei aukšta, labiau putli nei liesa, kažkas panašaus į 
Muriljo cherubiną, bučiuojantį Mergelės kojas, pusiau 
pridengtą debesimis; nei Vato piemenaitė, nei Grezo kai- 
mietė, — tarpinis tarp jų. Matei, kad ji švelni, kad ją lengva 
mylėti, nors nebuvo lengva laimėti jos meilę. 

Jos tėvas ir motina buvo seni žemdirbiai, geri, gar- 
bingi, bet grubūs Žmonės, ir nuostabu, kaip jų namuose 
išaugo tokia gaivi ir kvapni gėlė. 

Be to, tai buvo vaikai; joms pranašumą teikė jaunys- 
tė, kaip pavasaris teikia šviežumą rožei. 

Apie tas, kurių portretus pateikiau, juokėsi ir kun- 
kuliavo visas spiečius mergaičių, likusių mano vaikystė- 
je, tai karta, su kuria aš gyvenau, kurioje veltui ieškojau 
to, ką radau kitoje. 

Prieš atvykstant į Vilė Kotrė dviem paryžietėms, aš 
nebuvau pastebėjęs to pavasariško vainiko, į kurį kiek- 

vieną socialinė klasė įpina tai žvaigždę, tai gėlę. Atvykus 
viešnioms, raištis nuo akių nukrito, ir aš galėjau pasakyti 
ne tik: “Aš gyvenu“, bet ir “Aš esu!" 

Pagal amžių aš buvau tarpinis tarp vaikų, ŽaidŽian- 
čių gaudynes ar mėtančių akmenukus, — ten mane ir nu- 
siuntė abato Greguaro dukterėčia, — ir jaunuolių, jau 
tampančių vyrais. 

Užuot grįžęs pas pirmuosius, kaip man patarė gra- 
Žioji paryžietė, aš šliejausi prie antrųjų, stiepdamasis ant 
pirštų galiukų, kad juos pasiekčiau su savo šešiolika metų. 

"Tačiau, kai manęs klausdavo amžiaus, sakydavau, kad 
man septyniolika. 

Iš trijų jaunuolių, su kuriais artimai draugavau, pir- 
miausia paminėsiu Furkadą, atsiųstą iš Paryžiaus į Vilė 
Kotrė, mokyklos direktorių, su kuriuo priešais šokome 
kadrilį per mano choreografijos debiutą. 

"Tai buvo gerai išsilavinęs, aštraus proto jaunuolis, 
labai garbingo ir gerai Žinomo užsienio reikaluose žŽmo- 
gaus sūnus; jo tėvas ilgai gyveno Rytuose ir buvo konsu- 
las Solonikuose. 

Jo meilės objektu buvo Žozefina Tjeri ir su ja jis pra- 
leisdavo visą laiką, kuris likdavo nuo pamokų. 

Antrasis draugas buvo vardu Sonjė; jis, kaip ir aš, 
mokėsi pas abatą Greguarą, o dabar dirbo antruoju kler- 
ku pas notarą poną Pero. Jo tėvas ir senelis buvo kalviai, 
spynų meistrai, ir laisvais vaikystės laikais aš nemažai lai- 
ko praleisdavau jų kalvėje, brūžindavau dildę ir iš pjuve- 
nų darydavau fejerverkus. 

Sonjė turėjo dvi aistras, kurioms dalijo savo laisva- 
laikį: viena, manau, svarbesnė, buvo klarnetas; antroji — 
Manetė Tjeri. 

Trečiasis iš mano artimų draugų buvo Šolė. Jis gyve- 
no pas mano pusbrolį Rusi, tėvą to vaiko, kurio krikšta- 
tėviu aš tapau, būdamas devynių mėnesių amžiaus. Jis 

mokėsi miškininkystės. Nežinau, kaip gyveno jo šeima, 
matyt, turtingai, nes, kai pas jį ateidavau, ant židinio gu- 
lėdavo nemažai monetų po penkis frankus, tarp kurių 
visada blizgėdavo dvi ar trys auksinės, pritraukdamos ma- 
no akį ir keldamos susižavėjimą jo turtingumu. 

"Tačiau šio susižavėjimo nebūtų galima pavadinti pa- 
vydu. Niekada Žmonėms nepavydėjau nei jų turto, nei 
daiktų, kuriuos jie turėjo. Ar iš išdidumo? Ar iš nuošir- 
dumo? Nežinau; galėčiau sau prisitaikyti devizą: Video 
nec invideo!. 

Šolė negavo jokio išsilavinimo, bet iš prigimties bu- 
vo protingas ir būtų gana gražus vaikinas mielomis aki- 
mis bei spindinčiais dantimis, jei ne raupuotas veidas ir 
grubokas būdas. 

Jis bandė Luizos Brezeti meilę Kūrėjui pakeisti į mei- 
lę kūriniui. 

Štai tokie buvo trys mano artimiausi draugai. Ir, nors 
aš augau pusiau pas Devjolenus, pusiau pas Kolarus, — 
nei aristokratų, nei buržua aplinkoje aš neieškojau, kas 
galėtų mane supažindint su ta žavingo gyvenimo paslap- 
timi, vadinama meile, į kurią visiškai buvo pasinėrę trys 
mano draugai. 

Aš nesivarginau svarstyti jų poelgių ir nesivaržyda- 
mas kalbėjau tyliai, net garsiai, kad jie teisūs taip elgda- 
miesi. 

Nuo pritarimo iki tokių pat poelgių buvo tik vienas 
žingsnis. Tačiau man trūko noro mylėti, man trūko mei- 
lės objekto. 

Visos mano išvardytos merginos turėjo rimtų, ar 
ne visai rimtų meilės ryšių. Jos naudojosi žavia laisve, 
kurią joms suteikė tėvai, pasitikėdami jų dora, be to, 
Vilė Kotrė mieste vyravo angliškas paprotys: merginos 

ir vaikinai laisvai lankydavosi vieni pas kitus, — to ne- 
mačiau jokiame kitame Prancūzijos mieste. Ši laisvė at- 
rodė tuo labiau neįprasta, kad visų šių merginų tėvai 
buvo neabejotinai garbingi ir širdies gilumoje buvo įsi- 
tikinę, jog; visos tos valtys, paleistos į Švelnumo upę, 
plaukia iškėlusios baltas bures ir apvainikuotos apelsi- 
no Žiedų vainikais. 

Dar keisčiau, mūsų kompaniją sudarė dešimt ar dvy- 
lika porų, taigi aš turėjau kantriai laukti, kol koks nors 
ryšys nutrūks, arba bus nutrauktas. 

Belaukdamas lankiausi visuose vakarėliuose, visuo- 
se pasivaikščiojimuose, visuose šokiuose. Tai buvo pui- 
kios pamokos, kurios mane iš anksto supažindino su 
monstru, prie kurio Psichėja! prisilietė, jo nemačiusi, ir į 
kurį, priešingai, aš žiūrėjau neprisiliesdamas. 

Po šešių savaičių ar dviejų mėnesių atsitiktinumas 
ištaisė mano, nepatekusio į komplektus, padėtį. Vienas 
ryšys tik užsimezgęs nutrūko; vieno žemdirbio sūnus, var- 
du Rišu, svajojo vesti savo kaimynę Adelę Dalven. Jau- 
nuolio tėvai, turtingesni už mergaitės tėvus, pasipriešino 
šiai užgimstančiai meilei, ir graži blondinė tapo laisva. 

Per šešias savaites aš daug laimėjau stebėdamas ki- 
tus; be to, šį kartą aš turėjau reikalą ne su dviem reikliom 
ir pašaipiom paryžietėm, pažįstančiom meilės žaidimus, 
kai tuo tarpu aš juos menkai žinojau. Ne, prieš mane bu- 
vo mergaitė, kuklesnė už mane, rimtai žiūrinti į mano 
apsimestinę drąsą ir kaip ta varlė iš pasakėčios, išsigan- 
dusi šokanti į kūdrą, kai pro ją prabėga išgąsdintas kiš- 
kis; ji malonėjo manęs bijoti ir man įrodyti, kad galima 
būti dar nedrąsesniam nei aš. 


'Psichėja — Kupidono (Amūro) mylimoji, kuriai Jupiteris su- 
teikė nemirtingumą. 

Puikiai suprantate, kokį pasitikėjimą savimi man su- 
teikė toks pasikeitimas. Mano vaidmuo pasidarė visiškai 
priešingas. Šį kartą aš atakavau, o nuo manęs gynėsi, ir 
taip gerai gynėsi, kad aš netrukus supratau, jog atakos 
bus bevaisės, jog susidūriau su rimtu pasipriešinimu, įvei- 
kiamu galbūt tik ilga ir atkaklia meile. 

Man prasidėjo ta pirmoji virtinė meilės dienų, kurių 
atšvaitai neišnyko visą gyvenimą; žavinga meilės kova, be 
perstojo reikalaujanti ir nepriimanti atsisakymo; nenu- 
trūkstami bandymai laimėti mažomis malonėmis, kurios 
tą akimirką, kai priimamos, sieloje sukelia begalinį 
džiaugsmą; trumpas gyvenimo ryto periodas, kaip aušra 
apšviečiantis pasaulį, kiekvieną Žmogų apsčiai apiberda- 
mas gėlėmis, prieš patenkant karštai aistros saulei. 

Iš tiesų tai buvo švelnaus jaudulio kupinos dienos: 
ryte, tik pabudus, besišypsančios motinos bučinys palies- 
davo mano skruostą; nuo devynių iki keturių darbas biu- 
re, kuris būtų nuobodus, jei man reikėtų suprasti tai, ką 
rašau, bet buvo lengvas ir patogus dėl to, kad, kopijuo- 
jant akimis ir ranka, protas liko laisvas ir mėgavosi po- 
kalbiais su širdimi; paskui nuo keturių iki aštuonių būda- 
vau namie su motina, o aštuntą valandą prasidėdavo mei- 
lės džiaugsmai, gyvenimas, viltys, laimė! 

Vasarą aštuntą valandą, žiemą šeštą mano jaunieji 
draugai, laisvi po dienos darbų, susirinkdavo sutartoje 
vietoje. Mūsų mergaitės atkišdavo bučiniui skruostuką, 
spaudė mums rankas ir, ar koketiškai, ar veidmainiškai, 
neslėpė džiaugsmo būti su mumis. Tada, jei būdavo vasa- 
ra ir geras oras, mums atsiverdavo parkas su samanų ki- 
limu, tamsiomis alėjomis, švelniu vėjeliu, judinančiu la- 
pus, o mėnesienos naktimis, — su plačiais šviesos ir tam- 
sos ruožais. Tada vienišas vaikščiotojas galėdavo pama- 
tyti penkias ar šešias poreles, nutolusias viena nuo kitos 

tokiu atstumu, kad jaustųsi izoliuotos, bet ne vienišos, 
viena prie kitos pasvirusiomis galvomis, susikabinę ran- 
komis, tyliai besikalbančios švelniais žodžiais ar saugan- 
čios pavojinga tylą, nes toje tyloje akys sako tai, ko ne- 
drįsta ištarti lūpos. 

Jei būdavo žiema ar blogas oras, rinkdavomės pas 
Luizą Brezet; beveik visada jos motina ir teta išeidavo į 
galinį kambarį, motina siuvinėdavo, o teta skaitydavo “Jė- 
zaus Kristaus kelią" ar “Tikrą krikščionį"“, o mes kalbė- 
davomės susiglaudę, beveik visada po porą susėdę ant 
vienos kėdės, sakydavome tuos pačius, bet visada naujus 
žodžius. 

Dešimtą valandą vakaras baigdavosi; vaikinai lydė- 
davo savo merginas. Prie namų durų jos savo kavalie- 
riams duodavo dar pusvalandį, kartais valandą, tokią pat 
malonią tiek jam, tiek jai, sėdėdavo ant suolelio prie du- 
rų, ar stovėdavo ant takelio į motinos namus, iš kurių vis 
pasigirsdavo raginantis eiti namo balsas ir į kurį gal de- 
šimtį kartų buvo atsakoma: “Einu, mama". 

Sekmadieniais susirinkdavome trečią valandą, tai 
yra, po mišparų; vaikščiodavome, šokdavome ir grįžda- 
vome namo ne anksčiau kaip vidurnaktį. 

Dar būdavo šventės aplinkiniuose kaimuose, — Ži- 
noma, ne tokios puošnios, ne tokios linksmos, ne tokios 
iškilmingos kaip Vilė Kotrė, — į kurias jaunimas trauk- 
davo linksmais, triukšmingais būriais, 0 grįždavome ty- 
liomis porelėmis. 

Vienoje tokioje šventėje sutikau metais už save jau- 
nesnį vaikiną. Norėčiau apie jį papasakoti smulkiau, nes 
jis padarė milžinišką įtaką mano gyvenimui. 

Adolfas de Levenas. — Jo šeima. — Naujos detalės 
apie Gustavo III mirtį. — Grafas de Ribingas. — Batsiu- 
viai Vilė Elono pilyje. 


Tai įvyko per šventę gražiame Korsi kaime, esančia- 
me už mylios nuo Vilė Kotrė, viduryje didelio miško, tar- 
si lizdas tarp medžių šakų. Trumpam palikau savo drau- 
giją, šokančią ratelį, norėdamas aplankyti fermerį, seną 
mano tėvo draugą, kurio ferma stovėjo atokiau nuo kai- 
mo, maždaug už ketvirčio mylios. 

Į ją vedė gražus takelis kalvos papėdėje, iš kairės ir 
dešinės apaugęs gudobelėmis, nusėtomis mažais žiede- 
liais su auksiniais viduriukais ir rausvai nusidažiusiais la- 
pelių pakraščiais. 

Staiga už takelio posūkio, saulės spindulių nutvieks- 
tame ruože pamačiau priešais ateinančius tris asmenis, 

iš kurių du man buvo gerai pažįstami, bet trečias visai 
nematytas. 

Du mano pažįstami asmenys buvo Karolina Kolar, 
tapusi, kaip sakiau, baroniene Kapel, ir jos dukrelė Mari 
Kapel, tada trejų metų, vėliau, savo nelaimei, ištekėjusi 
ir tapusi ponia Lafarž. | 

Trečiasis asmuo, man visai nepažįstamas, iš pirmo 
žvilgsnio primenantis vokietį studentą, buvo šešiolikos ar 
septyniolikos metų jaunuolis su pilku švarku, ceratos ke- 
pure su snapeliu, zomšine liemene ir šviesiai mėlynomis 
kelnėmis, beveik tokiomis pat kaip mano, tik mano kelnių 
klešnės buvo sukištos į aulinius batus, o jo batus dengė. 

"Tas aukštas, liesas jaunuolis juodais, ežiuku kirptais 
plaukais, gražiomis akimis, tiesia tvirta nosimi, lyg perlas 
baltais dantimis, nerūpestingos ir aristokratiškos eisenos 
buvo Adolfas Ribingas de Levenas, būsimasis “Žalia ža- 
lia" ir “Longžiumo vežiko" autorius ir sūnus Adolfo Lui 
Ribingo de Leveno, vieno iš trijų švedų sinjorų, apkal- 
tintų Svedijos karaliaus Gustavo III nužudymu. 

Grafų Ribingų de Levenų šeima buvo sena ir kil- 
minga, atlaikiusi nemaža karališkų kovų ir kaip lygus su 
lygiu bendravusi su pasaulio galingaisiais. 

Vienas iš Ribingų 1520 metais sukilo prieš Kristijo- 
no tironiją, kai tas įsakė nužudyti du jo vaikus. 

Šeimoje gyvavo liūdna ir melancholiška legenda apie 
du vaikus, vieną dvylikos metų, kitą trejų, kuriems buvo 
nukirstos galvos. 

Kai budelis nukirto galvą vyresniajam ir rengė egze- 
kucijai jaunesnįjį, vargšas mažylis švelniu balseliu jam tarė: 

— O! Prašau, nesutepk mano apykaklės, kaip sute- 
pei broliui Akseliui, nes mamytė barsis. 

Budelis turėjo du, kaip tik tokio amžiaus vaikus. 
Mažylio žodžių sujaudintas, jis metė šalin kardą ir, ne- 
tekęs galvos, pabėgo. 

Kristijonas pasiuntė jam iš paskos kareivius, kurie jį 
pagavo ir užmušė. Adolfo tėvas, kurį aš seniai pažinojau 
ir kuris mane mylėjo tarsi antrą sūnų, tada buvo penkias- 
dešimties metų amžiaus, gerai išauklėtas, sąmojingas, 
nors kiek pašaipus ir drąsus, ne kartą įrodęs savo drąsą. 

Jis mokėsi Berlyno karo mokykloje, labai jaunas at- 
vyko į Prancūziją ir tarnavo kapitonu viename iš užsienie- 
čių pulkų, kuriems algas mokėjo karalius Liudvikas XVI 
ir kurie savo ištikima tarnyba jam pridarė daugiau bėdos 
negu naudos. Grafas de Fersenas jį pristatė Marijai An- 
tuanetei ir, kilmingojo favorito rekomenduotas, buvo ka- 
ralienės labai gerai priimtas. 

Vargšę Mariją Antuanetę jis prisiminė su pagarba 
bei prielankumu ir, praėjus trisdešimčiai metų po jos mir- 
ties, apie ją kalbėdavo su grauduliu balse. 

Apie 1791 metų vidurį jį iškvietė atgal į Švediją. Su- 
sižiedavęs su pussesere, kurią dievino, jis tikėjosi grįžęs 
ją vesti, bet, parvykęs į Stokholmą sužinojo, kad karalius 
Gustavas II sutvarkė jos gyvenimą ir ji tapo grafo d'Ese- 
no Žmona. 

Iš nevilties grafas Ribingas išprovokavo jos vyrą kau- 
tis dvikovoje. Dvikova įvyko, grafui d'Esenui špaga per- 
vėrė krūtinę ir šešiems mėnesiams prikaustė prie lovos. 

Tuo metu Švedija patyrė didelį sukrėtimą; karalius 
privertė Djetą priimti ištikimybės ir garanto aktą. Šis vals- 
tybės perversmas įvyko Gefte ir suteikė karaliui teisę vie- 
nam spręsti karo ir taikos klausimą. 

Be to, tarp karaliaus valdžios ir aristokratijos jau se- 
niai vyko kova. 1766 metais vedęs Sofiją Madleną, Dani- 
jos princesę, 1776 metais karalius dar neturėjo karūnos 
paveldėtojo. Tačiau Švedijos aukštuomenė sterilumu kal- 
tino karalienę, kaip buvo kaltinama Henriko III žmona 
Luiza de Vandenont. 

Kaip ir paskutinysis iš Valua, Gustavas taip pat tu- 
rėjo favoritų, kurie leido apie karalių sklisti keistoms kal- 
boms. Taigi vieną dieną senjorai nusprendė karaliui pa- 
reikšti pastabą dėl karalienės sterilumo ir maldavo viso- 
mis galimomis priemonėmis tą padėtį ištaisyti. 

Gustavas pažadėjo pagalvoti. 

Kalbėjo, kad tada įvyko keistas dalykas. 

"Tos pačios dienos vakarą jis pasikvietė arklininką 
Monką, nuvedė prie karalienės lovos ir, vargšei moteriai 
girdint bei raustant iš gėdos, aiškiai išdėstė, kokios pa- 
slaugos iš jo prašoma. Paskui išėjo, uždaręs juos karališ- 
kajame miegamajame. 

Po kurio laiko nėštumas ėmė matytis, ir karalienė 
pagimdė princą, kuris po tėvo mirties valdė Švediją Gus- 
tavo III vardu. 

Žinome, kad 1809 metais Švedijos kunigaikštystė at- 
sisakė savo suverenumo teisių. 

Aš susipažinau su jo sūnumi Italijoje, po kurią jis 
keliavo pasivadinęs grafu de Vaza. 

1770 metais Gustavas III, tada dvidešimt ketverių 
metų, buvo atvažiavęs į Prancūziją, prisidengęs grafo de 
Hagor vardu. Tada jis lankėsi pas vieną aiškiaregę, kuri, 
pasinėrusi į magnetinę ekstazę, jam išpranašavo ateitį; 
kai tik jis palietė aiškiaregės ranką, ji perspėjo, kad rei- 
kia ypač saugotis 1792 metais, nes tais metais jį mirtinai 
sužeis šūviu iš šautuvo. 

Gustavas buvo drąsus; jis dažnai rizikuodavo gyvy- 
be. Juokdamasis jis visiems pasakojo apie pranašystę ir 
visai nesijaudino. 

1792 metais, po Djetos akto, kai aukštuomenė pra- 
rado savo privilegijų likučius, jau anksčiau sumanytas są- 
mokslas pradėjo vystytis. 

Pagrindiniai sąmokslininkai buvo Ankarštremas, gra- 

tas Ribingas, grafas de Hornas, baronas d'Erenverdas ir 
pulkininkas Liljenhornas. 

Be pagrindinių pretenzijų, kurias aukštuomenė reiš- 
kė karaliui, Ankarštremas ir Ribingas turėjo dar ir kitų 
motyvų neapykantai. 

Karaliui įsikišus, Ankarštremas buvo priverstas da- 
lyvauti teisme ir prarado pusę savo turto. 

Grafas Ribingas, kaip sakėme, keršijo karaliui už kur 
kas didesnę netektį nei turto praradimas, jis keršijo už 
savo nuotaką. 

Kiti pasikėsinimą į Gustavą vertino kaip jų kastos 
reikalą, tik tiek. 

Buvo nuspręsta pasikėsinti per kaukių balių, Ope- 
ros salėje naktį iš 1792 metų kovo 15-tos į 16-tą. 

Išvakarėse karalius gavo anoniminį laišką, išdavusį 
sąmokslą ir pranešusį, kad jį kitą naktį užmuš. 

— Ak, taip! — tarė Gustavas. — Tą patį prieš dvi- 
dešimt dvejus metus išpranašavo grafui d'Hagai, bet jis 
tada netikėjo, kaip šiandien netiki Švedijos karalius. 

Gūžtelėjęs pečiais, jis suglamžė laišką ir įmetė į židinį. 

Vis dėlto, pasakojo, kad Gustavas slapta nuėjo pasi- 
konsultuoti pas garsiąją pranašę Arfredson, kuri patvir- 
tino prancūzės aiškiaregės žodžius ir anoniminio laiško 
perspėjimą; ji sakė, kad karalių nužudys nepraėjus ir trims 
dienoms. 

Ar todėl, kad buvo tikrai drąsus, ar todėl, kad neti- 
kėjo pranašystėmis, Gustavas nenorėjo nieko keisti, ne- 
norėjo imtis jokių atsargumo priemonių ir vakare, vie- 
nuoliktą valandą, nuėjo į kaukių balių. 

Išvakarėse sąmokslininkai tarėsi, kuris jų turės nu- 
žudyti karalių. 

Aristokratai taip nekentė Gustavo, kad kiekvienas 
prašėsi tos pavojingos garbės iššauti mirtiną šūvį. 

Burtai lėmė tai atlikti Ankarštremui. 

Sako, kad vienas iš sąmokslininkų jam pasiūlė dalį 
savo turto, ne tik to, kokį tada turėjo, bet ir būsimojo, 
kad tik jam perleistų garbę šauti. Ankarštremas atsisakė. 

Atėjus vakarui, kadangi daugelis senjorų buvo apsi- 
rengę kostiumais, panašiais į karaliaus, Ankarštremas 
staiga pagalvojo, kad gali apsirikti ir vietoj Gustavo nu- 
šauti ką nors kitą. 

Bet grafas de Hornas jį nuramino sakydamas: 

— Drąsiai šaukite į tą, kuriam pasakysiu: Labas, gra- 
Žioji kauke!“ Tai ir bus karalius. 

Atėjo antra valanda nakties; Gustavas vaikščiojo UŽ pa- 
rankės su tuo pačiu grafu d'Esenu, kurį apvesdino su Ribin- 
go nuotaka, kai prie jų priėjo grafas de Hornas ir jam tarė: 

— Labas, gražioji kauke. 

Tą pačią akimirką driokstelėjo šūvis, Gustavas su- 
svyravo ir šūktelėjo: 

— Aš mirštu! 

Išskyrus tuos, kurie buvo visai šalia karaliaus, niekas 
įvykio nematė; pistoletas buvo paslėptas movoje; šūvio 
garsas nuskendo balsų klegesyje ir orkestro akorduose. 

Vis dėlto, išgirdę karaliaus šūksnį ir pamatę jį sukniu- 
bus; ant d'Eseno rankų, svečiai susispietė aplink mirštantį 
jį. Sąmyšyje Ankarštremas lengvai pasitraukė nuo karaliaus 
ir net išėjo iš salės, bet pakeliui jis pametė savo pistoletą. 

Pistoletą rado dar šiltą ir rūkstantį. 

Rytojaus rytą apklausė visus Stokholmo ginklaka- 
lius ir vienas iš jų pažino pistoletą, kurį buvo pardavęs 
Ankarštremui. 

Po valandos Ankarštremą areštavo jo namuose ir 
jam nuteisti buvo sušaukta speciali komisija. 

Jis prisipažino nužudęs ir tuo didžiavosi. O savo ben- 
drininkus, kad ir ką jam žadėjo, atsisakė išduoti. 

Procesas vyko lėtai; vis buvo tikimasi, kad Ankaršt- 
remas prabils; pagaliau 1792 metų balandžio 29 dieną, 

tai yra, praėjus net keturiasdešimt keturioms dienoms 
po nužudymo, jį nuteisė. 

Nuosprendis skelbė, kad tris dienas jį plaks rykštė- 
mis, o paskui jam nukirs galvą. 

Nors buvo ilga ir gėdinga egzekucija, Ankarštremas 
iki paskutinės akimirkos laikėsi tvirtai. Vežimu vežamas į 
mirties vietą, jis ramiu žvilgsniu žvelgė į šimtus žiūrovų, 
susirinkusių aplink ešafotą. Ant jo užlipęs, jis paprašė 
kelių minučių susitaikyti su Dievu. Jo prašymą patenki- 
no. Jis atsiklaupė, pasimeldė ir atsidavė į budelio rankas. 

Tada jam nebuvo 1r trisdešimt trejų metų. 

Ribingui, kartu areštuotam su Ankarštremu, buvo 
tik dvidešimt vieneri. Jį taip pat nuteisė mirties bausme. 
Kunigaikštis de Sudermanis, valdęs karalystę iki Gusta- 
vo pilnametystės, iš vieno Svedenborgo mokinio gavo ži- 
nią, kad jam pasirodęs Aukščiausiasis ir pranešęs, jog Ri- 
bingas nekaltas ir kiekvienas nuo jo galvos nukritęs plau- 
kas kainuos vieną kunigaikščio de Sudermanio gyveni- 
mo dieną. Kunigaikštis, taip pat Svedenborgo gerbėjas, 
išsigando šio perspėjimo, ir Ribingas, užuot nukirsdin- 
tas kaip Ankarštremas, buvo ištremtas visiems laikams. 

Kadangi grafo de Horno ir Liljenhorno negalėjo baus- 
ti griežčiau už Ribingą, abiem teko tokia pat malonė. 

Kartu su tremtimi turėjo būti konfiskuotas turtas. 

Laimė, grafo Ribingo turto nebuvo įmanoma kon- 
fiskuoti, nes jis turtą turėjo paveldėti po motinos mir- 
ties, O jo Motina buvo dar jauna. 

Grafas išvyko į Prancūziją, tada apimtą revoliucijos, 
ir matė rugsėjo 2-o0s ir 3-čios bei sausio 21-mos įvykius. 
"Iomis baisiomis dienomis buvo prisiminta ir pripažinta 
nusikalstama jo meilė karalienei. Grafą areštavo, ir jį, ka- 
ralžudį, atidavė revoliuciniam tribunolui už per didelę 
simpatiją karaliui. Tačiau Šometas įsakė jį paleisti, davė 
pasą ir padėjo išvykti iš Paryžiaus. 

Grafas Ribingas nuvyko į Šveicariją: jis buvo jaunas 
ir toks gražus, kad jį vadino gražiuoju karalžudžiu. Jis 
buvo pristatytas poniai de Stael ir pelnė jos draugystę. 
Du ar trys šimtai ponios de Stael laiškų, kuriuos gavo 
grafas Ribingas, garsusis “Korinos" autorius per savo gy- 
venimą, įrodo, jog ta draugystė nebuvo trumpa. 

Kai kurie iš ponios de Stael draugų rato tapo ir gra- 
fo Ribingo draugais. Šis nedidelis dvaras, pusiau politi- 
nis, pusiau literatūrinis, tada užsiėmė tik emigrantų gel- 
bėjimu, globa ir slėpimu nuo persekiojimų šveicarų kan- 
tono magistrato, kurį nuolat spaudė revoliucinė Paryžiaus 
vyriausybė. 

Po termidoro 9-osios grafas Ribingas galėjo grįžti į 
Prancūziją, kur jis labai pigiai nusipirko tris ar keturias 
pilis ir dvi ar tris abatijas. Tos pilys buvo Vilė Elonas, Briu- 
nua ir Kensi. 

Grafas jas įsigijo patartas draugų ir notaro. Kaip ir 
kitos pilys, Vilė Elono pilis jam buvo visai nepažįstama. 
Vieną rytą jis nusprendė aplankyti pastarąją nuosavybę, 
kurią jam taip išgyrė. Deja, momentas buvo labai blogai 
pasirinktas, ir visas pilies grožis nublanko: Vilė Elono ko- 
munos sprendimu pilis buvo perduota batsiuviams, ku- 
rie ten siuvo kareiviškus batus. Garbingieji šventojo Kre- 
pino mokiniai užėmė pastatą, įsirengė dirbtuves salėse ir 
miegamuosiuose, o kad būtų lengviau susisiekti, lubose 
iškirto angas. Taip jie galėjo susikalbėti nepakilę iš savo 
vietų; na, O jei reikėdavo nueiti iš viršaus į apačią, ar iš 
apačios į viršų, tam pasitarnaudavo prie angų pastatytos 
kopėčios ir nereikėdavo gaišti laiko lipant laiptais. 

Suprantama, tokie pertvarkymai gerokai pakenkė pi- 
lies interjerui. Taigi išgąsdintas to vaizdo, ypač kvapo, gra- 
fas bematant išlėkė į Paryžių. 

Po kelių dienų apie savo nevykusį pirkinį jis papasa- 
kojo ponui Kolarui, tada užsiimančiam armijos amunici- 

ja. Ponas Kolaras, labiau įpratęs prie materialinių ne- 
sklandumų nei kilmingasis tremtinys, pasiūlė iš jo pilį nu- 
pirkti. Ribingas sutiko, ir nuo tada Vilė Elonas tapo po- 
no Kolaro nuosavybe. 

Laimė, grafas de Ribingas turėjo dar dvi ar tris pilis, 
kur galėjo įrengti savo rezidenciją. 

Jis pasirinko Briunua pilį, kurią vėliau pardavė savo 
draugui Talma, kaip Vilė Eloną buvo pardavęs Kolarui. 
Tada jis įsikūrė Kensi pilyje. 

Napoleono valdymo metais grafas de Ribingas gy- 
veno ramiai, žiemas praleisdavo Paryžiuje, vasaras kai- 
me, ėmėsi žemės ūkio, žvejojo kūdrose, kur kartą paga- 
vo tokią didelę lydeką, kad, ją padėjus ant vienos svars- 
tyklių lėkštės, o Adolfą pasodinus ant kitos, lydeka gar- 
bingai nusvėrė berniuką. 

Keletą kartų Napoleonas siūlė Ribingui tarnybą sa- 
vo armijoje; tačiau, matydamas Napoleono užkariavimus 
ir supratęs, kad kada nors gali būti priverstas kovoti prieš 
Švedijos armiją, jis atsisakė. 

Po antrojo Burbonų sugrįžimo senieji kerštininkai 
vėl ėmė ieškoti Ribingo. Privestas bėgti, jis perėjo sieną 
ir su Žmona bei sūnumi apsistojo Briuselyje. 

Tačiau grafo de Ribingo inkognito greit buvo at- 
skleistas ir tik dėl jo paties charakterio. 

Briuselyje grafas prie vieno svečių stalo sėdėjo su 
užsieniečiais, kurie, apsvaigę po Vaterlo pergalės, nieki- 
namai kalbėjo apie Prancūziją ir ypač apie prancūzus. 
Vienas išsipustęs pulkininkas be galo gyrėsi savo atako- 
mis. Kalbėjosi vokiškai, bet grafui de Ribingui, išauklė- 
tam Berlyne, vokiečių kalba buvo beveik gimtoji: taigi nė 
vienas užsieniečių pokalbio žodis nepraslydo pro jo au- 
sis. Staiga jis atsistojo, ramiai priėjo prie pulkininko, skėlė 
jam porą antausių, palydėdamas juos savo pavarde ir ti- 
tulu, ir ramiai grįžo į savo vietą. 

Prie to stalo sėdėjo Košua Lemeras, tada dar visai 
jaunas, ir Arno, jau senas poetas; jie abu pasisiūlė, nors 
už tai galėjo užsitraukti nelaimę, būti grafo de Ribingo 
liudininkais. 

Laimė, pasiūlymo nereikėjo priimti: pulkininkas į 
dvikovą neiškvietė. 

Briuselį pasiekė trisdešimt aštuonių Prancūzijos pilie- 
čių sąrašas — Arno, Ekselmanas, Renjo de Sen Žanas 
d'Aželi, Kambasere, Arelis, Košua Lemeras buvo ištremti. 

Grafas de Ribingas su jais susisiekė, ir jie kartu įkū- 
rė laikraštį “Jaunąjį neūžaugą"', kurio reputacija buvo 1a- 
bai europietiška. 

Po vieno grafo straipsnio tame laikraštyje prūsų val- 
džia pareikalavo atskleisti straipsnio autoriaus vardą. Ži- 
noma, po to autoriaus laukė amžinas įkalinimas kokioje 
nors citadelėje. Žinome, kad ir šiandien Prūsija yra cita- 
delių kraštas ir įkalinimai jose yra labai ilgi. 

Vis dėlto karalius Gijomas leido grafui de Ribingui 
pasirinkti ar būti išduotam Prūsijai ar Prancūzijai, — maž- 
daug taip, kaip virėjas leidžia rinktis vištai ar būti iškep- 
tai ant iešmo, ar ištroškintai. Grafas de Ribingas pasirin- 
ko Prancūziją. 

Jį suėmė, kartu su sūnumi įsodino į pašto karietą ir 
nuvežė prie Kondė vartų. 

"Ten jis susimąstė, kurį draugą galėtų prašyti prie- 
globsčio. 

Arčiausiai gyveno ponas Kolaras. 

"Taip grafas de Ribingas atkeliavo į Vilė Eloną. 

Nereikia ir sakyti, kad jis buvo sutiktas išskėstomis ran- 
komis. Jau trys dienos jis gyveno toje gražioje pilyje, taip 
pasikeitusioje nuo batsiuvių laikų, kad jos nebuvo įmano- 
ma pažinti, kai aš sutikau jo sūnų Adolfą de Leveną po pa- 
ranke su ponia Kapel ir už rankutės vediną mažąja Mari. 

Adolfo ketureilis. — Tilvikas ir karalius Gijomas. — 
Pietūs miške. — Skutimosi pudra, varlės ir gaidys. — Gy- 
dytojo šmėkla. — Levenas, Ipolitas ir aš ištremiami iš sve- 
tainės. — Geografinės klaidos lemtingi padariniai. — Po- 
nas Paruasas. 


Jau seniai nebuvau nieko matęs iš Kolarų šeimos. 
Ponia Kapel buvo man miela ir į mane nukreiptas pašai- 
pas, — neslepiu, iš dalies buvau jų nusipelnęs, — pateisi- 
no jaunatvišku nesubrendimu; ponia Kapel pristatė man 
Leveną ir pakvietė, kad geriau susipažintume, rytojaus 
dieną pietų miške. Be to, ji pasakė, kad po pietų galėsiu 
dvi ar tris dienas praleisti Vilė Elono pilyje. 

Suprantama, aš su viskuo sutikau. 

Korsi šventė vyko taip pat linksmai kaip visos mūsų 
kaimų šventės: visi daug šoko ir daug juokėsi. 

Neprisimenu nieko malonesnio už grįžimą dešim- 
tą ar vienuoliktą valandą vakaro po didelių medžių 
skliautais, tarsi matytum antikinį Eliziejų su tamsoje 
slankiojančiais nebyliais šešėliais; nes Žžemiškieji šešė- 
liai šiame Eliziejuje kalbėjo taip tyliai tyliai, lyg būtų to- 
kie pat nebylūs. | 

"Taigi man reikėjo grįžti į Vilė Kotrė, palydėti Adelę 
ir jai paaiškinti, pasitelkus visą diplomatiją, kad būtina 
išlaikyti ryšius su Kolarų šeima. Ji buvo tokia miela mer- 
gaitė, turėjo tokią gerą širdį, tokį šviesų protą, kad tai 
suprato ir, nenoriai paskolindama mane jaunų, aristok- 
ratiškų ir gražių merginų būriui, numarino pavydą ir ma- 
ne atleido nuo kavalieriaus pareigų trims dienoms. 

Iš namų išėjau devintą valandą ryto, kad dešimtą 
būčiau susitikimo vietoje. Visi kiti miegojo Korsi, pas 
poną Lerua, kur ir aš būčiau nakvojęs, jei ne reikalai, 
apie kuriuos kalbėjau, vertę mane grįžti į Vilė Kotrė. 
Bet ką man reiškė toks kelias! Turėjau ilgas kojas, o ant 
tų kojų aulinius batus, su kuriais galėčiau aplenkti net 
Coliukės žmogėdrą. 

Mažiau nei po trijų ketvirčių valandos pamačiau pir- 
muosius kaimo namus ir tvenkinius, ramius ir spindin- 
čius kaip veidrodžiai; tvenkinio pakrante vaikščiojo Adol- 
fas de Levenas. 

Abejojau, ar dar kas fermoje bus atsikėlęs, todėl nu- 
ėjau Adolfo link. Rankoje jis laikė pieštuką ir lentelę ir 
jais taip liūdnai gestikuliavo, kad būčiau susirūpinęs jo 
dvasios būsena, jei nebūčiau pamanęs jį kartojant fech- 
tavimosi pratimus. 

Pamatęs mane, jis sustojo ir šiek tiek paraudo. 

— Ką, po velnių, čia veikiate? — paklausiau jo. 

— Na, — kiek sumišęs atsakė jis, — rašau eilėraštį. 

Negalėdamas patikėti, žiūrėjau jam į akis. 

— Eilėraštį!.. Jūs rašote eilėraščius? 

— Na taip, kartais, — tarė jis šypsodamasis. 

— O kam rašote eilėraštį? 

— Luizai. 

— Luizai Kolor? 

— Taip. 

— Na! Na! Na! 

Mintis, kad Luizai Kolor, kokia graži ji bebūtų, ne- 
galėjo tilpti mano galvoje. Man Luiza visada buvo tik ža- 
vingas vaikas, miela mergytė su trumpa suknele ir kel- 
naitėmis su raukinukais. 

— Ak! Jūs parašėte eilėraštį Luizai, — vėl stebėjau- 
si aš. — O kokia proga? 

— Ar žinote, kad ji išteka. 

— Luiza? Na aš to nežinojau. Ir už ko? 

— Užvieno ruso... Suprantate, reikia sukliudyti toms 
vedyboms. 

— Sukliudyti vedyboms! 

— Taip, negalima leisti, kad tokia žavinga būtybė iš- 
vyktų iš Prancūzijos. 

— Klausykite, iš tiesų ir man nepatinka, kad ji išvyks 
iš Prancūzijos. Aš ją labai myliu, o jūs? 

— Aš? Aš ją pažįstu tik tris dienas. 

— Būtų gerai sukliudyti jai išvykti, bet kaip mes tai 


padarysime“? 
— Aš jai parašiau eilėraštį, parašykite ir jūs. 
— Aš? 


— Taip. Jūs augote kartu; jai bus malonu. 

— Bet aš niekada nerašiau eilėraščių. Aš tik rima- 
vau eilučių galus su abatu Greguaru ir jis nuolat man sa- 
kydavo, kad nevykusiai. 

— O! Niekai, kai įsimylėsite, išeis savaime. 

— Ne. Aš dabar įsimylėjęs, bet man nieko neišeina. 
Parodykite savo eilėraštį. 

— Tai tik paprasčiausias ketureilis. 

— Vis tiek parodykite. 

Adolfas paėmė lentelę ir perskaitė savo keturias ei- 
lutes. 


Kodėl, atsidavus Žaviesiems jausmams, 
Luiza išsirinko Ibero šalčius? 

Nors rusai išėjo visiems laikams, 

Mes liūdim, nes rasim namus tuščius! 


Buvau sužavėtas. Tai buvo tikras eilėraštis, toks, ko- 
kius rašė Demustjė. Prieš mane stovėjo tikras poetas, man 
knietėjo atiduoti jam pagarbą. 

— Kaip jums patinka mano ketureilis? — paklausė 
Levenas. 

— Garbės žodis, puikus! 

— "Tuo geriau. 

— Arjūs jį atiduosite Luizai? 

— O, ne! Aš neišdrįsiu. Įrašysiu į jos albumą jai ne- 
matant ir, jį vartydama, ji ras mano eilėraštį. 

— Bravo! 

— O jūs, ką jūs padarysite? 

— Dėl ko? 

— Kad sukliudytumėte toms vestuvėms. 

— Aš! Kadangi aš negaliu parašyti ketureilio, pana- 
šaus į jūsiškį, aš jai pasakysiu: “Tu teki už ruso, mano 
miela Luiza? Pagalvok, darai didelę klaidą! 

— Nemanau, — tarė Adolfas, — kad tai turėtų di- 
desnę įtaką nei mano ketureilis. 

— Ir aš nemanau. Bet ką aš galiu! Kiekvienas kovo- 
ja savais ginklais. O! Jei rusas norėtų su manimi kautis 
su šautuvu rankose, esu tikras, jis nevestų Luizos. 

— "Tai jūs medžiotojas? 

— Šioks toks. Kaip gali nebūti medžiotoju, gyven- 
damas tarp tokių girių? Ei, žiūrėkite, tilvikas! 

Ir aš, parodęs pirštu, juokais mečiau lazdą į tilviką 
krūmuose prie tvenkinio. 

— Iekšt! 

— "Tai čia tilvikas? 

— Na taip. Iš kur jūs atvažiavote, kad nepažįstate 
tilviko? 

— Iš Briuselio. 

— Maniau, kad jūs paryžietis. 

— Aš gimiau Paryžiuje, bet 1815-tais mes išvykome 
iš Paryžiaus ir trejus metus gyvenome Briuselyje, paskui 
mudu su tėvu buvome priversti išvykti. 

— O kas jus privertė išvykti? 

— Gijomas! 

— Kas tas Gijomas? 

— Kas Gijomas? Nyderlandų karalius. Ar jūs neži- 
note, kad Nyderlandų karalius yra Gijomas? 

— Ne. 

— Na dabar jums neturėtų atrodyti labai keista, kad 
aš nepažįstu tilviko. 

Iš tiesų, kaip matot, mes abu turėjome silpnąsias vie- 
tas, tačiau manosios buvo kur kas labiau neatleistinos nei 
Leveno. 

Jis per sprindį pakilo mano akyse. Jis buvo ne tik 
poetas, bet ir visuomenėje toks svarbus Žmogus, kad pats 
karalius Gijomas taip susidomėjo juo ir jo tėvu, kad net 
ištrėmė iš šalies. 

— "Tai dabar jūs gyvenate Vilė Elone? — paklausiau aš. 

— Taip. Ponas Kolaras yra senas mano tėvo draugas. 

— Ir kiek laiko jūs čia gyvensite? 

— Tiek, kiek Burbonai mums leis pasilikti Pran- 
cūzijoje. 

— Ak taip! Taijūs kažko nesutariate ir su Burbonais? 

— Mes nesutariame, — šypsodamasis atsakė Adol- 
fas, — su visais karaliais. 

"Ta frazė, mesta gana atsainiai, visai mane sutrikdė. 
Laimė, tą akimirką ant namo slenksčio tarsi rausvi ir bal- 
ti debesėliai pasirodė gražiosios mūsų draugės. Du ar trys 
dviračiai vežimėliai jau laukė jų, kad nuvežtų į paskirtą 
vietą. Vyrai turėjo eiti pėsti. Pietums vieta buvo parinkta 
vos už ketvirčio mylios nuo kaimo. 

Ilgas stalas trisdešimčiai asmenų stovėjo po medžiais, 
vos už dešimties žingsnių nuo skaidraus ir sraunaus upe- 
lioko, vadinamo Princų šaltiniu. 

"Tos mergaitės, tos jaunos motinos, tie vaikai atro- 
dė lyg miško gėlės, pražydusios šiltame vasaros vėjuje: 
vienos šviesios, ieškančios pavėsio ir vienatvės; kitos ryš- 
kiaspalvės, prašyte prašančios šviesos, triukšmo, saulės 
ir garbintojų. 

O! Mano gražieji medžiai, mano didelės paunksmės, 
mano mieli nuošalūs kampeliai, kaip šiandien matau jus, 
bet joks mielas šešėlis nebepasirodo po jūsų lapų arko- 
mis, jūsų tamsiose alėjose... Ką jūs padarėte su tuo pa- 
sauliu, išnykusiu kartu su mano jaunyste? Kodėl neatėjo 
kita karta baltų ir rausvų, gyvų ir svajingų, triukšmingų ir 
tylių mergaičių? Ar tai buvo tik akimirkos žydėjimas, din- 
gęs visiems laikams? Ar jų tikrai nebėra, ar mano akys jų 
nemato? 

Vakare grįžome į Vilė Eloną. Mažoje pilyje viskas 
buvo taip gerai sutvarkyta, kad kiekvienas gavo po kam- 
barį ir lovą, nors mūsų buvo trisdešimt ar keturiasdešimt. 

Pasakojau apie vargšo Iro patirtus naktinius pokštus 
pas mus, Griovių pilyje. Šį kartą atėjo eilė kentėti mums. 

Mūsų kambariai iš anksto buvo “užtaisyti" kaip te- 
atro scena, paruošta fėjų pasirodymui. 

Pagrindinis, vyriausiasis mechanikas buvo namų gy- 

dytojas Manso. Jis perėmė seno gydytojo iš Suasono, var- 
du Paruasas, pareigas. Vėliau papasakosiu, kokiomis ap- 
vo Luiza, Sesilė ir Augustina. 

Aukomis buvome pasirinkti mes: Ipolitas Lerua, de 
Levenas ir aš. 

Ipolitas Lerua, pono Lerua iš Korsi sūnėnas, tada 
buvo dvidešimt penkerių ar dvidešimt šešerių metų. Jis 
buvo palikęs gvardiečių pulką ir tarnavo Vilė Kotrė ins- 
pekcijos sekretoriumi. Vėliau, vedęs Augustiną Devjo- 
len, tapo mano giminaičiu. 

Mūsų trijų kambariai jungėsi. 

Į savo kambarius mes užlipome apie pusę pirmos 
nakties. 

Pirmasis atsigulė de Levenas. Nepraėjo nė kelios mi- 
nutės ir jis pradėjo skųstis nepakenčiamu niežėjimu: visa 
jo lova buvo pribarstyta tų miltelių, kuriuos šarlatanai 
pardavinėjo kaip skutimosi pudrą. 

Kam nėra tekę girdėti apie tą pudrą, tegul prisime- 
na garsiąją sceną iš “Robero Makero“", kurioje du hero- 
jai randa lagaminą, pilną maišelių su nežinomais milte- 
liais, jiems atitekusiais pagal kontraktą. 

Po penkių minučių Adolfas de Levenas kasėsi kaip 
Roberas Makeras ir Bertranas kartu paėmus. 

Mes reiškėme de Levenui užuojautą, kurios jis tik- 
rai buvo vertas, ir patarėme susivynioti į lovos užtiesalą 
ir atsigulti ant sofutės. 

Tada mes nuėjome prie savo lovų įsitikinę, kad jas 
rasime taip pat paruoštas kaip Adolfo. 

Bet mes veltui ieškojome miltelių: lovos atrodė vi- 
siškai švarios. 

Mes atsigulėme. Po penkių minučių Ipolitas Lerua 
baisiausiai suspiegė. 

Išsitiesęs lovoje, jis koja pajuto virvagalį; patraukė 
už tos virvės ir atrišo pilną varlių maišą. Atgavusios lais- 
vę, varlės pasklido po jo lovą ir, šaltais kūnais prisilietu- 
sios prie žmogaus odos, taip išgąsdino Ipolitą, kad jis pra- 
dėjo klaikiai rėkti. Jis nubloškė antklodę ir šoko iš lovos. 

Varlės ėmė šokinėti jam iš paskos. Jų buvo nemažai, 
gal pora dešimčių. 

Pamaniau, kad man vienam pavyko išvengti pokš- 
tų, kai spintoje, į kurią rėmėsi mano lovos galvūgalis, 
išgirdau kažką šnarant. Mano akys nukrypo į spintos 
užraktą. 

Rakto jame nebuvo. 

Tada nebeliko jokių abejonių: spintoje buvo užra- 
kintas koks nors gyvūnas. Tačiau koks? 

Man neteko ilgai abejoti. Išmušė pirmą valandą, ir 
man prie pat ausies pragydo gaidys. Taip jis giedojo kas 
valandą, kol visai išaušo. 

Aš neišsižadėjau Kristaus kaip šventas Petras, bet, 
prisipažįstu, šiek tiek burnojau ant Dievo. 

Septintą valandą ryto, nepaisydami Leveno milte- 
lių, Ipolito varlių 17 mano gaidžio, mes užmigome, kai 
pas mus įėjo Manso ir, visus pažadinęs, pareiškė, kad kaž- 
kas užsiminęs, jog mes praleidome sunkią naktį ir jis at- 
ėjęs pasidomėti mūsų savijauta. 

"Taip Manso išsidavė. 

Per visą tą klaikią naktį mes taip mažai miegojome, 
kad visais šventaisiais prisiekėme atkeršyti kaltininkui, kas 
jis būtų. 

Kaip sakiau, Manso išsidavė. Nusikaltimą turėjo ly- 
dėti bausmė, priesaika turėjo būti įvykdyta. 

Davus ženklą, Levenas uždarė duris, aš šokau ant 
Manso, Ipolitas užkimšo jam burną. Tada jį visai nu- 
rengėme, suvyniojome į Adolfo lovos užtiesalą, apvy- 

niojome virve ir surišome kaip dešrą, tyliai nuleidome 
laiptais ir pastatėme atokiausioje parko vietoje vidury- 
je upelio taip, kad, vos žengęs žingsnį, jis iškart pasiner- 
tų į duburį. 

Paskui grįžome į savo lovas ir pratęsėme nutrauktą 
miegą. Dešimtą valandą nulipome pusryčiauti. 

Mūsų nekantriai laukė. Visi vos nespringo nuo slo- 
pinamo juoko ir žvalgėsi vienas į kitą. 

Panelės pasidalijo vaidmenimis. Vienos imitavo sku- 
timosi judesius, kitos tyliai bandė kurkti kaip varlės, ki- 
tos giedoti kaip gaidžiai. 

Mesį tai niekaip nereagavome, tik klausinėjome apie 
Manso. Niekas jo nematė. 

Susėdome prie stalo. 

— Višta kieta, — tarė Sesilė, — pamanytum, jog tai 
senas gaidys, kuris giedojo visą naktį. 

Augustina paklausė apie varles, kurias ji, kaip sakė, 
vakar mačiusi virtuvėje. Kam jos buvo skirtos?.. Kur tos 
varlės dingo?.. Reikėtų jas surasti. 

Luiza paklausė Adolfo, ar jis nesusirgęs kokia odos 
liga: nuo tada, kai jai padavęs ranką nuvesti į valgomąjį, 
ji jaučianti baisų niežėjimą. 

— Jei čia būtų Manso, — tariau aš Luizai, — galė- 
tum paprašyti vaistų. 

— Bet iš tiesų, — paklausė ponia Kolar, — kurgi 
Manso?. 

Vėl niekas neatsakė į tą klausimą. 

Padėtis darėsi pavojinga ir visi ėmė nerimauti dėl 
mielojo gydytojo. Tai atrodė nenatūralu, gydytojas pa- 
prastai nepamiršdavo ateiti prie stalo. 

Nusiuntė paklausti durininką, ar Manso neiškvietė 
pas kokį nors ligonį kaime. 

Durininkas Manso nebuvo matęs. 

— Na, aš manau, kad jis mirksta vandenyje... — ta- 
riau aš. — Vargšas vaikinas! 

— Kodėl gi? — paklausė ponia Kolar. 

— Nes vakar jis mums pasiūlė išsimaudyti, bet naktį 
mes taip gerai miegojome, kad pramigome sutartą va- 
landą. Mūsų nesulaukęs, matyt, išėjo maudytis vienas. 

— O! Dieve mano, — išsigando ponia Kapel, — 
vargšas daktaras! Jis nemoka plaukti. 

Po šių žodžių damų ansamblis paleido tokias aima- 
nas, kad izraelitų šalių dejonės Egipte atrodytų menk- 
niekis. 

Sutarėme, kad iškart po pusryčių eisime ieškoti Manso. 

— Gerai! — tyliai tarė man de Levenas, — aš pasi- 
naudosiu, kad nieko nebus namie, ir į Luizos albumą įra- 
šysiu eilėraštį. 

— O aš, — atsakiau, — pasaugosiu prie durų, kad 
niekas neužkluptų. 

Kaip tarėme, taip padarėme. 

Visas avilys, vadinamas pilimi, pasklido po sodą. 
Rimti vyrai, — ponas de Levenas—tėvas, ponas Kola- 
ras, ponas Mešenas, — liko svetainėje skaityti laikraščių. 

Ipolitas žaidė biliardą su Morisu. 

Mudu su de Levenu užlipome į Luizos kambarį, 
esantį šalia pono Kolaro miegamojo, ir, kol aš saugojau 
ant laiptų, jis įrašė savo eilėraštų į jos albumą. 

Vos tik jis baigė paskutinį žodį, išgirdome riksmą ir, 
pribėgę prie lango, pamatėme į pilį bėgančias Luizą ir 
Augustą. 

Na, o Sesilė, daug drąsesnė, liko stovėti ir žiūrėjo į 
upelį, labiau susidomėjusi nei išsigandusi. 

— Bravo! — tariau Adolfui. — Dabar Manso vaidi- 
no savo spektaklį. 

Mes greitai nulipome žemyn. 

— Vėlė! Vėlė! — šaukė Luiza ir Augustina. — Šmėk- 
la upelyje! 

— O, Dieve! — paklausė de Levenas. — Ar tai varg- 
šo Manso vėlė? 

Ne, ten nebuvo jo vėlė, ten buvo jo kūnas. Kovoda- 
mas su virvėmis, Manso iš pradžių išlaisvino vieną ranką, 
paskui antrą; tada jis išsitraukė iš burnos kamšalą. Atsi- 
kimšęs burną, ėmė šauktis pagalbos, bet, deja, sodinin- 
kas buvo priešingame sodo pakraštyje. Būtų galėjęs pa- 
bandyti atsirišti kojas, bet tam reikėjo panerti po vande- 
niu, o, kaip sakė ponia Kapel, vargšas daktarėlis nemo- 
kėjo plaukti, todėl toks bandymas jam galėjo daug kai- 
nuoti. Pagaliau jo riksmus išgirdo mergaitės, bet, išvydu- 
sios tą į skudurą suvyniotą figūrą, desperatiškai mojuo- 
jančią rankomis, jos išsigando, net neįtardamos, kad Manso 
galėtų stovėti vidury upelio su tokiu kostiumu, ir pabėgo. 

Pas nelaimingąjį Manso nusiuntė sodininką. 

Su didžiausiu triukšmu jis pareikalavo savo drabu- 
Žių. Upelyje Manso išstovėjo nuo ryto septintos iki vi- 
durdienio ir, nors buvo liepos mėnuo, po tokios ilgos 
maudynės buvo gerokai sušalęs. 

Jį paguldė į lovą ir apkaišė šildyklėmis. 

Daktarui Manso teko visuotinis gailestis, o mums, — 
mums visi prakeiksmai. 

Na tas Manso, te Dievas jam leidžia, mus išdavė. 

De Levenas parodė savo raudonas, tarsi kruvinas 
rankas, Ipolitas surinko savo kambaryje pritrėkštas var- 
les ir atnešė į svetainę, aš nuėjau į diendaržį ir atnešiau 
gaidį, su kuriuo bendravau visą naktį, — mes buvome 
negailestingų teisėjų pasmerkti už apgalvotą pasikėsini- 
mą į gydytojo Manso gyvybę. 

Mintyse pasižadėjome, pirmai progai pasitaikius, tik- 
rai jį paskandinti. 

Ištremtas iš damų draugijos, aš pasitraukiau į biliar- 
do salę, kur Morisas man davė pirmąją pamoką. 

Pamatysite, kaip ta pamoka man pravertė, ir po ket- 
verių metų iškilmingomis savo gyvenimo aplinkybėmis aš 
žaidžiau karamboliu ir pasiekiau šiokių tokių laimėjimų. 

Nuosprendis galiojo visą vakarą, tiesa, lietingą, to- 
dėl mergaitės jį praleido Luizos kambaryje. 

Kelis kartus de Levenas bandė prasiskverbti į tą kam- 
barį, bet buvo ryžtingai atstumtas. 

Nuo popiečio ketvirtos valandos jam prireikė kai ką 
pakeisti savo eilėraštyje. Po pokalbio su tėvu, kuris iš jo 
keistai pasišaipė, Adolfas susirūpino, net labai susirūpi- 
no ir, nors nebuvo įleistas į Luizos kambarį, įnirtingai 
norėjo ten patekti. 

— O, viskas aišku, — kiek pagalvojęs tariau sau, — 
jis nori sužinoti, kaip priimtas jo ketureilis. 

Kadangi ta priežastis man pasirodė pakankama, dau- 
giau priežasčių neieškojau. Tik apgailestavau, kad šališ- 
ka gamta manęs neapdovanojo kaip Adolfo. 

Ta nuoskauda mane atvedė į Ipolito kambarį, kur 
mudu ir sėdėjome svarstydami, kur jau visą valandą ga- 
lėjo dingti de Levenas, kai staiga kilo didelis triukšmas ir 
pasigirdo riksmas: “Vagys!"*. Kadangi buvome dar apsi- 
rengę, greitai išbėgome iš savo apartamentų ir nubildė- 
jome laiptais žemyn. 

Laiptų papėdėje stovėjo ponas Kolaras vienais marš- 
kiniais ir už apykaklės laikė Adolfą. 

Scena atrodė gana keista. 

Ponas Kolaras buvo labai piktas, o Adolfas stengėsi 
prieštarauti. 

Ponas de Levenas taip pat dar nebuvo atsigulęs; jis 
atėjo kaip visada ramus, rankas susikišęs į kelnių kišenes ir 
kramtydamas dantų krapštuką. Tas dantų krapštukas buvo 
pono de Leveno nepakeičiama prasiblaškymo priemonė. 

— Na, Kolarai, kas nutiko, ko norite iš to vaiko? 

— Ko noriu? Ko noriu? — sušuko Kolaras vis la- 
biau pykdamas. — Noriu, kad taip nebūtų atsitikę! 

— Ir kas atsitiko? 

— Kas atsitiko?.. Tuoj pasakysiu!.. 

— Atleiskite, tėve, — įsiterpė Adolfas, bandydamas 
aiškinti, — atleiskite, tėve, bet ponas Kolaras klysta... Jis 
mano... 

— Iylėk, nelaimėli! — sušuko ponas Kolaras ir trep- 
telėjo koja. 

Paskui atsisuko į grafą de Ribingą. 

— Matote, mielas de Levenai, — tarė jam, — tuoj 
pasakysiu, kur radau ponaitį, jūsų sūnų. 

— Bet aš protestuoju, pone Kolarai, tai tik... 

— TIylėk! — nutraukė ponas Kolaras. — Eime, galė- 
si pasiteisinti, jei turėsi kuo. 

— O! Tai nebus sunku, — atsakė Adolfas. 

— Mes pamatysime! 

Ir, stumtelėjęs jaunuolį, davė ženklą grafui de Ribin- 
gui eiti į jo kambarį, įėjo pats ir uždarė bei užrakino duris. 

Ipolitas, aš ir kiti tos keistos scenos dalyviai tyliai 
išsiskirstė. 

Po penkiolikos minučių Adolfas grįžo. Jis atrodė 
visai nuleidęs ausis, ir mes nedrįsome klausinėti deta- 
lių. Taip ir atsigulėme nesužinoję viso šio triukšmo prie- 
žasties. 

Tačiau, kai Ipolitas užmigo, de Levenas atėjo pas ma- 
ne ir viską papasakojo. 

Štai kas nutiko: 

Kaip sakiau, rytą Adolfas įrašė įžymųjį ketureilį į Lui- 
zos albumą. Kai ketureilis buvo įrašytas, mes kaip galė- 
dami greičiau sprukome iš mergaitės kambario. 

Apie ketvirtą valandą Adolfas, nesitverdamas savo 
kailyje, nusivedė į šalį tėvą ir jam padeklamavo savo ke- 

tureilį. Ponas de Ribingas atidžiai išklausė iki paskutinio 
skiemens ir tarė: 

— Pasakyk dar kartą pradžią. 

Ir Adolfas pakartojo visą. 


Kodėl, atsidavus Žaviesiems jausmams, 
Luiza išsirinko Ibero šalčius? 

Nors rusai išėjo visiems laikams, 

Mes liūdim, nes rasim namus tuščius! 


— Yra klaida, — tada tarė ponas de Ribingas. 

— Kokia? — paklausė Adolfas. 

— Smulkmena... Tu sumaišei Pietus su Šiaure, Ispa- 
niją su Rusija. 

— (O! — nusiminęs sušuko Adolfas. — Tikrai!.. Vie- 
toj Sibiro aš parašiau Iberą... 

— Suprantu, tai skamba gražiau, bet tiesos mažiau. 

Ir, gūžtelėjęs pečiais, jis nuėjo, niūniuodamas dai- 
nelę bei kramtydamas dantų krapštuką. 

Adolfas liko stovėti lyg žaibu trenktas. Nelaimingąjį 
ketureilį jis pasirašė pilnu vardu. Jei ketureilis bus rastas 
ir perskaitytas, Adolfo laukė didžiulė gėda! 

"Tai buvo Damoklo kardas, pakabintas virš vargšo po- 
eto galvos, kėlęs jam rūpestį visą vakarą. 

Taigi, norėdamas pasiekti Luizos albumą, jis darė vi- 
sas tas pastangas, apie kurias pasakojau. 

Atėjus vakarui, vilties netekęs Adolfas pasiryžo rizi- 
kingiausiam žygiui: įeiti į Luizos kambarį ir išplėšti tą kom- 
promituojantį puslapį. 

Tą sprendimą jis ir pradėjo vykdyti vienuoliktą va- 
landą vakaro. 

Durys atsidarė negirgždėdamos, ir Adolfas kaip ga- 
lėdamas tyliau, ant pirštų galiukų, neturėdamas jokių ki- 
tų tikslų, kitų vilčių, kaip tik pasiekti albumą, įslinko į 
mergautinį savo jaunosios draugės kambarį. 

Iš pradžių viskas ėjosi puikiai. Paėmęs nuo stalo al- 
bumą, Adolfas tuoj tuoj būtų išsivadavęs nuo to keturei- 
lio, atnešusio autoriui vien nelaimę, bet užkliuvo už vien- 
kojo staliuko, staliukas apvirto, pažadino Luizą, o ji su- 
šuko: “Vagys!". Išgirdę riksmą “Vagys!"', ponas Kolaras, 
kurio miegamasis buvo šalia dukters, šoko iš lovos ir vie- 
nais marškiniais išdygo ant slenksčio priešais de Leveną. 
Vargšą Adolfą, įtariamą visai kitu nusikaltimu, Kolaras 
čiupo už apykaklės ir nusitempė į savo kambarį. Ten ir 
įėjo jo tėvas ir durys užsidarė. 

Viskas išaiškėjo dėka albumo, kurio Adolfas taip ir 
nepaleido iš rankų. Ponas Kolaras buvo patenkintas to- 
kiu daiktiniu įrodymu, ir Adolfo padaryta geografine klai- 
da; jis suprato šios klaidos svarbą ir, pripažinęs visus fak- 
tus, nurimo. 

Šis įvykis nepakenkė nei Luizos, nei Adolfo reputa- 
cijai. 

Kadangi ir rytojaus dieną mums buvo rodomas ne- 
pasitenkinimas dėl nuotykio su Manso, mudu su Ipolitu, 
niekam nieko nesakę, išėjome iš Vilė Elono ir patraukė- 
me namo Į Vilė Kotrė. 

"Tas jaunų merginų nepasitenkinimas tęsiasi jau tris- 
dešimt metų. 

Per tą laiką tik kartą mačiau Herminą, tapusią po- 
nia baroniene de Marten, “Kaligulos" repeticijoje. 

Tik kartą mačiau Luizą, tapusią ponia Gara, per po- 
kylį, kurį surengė Bankas. 

Tik kartą mačiau Mari Kapel, mėnuo prieš jai tam- 
pant ponia Lafarž. 

Daugiau nemačiau nei ponios Kolar, nei ponios Kapel. 

Abi jau mirusios. 

O! Tačiau, nesvarbu, kad praėjo trisdešimt metų iš- 
siskyrimo, nesvarbu, gyvos jos ar mirusios, užmerkęs akis 
vėl jas matau. 

Tiesa, žadėjau papasakoti istoriją apie seną gydyto- 
ją, vietoj kurio dabar pilyje dirbo Manso. Būtų neteisin- 
ga nesilaikyti skaitytojui duoto žodžio. 

Senasis gydytojas ponas Paruasas gyveno Suasone. 
Viena labai įkyri klientė kviesdavosi jį kartą per savaitę 
pietų į Vilė Eloną, kur jis visada būdavo puikiai priimamas. 

Taip tęsėsi dešimtį metų. 

Vieną dieną ponas Kolaras gavo ilgą laišką, pasira- 
šytą garbingojo daktaro. 

Tai buvo tų vizitų sąrašas. Kiekvieną vizitą jis įvertino 
penkiais frankais, ir iš viso susidarė gana nemaža suma. 

Ponas Kolaras užmokėjo, bet pono Paruaso paprašė 
nuo šiol nesilankyti Vilė Elone, nebent būtų pakviestas. 

Po šio įvykio Manso ir apsigyveno pilyje kaip nuola- 
tinis šeimos gydytojas. 

Nežinau, kas nutiko Manso... Manau, kad tas niek- 
šelis mirė. Laimė, mūsų surengta maudynė nebuvo jo mir- 
ties priežastis. 

Amedė de La Ponsas. — Jis mane išmoko dirbti. — 
Ponas Arno ir du jo sūnūs. — Kelionė diližanu. — Vieno 
pono perdėtas švelnumas. — Aš sužinau, kokio pavojaus 
išvengiau. 


Po neteisingo nuosprendžio Vilė Elone grįžau į Vilė 
Kotrė ir, pavargęs nuo viešnagės aristokratų pasaulyje, 
iš kurio ką tik buvau išstumtas, su džiaugsmu grįžau į mie- 
lesnį, kur galėjau patenkinti visus savo potraukius ir iš- 
laikyti išdidumą. 

Iš pradžių Adelė mane sutiko šaltai, bet ir aš jai 
atsilyginau keliomis valandomis nepasitenkinimo. Bet 
pamažu jos veidelis ėmė švelnėti, šviesėti ir galiausiai 
nuo šypsenos pražydo tarsi gėlė. Besišypsanti ji panė- 
šėjo į pražydusią rožę. | 

Tuo metu, kai rutuliojosi tie jaunatviškos meilės įvy- 
kiai, — deja, šešiolikmečių meilė labai trumpa, — ma- 
no širdyje pradėjo leisti šaknis draugystė, kuri tęsėsi vi- 
są gyvenimą. 

Jau kalbėjau apie Adolfą de Leveną, netikėtai atvy- 
kusį užimti svarbios vietos mano gyvenime. Dabar tegul 
skaitytojas leidžia tarti keletą žodžių apie kitą draugą, 
kuris, man atvėręs tam tikrus horizontus, pakeitė mano 
požiūrį į ateitį, jau susvyravusį po pažinties su grafo de 
Ribingo sūnumi. 

Vieną dieną Vilė Kotrė mieste pasirodė dvidešimt 
šešerių ar dvidešimt septynerių metų jaunuolis, tvirtas, 
labai elegantiškas, apsivilkęs husarų karininko uniforma. 

Sunku įsivaizduoti gražesnį ir malonesnį jauną vyrą. 
Gal tik jo veidas atrodytų kiek moteriškas, jei ilgas ran- 
das, einąs nuo kaktos kairės pusės iki viršutinės lūpos, 
tačiau neiškreipęs nė vieno bruožo, nebūtų tai švelniai 
tizionomijai uždėjęs vyriškumo antspaudo. 

Jo vardas buvo Amedė de La Ponsas. 

Kokios aplinkybės, kokios užgaidos, kokie reikalai 
jį atvedė į Vilė Kotrė? Aš nežinau... Ar jis atvyko kaip 
dykinėjantis turistas išleisti savo penkių ar šešių tūkstan- 
čių frankų rentos? Galbūt. Tas kraštas jam patiko, jis čia 
apsistojo ir po metų vedė gražią ir švelnią merginą, ma- 
no sesers draugę Luizą Moro. 

Iš tų vedybų gimė baltas berniukas, kurį ir šiandien 
labai norėčiau pamatyti ir kurį tada dėl jo švelnumo ir 
lininių garbanotų plaukų vadinome Avinėliu. 

Jau seniai pamečiau jus iš akių, mano mielas de La 
Ponsai! Kur jūs būtumėt, jei skaitote šias eilutes, priim- 
kite mano neblėstančią draugystę ir pagarbą. 

Jūs man davėte labai daug. Jūs kalbėjote: “Patikė- 
kite, mielas vaikeli, gyvenime yra kai kas daugiau už 

malonumus, už meilę, už medžioklę, šokius ir beprotiš- 
kas jaunystės aistras! Yra darbas! Išmokite dirbti... ir 
būsite laimingas". 

Taip, jūs buvote teisus, mano drauge. Kodėl, išsky- 
rus po savo tėvo, motinos ir kunigaikščio d'Orleano mir- 
ties, aš nepatyriau tokio skausmo, kurio negalėčiau nu- 
galėti? Todėl, kad jūs mane supažindinote su draugu, 
kuris guodžia dieną, guodžia naktį, kurį visada turi po 
ranka, kuris visada atsiliepia kviečiamas ir tarsi balza- 
mu patepa verkiančią širdį: jūs mane supažindinote su 
darbu. 

O, geras ir mielas Darbe, kuris savo rankose nusine- 
ši tą sunkią Žmonijos naštą, vadinamą skausmu! Dievy- 
be, visada besišypsančiu veidu ir išskėstomis rankomis!.. 
O, geras ir mielas Darbe, tu visada man suteiki prieglau- 
dą nusivylimo akimirką!.. Darbe, aš tau dėkoju!.. 

Kaip savo gimtosiomis kalbomis de La Ponsas kal- 
bėjo itališkai ir vokiškai. Jis man pasiūlė laisvu laiku, — 
Dievas Žino, ar tais laikais aš turėjau laisvo laiko, — iš- 
mokti vokiškai ir itališkai. 

Pradėjome nuo italų kalbos. Man tai buvo lengva 
kalba, Horacijaus kalba; ji tarsi medus, kuriuo lepina ser- 
gančius vaikus, kuriuo pasaldina kartų gėrimą. 

Knyga, iš kurios mokiausi itališkai, buvo puikus Ugo 
Foskolo romanas, kurį aš vėliau išverčiau, pavadinęs “ Pas- 
kutiniai Džakopo Orčio laiškai". 

Ši knyga mane supažindino su romantiškąja litera- 
tūra, leido pajusti dvasią, intonaciją, iki tol man visai 
nežinomą. 

Po dviejų mėnesių aš jau gana gerai kalbėjau itališ- 
kai ir pradėjau versti poeziją. 

"Tai man patiko kur kas labiau nei pardavimų ir vedy- 
bų sutartys, pareigos ir kelionės metro Mensono biure. 

Jei literatūriniuose moksluose ir pasiekiau laimėji- 
mų, tai jie gerokai pakenkė mano mokslams notaro biu- 
re. Nikė, tas bjaurus vyresnysis klerkas, kuris ponui Men- 
sonui išpliurpė apie mano nepasisekimus meilės srity- 
je, mažame kaimyniniame miestelyje nusipirko notaro 
biurą iš Lafaržo, ir dabar vyresniuoju klerku tapo mano 
draugas Pajė. 

Pajė buvo turtingas. Už dviejų mylių nuo Vilė Kotrė 
jis turėjo nuostabias valdas ir mokėjo vertinti prabangą. 
Todėljis atlaidžiau nei Nikė žiūrėjo ir į kuklią mano pra- 
bangą, kurią galėjau sau leisti: medžioklę, šokius ir mei- 
lės nuotykius. 

"Taigi užuot mane vertęs įbedus nosį siekti provinci- 
jos notaro karjeros, Pajė leido žvalgytis po platesnius ho- 
rizontus, instinktyviai jausdamas, kad tai, ką darau, skir- 
ta ne man. 

Pamatysime, kokią materialinę įtaką, — šalia mora- 
linės Ponso ir de Leveno įtakos, — padarė Pajė mano 
gyvenime. 

Taip gyvenau visiškai laimingas, motinos mylimas 
jaunatviška, bet neįkyria meile, draugaudamas su La Pon- 
su ir Pajė, kartais prie mūsų prisidedant ir de Levenui. 

Staiga sužinojome, kad ponas Devjolenas su šeima 
išsikelia į savo valdas Sen Remi, o namus Vilė Kotrė iš- 
nuomojo grafui de Ribingui. 

Taigi namai, kuriuose aš užaugau, tie prisiminimų 
pilni namai perėjo iš giminaičių į draugų rankas. 

Poną de Leveną labiausiai džiugino, kad ten jis vėl 
galės imtis sodininkystės, kurią buvo priverstas apleisti, 
pardavęs Briunua ir Kensi pilis. 

Be to, grafas de Ribingas nepatyrė nė menkiausio 
persekiojimo. Ar Liudvikas XVIII nežinojo apie jo gy- 

venimą Prancūzijoje, ar į tai užmerkė akis, bet juo visai 
nesidomėjo. 

Taigi de Levenas ir tėvas apsigyveno Vilė Kotrė, o 
po dviejų savaičių prie jų prisidėjo ir ponia de Leven. 

Savo ruožtu La Ponsas išsinuomojo namą su dide- 
liu sodu ir kiemu Larnji gatvės gale, pirmą namą kairėje 
gatvės pusėje važiuojant iš Paryžiaus. 

Visas mano laikas bėgo trijuose pasauliuose: viena- 
me manęs laukė draugystė, kitame meilė, trečiame nota- 
ro darbas. 

Kai kas galėtų papriekaištauti, kad pamiršau savo 
motiną. Bet ar galima pamiršti motiną? Ar ji ne visada 
kartu, nesvarbu, stovi šalia, ar ne? Ar aš bent dešimtį kar- 
tų per dieną neužbėgdavau namo? Ar nepabučiuodavau 
kaskart parbėgęs? 

De Levenas, de La Ponsas ir aš susitikdavome kas- 
dien. Dažniausiai tai būdavo pas La Ponsą. Kiemą, apie 
kurį jau užsiminiau, mes pavertėme šaudykla ir kasdien 
iššaudydavome po dvidešimt kulkų iš pistoleto. 

De Levenas turėjo puikius vokiškus pistoletus iš Ku- 
kenraiterio. Jie buvo preciziškai tikslūs, ir mes visi trys 
išmokome taip taikliai šaudyti, kad bet kuris iš mūsų ran- 
koje laikydavo kortą kaip taikinį, kai kitas šaudydavo. 

Niekada niekam nekliuvo, negavome nė įbrėžimo. 

Prisimenu, kartą po ilgo ir gausaus lietaus tame tam- 
siame ir drėgname kieme iš kažkur atsirado labai daug 
varlių. Tai mums buvo naujas taikinys, ir netrukus jos vi- 
sos Žuvo nuo pistoleto kulkų. 

Kartkartėmis de Levenas mums perskaitydavo savo 
pasakėčią ar elegiją; tačiau po naktinio nuotykio Vilė Elo- 
no pilyje, išgijęs nuo geografinių paklydimų, jis nebemaišė 
pietų su šiaure, Ispanijos su Sibiru. 

Vieną dieną mieste pasklido didelė naujiena. Pas po- 
ną de Leveną atvyko trys svečiai: ponas Arno ir du jo 
sūnūs, Ielvilis ir Lui Arno. 

Ponas Arno, Germanicus ir Marius a Minturmnes au- 
torius, tada buvo puikus šešiasdešimties metų seniokas, 
žvalus, baltais ir švelniais kaip šilkas plaukais. Sunku įsi- 
vaizduoti guvesnį, sąmojingesnį protą, kertantį tiesiai į 
tikslą kaip pats taikliausias šaulys. Tam protui būtų gali- 
ma prikišti tik viena, tai pašaipų kandumą. Tačiau tiek 
gražių dantų, tiek poeto įkandimas nėra nuodingas. 

Ponas Arno susipažino su grafu de Ribingų prie to 
garsiojo pietų stalo, prie kurio pastarasis kirto antausį 
užsieniečiui pulkininkui. Nuo tos dienos tarp jų, tarp po- 
no de Leveno, prancūzo širdimi, ir pono Arno, prancū- 
ZO protu, užsimezgė draugystė, kurią nutraukė tik mirtis, 
bet pratęsė jų vaikai. 

Ielvilis Arno buvo jaunas karininkas gražios figū- 
ros, guvaus proto, drąsus ir savo drąsą jau įrodęs. Jo 
dvikova su Martenviliu sukėlė didelį triukšmą literatū- 
riniame pasaulyje. 

O dvikova įvyko dėl tėvo Germanicus. 

Antrasis Arno sūnus, Lui, buvo beveik mano am- 
Žiaus. 

Iš kuklumo vengiau eiti pas Adolfą, kol pas juos sve- 
čiavosi ponas Arno ir jo sūnūs; bet ponas Devjolenas su- 
rengė medžioklę Tilė miške, į ją pakvietė mane, ir pažin- 
tis, užsimezgusi mandagiame pasivaikščiojime po parką, 
išsivystė su šautuvu rankose. 

Ielvilis turėjo nedidelį šautuvą iš Prela dirbtuvių ir 
su juo rodė stebuklus. Tas šautuvas su trumpu, vos ketu- 
riolikos colių ilgio vamzdžiu, mane labai nustebino; iki 
tol maniau, kad ilgas vamzdis tiesiog būtinas taiklumui ir 
medžiojau tik ilgais šautuvais. 

Išvykdamas iš Vilė Kotrė, ponas Arno išsivežė ir de 
Leveną. 

Matant išvykstantį Adolfą, man spaudė širdį. Du kar- 
tus buvau Paryžiuje, pirmąjį 1806 metais, antrąjį 1814, ir 
prisiminimų iš tų dviejų kelionių pakako, kad užsideg- 
čiau pavydu visiems ten važiuojantiems išrinktiesiems. 

Likau su de La Ponsu ir dar įnirtingiau griebiausi 
italų kalbos. Greitai tapau toks stiprus Dantės ir Ariosto 
kalboje, kad nusprendžiau imtis Silerio ir Gėtės kalbos; 
bet tai buvo visai kas kita. 

Po trijų ar keturių mėnesių darbo de La Ponsas man 
davė išversti Ogiusto Lafonteno romaną; darbas man bu- 
vo per sunkus ir aš palūžau. 

Vokiečių kalbą mečiau ir daugiau nebeišdrįsau jos 
imtis. 

Tuo metu susipažinau su drama ir ji man paliko gilų 
įspūdį. 

Nežinau, koks nabobas sudarinėjo aktus pas metrą 
Mensoną ir iš neapsakomo dosnumo biurui davė šimtą 
penkiasdešimt frankų. "Tą dovaną ponas Mensonas pa- 
dalijo taip: septyniasdešimt penkis frankus davė Pajė, o 
mudviem su Ronsenu po trisdešimt septynis su puse. 

"Tai buvo pirmas kartas, kai mano rankose atsidūrė 
rimta pinigų suma. Klausiau savęs, ką galėčiau su ja pa- 
daryti. 

Artėjo viena šventė, ir mūsų laukė laisvi sekmadie- 
nis bei pirmadienis. Pajė pasiūlė sudėti į krūvą jo septy- 
niasdešimt penkis frankus, mūsų po trisdešimt septynis 
su puse ir tą pasakišką penkiasdešimties ekiu sumą pa- 
skirti malonumams, kuriuos mums galėjo suteikti Suaso- 
nas, svarbiausias prefektūros miestas. 

Pasiūlymas susilaukė visų trijų džiugaus pritarimo. 
Kasininku buvo paskirtas Pajė, ir mes drąsiai sėdome į 

Paryžiaus diližaną, kuris iš Vilė Kotrė išvažiavo pusę ke- 
turių ryto ir šeštą valandą buvo Suasone. 

Pajė ir Rensonas susėdo į kabrioletą, kur jau sėdėjo 
vienas keleivis, o aš sėdau į vidų. Ten jau buvo keturi kelei- 
viai, iš kurių trys turėjo išlipti Vertfejė, stotyje, esančioje už 
trijų mylių nuo Vilė Kotrė, ketvirtasis važiavo iki Suasono. 

Nuo Vertfejė iki Suasono turėjau likti vienas su tuo 
žmogumi, maždaug keturiasdešimties metų amžiaus, lie- 
su, išblyškusiu šatenu, apsirengusiu labai gražiai. 

Jis primygtinai prašė sėstis šalia ir, kad man paliktų 
daugiau vietos, įsispraudė į diližano kampą. 

Mane labai sujaudino toks dėmesys ir už pagarbų 
elgesį su manimi pajutau simpatiją tam ponui. 

Tais laikais miegojau gerai ir galėjau miegoti bet kur. 
Vos tik išvažiavome iš miesto, aš užmigau ir pabudau tik 
pašto stotyje; žinoma, nebūčiau pabudęs ir ten, jei trys 
išlipantys keleiviai nebūtų man užmynę ant kojų, — bū- 
tina to meto išlipančių keleivių atsisveikinimo su likusiais 
procedūra. 

Pamatęs mane nubudusį, gražiai apsirengęs ponas 
atnaujino pokalbį, geraširdišku tonu paklausė mano var- 
do, amžiaus ir kuo užsiimu. 

Aš mielai leidausi į nuoširdžią kalbą, papasakojau 
jam apie mūsų kelionės į Suasoną tikslą ir, kadangi ma- 
no kosulys vis nutraukdavo pokalbį, jis paslaugiai man 
pasiūlė dviejų rūšių vaistų nuo kosulio. Paėmiau truputį 
vienų, truputį kitų ir, kad efektas būtų didesnis, sumai- 
šiau vienus su kitais. Paskui, priėjęs išvadą, kad, nors ma- 
lonus pokalbis su tuo ponu, nors pataikaujančios jo ma- 
nieros, vienas dalykas yra malonesnis už pokalbį ir patai- 
kavimus ir tas dalykas yra miegas. "Taigi palinkėjau jam 
saldžių sapnų ir, pasinaudojęs paveldėta vieta, susiran- 
giau kampe ir susikėliau kojas ant sėdynės priešais. 

Nežinau, kiek laiko miegojau, kai pasijutau Žžadina- 
mas pačiu keisčiausiu pasaulyje būdu. Mano bendrake- 
leivis nuo galantiškų žodžių perėjo prie aiškesnio meilu- 
mo man; jis mane spaudė savo glėbyje. Kadangi neturė- 
jau nė žalio supratimo apie tokio apkabinimo tikslą, pa- 
maniau, kad jam kažkas prisisapnavo, ir pabandžiau jį 
pažadinti, bet, matydamas, kad kuo labiau jis atrodo įmi- 
gęs, tuo atkaklesni darosi jo judesiai, pradėjau grumtis, 
o kai to nepakako, iš visų plaučių rėkti. 

Nelaimė, tuo metu diližanas leidosi į pakalnę nuo 
Vobiueno kalvos ir negalėjo sustoti; kova tęsėsi maž- 
daug dešimtį minučių ir, net nenutuokdamas, su kokiu 
pavojumi kovoju, numečiau savo priešininką prie kojų, 
kai diližano durelės atsidarė, ir man į pagalbą atėjo kon- 
duktorius. 

Pajė ir Ronsenas miegojo, kaip būčiau miegojęs ir 
aš, jei meilusis ponas nebūtų manęs pažadinęs savo per 
dideliu meilumu. 

Papasakojau konduktoriui, kas nutiko, ir papriekaiš- 
tavau, kad mane pasodino su lunatiku ar bepročiu. Vėl 
atsisėdau į savo kampą, kai begalinei mano nuostabai, jis 
kreipėsi į keleivį pačiais grubiausiais žodžiais, O jis, nė 
žodžiu nenusiskundęs manimi, labai susigėdęs, tvarkėsi 
gerokai apipešiotą savo tualetą. Konduktorius jam liepė 
išlipti ir pareiškė, kad iki “Trijų skaistuolių" viešbučio, 
prie kurio sustoja diližanas, liko tik trys ketvirčiai mylios 
ir tą atstumą jis turės įveikti pėsčiomis, nebent liptų į an- 
trą aukštą, kur nėra ko Žadinti. 

Išblyškęs ponas atsisėdo antrame aukšte, ir diliža- 
nas pajudėjo. 

Nors likau vienas ir galėjau kuo puikiausiai įsitaisy- 
ti, buvau kovos per daug įaudrintas, kad užmigčiau. Taigi 
girdėjau, kaip konduktorius, kuris kabriolete apie nuo- 

tykį pasakojo mano draugams ir jį laikė kur kas juokin- 
gesniu nei pasirodė man, garsiai nusikvatojo, 0 jo pavyz- 
džiu pasekė ir mano draugai. 

Klausiau savęs, kas gi čia juokinga, jei susikumščiuoji 
su lunatiku, ir kadangi neradau bent patenkinamo atsa- 
kymo, nusprendžiau paklausti savo bendrakeleivių, kai 
tik atvyksime. 

Po ketvirčio valandos iš duslaus diližano ratų bilde- 
sio supratau, kad važiuojame per pakeliamą tiltą. 

Atvykome. 

Po penkių minučių, kai išlipome iš diližano, Pajė ir 
Ronsenas man paaiškino juoko priežastį: paaiškinimas 
mane taip įžeidė, kad vos galėjau atgauti kvapą ir puo- 
liau į antrą aukštą ieškoti pono su vaistais nuo kosulio; 
išnaršiau visus kampus, ponas buvo dingęs. 

Nuotykis be galo mane sukrėtė, ir visą dieną vaikš- 
čiojau lyg apdujęs. 


LV 


Pirmoji pažintis su drama. — Diusi! adaptuotas “Ham- 
letas". — Antiburboninis pamfletas. — Notaro poezija. 


Iš visų pramogų, kurias mums pasiūlė antroji Esno 
departamento sostinė, į pirmą vietą iškeltume teatro 
spektaklį. 

Konservatorijos studentų trupė, gastroliuojanti pro- 
vincijoje, tą vakarą nuostabiai suvaidino Diusi “Hamletą". 

Nieko nebuvau girdėjęs apie Hamletą, nežinojau, kas 
tas Diusi. Sunku būti labiau neišsilavinusiam, koks bu- 
vau aš tais laikais. 

Mano vargšė motina ragino skaityti Kornelio ir Ra- 
sino tragedijas, bet savo gėdai turiu prisipažinti, Kad jos 
man kėlė nuobodulį. Tada nežinojau, kas tai yra stilius, 


! Žanas Fransua Diusi (1733-1816) — prancūzų poetas, 
adaptavęs Šekspyrą. 

forma, minties gelmė, — buvau gamtos vaikas tikrąja to 
žodžio prasme: kas mane džiugino, buvo gera; kas kėlė 
nuobodulį — bloga. 

Taigi afišoje perskaitęs žodį “tragedija"', pajutau šiokį 
tokį pasibaisėjimą. "Tačiau tą vakarą Suasonas nieko ge- 
resnio negalėjo mums pasiūlyti ir, kurį laiką atstovėję ei- 
lėje, nors ir buvo didelis žiūrovų antplūdis, visai neblogai 
įsitaisėme parteryje. 

Nuo to vakaro prabėgo trisdešimt dveji metai, o 
spektaklis man padarė tokį stiprų įspūdį, kad ir mažiau- 
sia smulkmena išliko atmintyje. 

Hamletą vaidino Kiudo, aukštas, išblyškęs, tamsiais 
plaukais vaikinas; jo akys buvo labai gražios, o balsas stip- 
rus. Jis taip priminė "Talma, kad, kai pamačiau Talma ta- 
me pačiame vaidmenyje, nenorom piršosi mintis, kad jis 
imituoja Kiudo. 

Jau sakiau, kad apie literatūrą neišmaniau nieko. Aš 
net nežinojau, kad yra toks autorius Šekspyras, ir, kai 
grįžęs iš Suasono ir sužinojęs, jog mano matytas “Ham- 
letas" buvo imitacija, ir savo seseriai, kuri mokėjo angliš- 
kai, ištariau “Romeo ir Džiuljetos" autoriaus vardą taip, 
kaip mačiau parašytą, susilaukiau garsaus juoko, ir tą ma- 
no nemokšiškumą ji primindavo bet kokiai progai pasi- 
taikius. 

Nereikia ir sakyti, kad tokių progų aš jai suteikda- 
vau nemažai. 

Vis tiek, Diusi adaptuotas “Hamletas", mano galva, 
negalėjo būti prastesnis už originalą; iki tol nieko nebu- 
vau girdėjęs apie Sekspyrą, o Diusi Hamletas, jo fantas- 
tiškas įžengimas, jo kova su motina, jo slėptuvė, jo mo- 
nologas, niūrūs svarstymai apie mirtį man atrodė šedev- 
ras ir padarė milžinišką efektą. 

Be to, tik grįžęs į Vilė Kotrė, sukrapščiau paskuti- 
nius frankus, likusius nuo kelionės į Suasoną, ir parašiau 

Furkadui, — jis buvo užleidęs savo vietą tam pačiam Ka- 
miuza, kurį minėjau pasakodamas apie tėvą Iro, ir išva- 
žiavęs į Paryžių, — kad jis man atsiųstų “Hamletą". 

Nežinau, kodėl Furkadas neskubėjo ir po penkių ar 
šešių dienų knygos dar nebuvau gavęs. Aš taip nekantra- 
vau, kad parašiau Furkadui antrą laišką, pilną priekaištų 
apie jo neatidumą ir draugiškų jausmu stoką. 

Ką ir besakyti, elgiausi lyg išprotėjęs ir kiekvieno su- 
tikto klausinėjau: 

— Ar žinote “Hamletą"'? Ar girdėjote apie Diusi? 

Pagaliau iš Paryžiaus tragedija atėjo. Po trijų dienų 
atmintinai mokėjau Hamleto vaidmenį ir, dar blogiau, 
turiu tokią atmintį, kad jo taip ir nepamiršau. 

"Taigi “Hamaletas" buvo pirmasis dramatinis kūrinys, 
palikęs man įspūdį, gilų įspūdį, kupiną nepaaiškinamų 
jausmų, betikslių troškimų, paslaptingos šviesos, kuri iš- 
ryškino tik chaosą. 

Vėliau Paryžiuje sutikau vargšą Kiudo, kuris tada 
vaidino Hamletą. Deja! Tas didžiulis, mane pritrenkęs 
talentas nerado sau pritaikymo ir, manau, ilgainiui pra- 
rado ir viltį, — tą aikštingą išdidumo dukterį, kuri artis- 
tui miršta paskutinė, — viltį užimti teatre deramą vietą. 

Kadangi manyje pabudęs poezijos demonas nu- 
sprendė nebeužmigti ir, vartodamas visas priemones sa- 
vo tikslui pasiekti, net metrą Mensoną padarė savo ben- 
drininku. Man grįžus iš Suasono, jis, užuot mane užver- 
tęs pardavimo aktais ir varginęs tarnybinėmis kelionė- 
mis, davė perrašyti trim egzemplioriais eiliuotą tekstą. 

"Tas eilėraštis buvo pavadintas “Burbonai 1815 metais". 

Jau sakiau, ponas Mensonas buvo respublikonas; 
respublikoną jį radau ir 1830-aisiais; respublikoną jį vėl 
sutikau 1848-aisiais. 

Dar daugiau, visais laikais, prie visų valdžių jis gar- 
siai reikšdavo savo pažiūras, taip garsiai, kad jo draugai 

dėl to baimindavosi ir tyliai kuždėdami bandydavo jį per- 
spėti. 

Bet jis tik gūžčiojo pečiais. 

— Ką, po velnių, jie gali man padaryti? — kalbėjo 
jis. — Mano biuras mokus, mano dokumentai tvarkingi, — 
gali ieškoti, neras nė mažiausios klaidelės mano aktuose. 
Su tokiu bagažu man nusispjaut į karalius ir bažnytininkus. 

Jis buvo teisus, nes, nors metro Mensono kalbos ir 
buvo priešiškos ir sąžiningas protas diktavo kaltinimus 
valdžiai, jo biuras buvo geriausias visame Vilė Kotrė ir 
tvarkingai dirbo kiekvieną dieną. 

Šį kartą jo pasitenkinimas pasiekė apogėjų. 

Nežinau, kur jis nutvėrė tą ranka rašytą eilėraštį prieš 
Burbonus. Jis jį perskaitė visam miestui, o perskaitęs visam 
miestui, davė man ir liepė padaryti dvi ar tris kopijas jo drau- 
gams, kurie, kaip ir jis, norės turėti šį poetinį pamiletą. 

Niekur nemačiau jo išspausdinto ir nuo tos dienos, 
kai perrašiau tris kartus, daugiau nebuvau jo skaitęs, bet 
mano atmintis leidžia jį pasakyti nuo pradžios iki galo. 

Kad skaitytojas nenuobodžiautų, pacituosiu tik ke- 
lias ištraukas. 

Štai kaip pamfletas prasidėjo: 


Kur aš? Ką matau? Taigi čia princai, 

Kuriuos išprotėjęs senatas metė į mūsų provincijas, 
Kurie, išsižadėję karališkų prietarų, 

Turėjo valdyti žmones vardan įstatymų, 

Kurie, kaip patys sakė, nugalėti pergalės, 

Guodė prancūzus būsimos šlovės laurais! 

Bet su jais atėjo kerštas ir pyktis, 

Peržengęs Luvro slenkstį, pradėjo plisti! 

"Tai ne senatas, tai Dievas, tai Apvaizda, 

Tai užsieniečių armija jiems nugalėjo Prancūziją. 
Jie dar išdrįsta mums prikišti karaliaus ešafotą; 
O! Jei tas karalius naktį išliptų iš kapo 

Su kardu rankoje keršyti nusikaltėliams, 
Matytume juos bąlant jų aukoms matant! 

Praleidžiame pastabas, apibūdinančias atskirus in- 
dividus; toliau autorius aprašinėja karališkąją šeimą. 


Vyriausias, d' Artua, galantiškas kvailys, 
Netinkamas tiek blogiui, O ir gėriui, 

Silpnumą prie altoriaus išpažinęs, 

Ir į favoritus iškeitęs meilužes. 

D' Artua, kurio dorybės nepažadins niekas, 
Kuris be mūšio spruko Kiberone, 

Kuris, jei būt karalius, duotų Prancūzijai 
Tingios kvailės Klovi kvailus vaikus! 

O ir Beri, kai armija jį šaukė, 

Ją įžeidė bei panieką jai rodė, 

Dar nuo jaunystės iš landynių atsinešęs 

Tiek nešvankybių, kad linksta net kareivių ausys. 
Jo brolis po melagio kauke slepia 

Tik ambicingus projektus, kurių nereikia niekam! 
O dėdės neapykanta pnišertas, 

Jos ugnį po miestus lakina spėriai; 

Karališkas Tersitas, kurs nemoka nieko, 

Nei kautis, nei pabėgt, o manosi didvyris! 

Dar klastingesnė jo išpuikūsi žmona, 

Ta moteris tik pykčio, keršto kupina, 

Ji verkia ne dėl prarastų gyvybių, 

O dėl to kraujo, kur pralieti negalėjo! 

Tai jos dvariškiai, ponai, kunigai, 

Bespausdami ir engdami savas tautas, 

Norėtų mus grąžint į buvusius laikus 
Manydami, galvodami, svajodami tik apie juos! 


Pagaliau baigiamoji dalis, verta viso siužeto, kur au- 
torius dar laisviau reiškia savo jausmus. 


Nebevirpėkime iš baimės, kilkim 

Kaip nesulaikoma srovė, kur neša smėlį, 
Tą purvą, dumblą, trukdantį judėti, 
Nuplauna nuo šventosios mūs žemelės. 
Nuplauna tironus ir šlykščius dvariškius, 
Bajorus be garbės ir godžius dvasiškius, 
Kurie mus engė be jokių dvejonių, 
Norėjo nusmukdyt žemiau savų svajonių! 

Po dvylikos metų Burbonai buvo išvyti iš Prancūzijos. 

Bet ne revoliuciniai bukletai nuvertė sostą, ne giljo- 
tina nužudė karalių: bukletai ir giljotina buvo tik įran- 
kiai, tarnaujantys idėjoms. "Tai padarė giliai slypinti ne- 
apykanta, ta požeminė jėga, kuri ten laikoma suspausta 
kieno nors valia, bet pasiekusi tam tikrą suspaudimo laips- 
nį, pratrūksta, praplėšia žemę ir praryja sostus, karalius 
bei karalystes. 

Nesunku suprasti, kad Kazimiro Delavinji pamfle- 
tas Messėniennes, pasirodęs išspausdintas ir konkuruo- 
jantis su mūsų manuskriptu, atrodė blankus ir lėkštas. 
Kazimiras Delavinji buvo vienas iš tų žmonių, kurie kar- 
tais savo dainomis papildo revoliuciją, bet patys revoliu- 
cijos nedaro. 

Kaip mano pacituoto pamileto patvirtinimas buvo 
Mobrėjaus byla, paslaptinga ir nešvari byla; jei ne gar- 
bingiausi, tai bent gerai žinomi vardai buvo minimi įsipy- 
nę į gerai organizuotą vagystę ir apgalvotą žmogžudystę. 

Galbūt likau vienintelis žmogus Prancūzijoje, kuris 
dar galvoja apie Mobrėjaus procesą. Galbūt likau vie- 
nintelis, kuris išsaugojo stenografuotus aprašymus sce- 
nų iš to teismo, kur buvo bandyta, gąsdinant kalėjimu, 
naudojant užslėptą žiaurumą, išvesti iš proto žmogų, ku- 
rio neišdrįso sunaikinti ir kurio nesugebėjo apkaltinti 
melu. 

"Tais laikais nuo rankraščio, parašyto man nepažįs- 
tama rašysena, aš nukopijavau teismo posėdžių ataskai- 
tas. Vėliau skaičiau, parašytus net princesės de Vurtem- 
berg ranka, pasakojimus apie savo vyrą maršalą Žeromą 
Bonapartą ir kitus, dar neišleistus memuarus, kurie liko 
šeimos rankose. 


LVI 


Grįžtame į 1814 metus. — Marmonas, kunigaikštis 
de Raksas. — Ponas Diudonas. — Mobrėjus ir Ru Labori 
pas de Taleiraną. — “Debatų laikraštis“ ir “Paryžiaus 
laikraštis". — Bonapartinis lyrizmas ir burboninis entu- 
ziazmas. — Sąmokslas prieš imperatorių. — Vestfalijos ka- 
ralienės pinigų brangenybių vagystė. 


Dar kartą praskleiskime 1814 metus dengiančių mig- 
14. Dievas, pranašaudamas Jeruzalės žlugimą, Ezekiėliui 
sakė: “lu tai valgysi kaip pelenuose keptą miežinį ragaišį 
ir jų akyse pridengsi tai iš Žmogaus išeinančiu mėšlu." O, 
Viešpatie! Mums jūs buvote žiauresnis nei tam pranašui 
ir kartais mus vertėte valgyti dar blogiau! 

Napoleonas buvo Fontenblua; imperatorienė — Blua; 
laikinoji vyriausybė, paslaptinga ir negirdima, funkciona- 
vo pogrindyje, viename name Sen Florenteno gatvėje. 

Ar reikia sakyti, kad namas Sen Florentano gatvėje 
priklausė ponui de Taleiranui? 
Kovo 16 d. Napoleonas rašė iš Reimso. 


“Mielas broli, 

Atsižvelgdamas į mano žodinius nurodymus, ku- 
riuos jums daviau, ir į mano laiškus, jūs jokiu būdu 
neturite leisti imperatorienei ir Romos karaliui pa- 
tekti į priešų rankas. Keletą dienų iš manęs negausi- 
te jokios Žinios. Jei priešas patrauks į Paryžių su to- 
kiomis pajėgomis, kad pasipriešinimas bus betikslis, 
išsiųskite prie Luaros regentę, mano sūnų, aukštuo- 
sius pareigūnus, Valstybės tarybos pirmininką, aukš- 
tuosius karininkus, baroną de La Bujeri ir iždą. Ne- 
palikite mano sūnaus ir prisiminkite, kad aš verčiau 
sužinosiu, jog jis nuskendo Senoje, negu pateko į 
Prancūzijos priešų rankas. Graikų belaisvio Astia- 
nakto! istorija visada man atrodė pati liūdniausia is- 
torija pasaulyje. 

Napoleonas“. 


Šis laiškas buvo adresuotas Žozefui. 

Iždas, kurį paminėjo Napoleonas, matyt, buvo jo as- 
meninis turtas. 

Kovo 28 d. imta svarstyti apie imperatorienės išvy- 
kimą. Ponai de Taleiranas, Bulejus (de La Mertas), kuni- 
gaikštis de Kadoras ir de Fermonas buvo tos nuomonės, 
kad imperatorienė turi pasilikti. Žozefas su imperatoriaus 
laišku rankoje reikalavo, kad imperatorienė išvyktų. 

Vėliau kažkas de Taleiranui papriekaištavo, kad jis 


' Astianaktas — trojėnas, Andromachės ir Hektoro sūnus. 
Užėmę Troją, graikai nutarė Astianaktą nustumti nuo miesto sienos, 
nes buvo išpranašauta, kad jis vėl atkurs Trojos valstybę. 

patarė Marijai Luizai likti Paryžiuje. Niekinanti ir šalta gri- 
masa iškreipė tai, kas turėjo vadintis diplomato lūpomis. 

— Žinojau, kad imperatorienė manimi nepasitiki, 
ir, jei aš patarsiu išvykti, ji pasiliks. Aš sakiau, kad ji pasi- 
liktų, vadinasi, norėjau, kad ji išvyktų. 

O monsinjore d'Otenai! Tai jūs į Arelio lūpas įdėjo- 
te garsiuosius žodžius: “Žmogui duota kalba, kad nuslėp- 
tų savo mintis". Bet, ką darėte jūs pats! 

Kovo 29-tos rytą pro atvirus Tiuilri langus auštan- 
čios dienos šviesoje, besirungiančioje su lempų šviesa, 
buvo galima matyti šen bei ten bėgiojančias imperatorie- 
nės tarnaites, išblyškusias ir išvargusias po bemiegės nak- 
ties, praleistos besiruošiant kelionei. 

Išvykti buvo nuspręsta devintą valandą. 

Dešimtą valandą imperatorienė vis dar buvo savo 
apartamentuose. Ji vis tikėjosi, kad sprendimą išvykti at- 
šauks gal imperatorius, o gal net Žozefas. 

Pusę vienuolikos ašaromis apsipylęs Romos kara- 
lius įsikibo į Tiuilri užuolaidas, kurių vargšas vaikas taip 
pat nenorėjo palikti. 

Deja! Per paskutinius septyniolika metų vienas po 
kito trys vaikai, kentėję už savo tėvų klaidas, veltui laikė- 
si už tų pačių užuolaidų Tiuilri rūmuose, kurie jau še- 
šiasdešimt metų yra praeinančių dinastijų karališki užva- 
Žiuojamieji namai. 

Be penkiolikos vienuolika imperatorienė, apsivilku- 
si rudu amazonės kostiumu, su Romos karaliumi ant ran- 
kų sėdo į karietą, apsuptą didelio būrio gvardiečių. 

Tą pačią dieną, tą pačią valandą imperatorius, lydi- 
mas apsaugos eskadronų, išvyko iš Truajė į Paryžių. 

Zinoma, kaip imperatorius atvyko į Fromanto. Bet 
tai, ką vėliau papasakosime, nežinoma, arba žinoma la- 
bai miglotai. 

Kitą kartą, — turbūt kai kalbėsime apie liepos revo- 
liuciją, — grįšime prie vieno iš tų žmonių, kurį likimas, 
nežinau kodėl, pažymėjo savo antspaudu. 

Kalbame apie Marmoną. 

Mes jį parodysime ne tokį, kokį jį norėjo parodyti, 
bet tokį, koks jis iš tiesų buvo: šaunų ir drąsų per tą atsi- 
traukimą, kurio metu nė viena patranka, nė vienas žŽmo- 
gus nepateko į priešo rankas; šaunų ir drąsų, kai, — kaip 
liūtas, įvarytas tarp Paryžiaus muitinės sienų, apsuptas 
rusų ir prūsų, ar plačioje Belvilio gatvėje su kardu prie 
Leipcigo sužalotoje kairėje rankoje, nes dešinė dar ap- 
tverta po Arapilio mūšio, žengiantis per kritusių karių 
lavonus tik keturiasdešimties gvardiečių priešakyje, — jis 
pasirodė prie miesto vartų, prieš tai palikęs po savimi 
sužeistus ar užmuštus penkis arklius. 

Deja! Kodėl tada jis nelėkė per Paryžių nuo Belvilio 
iki Fontenblo vartų? Kodėl jis sustojo savo namuose Pa- 
radi Puasonjero gatvėje? Kodėl jis neprisistatė Napole- 
onui su savo sudriskusiu redingnotu ir juodu nuo parako 
veidu? Kas sujaukė jo likimą? Kokia nepelnyta ateitis! 

Tačiau mes, atėję su paskutiniaisiais, mes, beveik ne- 
šališki tų didžiųjų įvykių Žiūrovai, mes, į viską žvelgiantys 
be asmeninės neapykantos, abejingi politikai, mes, pas- 
kesniųjų laikų apšvietėjai, pastatyti ant ribos tarp griū- 
vančio aristokratų pasaulio ir užgimstančios demokrati- 
jos, mes privalome ieškoti tiesos visur, kur ji paslėpta, ir 
garbingai iškelti į šviesą viską, ką randame. 

O dabar, apibrėžę savo užduotį, grįžkime prie Na- 
poleono ir Marijos Luizos. 

Peršokime per kelias dienas, palikime už nugaros di- 
džiąsias išdavystes ir didžiąją gėdą, — deja, nepaskutinę. 

Iš kovo 29-tos persikelkime į balandžio 7-tą. 

Štai kas įvyko per tas aštuonias dienas. 

Kovo 30 d. Paryžius kapituliavo. 

Kovo 31 d. sąjungininkai įžengė į sostinę. 

Balandžio 1 d. senatas paskyrė laikinąją vyriausybę. 

2 d. senatas paskelbė, kad Napoleonas turi atsisaky- 
ti sosto. 

3 d. Įstatymų leidybos korpusas sutiko atiduoti savo 
teises. 

4 d. Napoleonas atsisakė sosto savo sūnaus naudai. 

5 d. Marmonas derasi su priešu. 

6 d. senatas pasiūlė valdymo planą. 

7 d. kunigaikščio de Ragso pulkai sukilo ir atsisakė 
jam paklusti. Iš savo pusės Napoleonas davė potvarkius 
trauktis už Luaros. 

Kaip matome, vyriausybė iš Sen Florenteno gatvės 
greitai ėmėsi darbo. 

Imperatorienė buvo palikta Blua; čia ji sužinojo apie 
senato deklaraciją, apie imperatoriaus atsisakymą nuo 
sosto ir apie kunigaikščio de Ragso atsitraukimą. 

7 d. rytą ji sužino apie kvietimą Burbonams grįžti. 

Iki šiol, tarsi debesis, dengiantis ateitį, tyliai tūnan- 
tis ir laukiantis egoizmas dar nedrįso atvirai reikštis ap- 
link ją; bet Burbonams vėl grįžus, kiekvienas stengėsi su- 
daryti savo sutartį su naująja valdžia. 

Kas nutiko Napoleonui, nutiks ir Marijai Luizai. 

Ją paliks staigiau ir atviriau; jos kritimas žemyn ne- 
bus laiptuotas; tai Kritimas į išdavystę. 

Prieš savaitę iš Paryžiaus ji išvyko kaip imperatoriaus 
duktė, imperatoriaus Žmona, karaliaus motina! Jai pra- 
važiuojant, Orleanas ją sveikino varpų gaudesiu ir pa- 
trankų šūviais. Su ja buvo dvaras, su ja buvo iždas, su ja 
buvo Prancūzijos ir Italijos liaudis, apie keturiasdešimt 
milijonų žmonių. 

Po savaitės ji prarado titulą, galią, paveldėjimą, ka- 
ralystę; per valandą ji liko viena su apleistu vaiku ant ran- 
kų ir iždu, kurį tuoj iš jos atims. 

Dievas mane saugo nuo gailesčio moterims, kurios 
tik tapusios našlėmis pasidaro didingos. Bet tie, kurie ją 
išdavė, kurie ją paliko, ateityje, iki šiol uždengtoje neži- 
nios skraiste, nesusilauks atleidimo. 

Taigi balandžio 7 d. ją paliko dvaras. 

8-tos rytą ją paliko Žeromas bei Žozefas. 8-tos va- 
karą pas ją atvyko generolas Šuvalovas su užduotimi ją 
nuvežti iš Blua į Orleaną, o iš Orleano į Rambujė. 

Pagaliau 9-tos rytą “Monitoriuje" galėjome perskai- 
tyti: 

“Laikinoji vyriausybė, informuota, kad balan- 
džio 3 d. Įstatymų leidybos korpusui atsisakius savo 
teisių, pagrindiniai fondai išvežti iš Paryžiaus kelios 
dienos prieš jį užimant sąjungininkams, 

Įsako: 

Fondai turi būti paimti, kur ir kieno rankose jie 
būtų, ir nedelsiant pristatyti į artimiausią kasą". 


Įsakymas labai nekonkretus: jis nepripažįsta jokio 
skirtumo tarp nacijos iždo ir privataus imperatoriaus 
turto. 

Be to, šio įsakymo vykdymą reikėjo patikėti žmogui, 
kurio neapykanta tiems, kuriuos jis užgrius, natūraliau 
peraugtų į prievartą. 

Tam buvo parinktas Diudonas. 

Kas buvo tas Diudonas? Laimė, esu per jaunas, kad 
jį pažinčiau; todėl apie jį klausiu žmogaus, likusio ištiki- 
mu, klausiu kunigaikščio de Rovigo. 

Štai ką jis man atsakė: 


“Diudonas buvo uždarytas Vensene už tai, kad 
apleido savo postą, kad paliko Ispanijos armiją ir kėlė 
siaubą Žmonėms visur, kur prajojo?. 

Vis dėlto Diudonas abejoja; jam reikalingas tarpi- 
ninkas; jis nedrįsta tiesiogiai tiesti rankas į auksą, nors jo 
jam labai reikia užmokėti už praeities išdavystes ir atei- 
ties niekšybes. 

Na, kunigaikšti de Rovigo, į ką jis kreipiasi? Na pa- 
sakykite! Te jūsų lūpos virsta Tiesos auksu! Aš rašau, kas 
jūsų padiktuota. 

“Buvo kreiptasi į vieną žandarmerijos elito karinin- 
ką Žaneną de Šamberi, šiandien generolą, ir jam pavesta 
atgabenti tuos pinigus. Jaunuolis, matydamas gerą pro- 
gą praturtėti, pakluso Diudonui. Jis surinko savo pulką, 
pasinaudojęs jam suteikta valdžia, paėmė dėžes su impe- 
ratoriaus Napoleono turtu ir grįžo į Paryžių, nė karto ne- 
iššovęs". 

Bet tai dar ne viskas; apvogus imperatorienę, reikė- 
jo užmušti imperatorių. 

“Tik mirtis nieko negrąžina", — pasakė žmogus, kurį 
kukliai vadino giljotinos Anakreontu. Taleiranui paskolinta 
nemaža žodžių, kurie, savo ruožtu, paskolinti iš Barero! 

Suprantama, po kovo 31-0s Napoleonas labai kliu- 
dė, todėl visai natūralu, kad jie norėjo juo atsikratyti. 

Kas buvo tie žmonės? Mobrėjus pats juos išvardys. 

Sen Florenteno gatvės būstinėje vyko posėdis. 

— "Taip, — tarė pirmininkas kažkam, kas net nepra- 
vėrė burnos, — mes turime atsikratyti to žmogaus! 

— "Taip, — sutartinai atsakė posėdžiautojai. 

— Gerai, nutarta, atsikratysime. 

— "Trūksta tik vieno dalyko, — tarė vienas slaptos 
sueigos narys. 

— Kokio? 

— Pagrindinio! Žmogaus, kuris kirs lemiamą smūgį. 

— Žinau tokį žmogų, — pasigirdo balsas. 

— Ar žmogus patikimas? 

— Sužlugdytas žmogus, ambicingas, kritęs iš aukš- 
tai, kuris viską padarytų dėl pinigų 1r titulo. 

— Kas jis? 

— Mombrėjus. 

Tai įvyko kovo 31-mos vakarą. 

Tą pačią dieną Mari Armanas de Geri, grafas de 
Mobrėjus, markizas Orlovas pririšo arkliui prie uodegos 
Garbės Legiono ordiną, kurį Mobrėjus gavo už drąsą Is- 
panijoje, ir paleido bulvarais bei per Liudviko XV aikštę. 

Vandomo aikštėje jie padarė dar daugiau; jie užnė- 
rė kilpą imperatoriaus statulai ant kaklo ir iš visų jėgų 
traukė už virvės, pasitelkę dar tuziną kilmingų vyrų; ta- 
čiau, pamatę, kad jų jėgos nepakanka, prie virvės pririšo 
arklį. Bet ir to buvo maža. Tada jie paprašė arklių didžio- 
jo kunigaikščio Konstantino, bet jis duoti atsisakė: 

— Tai ne mano reikalas. 

O dabar, kas surado vykdytoją? Kas pasiūlė darbą 
pavesti de Mobrėjui? Garbės žodis, aukštas senjoras, la- 
bai garbingas istorinis vardas! Tiesa, tas labai aukštas sen- 
joras su labai garbingu istoriniu vardu kai ką pamiršo; jis 
pamiršo, kad už viską turi būti dėkingas imperatoriui. 

Jūs paklausite, koks jo vardas"? 

Ak! Ieškokite! Aš ilgai ieškojau. 

Kaip sakė jį rekomendavęs Ru Labori, Mobrėjus tik- 
rai krito iš aukštai. 

Na tiek to! Matau, kad pasakiau jo globėjo vardą, 
nors nenorėjau nieko įvardyti. 

Nesvarbu! Eime toliau. 

Mobrėjus krito iš aukštai; jis buvo iš kilmingos šei- 
mos. Jo tėvas, antrą kartą vedęs vieną iš de La Rošžakle- 
no seserų, žuvo Vandėjos kare kartu su trisdešimčia kitų 
šeimos vyrų. 

Taigi Ru Labori, laikinosios vyriausybės sekretorius, 
laidavo už Mobrėjų. 

Jis padarė dar daugiau. Jis pasakė Taleiranui... — 
na štai, per neapdairumą nuplėšiu ir jo kaukę, tuo blo- 
giau, nes tas smerktinas veidas iki šiol skendi tamsoje! — 
jis pasakė Ialeiranui: 

— Aš jį pas jus atvesiu. 

Bet visada atsargus Ialeiranas sušuko: 

— Ką jūs manote, mielas pone? Atvesti pas mane 
Mobrėjų! O kam? Jį reikia nuvesti pas Anglė. Jis turi tar- 
tis su Anglė! Jūs gi Žinote, kad viską organizuoja Anglė. 

— Gerai, tegul, nuvesiu pas jį, — atsakė laikinosios 
vyriausybės sekretorius. 

— Kada? 

— Šįpat vakarą. 

— Jūs neįkainojamas Žmogus. 

— Atsargiau su žodžiais, monsinjore. 

Ru Labori atsisveikino ir nuėjo pas Mobrėjų. 

Mobrėjaus nebuvo namie. 

Kai Mobrėjaus nebūdavo namie, visi žinojo, kur jis. 
Jis žaidė kortomis. Bet kur? Paryžiuje tiek landynių! 

Ru Labori lakstė visą naktį, bet jo nerado; vėl nuė- 
1ęs į Mobrėjaus namus ir, kadangi Mobrėjus dar nebuvo 
grįžęs, paliko raštelį tarnui. 

Tame raštelyje jis prašė Mobrėjų ateiti rytojaus die- 
ną, tai yra, balandžio 1 d. Jis laukė visą dieną; Mobrėjus 
taip ir nepasirodė. 

Garbingas Žmogus sunkiai išgyvena, kai yra privers- 
tas sulaužyti žodį. Ką pagalvos de Taleiranas apie žmo- 
gų, kuris davė pažadą ir jo neįvykdė? 

Tą dieną jis du kartus rašė Mobrėjui; laikas spaudė. 
Antrasis raštelis buvo toks: 


“Kodėl jūs neatėjote? Aš jūsų laukiau visą die- 
ną. Jūs manę nuvylėte!" 

Mobrėjus grįžo namo šeštą valandą vakaro pasikeis- 
ti baltinių. Jis rado laišką ir tuoj pat nubėgo pas Ru Labori. 

— Kas nutiko? 

— Jūsų laukia sėkmė. 

— Aš pasirengęs! 

— Eime. 

Jie sėdo į karietą ir nuvažiavo pas poną Anglė; An- 
glė buvo name San Florenteno gatvėje. 

Tada jie pasibeldė į Sen Florenteno gatvės namo du- 
ris: Anglė ką tik buvo išėjęs. 

"Tada jie pasiprašė pas princą. 

Nepavyko! Princas labai užsiėmęs, jis tariasi. 

Iš tiesų jis tarėsi su gera kompanija; jis tarėsi su 
senatu. | 

Rytojaus dieną Mobrėjus su Ru Labori vėl atėjo. 
Princas buvo nepasiekiamas kaip ir vakar; princas buvo 
Liuksemburge. 

Bet nesvarbu, juos netrukus įleis į jo kabinetą, kuris 
šiuo metu užimtas. Be to, galbūt princas greit grįš. 

— Palaukime! — tarė Ru Labori. 

Ir jie susėdo laukti Žaliojoje svetainėje, — Žinote, 
toje istorinėje Žaliojoje svetainėje, — o laukdami skaitė 
laikraščius. 

Kūrybingumu ir išradingumu labiausiai varžėsi “De- 
batų laikraštis" ir “Paryžiaus laikraštis". 


“Šiandien, — rašė buvęs “Imperijos laikraštis", 
neseniai pakeitęs savo kepurę į naują ir pasivadinęs 
“Debatų laikraščiu", — šiandien Jo Didenybė atėjo 
prie Vandomo kolonos..." 


Atsiprašau, trumpam pertrauksiu; nenorėčiau, kad 
susipainiotumėt. 

Jo Didenybė! Jūs, matyt, pagalvojote, kad tai impe- 
ratorius Napoleonas, apie kurį prieš savaitę “Imperijos 
laikraštis" spausdino tokias eiles: 


I 


Priešiškas dangau, grąžink mums šviesą! — 
Pasakė Ažaksas ir kovojo už mus. 

Vienas prieš visus, nepaisant pavydaus dangaus. 
Ir mūsų Ažakso štai karingi žodžiai: 

“Te miestai sukviečia savo kareivius 

Stoti į paskutinį mūšį! 

Prancūzai, Taika ateis su pergale, 

Miela taika, Pergalės duktė!" 


II 


Jis, monarchas, tėvas kalbėjo, 

Tik kurčias negirdėjo jo balso! 
Tėvynė, garbė — jo šventi įstatymai, 
Mes visi Žygiuojam po viena vėliava. 
Linksmiau, piliečiai ir kareiviai, 
Linksmiau į paskutinį mūšį! 
Prancūzai, Taika ateis su pergale, 
Miela taika, Pergalės duktė. 


III 


Napoleonai, ištikimos liaudies karaliau, 

Tau tik reikia mus vesti, 

Tu mums esi Aleksandras ir Cezaris, 

Taip, mes matom Trajaną ir Marką Aurelijų! 
Mes visi tavo vaikai, tavo kareiviai, 

Mes visi veržiamės į paskutinį mūšį! 

Bus iškovota garbingam kovos lauke 

Miela Taika, Pergalės duktė! 


Taip, jį vadino Didenybe likus penkioms dienoms iki 
atsisakymo nuo sosto; jį vadino ir monarchu, ir tėvu, dar 
neseniai vadino Ažaksu, Aleksandru, Cezariu, Irajanu 
1 Marku Aurelijum. 

Nesuklyskite! Šiandien Jo Didenybė — caras, im- 
peratorius Aleksandras; o kuo taps kitas imperatorius, 
imperatorius Napoleonas, grįžęs iš Elbės salos, mes pa- 
matysime, tiksliau, jau matėme. 

Pabuvęs monarchu, tėvu, Ažaksu, Aleksandru, Ce- 
zariu, Trajanu ir Marku Aurelijum, jis tapo TEUTATU *. 

Fui, bjaurus kritimas! 

Gerai, grįžkime, nes, pasirodo, mums sunkiau per- 
skaityti žodį “Didenybė"', nei Cezariui perbristi Rubi- 
koną. 


“Šiandien Jo Didenybė atėjo prie Vandomo ko- 
lonos ir, užvertęs galvą į statulą, šalia stovėjusiems 
senjorams tarė: | 

— Jei taip aukštai pastatytų mane, bijau, kad 
apsvaigčiau. 

Šie filosofiški žodžiai galėtų būti verti ir Marko 
Aurelijaus". 


Atsiprašau, pone Bertenai, kokio Marko Aureli- 
jaus? Ar to, su kuriuo neseniai lyginote Napoleoną, ar 
kito, kurio mes nepažįstame? 

O, pone! Jūs kaip Titas; jūs veltui neleidžiate dienų, 
tiksliau, naktų! 

"Tuoj pasakysime, kas įvyko tą naktį, kurios neleido 
veltui ponas Bertenas ir per kurią gyvatė pakeitė savo 
trispalvę odą į baltą, “Imperijos laikraštis" tapo “Debatų 
laikraščiu". 

Taip, naktį iš 1815 m. kovo 20-tos į 21-ą jūs vėl užsi- 
traukėte savo trispalvę odą, kurią buvote pardavęs, bet 
pirkėjui dar neatidavęs. 


! Teutatas — galų mirties dievas. 

"Tiek to, pažvelkime į “Paryžiaus laikraštį". 


“Gera sužinoti, — rašė “Paryžiaus laikraštis", kad 
Bonaparto vardas buvo ne Napoleonas, o Nikola". 


Iš tiesų, pone redaktoriau, jūs ypač aukštai iškeliate 
vakarykštį imperatorių. Užuot jį nuleidęs į savo brolių 
lygį, viešai liaupsinate. Bonapartas save vadino tik Na- 
poleonu — dykumos liūtu, o jūs jį padarėte Nikola — 
tautų nugalėtoju. 

O! Pone, “Paryžiaus laikraščio" redaktoriau, jei jū- 
sų laikraštis bent kiek pretenduotų į literatūrą, kaip “De- 
batų laikraštis“, jūs mokėtumėt graikiškai ir nebūtumėt 
taip apsikvailinęs. 

Bet jūs nemokate graikiškai. Pažiūrėsime, ar moka- 
te prancūziškai. | 

Pabaigsime pradėtą citatą: 


“Gera sužinoti, kad Bonaparto vardas buvo ne 
Napoleonas, o Nikola; kad ir pavardė buvo ne Bo- 
napartas, o Buonapartė; jis išmetė 4, kad bent pa- 
vardės skambesiu priartėtų prie kilmingų šeimų". 


— Žinote, Balzakai d'Antregai atkakliai tvirtina, kad 
jūs nesate iš jų šeimos, — kažkas pasakė Onorė de Balza- 
kui, “Tėvo Gorijo" 17 “Neturtingų giminaičių" autoriui. 

— Jei aš nesu iš tos šeimos, — atsakė Onorė de Bal- 
zakas, — tuo blogiau jai! 

Grįžkime prie “Paryžiaus laikraščio". Toliau jis rašo: 


“Kai kas smaginasi, darydamas anagramas iš 
pavardės Buonapartė. Labiausiai vykusiai, mūsų nuo- 
mone, personažą apibūdina ši: NABOT PARE“". 


! Pasipuošęs neūžauga ( pranc.) 

Kokia nelaimė, pone redaktoriau! Kad pasiektumėt 
šį rezultatą ir jūs, kaip tironas, turėjote paaukoti v. 

Dabar atsverskime “Debatų laikraščio“ eiles, paci- 
tuodami kai ką panašaus ir iš “Paryžiaus laikraščio"; tai 
tik vienas stulpelis, panašios poezijos mėgėjams jis ver- 
tas trijų. Be to, eilėraštis pasirodė labai laiku, ir Mobrė- 
jus jame įžvelgė pranašišką ženklą. 


BONAPARTO TESTAMENTAS 


Palieku pragarui savo genijų, 

Savo žygdarbius nuotykių mėgėjams, 
Savo negarbę šalininkams, 

O sąskaitų knygą kreditoriams. 
Prancūzams palieku nusikaltimus, 
Savo pavyzdį visiems tironams, 
Prancūziją teisėtiems karaliams, 

O savo giminaičiams ligoninę. 


Dabar, citatų serijai pabaigti, dar kartą grįšime prie 
“Debatų laikraščio". Stai, skaitytojau, du straipsniai, du 
požiūriai, o juos skiria tik dviejų savaičių laiko tarpas. 


Debatų laikraštis 
(baltas kailis) 
Paryžius, 1815 kovo 6 d. 


Bonapartas pabėgo iš 
salos, kurioje iš didžiadva- 
siško neatsargumo sąjun- 
gininkų suverenai jam su- 
teikė laisvę veikti, atsidė- 
kodami už nuniokojimus 
savo valstybėse. 

Imperijos laikraštis 
(trispalvis kailis) 
Paryžius, 1815 kovo 20d. 


Burbonai šiąnakt išva- 
Žiavo... Paryžius apimtas 
saugumo jausmo ir džiaugs- 
mo: bulvarai pilni žmonių, 
nekantriai trokštančių iš- 
vysti armiją ir jiems grąžin- 
tą Herojų. Nedidelės gru- 


Tas Žmogus, atsisakęs 
valdžios, niekada neatsisa- 
kė savo ambicijų ir įniršio; 
tas žmogus, apsipylęs išti- 
sos kartos krauju, po me- 
tų vėl pabandė užginčyti 
Prancūzijos karaliaus tei- 
sėtumą. 

Su keliais šimtais italų 
ir lenkų jis drįsta statyti 
koją ant žemės, kuri jį nu- 
bloškė visiems laikams. 

Keli klastingi veiksmai, 
keli manevrai Italijoje, pa- 
daryti jo aklojo svainio, iš- 
judino to NIEKŠINGO- 
JO KARIŪNO iš Fon- 
tenblo pyktį. 

Jis apsiskelbė mirsiąs 
kaip herojus; Dievas pasi- 
rūpins, kad jis mirtų kaip 
išdavikas. 

Prancūzijos Žemė jį at- 
metė. Jis grįžo; dabar Pran- 
cūzijos Žemė jį praris. 

O! Visos tautos jį atstu- 
mia; Visi prancūzai jį at- 
meta su siaubu ir atsiduo- 
da į rankas karaliaus, ku- 
ris mums neša gailestin- 
gumą, meilę ir praeities 
užmiršimą. 


pelės bepročių, besitikinčių 
jam priešintis, šaiposi iš mū- 
sų erelio, bet visa prancūzų 
milicija, tapusi nacionaline, 
žygiuoja po tėvynės ir šlovės 
vėliavomis. Jo didenybė 
IMPERATORIUS nužy- 
giavo du šimtus mylių Žai- 
bo greitumu, lydimas liau- 
dies susižavėjimo ir pagar- 
bos, apimtos laimės šian- 
dien ir laimės vilties ateičiai. 

Čia savininkai, sveiki- 
nantys vienas kitą su realio- 
mis garantijomis, kurias su- 
teiks šis stebuklingas sugrį- 
žimas; čia Žmonės, laimi- 
nantys įvykius, atnešančius 
neatšaukiamą kulto laisvę; 
ten toliau šaunūs kareiviai, 
verkiantys iš džiaugsmo vėl 
matydami savo generolą; 
plebėjai, įsitikinę, kad gar- 
bė ir moralė taps aukščiau- 
siomis vertybėmis ir jomis 
bus pagrįsta bet kokia kar- 
jera, bet kokia šlovė tarny- 
boje tėvynės labui. 

Štai toks triumfo žygio 
paveikslas, žygio, kuriame 
IMPERATORIUS nesu- 
tiko kitų priešų, išskyrus 

Tas beprotis Prancūzi- | vargšus paskvilių kurpė- 


joje rado šalininkų, meist- 
riškai keliančių neramu- 
mus ir revoliucijas. 

Bet mes nebenorime 
nei neramumų, nei TEVO- 
liucijų. Veltui jie ieškos 
aukų savo TEUTATUI. 

Per visą Prancūziją nu- 
aidėjo šūksnis: 

MIRTIS TIRONUI! 

TEGYVUOJA 
KARALIUS! 


"Tas Žmogus, netikėtai 
išlipęs Prancūzijos pa- 
krantėje, mums atrodo 
tarsi siųstas Dievo, kad 
galutinai Prancūzijoje 
atstatytų monarchiją; tas 
žmogus, vedamas savo 
tamsaus tikslo, šiandien 
grįžta, Kad uždėtų pas- 
kutinį antspaudą Restau- 
racijai, grįžta kaip maiš- 
tininkas į tą pačią Žemę, 
prieš penkiolika metų 


gautą iš suklaidintos liau- 


dies, kurią dvylika metų 
engė kaip tironas. 


jus, kurie ypač nesiderino 
ir bematant būdavo už- 
gožti entuziastiškos mi- 
nios. Jausmai, gniuždyti 
tuos vienuolika mėnesių, 
išsiveržė įvairiausių rūšių 
proklamacijomis už JO 
DIDENYBĘ, visų godžiai 
ryjamomis akimis. Jos al- 
savo saikingumu, visada 
lydinčiu jėgą, ir buvo 
įkvėptos tikros didybės. 

P.S. Aštunta valanda 
vakaro. 

Šį vakarą imperatorius 
pro džiūgaujančią minią 
atvyko į Tiuilri rūmus. Da- 
bar, kai rašome šias eilu- 
tes, gatvės, aikštės ir bul- 
varai pakeliui iš Fontenblo 
į Paryžių pilni žmonių, 
skanduojančių TEGY- 
VUOJA IMPERATO- 
RIUS. Visa apylinkės liau- 
dis, girta iš džiaugsmo, iš- 
siliejo į gatves ir vieškelius, 
kuriais dėl žmonių antplū- 
džio Jo Didenybė buvo pri- 
verstas eiti pėsčias. 


Ar nemanote, kad ponai de Mobrėjus ir Ru Labori 
nenuobodžiavo su tokia galerija po akimis? Taip žaliojo- 

je svetainėje jie išsėdėjo beveik valandą, nors manė sė- 
dėsią ne ilgiau kaip dešimt minučių, kai princo de Talei- 
rano durys atsidarė. 

Jie įėjo. 

Nemanykite, kad čia aš rašau romaną. Ne, aš pasa- 
koju ne išgalvotą gražią istoriją, aš pasakoju tikrą, bjau- 
rią ir liūdną istoriją. 

Jei abejojate, liepkite pristatyti ataskaitą, kurią apie 
visą šį reikalą padarė ponai Tiurė ir Brijė de Valinji 1815 
metų liepos mėnesį vienoje administracinio teismo salė- 
je Senos departamente. 

Jei Napoleonas būtų grįžęs vien dėl to, kad mus at- 
vestų prie to dokumento, ir tokiu atveju jo grįžimas būtų 
pateisintas. 

Ponas de Mobrėjus įėjo į de Taleirano kabinetą. Ru 
Labori jį pasodino į paties princo krėslą ir jam tarė: 

— Jūs nekantraujate sugrąžinti iš savo rankų slys- 
tančią laimę; ji gali viršyti visus jūsų lūkesčius. 

— Ką aš turiu daryti? — Paklausė Mobrėjus. 

— Jūs drąsus ir ryžtingas: išvaduokite mus nuo im- 
peratoriaus. Jam mirus, Prancūzija, armija, viskas bus mū- 
sų. Jums atiteks du šimtai tūkstančių livrų rentos; jūs gau- 
site kunigaikščio titulą, generolo laipsnį ir provincijos val- 
dytojo vietą!. 

— Nematau būdo tam pasiekti. 

— Nieko nėra paprasčiau. 

— Įdomu. 

— Klausykite. 

— Aš klausau. 


' Kai rašome tokius dalykus, geriau turėti du šaltinius nei vieną. 
Be ponų Tiurė ir Brijė de Valinji ataskaitos, apie tai galima paskaityti 
ir Volabelio knygoje “Restauracijų istorija", t.II, p.15 (Aut. past. ) 

— Negali būti, kad artimiausiomis dienomis neįvyk- 
tų koks mūšis. Pasirinkite šimtą patikimų Žmonių, apren- 
kite juos sargybinių uniformomis, įmaišykite į Fontenblo 
būrius ir pamatysite, ar prieš mūšį, ar per mūšį, ar po 
mūšio nesunkiai padarysite tai, ko mes prašome. 

Mobrėjus papurtė galvą. 

— Jūs atsisakote? — nustebęs paklausė Ru Labori. 

— Visai ne. Aš tik pagalvojau, kad bus sunku rasti 
šimtą patikimų Žmonių; laimė, tiek nereikės, užteks tuzi- 
no. Turbūt tiek rasiu armijoje; bet tada jiems reikės pa- 
skirti po du ar tris pagalbininkus, pažadėti piniginį atly- 
ginimą ir aptarti, ką jie turės daryti. 

— Turėsime viską, ko reikės. Ką mums reiškia de- 
šimt ar dvylika pulkininkų! 

— Puiku. 

— Dabar sutinkate? 

— Galbūt... Bet prašau leisti pagalvoti iki rytojaus. 

Ir Mobrėjus išėjo paskui Ru Labori, susijaudinusį 
dėl atidėjimo. Tačiau Mobrėjus jį nuramino, pažadėjęs 
rytoj duoti teigiamą atsakymą. 

Galima suprasti Mobrėjaus dvejones; jis buvo įves- 
tas į princo kabinetą, pasodintas į princo krėslą, bet vis 
dėl to princo nematė. 

"Tačiau, kai lošiama iš galvos, reikia bent pamatyti, 
kas pašo kortas. 

Rytojaus dieną jie vėl susitiko. 

Mobrėjus sutiko. Ru Labori su palengvėjimu atsi- 
duso. 

— Tačiau, — pridūrė Mobrėjus, — su viena sąlyga. 

— Kokia? 

— Nematau kitos garantijos, tik jūsų žodį. Man rei- 
kia, kad jūsų žodinį pažadą lydėtų tvirta garantija. Noriu 
pamatyti patį de Taleiraną ir iš jo gauti užduotį. 

— Bet, pone Mobrėjau, jūs suprantate, kad tai labai 
sunku... 

— Aš nesakau ne, bet arba bus taip, arba visai ne- 
bus. 

— Vadinasi, jūs norite susitikti su de Taleiranu? 

— Noriu pamatyti de Taleiraną ir pats iš jo gauti už- 
duotį savo misijai. 

— O-ho! — tarė patikėtinis, patapšnodamas savo 
draugui per petį, — Ar tik jūs nebijote? 

— Aš nebijau, bet noriu pamatyti de Taleiraną. 

— Gerai, tegul, — tarė Ru Labori, — jūs jį pamaty- 
site ir, kadangi norite garantijų, liksite patenkintas. Pa- 
laukite šioje salėje. 

Ir jis įėjo pas de Taleiraną. 

Po kelių minučių išėjo. 

— Ponas de Taleiranas tuoj išeis; ponas de Taleira- 
nas jums duos ženklą ranka; ponas de Taleiranas jums 
nusišypsos; ar to pakaks? 

— Hm!.. — numykė Mobrėjus; — nesvarbu, pama- 
tysime! 

Ponas de Taleiranas išėjo, padarė sutartą gestą ir ma- 
loniai nusišypsojo Mobrėjui. 

Suprantama, visa tai papasakojo pats Mobrėjus. 

Gestas Mobrėjų sužavėjo, šypsena įkvėpė; tik Mob- 
rėjus norėjo dar daugiau, jis norėjo dviejų šimtų tūks- 
tančių frankų. 

Jie derasi, jie šykštauja, jie neturi pinigų: už tiek iš- 
davysčių reikėjo mokėti! 

Tačiau po 9-tos dienos operacijos įplaukė trylika mi- 
lijonų: tai asmeninis Napoleono turtas. Operacija buvo 
atlikta sąžiningai, Marijai Luizai nieko nepaliko, nei pi- 
nigų, nei sidabro. Ji net buvo priversta pasiskolinti iš vys- 
kupo, pas kurį apsistojo, šiek tiek fajanso ir sidabro. 

Taigi buvo trylika milijonų, — dešimt milijonų liko 
Taleirano rūsiuose, iki kurių rankos nesiekė. 

Iš Napoleono buvo atimta dvidešimt trys milijonai. 
Nieko sau! Iš tokios sumos lengva ranka galima užmo- 
kėti du šimtus tūkstančių frankų jo žudikui! 

Taigi Mobrėjus gavo savo du šimtus tūkstančių fran- 
kų. Tą pačią naktį šimtą tūkstančių jis pralošė kortomis. 

Ar jis nužudys Napoleoną su šimtu tūkstančių fran- 
kų? Žinoma, ne!.. Tokios sumos paprasčiausiai nepakaks. 

Jis bėga pas poną A***. 

Ponas A*** yra lakios vaizduotės žmogus. Jam gims- 
ta idėja. 

— Vestfalijos karalienė keliaus tuo pačiu keliu kaip 
Napoleonas... 

— Taip. 

— Įtariame, kad Vestfalijos karalienė veš karūnos 
deimantus. 

— "Taip. 

— Na paimkite iš jos tai, ką ji turi, bus geras laimikis. 

— "Taip, bet aš noriu įsakymo. 

— Kokio įsakymo?.. 

— Raštinio įsakymo. 

— O kieno pasirašyto?.. 

— Jūsų. 

— Jei tik tiek! 

Ponas A*** paėmė plunksną ir parašė tokį įsaky- 
mą... 

— Atleiskite, — galite mūsų paklausti, — kas gi tas 
ponas A***? Po perkūnais! Po įsakymu yra parašas. 


“Policijos ministerija, 
Prancūzijos policija įsako prefektams, komisa- 
rams, specialiems agentams ir kitiems pareigūnams 

paklusti šiam įsakymui, kurį pateiks ponas de Mobrė- 
jus; įsako nedelsiant paklusti jo nurodymams, nes po- 
nui de Mobrėjui pavesta slapta ir labai svarbi misija. 


Anglė". 


Tai ne viskas. Mobrėjus norėjo panašaus įsakymo, 
pasirašyto karo ministro: jis jau turėjo civilinę jėgą, da- 
bar jam reikėjo karinės. 

Jis surado karo ministrą ir gavo įsakymą, panašų į 
tą, kurį ką tik pacitavome. 

Karo ministru tuomet buvo generolas Diuponas. 

Yra parašų, kurių paskirtis tikrai fatališka! 

1808 m. liepos 22 d. tas parašas buvo padėtas po 
Beljano kapituliacijos aktu; 1814 m. balandžio 16 d. juo 
pasirašytas de Mobrėjaus pavedimas! 

Pirmasis be kovos grąžino laisvę keturiolikai tūks- 
tančių priešo kareivių; kitas į vagies ir nusikaltėlio ran- 
kas atidavė karalienės turtą ir gyvybę! 

Kaip jis džiaugėsi, susidūręs su tokiu siaubu; jis no- 
rėjo verčiau matyti savo vardą dramos, geros ir prastos, 
veikėjų priešakyje, nei knygos, geros ar prastos, gale! 

Be šių dviejų įsakymų, jis apsiribojo dar trim, pana- 
šiais, parašytais beveik tais pačiais žodžiais. 

Vienas Burjeno, pašto direktoriaus... Burjeno, su- 
prantate? ar ne to paties Burjeno, kuris buvo imperato- 
riaus sekretorius?.. taip, to paties! Kaip be jo atrodytų 
niekšybė? Jis atidavė paštą de Mobrėjaus dispozicijon. 

Parašė generolas Sekenas, Paryžiaus komendantas. 

Parašė ir generolas Brokenhauzenas. 

Dviejų paskutiniųjų įsakymų dėka Mobrėjus, kuriam 
jau tarnavo policija per Anglė, armija per Diuponą, pa- 
štas per Burjeną, galės naudotis sąjungininkų generolų, 
rusų ir prūsų pulkais. 

Balandžio 3 d., rytojaus dieną po to, kai “Debatų 
laikraštis" ir “Paryžiaus laikraštis" išspausdino savo pro- 
tingus straipsnius, su kuriais jus supažindinome, Ope- 
roje dainavo du žavingus kupletus, abu iš arijos “Tegy- 
vuoja Henrikas IV!“, iš nacionalinės arijos, jei galima 
taip pasakyti: 


Tegyvuoja Aleksandras! 
Tegyvuoja tas karalių karalius! 
Nieko nereikalaujantis, 
Nediktuojantis mums savo įstatymų, 
Tas kilnus princas, 
Garsus visoje Žemėje. 
Jo herojai, teisingumas 
Mums grąžino Burboną. 


Tegyvuoja Gijomas! 
Ir i Žygiai drąsūs! 
ioje karalystėje 
Jis išgelbės savo vaikus; 
Savo pergalėmis 
Jis mums atneš taiką 
Ir pergalių sąrašą 
Jis užbaigs gerais darbais. 


Iš tiesų su tam tikru pasididžiavimu galime pasakyti, 
kad ši poezija tokia pat bloga kaip ir “Debatų laikraščio" 
bei “Paryžiaus laikraščio" proza. 

"Taigi Mobrėjus kišenėje turėjo penkis raštiškus įsa- 
kymus. Su jai jis galėjo veikti ne tik prieš Napoleoną, — 
labai sėkmingai, — bet ir prieš Vestfalijos karalienę. 

Artikjis nenorėjo pasiimti atlygio už Napoleono nu- 
žudymą, o jo nenužudyti? 

"Tai Mobrėjus ir bandė padaryti. 

Iš pradžių jis susidėjo su tokiu d' Azi, kurį, įvertinda- 
mas jo valdžią, vadino karalystės komisaru. 

Paskui jis įsitaisė Mon Blano ir Sen Lazaro gatvių kam- 
pe. Vestfalijos karalienė gyveno kardinolo Fešo namuose. 

Jos išvykimas buvo numatytas 18 dieną. 

Mobrėjaus įsakymai pasirašyti 16-tą ir 17-tą dieno- 
mis. 

Mobrėjus buvo gerai informuotas. 18-tos rytą prin- 
cesė Katerina de Vurtemberg, Vestfalijos ekskaralienė, 
sėdo į karietą ir išvažiavo Orleano keliu. 

Princesė Katerina buvo Rusijos caro pusseserė ir ke- 
liavo su pasu, pasirašytu jo ir Austrijos imperatoriaus. 

Mobrėjus nujojo pirmyn, kad jai užkirstų kelią. Pi- 
tivjere iš pašto stoties viršininko jis sužinojo, — matome, 
kaip padėjo Burjeno raštiškas įsakymas, — kad princesė 
keliauja per Burgundiją. 

Tada jis pasislėpė pas Fosarą, pašto name per pusę 
mylios nuo Montero. 

Be to, nebuvo jokio pavojaus, kad Mobrėjus apsi- 
riktų, jis gerai pažinojo princesę: kažkada buvo jos ark- 
lininku. 

21 dienos rytą kelyje pasirodė princesės karieta. 
Mobrėjus su tuzinu raitelių sustabdė karietą, privertė eks- 
karalienę išlipti ir nuvedė prie apleistos arklidės. Netru- 
kus ten pernešė ir jos bagažą. 

Kasoje buvo dvylika milijonų. 

Mobrėjus pareikalavo rakto. 

Princesė neturėjo jokios galimybės pasipriešinti; vis- 
kas buvo daroma apsimetant, kad nežino, kas ji ir neišta- 
rus jai nė žodžio. Po to Mobrėjus su d'Azi susėdo smuk- 
lėje ir ramiai pusryčiavo, belaukdami, kol iš Fontenblo 
pagal įsakymą atjos būrys. 

Tačiau reikia būti teisingiems ir Mobrėjui. Kadangi 
oras buvo bjaurus, lijo ir šalta, savo buvusiai šeimininkei 
jis pasiūlė eiti į smuklę, bet ji atsisakė būti su juo viena- 

me kambaryje, todėl liko kieme. Moteris iš smuklės pasi- 
gailėjo kitos moters, atnešė jai kėdę, ir ji atsisėdo. 

Kai Mobrėjus baigė pusryčiauti, nuo Montero pu- 
sės atjojo leitenantas dar su tuzinu mamliukų ir šaulių. 

Ne, nei leitenantas, nei kareiviai savęs vagimis nelai- 
kė; priešingai, vagile jie laikė princesę Kateriną. Ją Mob- 
rėjus sustabdė todėl, kad ji vežė karūnos deimantus. 

Buvo išstatyti keturi sargybiniai, kad į pašto stotį ne- 
įleistų keleivių... nebent jie važiuotų tvirta karieta; tokiu 
atveju, geruoju ar bloguoju, karietą konfiskuotų. 

Iš Sano vežimu važiavo pirkliai. Mobrėjus kontiska- 
vo vežimą su abiem arkliais ir į jį sukrovė princesės dėžes. 

Tik tada, kai Mobrėjus princesę atsiprašė privalėjęs 
atlikti savo misiją, ji teikėsi kreiptis į jį. 

— Fui! — pasibjaurėjo ji. — Kai iš žmogaus atima- 
mas duonos kąsnis, nesivarginama nuostolius suversti 
kažkokiai misijai... Tai, ką jūs čia darote, šlykštu! 

— Ponia, — atsakė Mobrėjus, — aš esu tik karinės 
jėgos atstovas. Kalbėkite su komisaru, aš veikiu jo nuro- 
dymu. 

Kaip prisimenate, komisaru jis vadino d' Azi. 

Bet princesė to nežinojo: d'Azi ji palaikė tikru ko- 
misaru. 

— Pone, — tarė ji, — jūs iš manęs atėmėte viską, 
kas man priklausė. Karalius niekada nebūtų davęs tokio 
įsakymo... Prisiekiu savo, karalienės garbe, neturiu nie- 
ko iš Prancūzijos karūnos! 

D'Azi pasipūtė. 

— Jūs laikote mus vagimis, ponia? Aš jums galiu pa- 
rodyti įsakymą. Visos šios dėžės bus išvežtos. 

"Tai pasakęs d' Azi pastebėjo mažą dėžutę, aprištą 
juostele. Jis kilstelėjo; dėžutė buvo sunki. 

— O-ho! — nustebo jis. 

— Pone, — tarė princesė, — dėžutėje yra mano auk- 
sas. 

D'Azi ir Mobrėjus pasikeitė Žvilgsniais, kurie turėjo 
reikšti: “Jūsų auksas, princese, yra būtent tai, ko mums 
reikia“. 

Jie pasitraukė, kad atrodytų, jog tariasi. 

Pasitarę jie grįžo ir mamliukų leitenantui įsakė dė- 
žutę padėti prie kitų dėžių. 

Princesė vis negalėjo patikėti tuo, ką matė ir girdėjo. 

— Bet, — sušuko ji. — jūs negalite paimti mano 
brangenybių ir pinigų! Jūs negalite taip palikti kelyje ma- 
nęs ir mano palydos! 

Ir tada tą kilnią būtybę, karaliaus dukterį, karaliaus 
žmoną, caro pusseserę jėgos apleido: iš akių pasipylė aša- 
ros ir ji paprašė leisti pasikalbėti su Mobrėjumi. Mobrė- 
jus priėjo. 

— Bet, pone, — tarė ji, — ką jūsų manymu, man 
dabar daryti? Grąžinkite bent auksą, kuris man reikalin- 
gas kelionei. 

— Ponia, — atsakė Mobrėjus, — aš esu vyriausybės 
įsakymo vykdytojas; privalau jūsų dėžes išsiųsti tiesiai į 
Paryžių. Viskas, kuo galiu būti naudingas, tai atiduoti sa- 
vo diržą. Jo kišenėje yra šimtas napoleonų po dvidešimt 
frankų. 

"Tas pasiūlymas princesei pasirodė kaip paskutinis at- 
sidavimo gestas žmogaus, kažkada tarnavusio pas ją. Gra- 
fui de Furštenšteinui patarus, ji sutiko. 

Be to, ji pamanė, kad jai leis grįžti į Paryžių, o ten ji 
pinigų ras. 

Bet taip neatsitiko: ją įsodino atgal į karietą ir prin- 
cesė tęsė kelionę Vilnevo La Gari link, lydima dviejų šau- 
lių, tuo tarpu jos dėžės, auksas, deimantai, sukrauti į ve- 
žimą, turėjo vykti į Paryžių. 

Jei princesė priešintųsi, du šauliai turėjo įsakymą jėga 
priversti ją važiuoti toliau. 

Ji dar paprašė leisti vienam iš jos žmonių lydėti dė- 
žes, bet šis prašymas visai nesiderino su Mobrėjaus pla- 
nais ir jai buvo atsakyta neigiamai. 

Princesės karieta nuvažiavo į Vilnevą La Gari. Mob- 
rėjus ir d' Azi sąžinė buvo rami: ar princesė negavo šimto 
napoleonų po dvidešimt frankų, kad patenkintų savo po- 
reikius? 

Artimiausioje stotyje, ketindama užsimokėti už pa- 
slaugas, ji atsegė Mobrėjaus diržo kišenę. Joje buvo ke- 
turiasdešimt keturi napoleonai. Diržas ir keturiasdešimt 
keturi napoleonai atsidūrė Pon siur Jono taikos teisėjo 
rankose. 

Išvykdamas iš Fosaro, Mobrėjus pašto stoties virši- 
ninkui uždraudė mažiausiai tris valandas bet kam duoti 
arklį. 

Atlyginimas pasiimtas. Dabar buvo galima imtis ant- 
rosios misijos dalies, Mobrėjui visai nesvarbios, — impe- 
ratoriaus nužudymo. 

Buvo balandžio 21 diena. 

Balandžio 19-tą visų apleistas imperatorius liko su 
vienu tarnu. Proga buvo palanki, bet, nelaimė, praleista. 
Reikėjo sekti princesę Sen Lazaro gatvėje, — neįmano- 
ma būti dviejose vietose vienu metu. 

Balandžio 20 d., tai yra, princesės apiplėšimo išva- 
karėse, imperatorius atsisveikino su savo gvardija. Ne- 
tikęs laikas pulti imperatorių, kai jis apsuptas savo plė- 
šikų. 

21 dieną, kaip matėte, Mobrėjus buvo labai užsič- 
męs. O imperatorius kaip tik tą dieną pasirinko išvykti iš 
Fontenblo su savo komisarais. 

Še tau! O gal nebūtina užmušti imperatorių?.. 

Vestfalijos karalienė apvogta, jos auksas ir deimantai jo 
rankose, ko daugiau reikia? 

Ne, imperatoriaus jis nežudys. 

Mobrėjus grįžo į Paryžių ir visą naktį praleido prie 
kortų stalo. Dalis iš princesės aštuoniasdešimt keturių mi- 
lijonų frankų buvo prašvilpta, — mažojoje princesės dė- 
žutėje buvo aštuoniasdešimt keturi milijonai frankų auksu. 

Rytojaus dieną Mobrėjus pasirodė pas poną Anglė. 
Jis buvo labai nusiminęs: pirmiausia, jis prarado dalį sa- 
vo aukso; antra, jis pražiopsojo Napoleoną. 

Ponas Anglė buvo ne nusiminęs, jis buvo įsiutęs! Įsiu- 
tęs, nes imperatorius Aleksandras viską žino ir impera- 
torius Aleksandras pyksta. 

Imperatorius Aleksandras prisiekė atkeršyti savo 
pusbroliui. 

“Paryžiaus laikraštis" nežinojo, kad Nikola reiškia 
tautų užkariautoją; bet ponas anglė, kuris buvo policijos 
ministras, turėjo Žinoti, kad Aleksandras reiškia suma- 
lantis vyrus. 

Ponas Anglė nenorėjo būti sumaltas. Taigi jis patarė 
Mobrėjui sprukti. 

— Sprukti! — nustebo Mobrėjus. — O policija? 

— Še tau! Ar ne aš — policija? 

Tas užtikrinimas visai nenuramino Mobrėjaus. 

Jis nubėgo pas de Taleiraną. 

Ponas de Taleiranas liepė jį išmesti pro duris. Ar de 
Taleiranas žinojo apie vagystę ant didžiojo kelio? Aišku 
žinojo! 

Mobrėjus bandė bėgti. Nujojęs tik tris mylias, buvo 
sučiuptas ir įmestas į kalėjimą, iš kur išėjo, grįžus impe- 
ratoriui, ir vėl sėdo, kai grįžo Liudvikas XVIII. 

Po išlaisvinimo ir pakartotinio arešto, Mobrėjus, ku- 
ris niekada netikėjo, jog jį išdrįs teisti, stojo prieš karališ- 
kąjį Duė teismą. 


po 


313 


Kaip ir reikėjo tikėtis, byla sukėlė skandalą. Ponas 
de TIaleiranas viską neigė, Ru Labori neigė, visi neigė, 
išskyrus Mobrėjų. 

Mobrėjus ne tik viskuo prisipažino, bet iš kaltina- 
mojo virto kaltintoju. 

Nereikia ir sakyti, kad laikraščiams buvo uždrausta 
spausdinti posėdžių ataskaitas. 

Bet metras Mensonas turėjo draugą, kuris dalyvavo 
tuose posėdžiuose. Tas draugas, žinoma, stenografistas, 
žymėjosi, rašė, konstatavo ir jam siuntė ataskaitas. 

O tas ataskaitas kopijavau aš, — po dvi, po tris, po 
keturias kopijas ir nuo notaro išsiuntinėjau jo draugams 
respublikonams, ištikimiems, karštiems, sąžiningiems. 

"Tačiau po vieną kopiją pasilikau ir sau. Nepreten- 
duoju toms ataskaitoms suteikti istorinę reikšmę. "Tai įdo- 
mus pasakojimas, tik tiek. 


LVII 


Ataskaita apie teismo procesą dėl pono de Mobrė- 
jaus kaltino pavogus Vestfalijos karalienės turtą. 


“ADMINISTRACINĖS POLICIJOS TEISMAS 


Posėdis, įvykęs 1817 m. balandžio 17 d. 


Įveda poną de Mobrėjų. 

Atsisėdęs ant kaltinamųjų suolo, jis įdėmiai pa- 
žvelgia į karališkąjį prokurorą poną de Vatimesnilį ir 
kreipiasi į jį. 

— Pone karališkasis prokurore, jūs mane kalti- 
nate pasisavinus turtą. Tai netiesa. Aš nepasisavinau 
niekieno turto. Laikraštininkai pasinaudojo paskuti- 
ne jūsų kalba, kad mane apjuodintų, bet aš esu aukš- 
čiau jų šmeižto. 

Mobrėjų pabando nutildyti, bet jis vėl kalba, dar 
garsiau: 

— Jūs, prancūzai, kurie esate čia, jums patikiu 
savo garbę. Rytoj galiu būti nunuodytas ar užmuštas. 

Žandarai uždeda rankas Mobrėjui ant pečių, bet 
jis iš jų išsivaduoja ir kalba toliau. 

— Taip, aš to laukiu. Mane gali nušauti kalėji- 
me; policija gali mane pagrobti ir aš išnyksiu kaip 
mano pusbrolis ponas Brosas, kuris vasario mėnesį 
Rūmams įteikė peticiją, ginančią mane. Bet aš save 
patikiu Prancūzijai, kurios atstovai jūs esate. Atidžiai 
klausykite, ką dabar pasakysiu. 

Cia kaltinamasis pakelia balsą. 

— Aš sutikau imtis misijos nužudyti imperato- 
rių; bet jos ėmiausi tik tam, kad išgelbėčiau gyvybę 
jam ir jo šeimai. Taip, prancūzai, aš nesu niekingas 
vagis, kokiu nori mane pavaizduoti. Prancūzai! Kvie- 
čiu jus visus į pagalbą. Ne, aš ne vagis! Ne, aš ne 
žudikas! Priešingai, sutikau nužudyti, kad išgelbė- 
čiau Napoleoną ir jo šeimą. Tiesa, trumpalaikio ro- 
jalistinio entuziazmo pagautas, kovo 31 d. aš su dau- 
geliu kitų užnėriau kilpą Napoleono statulai ant kak- 
lo ir norėjau nuversti nuo kolonos Vandomo aikštė- 
je. Bet aš pripažinau, kad pasielgiau nepagarbiai. Jei 
Napoleono atvaizdui ir padariau bloga, tai realiam 
Napoleonui pasitarnavau. Ne, aš ne žudikas! Pran- 
cūzai, prisiekiu savo garbe! Nebūkite abejingi mano 
šauksmui. 

Vėl bandoma Mobrėjų nutildyti. Tačiau juo at- 
kaklesnės pastangos, tuo labiau jis kelia balsą. 

— Aš sutikau, — toliau kalba Mobrėjus, — im- 
tis tos misijos, kad išsaugočiau Napoleono gyvybę, 
jo šeimos, jo sūnaus gyvybę. Tiesa, sutikęs, įsiparei- 


gojęs tai padaryti, jaučiausi labai bjauriai. Tik tam, 
kad išliečiau kartėlį, aš pririšau Garbės legiono or- 
diną savo arkliui prie uodegos. Šiandien aš jį vėl tu- 
riu, turiu tą drąsuolių ordiną, štai jis, kilpelėje; aš jį 
iškovojau, aš jo nusipelniau Ispanijoje. 

Čia ponas Mobrėjus pavargsta nuo pastangų 
priversti visus išgirsti savo balsą. Visą laiką, kol tę- 
"siasi jo kalba, teismo pirmininkas ir teisėjai veltui jo 
prašo nutilti, veltui pirmininkas sušunka: 

— Žandarai, išveskite jį! Išveskite! Žandarai, 
vykdykite savo pareigas! 

Mobrėjus atsistoja, Mobrėjus įsikimba į barje- 
rą ir, žandarų beveik uždusintas, dar surinka: 

— Pone pirmininke, aš jus labai gerbiu; jūs tei- 
singai pasakėte, jūs teisingai pasielgėte; norėta nu- 
žudyti imperatorių, aš ėmiausi tos misijos, bet tik 
tam, kad ateičiau čia ir jį išgelbėčiau! 

Salėje didelis šurmulys, triukšmas, skandalas. 
Joje daug Žmonių iš Vandėjos: kaltinamojo giminės 
ir draugai, prie jų prisidėjo ir La Rošžaklenų šeima. 
Prieš įvedant kaltinamąjį, jie bandė palenkti publiką 
į savo pusę, pasakodami apie paslaptį, gaubiančią tą 
misiją, ir įtikinėdami savo atsidavimu karaliaus val- 
džiai. Galima įsivaizduoti jų nusivylimą, kai jie su- 
prato gynybos taktiką, jų sutrikimą, išgirdus savo gi- 
namąjį kalbant visai kitaip, nei jie tikėjosi, jų apstul- 
bimą, kai Napoleono vardas kaltinamojo buvo ta- 
riamas su tokia pagarba dabar, kai jis nebevadina- 
mas nei Pirėnų užkariautoju, nei Morengo nugalė- 
toju, o tik Bonapartu. 

Žodis suteikiamas metrui Kutiūrui, Mobrėjaus 
advokatui. Nepateikiame jo kalbos, kuri buvo labai 
ilga. Joje labiau buvo akcentuojama teismo proceso 


317 


318 


forma nei bylos esmė. Pirmiausia advokatas pabrė- 
žė neteisybę, kad Mobrėjus vienas patrauktas į teis- 
mą, tuo tarpu tie, kurie veikė kartu su juo, — d'Azi, 
Kotvilis ir kiti, — liko laisvėje. 

Jis pridūrė, kad dėžės su turtu, nepatikrinus jų 
turinio, buvo nugabentos pas poną de Vano, ir jis 
negali pasakyti, kas paėmė aštuoniasdešimt keturis 
milijonus frankų auksu. Ioliau jis kalba apie paslap- 
tingą deimantų išmetimą į Seną, — kas juos išmetė? 
niekas nežino, — apie tai, kad juos rado kažkoks Hiu- 
jė, buvęs policijos tarnautojas, bemeškeriodamas 
upėje. 

Metras Kutiūras toliau dėsto, kad kaltinamasis, 
kuriam buvo pavesta tokia svarbi misija, negali būti 
teisiamas paprastame teisme ir tam paremti metras 
Kutiūras cituoja penkis įsakymus, kurie Mobrėjui su- 
teikė karališką valdžią. 

Štai tie įsakymai: 

Pirmasis, pasirašytas karo ministro Diupono, 
įsako karinėms pajėgoms padėti Mobrėjui, suteikti 
įvairių paslaugų, skirti būrius, kokių jis prašo savo 
ypatingai misijai atlikti. 

Antrasis, pasirašytas policijos ministro pono 
d'Anglė, suteikia Mobrėjui teisę naudotis visos Pran- 
cūzijos karalystės policijos paslaugomis. 

Trečiasis įsakymas, pasirašytas pašto generali- 
nio direktoriaus, pašto stočių viršininkams liepia jį 
aprūpinti arkliais ir asmeniškai pasirūpinti, kad jis 
galėtų keliauti kaip galima greičiau. 

Ketvirtasis, pasirašytas Paryžiaus komendanto 
generolo Sakano, įpareigoja sąjungininkų armijos 
pajėgas talkinti de Mobrėjui. 


Pagaliau penktasis, parašytas rusiškai, buvo skir- 
tas karininkams, nemokantiems prancūziškai, taigi 
negalintiems paklusti anksčiau pateiktam įsakymui. 

Iš to metras Kutiūras daro išvadą, kad tik kara- 
liškoji taryba gali išnagrinėti Mobrėjaus misiją ir nu- 
statyti veiksmų priežastis. 

Išklausęs metro Kutiūro ginamąją kalbą, ponas 
karališkasis prokuroras iš savo pusės priminė išva- 
das apie administracinio teismo nekompetenciją Ver- 
tinti Mobrėjaus veiksmus: ar jie yra nusikaltimas, ar 
paprastas nusižengimas. Jis tvirtino, kad ant didžio- 
jo kelio buvo įvykdyta vagystė, pasinaudojus armija, 
o ne paprasta konfiskavimo klaida. 

— Nes veltui, — kalbėjo jis, — norima remtis 
regima valdžia, kuria kaltinamasis buvo prisidengęs; 
jokia valdžia negali leisti piliečiui išversti veikiančių 
įstatymų, nes, jei toks tvirtinimas yra įmanomas, na- 
tūraliai galima eiti iki galo ir taip pateisinti žmogžu- 
dystes bei kaimų deginimą. Mūsų nuomonė priešin- 
ga, — toliau kalbėjo ponas de Vetimesnilis, — Mob- 
rėjus, veikdamas kaip vyriausybės pasiuntinys, šiuo 
titulu užsikrovė dar didesnę atsakomybę ir turėjo 
veikti dvigubai labiau gerbdamas įstatymą. Jokia mi- 
sija neleidžia plėšikauti ant didžiojo kelio, neleidžia 
užpuldinėti žmonių, keliaujančių su pasais, juo la- 
biau jei keleivė yra kilminga princesė, karališkuoju 
krauju surišta su visomis Europos karūnuotomis as- 
menybėmis, keliaujanti su savo pusbrolio, Rusijos 
caro, pasirašytais dokumentais. 

— Ir koks pasipiktinimas mus apima, — po per- 
traukėlės sušuko karališkasis prokuroras, — kai iš- 
girstame perspėjimus apie maištingus teisingumo 

pardavinėjimus! Kokiai prancūzų daliai jie taikomi 
ir kas ateis nuskriaustiesiems į pagalbą? Kokį pasiti- 
kėjimą gali kelti tokie neteisingi veiksmai su kilmin- 
ga keleive, keliaujančia su pačiais autoritetingiau- 
siais dokumentais, pasirašytais kelių sąjungininkų su- 
verenų? Ir jei Mobrėjus sutiko vykdyti misiją, ar jis 
nepasielgė dvigubai niekšiškai, pasiėmęs pinigus ir 
apgavęs tuos, kurie tą misiją pavedė? Ar tuo jis ne- 
prisidėjo prie tų negarbingų Žmonių, kuriuos šian- 
dien matome aplipusius įvairiais kaltinimais, rengian- 
čius sąmokslus ir įskundžiančius piliečius turint vie- 
nintelį tikslą — nusižengti teisingumui? 

Ponas Mobrėjus kaltinamosios kalbos klausosi 
labai susijaudinęs ir nurimsta tik tada, kai advokatas 
jam duoda plunksną ir popieriaus, kurių jis paprašė. 

Pasibaigus pono de Vatimesnilio kalbai, Mob- 
rėjus nusiunčia teismo pirmininkui tai, ką parašė, 
paskui atsistoja ir taria: 

— Pone pirmininke, kaip žmogus, kuris kiekvie- 
ną minutę gali būti nužudytas, aš perduodu šį politinį 
testamentą į jūsų rankas. Prancūzai, kurie mane gir- 
dite, jums palieku savo garbę! Kaip žmogus, pasiren- 
gęs stoti prieš Dievą, prisiekiu, kad per Ru Labori ir 
de Ialeiraną aš atsidūriau tokioje padėtyje, kad jie, 
matydami mano sunkumus, privertė čiupti jauką; 
princas mane pasodino į savo paties krėslą, pasiūlė 
su šimtus tūkstančių livrų rentos ir kunigaikščio titu- 
lą, jei aš įvykdysiu tą misiją!, o imperatorius Aleksan- 
dras man davė savo paties arklius. Tačiau, kartoju, 


! Kaip matome, pasak Mobrėjaus, pats de Taleiranas organiza- 
vo šį reikalą. Mes nenorime sutikti su tokiu tiesioginiu kaltinimu, o iš 
ankstesnio pasakojimo matote, kad tarpininkavo Ru Labori. 

aš sutikau imtis misijos, dėl kurios dabar kaltinamas, 
tik todėl, kad išgelbėčiau imperatorių ir jo šeimą. 

Čia vėl bandoma Mobrėjų nutildyti. Žandarai 
užgula jo pečius ir priverčia atsisėsti. 

Tada atsistoja jo advokatas metras Kutiūras ir 
kreipiasi į karališkąjį prokurorą su prašymu nekreip- 
ti dėmesio į per daug susijaudinusio savo kliento 
žodžius. 

— Deja! — sušuko jis. — Žmogus, kurį matote 
prieš save, jau ne Mobrėjus, tai Mobrėjaus šešėlis. 
Trejų metų įkalinimas, iš kurių devyniasdešimt die- 
nų visai atskyrus nuo pasaulio, net neleidžiant susi- 
tikti su advokatu, pakrikdė jo protą. Iš jo liko tik žmo- 
gaus griuvėsiai. Pasigailėkite ir nekreipkite dėmesio 
į kalbas, kurios gali jį pražudyti! 

Teisėjai labai susipainioję dėl to, ką girdėjo, 
nors jų užduotis yra tik išspręsti, kompetentingas 
ar nekompetentingas jų teismas nagrinėti šią bylą. 
Jie perkelia posėdį į artimiausią trečiadienį, balan- 
džio 22 dieną. 


Posėdis, įvykęs balandžio 22 d. 


Atvedė Mobrėjų. Tik atsisėdęs ant kaltinamųjų 
suolo, jis nustumia žandarus ir sušunka: 

— Žandarai, jūs neturite teisės manęs įžeidinė- 
ti, aš pakankamai prisikentėjau per trejus metus ka- 
lėjime. Tai piktadarystė! Mes teisme, o ne policijos 
nuovadoje! Tegu verčiau mane tuoj pat sušaudo, ne- 
gu toliau verčia kentėti įvairius kankinimus, kurių 
objektu buvau trejus metus! Ne, tokių kankinimų nė- 
ra net Prūsijos pilyse, net inkvizicijos kalėjimuose, net 

Venecijos karceriuose! Mane atskyrė nuo pasaulio, 
nutildė mano skundus, net mano advokatui uždrau- 
dė skleisti Žinias mano gynybai. Visų jūsų akivaizdoje 
reiškiu jam savo padėką už uolumą ir atsidavimą. Aš 
tik nusivylęs, kad jis nenorėjo gynybos grįsti mano 
duotais faktais. Suprantama, jis to daryti neišdrįso. 

Čia vėl iš kaltinamojo pareikalauta tylos. Tada 
pirmininkas skaito nuosprendį, kuriuo administra- 
cinis teismas pareiškia savo nekompetenciją ir kal- 
tinamąjį perduoda prisiekusiųjų teismui, kad, rem- 
damasis pateiktais faktais, jei jie bus įrodyti, jis nu- 
spręstų, ar padarytas nusikaltimas, ar paprastas nu- 
sižengimas. 

Išklausęs nuosprendį apie nekompetenciją, kal- 
tinamasis giliai atsidūsta; jo veide, pasikeitusiame 
nuo ilgo kalinimo, matyti išsekimas ir neviltis. 

Vis dėlto jis sukaupia jėgas ir sušunka: 

— Burbonai gėrė kraują dvidešimt devynių ma- 
no giminaičių, žuvusių Vandėjoje ir Kiberone! Aš 
taip pat turiu būti jiems paaukotas! Dabar nori ma- 
ne pražudyti, nori apšaukti bepročiu! Prancūzai, kar- 
toju, ką jau sakiau praeitame posėdyje: iš manęs rei- 
kalavo Napoleono galvos! Rašykite apie tai į Vieną, 
Miuncheną, Peterburgą. Taip, taip, — šaukia jis, at- 
stumdamas žandarus, kurie bando jį nutildyti, — 
taip, iš manęs reikalavo Napoleono galvos!.. Pone 
pirmininke, mane nužudys, mane sunaikins, man pri- 
kals geležis prie kojų! Bet nesvarbu, iki paskutinės 
akimirkos aš šauksiu: iš manęs reikalavo Napoleo- 
no galvos! Burbonai — žudikai!.. 

Šiuos žodžius kaltinamasis pasakė be perstojo 
grumdamasis su žandarais. Žandarai jėga išvedė 
kaltinamąjį. 


Tuo stenograma baigėsi. Šiame pasakojime, kurį tu- 
riu prieš akis, nepakeičiau nė vieno žodžio. 

Griuodžio 18 d. Mobrėjus stojo prieš Duė prisieku- 
siųjų teismą ir, dar nenuteistas, pabėgo. 

1818 m. gegužės 6 d. už akių jis buvo nuteistas pen- 
keriems metams kalėti ir penkių šimtų frankų bauda, kaip 
nepatikimas turto saugotojas. 

Pabėgęs į Angliją, Mobrėjus netrukus grįžo, kad 
smogtų į veidą de Taleiranui per Liudviko XVIII laido- 
tuvių ceremoniją ant Sen Deni bažnyčios laiptų. 

— (O! Koks smūgis! — atsistodamas sušuko princas. 

"Tegul dabar paneigia, kad ponui de Taleiranui tikrai 
netrūko proto! Net Diupenas nebūtų geriau pasakęs. 

Mobrėjaus byla, tokia neaiški, keista ir paslaptinga, 
labai pakenkė Burbonams per Restauraciją. 

Grafui d'Artua ir de Taleiranui ji buvo tai, kas vėri- 
nio byla Marijai Antuanetei ir kardinolui de Roanui; tai 
yra, slapta kalvė, kurioje revoliucija kalė ginklus ateičiai; 
ginklus, kur kas pavojingesnius, kur kas lemtingesnius, 
kur kas greičiau nešančius mirtį nei laikas, nes jie užtai- 
syti šmeižto nuodais. 

Paskutinis Vaterlo šūvis. — Nuotaikos provincijoje 
1817, 1818 ir 1819 metais. — “Mesenietės". — "Siciliečių 
mišios". — “Liudvikas IX". — Šių dviejų tragedijų įverti- 
nimas. — Mano požiūris į jas. — Meilės topografija. 


Nežinau, kas pasakė, — galbūt aš, — kad 1830 metų 
revoliucija buvo paskutinis Vaterlo šūvis. 

Tai tiesa. 

Šalia tų, kurie turėjo klasinių, karjeros ar turtinių in- 
teresų ir kuriuos patenkinti galėjo Burbonų karaliavimas, 
buvo visada prieštaraujanti opozicija, kurios idėjos sklan- 
dė provincijoje. Nors ir turėjome motyvų, kad keiktume 
Napoleoną, mudu su motina dar labiau nekentėme Bur- 
bonų, nors jie mums nepadarė nieko bloga, greičiau gera. 

Prie tos karališkosios atšakos nepopuliarumo prisi- 
dėjo: priešų invazija į Prancūzijos teritoriją; 1815 metų 

sandėriai; trejų metų okupacija po antrojo Burbonų su- 
grįžimo; reakcija Pietuose; Ramelio nužudymas Iulūzo- 
je; Briuno nužudymas Avinjone; Miura, vis dar populia- 
raus, nepaisant jo kvailiojimų ir išdavysčių, sušaudymas 
Pizo; 1816 metų trėmimai; išdavystės, gėda, kvaili pareiš- 
kimai kasdien; Emilio Debro dainos, Beranžė giesmės, 
Kazimiro Delavinji “Mesenietės", Šarto tabako fabriko 
darbininkės, įvairiausi Voltero, Ruso tekstai, nespausdinti 
eilėraščiai, panašūs į mano pacituotąjį, anekdotai apie 
kunigaikštį de Beri, kuriuose buvusi Imperijos šlovė prieš- 
pastatoma niekingoms aristokratų ambicijoms, — viskas, 
iki karaliaus juodų getrų, jo mėlyno surduto su auksinė- 
mis sagomis, generolo antpečių ir jo mažos uodegytės, vis- 
kas kėlė pasipiktinimą arbą, o tai kur kas blogiau, juoką. 
1819 m. lapkričio 23 d. Odeone buvo vaidinamos 
“Siciliečių mišios" ir susilaukė neregėto pasisekimo. Ko- 
dėl? Sunku būtų pasakyti tam, kuris skaitė pjesę, iške- 
liančią aikštėn visas aistras. Kodėl prie Odeono žmonės 
po tris valandas stovėdavo eilėse? Kodėl ta puiki salė, iki 
šiol atrodžiusi labai erdvi, prisikimšdavo sausakimša? Ma- 
tyt, buvo vienintelis tikslas — įžvelgti aliuziją į politinę 
ministro, karaliaus favorito, kritiką. 
Štai keturios eilutės. Jos gana nekaltos, bet vis dėlto 

pateiksime. 

Kokią ministras turi teisę 

Nebaudžiamas kėsintis į mūsų laisvę! 

Ar suteikęs jam aukščiausią valdžią, 

Karalius jį iškėlė aukščiau už save patį? 


"Taigi šios eilutės sukėlė aplodismentų audrą ir bra- 
vo salves! 

O vėliau visuose liberaliuose lapeliuose nuskambė- 
jo sutartinis susižavėjimas ir nuostaba jaunu tautos po- 
etu. Visos partijos jį liaupsino, glamonėjo, žavėjosi. 

Po kurio laiko Prancūzų teatras pristatė “Liudviką IX". 

"Tai buvo rojalistinė atsvara Odeono liberaliajai tra- 
gedijai. Žinoma, ji buvo panašaus lygio ir tų laikų varžy- 
bos tarp Anselo ir Kazimiro Delavinji buvo apylygės, nors 
nepartinių teisėjų akimis “Liudvikas IX" atrodė šiek tiek 
geresnis už “Sicilietiškas mišias". 

Bet kas gi čia! Visas triukšmas, visi aplodismentai, 
visas triumfas atiteko liberaliajam poetui. 

Tai galingai kvėpavo nacija, kurios kvėpavimas buvo 
užgniaužtas 93-siais; ji galingai kvėpavo laisvės troškimu. 

Prisimenu, kad, kilus kalboms apie šiuos du kūrinius, 
aš, jau pajutęs pirmąjį poezijos dvelksmą, norėjau per- 
skaityti tuos kontraversiškus veikalus, taip sujaudinusius 
literatūrinį pasaulį. Parašiau Levenui ir jis man atsiuntė 
tas, liberaliąją ir rojalistinę, pjeses. 

Su liberaliąja pjese rankoje, nes ją labiau vertinau, 
apie didžiąją laime, nukritusią iš Paryžiaus, nubėgau pra- 
nešti Adelei, Albinai ir Luizai. Buvo nuspręsta, kad še- 
devrą skaitysime tą patį vakarą ir, kadangi jį turėjau aš, 
natūralu, kad aš jį ir skaitysiu. 

Deja! Mes, vargšai vaikai be aiškių politinių įsitiki- 
nimų, naivūs jaunuoliai, kurie nori linksmintis plodami 
katučių, stebėtis virpančiomis širdimis, buvome nustebinti 
pirmojo veiksmo pabaiga, o dar labiau nustebinti antro- 
jo veiksmo pabaiga, kuri kėlė tiek kalbų ir tiek entuziaz- 
mo, bet nesuvirpino mūsų jausmų, nesukėlė jokių prisi- 
minimų ar aistrų. 

Mes dar nežinojome, kad politinės pažiūros yra par- 
tinės ir vibruoja tik įskaudintoje tautos širdyje. 

“Sicilietiškų mišių?" skaitymas, nutrauktas ties ant- 
ruoju veiksmu, taip ir nebuvo atnaujintas. 

Mūsų naivi auditorija pripažino, kad Montforas, Lo- 
redanas ir Prosida yra mirtinai nuobodūs ir jai labiau prie 
širdies Coliukė, Batuotas katinas ar Mėlynoji paukštė. 

Bet šio bandymo man nepakako. Grįžęs namo, mo- 
tinai perskaičiau ne tik “Sicilietiškas mišias", bet ir “Liud- 
viką IX“. 

Taigi, jausdamas didžiulį pasitenkinimą, konstatuoju, 
kad nuo tada nešališkai vertinu savo amžininkų kūrinius, 
vertinu, bet ne teisiu, vertinu, neatsižvelgdamas nei į poli- 
tines pažiūras, nei į literatūrinę konkurenciją; mano pro- 
tui nedaro įtakos, ar tie kūriniai parašyti draugų ar prie- 
šų, pažįstamų ar nepažįstamų. 

Be to, nereikia ir sakyti, kad nei “Sicilietiškos mi- 
šios", nei “Liudvikas IX" nepriklausė tai literatūrai, ku- 
rią vieną dieną aš pajusiu, suprasiu ir pabandysiu atskleisti 
jos grožį. Sioms dviem tragedijoms likau abejingas, tiesa, 
sutikau, kad “Liudvikas IX" šiek tiek geresnė. 

Nuo tada daugiau jų neskaičiau ir, matyt, nebeskai- 
tysiu, bet esu tikras, jei dar kartą perskaityčiau, mano nuo- 
monė apie jas būtų tokia pat. 

Kaip tie blausūs ir monotoniški jausmai skyrėsi nuo 
karštų ir audringų emocijų, kurias man sukėlė “Hamle- 
tas“, kad ir Diusi nugludintas, išnarstytas, išsekintas! 

Manyje gyvavo tiesos instinktas ir neapykanta ba- 
nalybei; Ierencijaus žodžiai: “Esu žmogus ir nieko, kas 
žmogiška, nelaikau, svetima" man atrodė pati gražiausia 
kada nors sukurta poezija. 

Dabar šiuos žodžius pritaikysiu sau. Su kiekviena die- 
na aš vyriškėjau, tik mano motina ir toliau į mane žiūrėjo 
kaip į vaiką. Todėl vieną vakarą ji labai nustebo, kad ta 
valanda, kai paprastai aš grįždavau, praėjo, 0 manęs na- 
mie nebuvo, ir kai pagaliau trečią valandą ryto aš, links- 
mas, dar spurdančia širdimi, įslinkau į savo kambarį, ku- 
rį, tarsi numatydamas šį įvykį, buvau išsikovojęs, radau 
motiną apsipylusią ašaromis, sėdinčią prie lango, pro kurį 
ji tikėjosi pamatyti mane sugrįžtantį, kad išklotų moralą 
už tokį vėlyvą, tiksliau, ankstyvą sugrįžimą. 

Po daugiau kaip metus trukusio asistavimo, dėme- 

sio, meilės, mažyčių palankumo ženklų, priimtų, atstum- 
tų, jėga įbruktų, nepermaldaujamos durys, kurios, mane 
išstūmusios, vienuoliktą valandą užsidarydavo, pusę dvy- 
liktos atsidarė ir už jų radau virpančias lūpas, glamonėms 
ištiestas rankas, spurdančią širdį, karštus atodūsius ir gau- 
sias ašaras. 

Kaip ir man, Adelei pavyko gauti atskirą kambarį. 
Jos kambarys buvo dar geresnis: tai buvo nedidelis prie- 
statas, išsikišęs į sodą, apjuostą tik gyvatvore. 

Į sodą, taigi ir į priestatą, vedė ilgas tarpusienis tarp 
jos motinos ir brolio užimamų apartamentų. 

Ir to tarpusienio durys, viename gale į gatvę, kitame į 
sodą, vieną vakarą pusę dvyliktos man atsivėrė ir užsivėrė 
tik trečią valandą ryto, privertusios mano motiną visą naktį 
prastovėti prie lango sunerimusią ir pasirengusią bėgti ma- 
nęs ieškoti po visus šešis šimtus mūsų miestelio namų. 

Bet labiausiai mano motiną kamavo, — netrukus tai 
pastebėjau, — tai, kad ji negalėjo įspėti, kuri žavi būtybė 
buvo mano vėlyvo grįžimo priežastis. 

Iš tiesų ji nematė manęs pareinant iš tos pusės, iš 
kurios laukė. 

Ir nieko nuostabaus! 

Žavioji būtybė buvo tokia skaisti, tyra ir garbinga 
mergaitė, kad tik po daugiau kaip metus trukusios kovos 
man atsidavė, ir, nors mano išdidumas, nors mano savi- 
meilė buvo suinteresuota netiesiogiai pasigirti, sąžinė ir 
garbė reikalavo išlaikyti visišką paslaptį. 

"Todėl, kad manęs nepamatytų tokią valandą netoli 
jos namų ar gatvėje, vedančioje į jos namus, pro palai- 
mintąjį tarpusienį aš išslinkau į gatvelę, vedančią į dyk- 
vietę, iš dykvietės į parką ir peršokau per griovį, panašų į 
tą, per kurį šokau kitokiomis aplinkybėmis, tai yra, kai 
per Sekmines panelei Loransai demonstravau savo kū- 
no lengvumą. Pagaliau parku priėjau vietą, vadinamą Ma- 
niežu, ir į miestelį grįžau Pilies gatve. 

"Todėl mano motina, kuri manęs laukė pasirodančio 
visai kitoje pusėje, nematė manęs grįžtančio ir nė neįtarė 
apie mano gudrybę pakeisti kelią ir išvengti apkalbų, ne- 
išvengiamai kilsiančių mažame mūsų miestelyje. Taigi ma- 
no motina nė nenutuokė, iš kur aš parėjau. 

Tas motinos nežinojimas, tie vėliau kilę įtarimai dėl 
kitos būtybės mano gyvenime turėjo gana rimtų pasek- 
mių, todėl prie jų vėliau apsistosime; tos detalės nebuvo 
tokios vaikiškos, kaip atrodytų iš pirmo žvilgsnio. Be to, 
vaikiškos jos atrodys tik vieniems, tuo tarpu kitiems, — 
bijau, kad tai tikri mąstytojai ir filosofai, — tiems, kurie 
nori eiti Likimo vedami jo keliu nuo gimimo iki mirties, 
tai yra, nuo nežinojimo iki abejonės, visos, net mažiau- 
sios detalės, yra svarbios, nes kiekviena užima savo vietą 
visumoje, vadinamoje gyvenimu. 

Motina mane išbarė, bet barė neilgai, nes aš puoliau 
ją bučiuoti; be to, ji nustojo nerimauti, nes motinos, gal- 
būt labiau moters akys, matė manyje švytinčią laime. 

Džiaugsmas yra tokia pat bedugnė kaip ir skausmas; 
didelis džiaugsmas taip arti skausmo, kad, kaip ir skaus- 
mas, išspaudŽia ašaras. 

Motina mane paliko ir nuėjo miegoti ne todėl, kad 
būtų pavargusi, bet, — miela mama! — kad jautė, jog aš 
noriu likti vienas, vienas su savo prisiminimais, tokiais 
šviežiais, kad nuo jų dar tebevirpėjo mano širdis kaip nar- 
ve uždarytas paukštis, besistengiantis iš jo išskristi. 

O! Kaip tą dieną man nerūpėjo darbas pas metrą Men- 
soną! Koks gražus už lango atrodė parkas su dideliais me- 
džiais, šnabždančiais lapais, aukštai danguje giedančiais 
paukščiais ir išgąsdintomis stirnomis; jame mano džiaugs- 
mingos mintys šoko tarsi linksmos nimfos! Meile, pirmoji 
meile, jaunystės syvai, kaip nuo jų pražįsta mūsų gyveni- 
mas! Kaip jie cirkuliuoja, paslaptingais kanalais pasiekda- 
mi slapčiausias mūsų sielos kerteles ir kokį pasaulį atveria! 

LIX 


Adolfo de Leveno sugrįžimas. — Jis man parodo te- 
atro ir literatūrinio pasaulio kampelį. — Žingsnis už kuli- 
sų. — Biurgerio “Lenora". — Pirmasis pašaukimo pojūtis. 


Besiklostant šiems įvykiams, po penkis ar šešis mė- 
nesius trukusio išvykimo į Vilė Kotrė grįžo Adolfas de 
Levenas. Jo grįžimas man atvėrė naujus troškimus, ku- 
rių ir taip buvo kupina mano širdis. 

Kad ir į patį didžiausią ežerą įmestum akmenį, rati- 
lai, mirguliuodami, banguodami vis plėsis, kaip mūsų die- 
nos, kaip mūsų troškimai, kol paskutinysis pasieks kran- 
tą, tai yra, amžinybę. 

Adolfas grįžo ir parsivežė Lafaržą. 

Vargšas Lafaržas! Prisimenate jį, ar ne, tą elegan- 
tišką vyriausiąjį klerką, grįžusį į gimtinę puikiu kabrio- 
letu, pakinkytu karštu arkliu? Taigi jis nusipirko notaro 

biurą, bet tuo jo sėkmė ir baigėsi. Nesuprantamai susi- 
klosčius aplinkybėms, nors jis buvo jaunas, mielas vai- 
kinas, matyt, protingas, jei to pasiekė, bet nerado mo- 
ters, kuri padėtų padengti pirkimo išlaidas. Jis buvo pri- 
verstas biurą vėl parduoti ir, atisakęs notaro karjeros, 
metėsi į literatūrą. 

De Levenas, su juo susipažinęs dar Vilė Kotrė, Pa- 
ryžiuje vėl jį susirado. 

Jame dar buvo šiek tiek likę buvusios elegancijos, 
tačiau jo ateities planuose veltui ieškotume realių vilčių, 
jos vos vos leidosi įžvelgiamos ir plaukė kaip debesys! 

Kelionė į Paryžių Adolfo sieloje padarė didelius pa- 
sikeitimus ir tie pasikeitimai neišvengiamai atsiliepė 
man. 

Pas poną Arno, kur jis gyveno, Adolfas iš arti pama- 
tė literatūrinį pasaulį. 

Ten jis susipažino su Skribu, jau pasiekusiu savo šlo- 
vės apogėjų. Ten jis susipažino su panele Diušesnua, ta- 
da de Telvilio meiluže, kuri repetavo Mariją Stiuart. Ten 
jis susipažino su de Žuji, jau baigusiu savo Sy/la, Liusje- 
nu Arno, jau pradėjusiu savo Regulus, su Piša, kuris, pa- 
smerkęs Brennus ir svajodamas apie Leonidas bei Guil- 
laume Tell, jau priartėjo prie ateities, kai su karūna ant 
galvos ir palmės šakele rankoje jo lauks mirtis. 

Iš švytinčio meno aukštumos jis nusileido į antrąjį 
lygį. Jis pažinojo Suljė, kuris tais laikais jau spausdino 
savo eiles “Merkurijuje"', pažinojo Ruso su tuo Piladu 
iš Romjė, kurį vienoje pakelėje paliko Orestas; pažino- 
jo Ferdinandą Langė, trumpalaikį meilužį vargšės ma- 
žosios Flerjetės, ant kurios, kaip kalbėjo, vienas žino- 
mas nuodytojas išbandė savo mirtinus miltelius, nes vė- 
liau jais turėjo nunuodyti jos draugą; pažinojo Teoloną, 
nuostabios sielos Žmogų, nepavargstantį darbštuojį, ku- 

ris dirbo, turėdamas viltį vieną dieną atsiduoti tinginys- 
tei, bet niekada neturėjo laiko ir ją pasiekė tik mirties 
glėbyje. "Tas vargšas epikūrietis, savo gyvenimą matyda- 
mas tik tamsiomis spalvomis, ant savo kabineto durų 
užrašė keturias eilutes, dvelkiančias nerūpestingumu ir 
švelnia filosofija: 


Ioli nuo kvailystės ir pasipūtimo 
Ilga ramybė manęs lauks. 

Ir Meilė, ji galbūt ateis, 

lr Mirtis, kuri ateis tikrai! 


Mirtis atėjo pas tave, Teolonai! Atėjo per anksti kaip 
pas Piša, pas Suljė, pas Balzaką; nes yra dvi Mirtys, ku- 
rias Viešpats siunčią Žmonėms atvesti į amžinybę: viena 
kurčia, šalta, negailestinga kaip destrukcijos įstatymas, 
Olbeino Mirtis, Balo kapinių mirtis, mirtis, nuolat besi- 
pinanti su gyvenimu, slepianti savo kaukolės veidą po kur- 
tizanės kauke, apgaubusi savo skeletą karaliaus mantija, 
sidabriniu damos apsiaustu ar maldininko skarmalais; 
nuolat šalia mūsų einanti šmėkla, nematoma, bet visada 
šalia, niūrus svečias, laidotuvių dalyvis, ištikimiausia drau- 
gė, ištiesianti rankas, kai mes išeiname iš gyvenimo švie- 
sos rato, ir švelniai, bet visiems laikams paguldanti po 
šaltu ir drėgnu antkapiu. Kita, jos sesuo, kaip ir ji, Pože- 
mio ir Nakties duktė, nelaukiama, neapkenčiama, pasi- 
slėpusi laimės šešėlyje ar už sėkmės posūkio, pasirengusi 
kaip vanagas ar pantera kristi ar šokti ant savo aukos; 
šita yra Orko mirtis, Pizos lygumos mirtis, gyvybinga, pa- 
vydi mirtis su vėjuje besiplaikstančiais plaukais, švytin- 
čiomis lyg lūšies akimis; tai ji atėjo pasiimti Petrarkos 
triumfo akimirką, pasiimti Rafaelio meilės viršūnėje; jai 
bet koks džiaugsmas, bet kokia šlovė, bet koks turtas ne- 
pakenčiamas, ir ji eina greitai, nerūpestingai ir tyliai, 

aplenkdama nelaiminguosius, kurie jos šaukiasi, bet ker- 
ta apgaubtus gėlėmis, eilėmis ir nuostabiais kvapais, gra- 
žius jaunus vyrus su mirtų vainikais, gražias jaunas mo- 
teris su rožių puokštėmis, puikius poetus, pasidabinusius 
laurais, ir grubiai meta į kapą dar atmerktomis akimis, 
dar plazdenančiomis širdimis ir rankomis, vis dar besi- 
tiesiančiomis į šviesą, į dangų, į saulę. 

O, Orkai! Orkai, didysis skulptoriau, didysis daili- 
ninke, didysis poete! Kiek kartų, spausdamas mielo vai- 
ko ranką ar į kaktą bučiuodamas meilužę, padariusią ma- 
ne laimingą, kiek kartų krūptelėdavau, sielos akimis pa- 
matęs tą Mirtį iš Pizos lygumos praslenkančią horizontu, 
juodą, baisią kaip sparnuotas debesis! Paskui, rytojaus 
dieną, išgirsdavau: “Jis mirė!', arba “Ji mirė!"', ir beveik 
visada užgesdavo, pakildavo pas Dievą jaunas genijus, 
jauna siela. | 

Štai kokį pasaulį pamatė de Levenas kelionės į Pa- 
ryžių metu ir to spindinčio ir nepažįstamo pasaulio at- 
švaistus atnešė man, vargšui provincialui, užsimetusiam 
mažame miestelyje. 

De Levenas ne tik matė, jis įžengė į tabernakulį, jis 
palietė jo arką! Jis turėjo garbės skaityti savo kūrinį po- 
nui Puarsonui, didžiajam Gimnazijos dvasininkui, ir Dor- 
mėjui, jo zakristijonui. Nebūtina sakyti, kad perskaityta 
pjesė buvo atmesta, bet kaip akmuo, priartėjęs prie ro- 
žės, gauna tos gėlių karalienės kvapo, taip de Levenas 
galėjo įžengti už kulisų. 

O! Eiti už kulisų yra nuobodžiausias dalykas pasau- 
lyje tiems, kurie ten nuolat būna, bet trokštamiausias da- 
lykas ten besiveržiantiems! 

Tačiau Adolfas ten praleido taip mažai laiko, kad 
nuobodulys dar neužgimė, o susižavėjimas liko. 

"Tą susižavėjimą jis ir atnešė man. Tais laikais Perlas 
Žžibėjo visu talentu, Florjetė spinduliavo grožiu, Leonti- 
na Fei buvo mados viršūnėje. 

Vargšas vaikas, — kalbame apie pastarąją, — ją, aš- 
tuonmetę ar devynmetę mergaitę, vertė imtis amato, nuo 
kurio palūždavo didžios asmenybės. Bet niekai! Ji nerū- 
pėjo tiems, kurie iš jos uždirbo krūvas pinigų, kurie į jos 
laidotuves suvažiavo savo karietomis! 

"Taigi Adolfo grįžimas man buvo didelis įvykis. Kaip 
donas Kleofas aš pakibau ant savojo nuostabaus šlubo 
velnio apsiausto ir, pakėlęs teatro uždangą, jis man leido 
už jos pažvelgti. 

Kiek ilgų pasivaikščiojimų mes prakalbėjome! Kiek 
kartų aš jį nutraukdavau, klausinėdamas tai apie vieną 
aktorių, tai apie kitą, sugniuždytą Gimnazijos didybės: 

— O Talma? O panelė Mars? O panelė Diušesnua? 

Ir jis paslaugiai dėstydavo apie tų iškilių artistų ta- 
lentą, darbus, geraširdiškumą, spausdamas mano vaiz- 
duotės klavišus, versdamas suvirpėti ambicijos stygas, iki 
šiol ramiai miegojusias mano širdyje, 0 aš, pajutęs šį pa- 
budimą, labai nustebau. 

Tada mielam Adolfui pamažu gimė keista mintis su 
manimi dalytis savo ateities viltimis, tai yra, pagimdyti 
manyje norą tapti jei ne Skribu, Aleksandru Diuvaliu, 
Ansetotu, Žuji, Arno ar Kazimiru Delavinji, tai bent Fliu- 
žansu, Mazeru ar Viulpenu. 

Tikrai, tai buvo beprotiška mintis, nes, kaip sakiau, 
aš neturėjau jokio išsilavinimo, aš nieko nemokėjau, ir 
tik daug vėliau, 1833 ar 1834 metais, kai išėjo mano pir- 
mieji “Kelionių įspūdžiai", kai kurie asmenys pastebėjo, 
jog aš turiu šiek tiek proto. 

O 1820 metais, prisipažįstu, buvau visiškas tamsuolis. 

Dar savaitė prieš Adolfo sugrįžimą, nušvietusį niū- 
rius provincijos horizontus pirmaisiais gyvybės spindu- 
liais, savo ambicijų viršūne laikiau tapti notaru, tačiau 
tam, pirmiausia, trūko pašaukimo. Jau trejus metus pas 
metrą Mensoną kopijavau pardavimo aktus, įgaliojimus 
ir vedybų sutartis, tačiau teisėje nepasiekiau didesnių 
laimėjimų nei muzikoje, trejus metus prasolfedžiavęs su 
tėvu Iro. 

Taigi akivaizdu, kad notaro profesijai neturėjau di- 
desnio pašaukimo nei muzikai ir kad niekada nežaisiu 
kodeksais geriau nei grojau smuiku. 

Tai labai liūdino mano motiną, o visos jos draugės 
kalbėjo: 

— Mieloji, klausyk, ką tau pasakysiu: tavo sūnus di- 
delis tinginys, iš jo nieko doro neišeis. 

Ir mano motina giliai atsidusdavo, apkabindavo ma- 
ne ir klausdavo: 

— Mielas vaikeli, ar tai tiesa? 

O aš jai naiviai atsakydavau: 

— Iš kur man žinoti! Nežinau, mama! 

Ką aš galėjau jai atsakyti? Aš nekeliavau toliau pas- 
kutiniojo mūsų miestelio namo ir, jei čia radau peno sa- 
vo širdžiai, veltui ieškojau kuo užimti protą ir vaizduotę. 

De Levenas padarė spragą šioje mane supančioje 
sienoje ir per tą spragą aš pradėjau įžvelgti beformį tiks- 
lą, tolimą horizontą. 

"Tuo tarpu La Ponsas ir toliau dirbo su manimi. Kaip 
sakiau, su juo aš išverčiau iš italų kalbos Ugo Foskolo 
romaną, tą Gėtės Vernerio imitaciją, kurią poemos “ Ka- 
pai' autorius, vedamas patriotizmo ir talento, padarė na- 
cionaliniu kūriniu. 

Be to, La Ponsas, norėdamas mane vėl grąžinti prie 
užmestos vokiečių kalbos, išvertė Biurgerio “Lenorą". 

Šis kūrinys, priklausantis man visai nepažįstamai li- 
teratūrai, padarė didelį įspūdį: jis kaip nuostabus sapnų 
peizažas, į kurį nedrįsti įžengti, — taip skiriasi nuo įpras- 
tų vaizdų. Ta niūri frazė, kurią kužda ant arklio šmėklos 
nešamai nuotaikai juodas raitelis: “Valio, šmėklos! Mir- 
tis greit eina!* buvo tokia nepanaši į Demustjė žodžių 
žaismą, į Pari meilės eiles, į ševaljė Berteno elegijas, kad 
padarė revoliuciją mano smegenyse. 

Tą patį vakarą pabandžiau ją sueiliuoti, tačiau, pui- 
kiai suprantate, toks darbas man buvo per sunkus. Pir- 
mojo savo vargšės mūzos polėkio buvau palaužtas ir lite- 
ratūrinę karjerą, kaip ir meilės nuotykius pradėjau nuo 
nesėkmės, tuo skaudesnės, kad puoliau savo paties akyse. 

Nesvarbu, tai buvo tik pirmasis žingsnis į Dievo man 
skirtą ateitį, kurį Žengiau kaip Žengia vaikas, netvirtai ir 
svyruodamas, krisdamas ir keldamasis, įsikibęs į moti- 
nos skverną, bet kęsdamas skausmą po kiekvieno kriti- 
mo, jis eina toliau, nes viduje girdi šauksmą: “Eik! Eik, 
vaikeli! Tik per skausmą tapsi vyru, tik užsispyrimu pa- 
sieksi didybę!" 


22. 78 


LX 


Larnji gatvės cerberis. — Pasikėsinimas. — Ponia Le- 
beg. — Išpažintis. 


Nuo pirmojo meilės nuotykio iki pirmojo darbo pra- 
ėjo šeši mėnesiai. Be susiėjimų kas vakarą pas Luizą Bre- 
zet, mes su Adele du ar tris kartus per savaitę matydavo- 
mės priestate, kuriame, dideliam mūsų džiaugsmui, Adelę 
įkurdino motina. 

Ji būtinai turėjo atidaryti tarpusienio duris, aš būti- 
nai turėjau praeiti pro jos motinos miegamojo duris, o 
tai kėlė daug sunkumų, ir aš ilgainiui radau kitą būdą pas 
ją patekti. 

Tik sugalvojęs, puoliau jį įgyvendinti. 

Gerai išstudijavęs topogratiją aplink namą, radau 
vartelius tarp namų, vedančius į gretimą sodelį, kurį nuo 
Adelės sodo skyrė tik mūrinė tvora ir dvi gyvatvorės. 

Dieną iš jos sodo gerai apžiūrėjau vietovę ir įsitiki- 
nau, kad reikės atsidaryti vartelius iš gatvės, pereiti tar- 
pą, pasiekti sodelį, perlipti tvorą ir prasibrauti pro gyvat- 
vorę; paskui pasibelsti į Adelės langinę, Adelė atidarys 
duris, ir viskas. 

Tačiau pastebėjau, kad sunkiausia bus atidaryti var- 
telius ir pasiekti sodelį. 

Varteliai buvo užrakinti, o tarpą tarp namų nakti- 
mis saugojo šuo, ne tiek pavojingas ūgiu ar pykčiu, kiek 
triukšmu, kurį gali sukelti. 

Ruošiausi visą savaitę: vieną vakarą, Muttijui lo- 
jant, — šuns vardas buvo Muttijus, — įsitikinau, kad var- 
telių spyna užsukta tik vieną kartą ir ją galėsiu atidaryti 
peiliu; kitus šešis vakarus paskyriau susipažinti su Mutfti- 
jumi, kurį pamažu prisijaukinau, kas vakarą per vartelių 
viršų numesdamas tai duonos kriaukšlę, tai vištos kaulą. 

Du ar tris paskutinius vakarus Mutftijus, jau išsiilgęs 
mano dovanų, gerokai prieš man pasirodant, laukė, ma- 
ne užuodė už dvidešimties žingsnių, nekantriai griaužė 
vartus ir tyliai dejavo, kad mus skiria ši kliūtis. 

Septintą dieną, tiksliau septintą naktį, įsitikinęs, kad 
Muttijus man jau ne priešas, o draugas, atrakinau varte- 
lius ir, kaip tikėjausi, nudžiugęs Muftijus šoko prie manęs 
ir taip audringai reiškė savo draugiškumą, kad jam galė- 
jau prikišti tik per daug garsų jausmų demonstravimą. 

"Tačiau, kaip ir bet koks entuziazmas, prigeso ir Muf- 
tijaus entuziazmas, virtęs švelniu ir tyliu prisirišimu. 

Pirmajam savo žygio bandymui išsirinkau tamsią ru- 
dens naktį visai be mėnulio. Mano kojos buvo eiklios, o 
ausys jautrios; tarpą perėjau tyliai, net smėlis nesu girgž- 
dėjo. 

Pasigirdo, kad kažkur už nugaros atsidarė durys; pa- 
greitinau Žingsnį ir pasislėpiau pupelių lysvėje kaip Guli- 

veris javų lauke, apžergęs Mutftijų ir abiem rankom jį lai- 
kydamas, kad šunelis nekeltų jokio triukšmo. 

Iš tiesų tai buvo vienas iš gyventojų; jis išgirdo triukš- 
mą ir išėjo pasidairyti. Jis įėjo į sodelį, apsuko ratą, pra- 
eidamas per du žingsnius pro mane, atsikosėjo kaip per- 
šalęs Žmogus ir grįžo į namą. 

Paleidau Muttijų, prasibroviau pro gyvatvorę, perli- 
pau tvorą ir nubėgau prie išganingosios langinės. 

Man net nereikėjo belstis. Išgirdau girgždesį, pama- 
čiau siluetą, pajutau dvi virpančias rankas, traukiančias 
mane vidun, ir durys už mūsų užsidarė. 

O! Jei tada būčiau poetas, kokias eiles būčiau para- 
šęs tų pirmųjų meilės gėlių garbei! Bet deja! Aš nebuvau 
poetas ir pasitenkinau Adelei padeklamavęs Parni ir Ber- 
teno elegijas, kurios, manau, jai kėlė nuobodulį. 

Kalbėdamas apie “Sicilietiškas mišias" jau sakiau, 
kiek tas vaikas turėjo sveiko proto. 

Kaip paprastai, iš jos išėjau antrą ar trečią valandą 
nakties. Kaip paprastai namo ėjau per parką, darydamas 
didelį lanką. 

Anksčiau aprašiau savo kelią, rašiau, kad turėjau šok- 
ti per platų griovį, kad nereikėtų tris kartus per savaitę 
daryti tokio didelio šuolio, ypač pavojingo tamsią naktį, 
vienoje vietoje vidury griovio sukroviau krūvą akmenų, 
todėl dabar jį galėjau peršokti dviem šuoliais. 

Tą naktį, šokdamas per griovį, už keturių žingsnių 
pastebėjau šešėlį, ne tokį mielą, koks manęs laukė sode 
ir įsitraukė į kambarį. 

"Tas šešėlis rankoje laikė lazdą, tikrą lazdą, o ne jos 
šešėlį. 

Nuo tada, kai tapau vyru, susidūręs su pavojumi, die- 
ną ar naktį, visada drąsiai jį sutikdavau. Taigi nuėjau tie- 
siai prie Žmogaus su lazda. 

Lazda pakilo ir atsidūrė mano rankose. Tada gūdžio- 
je tamsoje užvirė kova, nuo kurios priklausė mano gyvybė. 
Taip, jis laukė manęs, taip, jam reikėjo manęs. 

Manęs laukusio vyro veidas buvo išteptas juodai, to- 
dėl negalėjau jo pažinti, bet, nors ir neatpažingęs, įspėjau, 
kas jis. 

Jis buvo jaunas vyras, dvidešimt ketverių ar dvide- 
šimt penkerių metų amžiaus; man buvo vos aštuonioli- 
ka, bet man sekėsi visi kūno pratimai, ypač kovos. 

Čiupau jį į glėbį ir pargrioviau po savimi. Jo galva 
dusliai atsitrenkė į akmenį. Grumtynės vyko be žodžių, 
nė vienas iš mūsų net neatsiduso, vis dėlto supratau, kad 
jis sužeistas. Pajutau, kaip jis ėmė naršyti po kišenę ir 
supratau jį ieškant peilio. 

Suspaudžiau jo riešą ir taip pasukau, kad pirštai at- 
sileido ir peilis iškrito. 

Greitai jį čiupau. Vieną akimirką mane apėmė baisi 
pagunda: turėjau teisę atlenkti peilį ir suvaryti savo prie- 
šui į krūtinę. 

Tą akimirką žmogaus gyvybė kabėjo ant plauko, jei 
mano pyktis tą plauką būtų nutraukęs, žmogus būtų miręs! 

Sukaupiau visas jėgas ir atsistojau. Vienoje rankoje 
laikiau peilį, į kitą paėmiau lazdą ir, šitaip apsiginklavęs, 
leidau savo priešininkui atsistoti. 

Jis žengė Žingsnį atgal ir pasilenkė paimti to paties 
akmens, į kurį trenkėsi jo galva; bet tuo momentu, kai jis 
tiesėsi, trenkiau jam lazda į krūtinę ir nubloškiau per de- 
šimt žingsnių. 

Šį kartą jis tikrai apalpo, nes nebepakilo. Aš užli- 
pau griovio šlaitu ir nuėjau vis atsigręždamas. Jaučiau 
tokią neapykantą tam agresoriui, kad bijojau dar ko- 
kios nors niekšybės. 

Niekas nepasirodė, ir aš grįžau namo, prisipažįstu, 

gerokai išsigandęs dėl šio įvykio. Išvengiau paties realiau- 
sio mirties pavojaus, kokį tik patyriau savo gyvenime. 

Šis įvykis turėjo rimtų pasekmių visai pašaliniam 
asmeniui ir privertė mane su ja bjauriai pasielgti, dėl ko 
iki šiol sau priekaištauju. Tie priekaištai tuo sunkesni, 
kad bjauriai pasielgiau su moterimi. Bet taip man išėjo 
netyčia. 

Kaip sakiau, grįžau namo patenkintas, kad išsisukau 
su keliais įbrėžimais, ir išdidus, kad savo priešininką pa- 
likau gulintį pasliką. 

Rytojaus rytą nuėjau pas La Ponsą. Kadangi galėjau 
būti panašiai užpultas kitą naktį ir sulaukti kur kas rim- 
tesnių pasekmių, norėjau iš jo pasiskolinti porą kišeni- 
nių pistoletų. 

Bet sunku juos gauti nepasakius kam. 

Ašjam ir papasakojau. Tačiau papasakoti apie grum- 
tynes sunku nepasakius, iš kur aš ėjau antrą valandą nak- 
ties, todėl nurodžiau kitą vietą. Visai atsitiktinai paminė- 
jau gatvelę prie Maniežo, kur stovėjo tik trys namai. 

Viename gyvena Ipolitas Lerojus, tas buvęs gvardie- 
tis, apie kurį užsiminiau, pasakodamas savo nuotykius 
pas Kolarus ir kuris netrukus turėjo tapti mano giminai- 
čiu, vesdamas Augustiną; kitame gyveno de Levenų šei- 
ma, o trečiame notaras, kuriam metras Mensonas pasa- 
kojo apie mano nesėkmes meilės srityje ir kuris, kaip sa- 
kiau, buvo vedęs Eleonorą, antrąją Devjoleno dukterį iš 
pirmos santuokos. | 

Kalbėdamas apie poną Lebegą, jau sakiau, kiek Žave- 
sio, proto ir linksmumo turėjo jo Žmona, ir šios savybės 
mažame miestelyje savaime galėjo būti apkalbų priežastis. 

La Ponsas privertė mane smulkiai papasakoti apie 
nakties įvykį, atidžiai klausinėjo, iš kur ėjau antrą valan- 
dą nakties, kai buvau užpultas prie Maniežo. 

Kadangi aš nebuvau nei pas Ipolitą Lerojų, nei pas 
Adolfą de Leveną, nes tokiu atveju būčiau juos pakvie- 
tęs į pagalbą, piršosi išvada, kad aš buvau pas Lebegus, 
tiksliau, pas ponią Lebeg. 

Bet toms kalboms, visam tam melui, buvo realus mo- 
tyvas. Aš pakliuvau, nes turėjau silpną vietą: ponia Le- 
beg mane globojo labiau, nei kitos jos seserys. Ponia Le- 
beg buvo graži, protinga, koketiška; savo draugus ji svei- 
kino Žavingai ištiesdama ranką grakščiausiu pasaulyje ges- 
tu; išdidžiai ir aristokratiškai ji leido savimi žavėtis, bu- 
čiuoti ranką, ir tai buvo visa jos kaltė! 

Kaltė buvo didelė, nes ranka labai graži. 

Aš labai mylėjau ponią Lebeg; aš ją mylėjau drau- 
giškai, ir ta draugystė būtų išaugusi į kai ką daugiau, jei ji 
būtų norėjusi. Bet niekada iš jos pusės nesulaukiau nė 
mažiausio padrąsinimo, ir vos tik atsidurdavau šalia jos, 
protingos ir išdidžios, pasijusdavau mažas, niekingas, tarsi 
krintąs į bedugnę. 

Vieną dieną man į ausį kažkas pašnibždėjo, kad aš 
esu ponios Lebeg meilužis. Nežinau, iš kur atėjo tas gan- 
das, bet supratau, kokiomis aplinkybėmis jis gimė. 

Privalėjau tą pačią dieną pasipiktinęs jį paneigti, pri- 
valėjau grąžinti teisingumą, kurio ji buvo verta. Bet aš 
pasielgiau nedovanotinai, aš neprieštaravau, o mano pa- 
sipūtimas buvo priimtas kaip fakto patvirtinimas. 

Niekingas kvailys! Gavau akimirką džiaugsmo, va- 
landą išdidumo iš to gando, kuris turėjo priversti raudo- 
nuoti iš gėdos, kad laiku jo nesustabdžiau. 

Už tą bjaurų poelgį susilaukiau bausmės. Pirmiau- 
sia tos apkalbos mane išskyrė su asmeniu, kuris buvo jų 
objektu; ponia Lebeg manė, kad esu kaltas labiau, nei 
buvau iš tikro, — ji kaltino mane pakėlus tą triukšmą. 

"Tuo atžvilgiu ji klydo: aš tik leidau apkalboms gyvuoti, 
leidau joms plisti, daugiau nieko. 

Tiesa, to pakako. 

Jiuždarė savo namų duris man ir mano motinai, mes 
abu tapome jos priešais. 

Ponia Lebeg man taip ir neatleido. Du kartus aplin- 
kybės jai leido man įgelti. Neatsakiau jai tuo pačiu, sąži- 
nė man kuždėjo, kad to aš nusipelniau. Kai tik ją sutik- 
davau, nuleisdavau akis, nes niekaip negalėjau atlaikyti 
jos Žvilgsnio. : 

Nusikaltėlis širdyje pripažino savo kaltę. 

Šiandien jis kaltę pripažįsta garsiai. 

O dabar, atlikęs šią išpažintį, visiems, vyrams ir mo- 
terims, galiu pasakyti: “Pažvelkite į mane ir pabandykite 
priversti raudonuoti!"*. 

Rytojaus dieną po užpuolimo aš iš smalsumo nuė- 
jau apžiūrėti įvykio vietos. Aš neklydau: akmuo, į kurį 
galvą trenkė mano priešininkas, vienoje vietoje buvo kru- 
vinas ir prie jo prilipę keli plaukai, kurių spalva patvirti- 
no mano įtarimą. 

Vakare nuėjau pas Adelę; ji dar nežinojo, kas man 
buvo nutikę. 

Viską jai papasakojau ir pasakiau, ką įtariu: ji nepa- 
tikėjo. Kaip tik tuo metu parėjo gydytojas Reinalis. Ma- 
čiau jį ir rytą, grįžtantį iš tos pusės, kur buvo sužeistojo 
namai. 

Priėjau prie jo. 

— Kas gi nutiko, — paklausiau jo, — kad jus kvietė 
ir šį rytą? 

— Kas nutiko jaunuoliui? — tarė jis su provanso 
akcentu. 

— "Taip. 

— Na naktis buvo tamsi, o jam reikėjo grįžti vėlai. 
Nieko nematydamas, jis krūtine atsitrenkė į vežimą. Smū- 
gis buvo toks stiprus, kad jis krito atbulas ir prasiskėlė 
galvą. 

— Kada dar kartą pas jį eisite? 

— Rytoj tuo pačiu laiku. 

— "Taigi, daktare, perduokite jam nuo manęs, kad 
šią naktį, eidamas jam iš paskos, toje vietoje, kur jis griu- 
vo, aš radau peilį ir dabar grąžinu. Daktare, pridurkite, 
kad tai puikus ginklas, bet žmogus su tokiu ginklu gero- 
kai klysta, puldamas kitą žmogų, ginkluotą pistoletais... 

Manau, kad gydytojas suprato. 

— O-ho! — nustebo jis. — Gerai, būkite ramus, aš 
jam perduosiu. 

Įtariu, kad ir žmogus su peiliu suprato, nes nieko 
man nebesakė, nors po dviejų savaičių šokome kadrilį 
visai šalia per šokius parke. 


LXI 


De Levenas pakviečia mane būti jo bendraautoriu- 
mi. — “Strasbūro majoras". — Mano pirmasis šovinistinis 
kupletas. — “Draugų pietūs". — “Abenseražai"". 


Papasakojau de Levenui, kaip man nepavyko sueiliuo- 
ti gražiosios Biurgerio baladės. Bet jis turėjo tikslą iš manęs 
padaryti dramaturgą, todėl paguodė sakydamas, kad ir jo 
tėvas mano, jog kai kurie vokiški kūriniai nepasiduoda ver- 
timui, O tarp jų pirmą vietą užima gražioji baladė “Lenora". 

Matydamas, kad de Levenas neatsisako savo min- 
ties, ir aš šiek tiek atgavau pasitikėjimo. 

Dar daugiau, po kelių dienų pasiekiau pergalę. 

Lafaržas labai juokėsi iš de Leveno idėjos mane pa- 
daryti savo bendraautoriumi. Iš tiesų kokį supratimą apie 
Paryžiaus teatrą galėjo turėti paauglys be išsilavinimo, men- 
kas provincialas iš nedidelio II de Frans miestelio, nesusi- 

pažinęs nei su prancūzų, nei su užsienio literatūra, Žinan- 
tis tik vieno kito autoriaus vardą, apie šedevrus sprendžian- 
tis tik iš savo nuojautos, nenutuokiąs apie teatro teoriją, 
nežinąs, kas yra planas, veiksmas „peripetija, atomazga, ne- 
perskaitęs iki galo nei “Žilio Blazo", nei “Don Kichoto", 
nei “Šlubo velnio", knygų, kurios būtinos išsilavinimui, bet 
kurios, prisipažįstu, nei tada, nei dabar nesukėlė susido- 
mėjimo? Aš skaičiau, kas pakliūdavo iš Voltero, kuris ta- 
da buvo madingas kaip politinė ir religinė opozicija, ta- 
čiau nebuvau atsivertęs nei Valterio Skoto, nei Kuperio, 
tų didžiųjų romanistų, kurių vienas taip gerai pažinojo žmo- 
gų, o kitas jautė Dievą, bet pri ešingai, rijau pigias Pigo Leb- 
ronNO knygas i ir krausčiausi iš galvos dėl “Citaroriaus". Ne- 
žinojau nei Gėtės, nei Šilerio, nei Ulando, nei Andrė Šėn- 
jė vardų, negirdėjau apie Šekspyrą, kol nesusidūriau su 
Diusi adaptacijomis, žiauriai iš vėrinio išplėšusiomis per- 
lus: “Otelo"', “Hamletą"', “Romeo ir Džiuljetą“, tačiau at- 
mintinai mokėjau Berteno, Parni, Leguvė, Demustjė eiles. 

Tikrai, Lafaržas buvo teisus, Adolfas turėjo aukoti 
daug laiko imdamasis ant savo pečių tokią naštą, sunkią, 
jei ne juokingą. 

Bet Adolfas su angliška ramybe ir vokišku atkaklu- 
mu ją nešė, ir mudu šiaip taip sukurpėme vieno veiksmo 
vodevilį “Strasbūro majoras". 

Kodėl Strasbūro majoras, o ne Rošelės ar Perpinja- 
no? Sunku pasakyti. Kokia buvo to dramatinio embrio- 
no intriga, turintys? Aš neprisimenu. 

"Tačiau aš nepamiršau, nes tai pirmą kartą paglostė 
mano savimeilę, štai ko: 

"Tada buvo patriotinių pjesių laikas, 1814 ir 1815 metų 
nesėkmės sukėlė stiprią vidinę opoziciją. Tautiniai kup- 
letai kėlė ovacijas, šovinizmas buvo mados viršūnėje. Ne- 
sunku suprasti, kad mudu su Levenu buvome priversti 
„eiti ponų Fransi ir Diumersano pramintu taku. Mūsų 
“Strasbūro majoras" buvo kilnus noras už prarastą Pran- 

cūzijos šlovę Leipcige ir Vaterlo atkeršyti eilėmis Gim- 
nazijos ir Varjetė scenų mūšio lauke. 

"Taigi mūsų majoras, tapęs paprastu darbininku, nu- 
stebino tėvą ir sūnų tuo, kad, užmetęs savo darbą, pasi- 
nėrė į skaitymą ir taip užsimiršo, kad neišgirdo ateinant 
tėvo ir sūnaus. Šiam epizodui aš parašiau tokį kupletą: 


ŽIULJENAS, pamatęs majorą 
Neikite prie jo, likite, kur stovite. 
Jis skaito... 


GRAFAS 
O kokią knygą? 
Be abejo, kovų aprašymus 


ŽIULJENAS, pažvelgęs majorui per petį ir grįždamas pas tėvą 
“Pergalės ir užkariavimai" 


GRAFAS 
Matai, vaikeli, aš neklystu. 
Jos dar ant Vokietijos pyksta 
Ir prancūzus dar mano 
Nugalėtojais išvysti 


ŽIULJENAS 
Bet tėve, jis skaito paskutinį mūšį, 
Nes akys ašaromis plūsta! 


Savo atlikto darbo dalį nunešiau de Levenui. De Le- 
venas, turiu pasakyti, buvo labai atlaidus, bet šį kartą, 
perskaičius ką tik pacituotą dalį, jo atlaidumas pakilo iki 
entuziazmo ir jis uždainavo mano kupletą pagal “Sakyk, 
kareivi, sakyk, ar prisimeni?" melodiją. Jis nesustodamas 
dainavo kartą, du kartus, keturis, dešimt... 

— O! O! Stai kupletas, kuriam plos, jei cenzorius jį 
praleis. 

Jau tais laikais buvo stipri ta bjauri institucija, vadi- 
nama cenzūra, o nuo tada ji tik išaugo ir suklestėjo. 

Prisipažįstu, buvau patenkintas, bet nemaniau su- 
kūręs šedevrą. Adolfas nubėgo padainuoti savo tėvui, ku- 
ris, kramtydamas dantų krapštiklį, tarė: 

— Ar tu tai parašei? 

— Ne, tėve, Diuma. 

— Hm! Tai rašote vodevilį su Diuma? 

— "Taip. 

— Kodėl į jį neįtraukus tavo “Ibero šalčių", jie čia 
visai tiktų. 

Adolfas nieko neatsakė ir nuėjo mano kupleto pa- 
dainuoti Lafaržui. 

Lafaržas klausėsi mirksėdamas. 

— Palauk, palauk! Ar tai parašė Diuma? 

— Taip, jis. 

— Gal iš kur nors nusirašė? 

Jaudinantis pasitikėjimas! 

— Esu tikras, kad ne; Žinau visus patriotinius kupletus, 
kuriuos dainavo Paryžiaus teatruose, ir tikrai tokio nežinau. 

— Tada tai atsitiktinumas ir jis suklydo. 

De La Ponsas taip pat perskaitė kupletą, jis sujaudi- 
no 1814 metų kareivio širdį ir, pirmai progai pasitaikius, 
jis mane pagyrė. 

Mielas kuplete! Kad ir koks prastas buvai, užėmei 
tau priklausančią vietą. Ar tu iš aukso, ar iš vario? Šiaip 
ar taip, tu buvai pirmas literatūrinis pinigėlis, kurį aš iš- 
leidau į teatro pasaulį! "Iu buvai pirma moneta, padėta į 
skrynią, tikintis sukrauti lobį. Šiandien skrynia pilna iki 
kraštų! Ar vėliau padėtos monetos vertingesnės už tave? 
Ateitis, kuri pasiglemžia poetus kaip aukas deivei, pali- 
kuonims palikdama garsius vardus! 

Jūs žinote blogąsias mano puses. Mano pasitikėji- 
mo savimi nereikia kurstyti, kad lietųsi per kraštus ir augtų 
kaip “Tūkstančio ir vienos nakties" milžinas: aš pradė- 
jau manyti, kad parašiau šedevrą. 

Nuo tada galvojau tik apie dramaturgiją ir, kadangi 
Adolfas bet kada galėjo vėl išvykti į Paryžių, mes ėmė- 
mės darbo, kad ten nusivežtų ne tik “Strasbūro majorą". 

Nebuvo jokios abejonės, kad mūsų pjesės nesusi- 
lauks deramo Paryžiaus publikos, neįpratusios prie to- 
kios rūšies kūrybos, dėmesio ir neatvers į Europos sosti- 
nę rožėmis kloto kelio. Tačiau, ką pasakys motinos drau- 
gės, laikiusios mane tinginiu, iš kurio nieko neišeis? 

Būsimasis Sileris! Būsimasis Valteris Skotas! Būsi- 
masis!.. 

Tada manyje degė galinga ugnis, galinti pakeisti ki- 
tas vertybes: valią — didelę vertybę, kuri nepadaro ta- 
lento, bet jį atstoja, — ir atkaklumą. 

Mūsų antrojo vodevilio siužetas buvo paimtas iš 
“Mano dukters pasakų" ir pavadintas “Draugų pietūs". 

O savo pirmosios dramos siužetą pasiskolinome iš Flo- 
riano “Gonzalvo de Kordu" ir pavadinome “Abenseražai"". 

O, kokie įdomūs buvo abenseražai! Kokios Zegri iš- 
davystės! Kokių dar nusikaltimų galima jums prirašyti! 
„O, Gonzalvai de Kordu, kiek jaunų poetų tu nubloškei 
nuo kelio, kuriuo mes ėjome pilni vilties! 

Vargšė Eliza Merser! Matau tave mirštančią, apsi- 
kabinusią rytietišką chimerą; tik tu į ją kibaisi kaip skęs- 
tantis į laivo nuolaužą, tuo tarpu mes, jausdami savo sil- 
pnumą, mes turėjome drąsos leisti atsitiktinumui mus 
nešti tamsiu okeanu, kur sutikome ir tave! 

Bet tada mes nežinojome, kokia ateitis laukia mūsų 
kūdikių, pamestų ant didžiojo kelio, kuriuos pavogėme nuo 
tikrųjų tėvų ir matėme, kaip jie prabyla mūsų rankose. 

"Taip dirbome visus metus, nuo 1820 iki 1821. Per 
tuos metus įvyko du dideli įvykiai, kurie mums, pasinė- 
rusiems į savo kūrybą, atrodė beveik nesvarbūs. 

1820 m. vasario 13 d. buvo nužudytas kunigaikštis 
de Beri. | 

1821 m. gegužės 5 d. mirė Napoleonas. 

